
CHINA Şi EXTRATEREŞTMI





Partea întâi DE CÂND?

INTRODUCERE
In general, începutul istoriei OZN-urilor se consideră anul 1947, cu toate că putem, fără a comite greşeli, să vorbim despre o preistorie a OZN, atât de numeroase sunt cazurile străvechi. În Vechiul Testament se găsesc destule fragmente interesante care pot fi comparate cu descrierile actuale ale OZN-urilor. În documentele Antichităţii au fost descoperite multe urme ale vizitării Chinei de către OZN-uri şi fiinţe extraterestre. Legendele chineze, mai cu seamă cele din Călătorie în Vest, a lui Feng-Shen-Yen-i, a lui Liu-Shi-Ch’un-Ch’iu şi a lui_ Shan-Hai-Jing, relatează lupte aeriene sau fenomene OZN. În Feng-Shen-Yen-i: „Nocha, urcat pe roata sa de foc şi vânt, îl învinse pe Chang-Kuoi-Fung, după ce chemase în ajutorul său legiunile de dragoni de argint zburători”. Sunt destule exemple de acest gen.

DESCOPERIREA UNUI GEOLOG-ARHEOLOG
Poporul chinez este un popor care are o istorie lungă şi o cultură strălucitoare. Arheologii chinezi au descoperit un număr din ce în ce mai mare de obiecte străvechi, care tindeau să dovedească faptul că China fusese vizitată încă din Antichitate de OZN-uri şi de fiinţe extraterestre. Wang Renxiang, un arheolog bătrân de la Academia Chineză de Ştiinţe Sociale, nu a ezitat să ne scrie:
Numeroase părţi ale Pământului nostru au fost vizitate de „oamenii spaţiali”, lucru cât se poate de evident pentru mulţi

Shibo dintre noi. Nu se ştie dacă văile Fluviului Galben şi a lui Yangzi au fost frecventate de ei. Cercetătorii în ufologie speră din tot sufletul că arheologii chinezi vor face un efort pentru a găsi urmele „oamenilor spaţiali” în ţara noastră. Eu, în calitate de arheolog, nutresc aceleaşi speranţe ca ei. Cu o bucurie extrem de mare, anunţ solemn că extratereştrii au vizitat ţara noastră, încă în timpurile preistorice şi că au fost descoperite imagini ale acestor extratereştri pe continentul chinez.
El precizează: Pe parcursul anilor douăzeci, J.G.Anderson, geolog-arheolog suedez, a descoperit, cu ocazia activităţilor sale arheologice din provincia Gansu, câteva piese din faianţă ale unor busturi de statui care se găseau atunci într-un sat numit Kuanghe. Le-a cumpărat şi le-a examinat pentru a ajunge în cele din urmă la concluzia că aceste obiecte preţioase făceau parte din cultura Banshang, epoca neolitică. Bustul unei statui reprezintă un cap rotund, un gât lung iar partea inferioară este cu margini zimţate (fig.1). Această ceramică colorată poartă pe cap bucăţi de sticlă de formă rotundă care se aseamănă foarte mult cu o pereche de ochelari pentru protecţia ochilor. Analizată în ansamblul său, această figură reprezintă după toate aparenţele un cosmonaut cu cască pe cap. Experţii au stabilit că această piesă fusese sculptată în anul 2500 înaintea erei noastre şi eu cred că este o piesă de artă care evocă chipul vizitatorilor veniţi din spaţiu pe Pământul nostru. Pentru mine, este vorba de unul din chipurile zeilor în concepţia celor din Banshang.
Arheologul Wang Renxiang continuă: în Shan-Hai-Jing există un capitol intitulat
„Da-Huang-Si-Jing”, care aminteşte de zeii care populau Marea din Vest.
Aceşti zei aveau cu toţii o faţă umană şi un corp de pasăre, doi şerpi verzi la urechi şi alţi doi roşii sub picioare. Printre piesele cumpărate de J.G.Anderson se găseşte un alt vas sub formă de bust care aparţine

de asemenea culturii Banshang. Această piesă poartă pe cap doi şerpi în mişcare. Ce coincidenţă cu descrierea din „Da-Huang-Si-Jing”! Aceasta vrea să spună că chipurile zeilor pe care-i respectau locuitorii din Banshang erau în mod obligatoriu o reprezentare a unor cosmonauţi veniţi din alte lumi; că aceşti vizitatori traversaseră regiunea Daxiahe-Taohe, în susul Fluviului Galben şi că chipul lor, păstrat prin intermediul artei plastice, era glorificat de locuitorii din Banshang.
Cât despre chipurile cosmonauţilor, se găsesc şi alte exemple. O echipă de arheologi chinezi a descoperit, în 1959, în vestigiile culturii Majiaban, districtul Hai ning, provincia Zhejiang, un ciob dintr-un vas care reprezenta un cap uman ce aducea cu un sinantrop (omul de Pekin), acoperit în mod clar cu o cască de cosmonaut din zilele noastre. Experţii au stabilit că această piesă are o vechime de peste 6000 de ani, ceea ce vrea să spună că extratereştrii vizitau delta fluviului Yangzi cu 4000 de ani înaintea erei noastre.
Pe parcursul anilor cincizeci, arheologii chinezi au făcut cercetări importante în vestigiile lăsate de cultura Yangshao din epoca neolitică, în celebrul sat Banpo, în apropierea oraşului Sian, provincia Shaansi. Printre nenumăratele obiecte dezgropate, două boluri din ceramică colorată au atras atenţia cercetătorilor chinezi şi străini. Interiorul acestor boluri (fig. 2 şi 3) este ornat. Aici se vede desenul unei figuri umane cu câte un peşte de fiecare parte a feţei. Cei doi peşti sunt simetrici. Pe cap, un ornament triunghiular în formă de peşte. Experţii consideră că există două explicaţii posibile: sau locuitori acestei epoci iubeau peşti şi îi adoptau drept totem; sau bolul cu acest chip fusese un instrument de exorcism. Însă eu mă hazardez să avansez o altă explicaţie: oamenii din Banpo copiaseră nişte cosmonauţi cu faţa bizară.
Celebrul arheolog Wang Renxiang nu se opreşte aici, el adaugă: Nu lipsesc dovezi ale urmelor extratereştrilor. Li Daoyuan, mare geolog din timpul dinastiei Wei din Nord (386-534), a notat în lucrarea sa „Note din Shuijing” că în muntele Yinshan, în Mongolia Interioară, există o „Grotă pictată”. În august 1976, arheologii din Mongolia Interioară au descoperit un şir de chipuri de capete gravate pe piatră în muntele Hanwulashan. Cercetările au fost continuate şi au fost găsite, în regiunea Langyashan, sectorul vestic al lanţului Yinshan,

peste o mie de desene pictate pe piatră. Aceasta era „Grota pictată” a lui Li Daoyuan. Revista „Obiecte dezgropate” (iunie 1980) a anunţat această descoperire importantă, care a atras atenţia multor cercetători ştiinţifici.
Printre toate aceste desene, remarc câteva figuri cu o cască de scafandru (fig.4). Un alt desen merită o atenţie cu totul deosebită: un om în genunchi, cu braţele împreunate, venerează un obiect în formă de farfurie (fig.5). În acest caz este vorba de o dovadă care demonstrează că oamenii din Antichitate venerau corpurile celeste. Ceea ce este şi mai interesant, este un „desen a patru zei” despre care afirmăm că cel de-al treilea personaj reprezintă un cosmonaut (fig.6). Acesta are pe cap o cască ermetică cu un sistem de antenă. Casca nu lasă să se vadă decât cei doi ochi. Alături de acest personaj se află doi însoţitori cu căşti pe cap. Punctele negre de deasupra capului lor simbolizează stelele de unde au venit. Trei ideograme chineze

din „desenul celor patru zei” ne informează că acest desen fusese terminat în timpul dinastiei Tang, ceea ce înseamnă că nişte extratereştri au vizitat lanţul Yinshan din Mongolia interioară acum 1000 de ani. Aceştia veneau din spaţiu şi inspectau aici munţii înalţi şi pietrele de formă ciudată.

Strămoşii noştri au confecţionat nişte obiecte în formă de farfurie zburătoare. În 1954-57, arheologii au descoperit o farfurie din ceramică printre vestigiile culturii Yangshao în satul Banpo de lângă oraşul Sian (fig.7). În 1953 au fost descoperite alte două obiecte în formă de farfurioară (fig.8). Domnul Shi Bangxiang, celebru arheolog chinez, spunea în una din operele sale: „De ce au aceste obiecte această formă bizară? La ce serveau în epoca respectivă? Nu ştim nimic despre asta”. De altfel, puţini oameni acordă atenţie acestor obiecte. Cele trei piese despre care este vorba nu au nici frumuseţe artistică, nici utilitate practică; se poate spune că strămoşii noştri le-au confecţionat doar pentru a înregistra faptul că văzuseră trecând nişte farfurii zburătoare pe cerul regiunii Sian?
După părerea noastră, Wang Renxiang oferă aici o explicaţie rezonabilă a acestor vestigii arheologice.

ENORMA PERLĂ DIN LAC
Sheng Gua, mare erudit chinez care a trăit în timpul dinastiei Song, a scris o carte celebră, Povestiri la malul unui şuvoi de vise. Cităm aici un paragraf din capitolul 369 al acestei cărţi: „Lucruri necunoscute”.
La mijlocul domniei împăratului Jia You (1056-1063), în Yangzhou, provincia Jiangsu, exista o perlă enormă care se vedea pretutindeni pe timp întunecat. La început apăruse în mlaştinile din districtul Tianchang, trecuse prin lacul Bishe şi. Dispăruse în cele din urmă în lacul Xinkai. Locuitorii acestei regiuni şi călătorii au văzut-o frecvent timp de peste zece ani. Aveam un prieten care locuia pe malul lacului. Într-o seară el văzu prin geam această perlă luminoasă în apropierea casei sale. A întredeschis uşa şi lumina a pătruns înăuntru, iluminându-i strălucitor camera. Perla avea o formă rotundă, fiind înconjurată de o linie de culoare aurie. Deodată a crescut considerabil în mărime şi a devenit mai mare decât o masă. În centrul său, lumina era albă, argintie, şi de o asemenea intensitate încât nu te puteai uita la ea. Această lumină ajungea până şi copacii care se aflau la 5 km în împrejurimi şi care-şi proiectau umbra pe pământ ca în timpul răsăritului de soare; tot cerul îndepărtat era parcă în flăcări. În sfârşit, obiectul rotund şi luminos a început să se deplaseze cu o viteză vertiginoasă şi s-a aşezat pe apă între valuri, asemănător cu un soare care răsare…
Această descriere pare adevărată, atât de mult se aseamănă cu cele ale OZN-urilor noastre moderne. În acea epocă (1056-1063), pe Pământ încă nu existau avioane, elicoptere, cu atât mai mult vreun aparat uman care să poată străluci atât de puternic. Cât priveşte animalele şi insectele care iluminează, acestea nu sunt de dimensiunea unei mese.
în epoca în care această „perlă” vizita regiunea Yangzhou, Su Dongpo, un mare scriitor din istoria Chinei, vedea şi el un OZN la Zhengjiang, oraş separat de Yangzhou prin Yangzi. În 1071, Su Dongpo se ducea la Hangzhou prin Zhengjiang, unde vizita frumoasele aşezări Jingshan şi Jiaoshan. Invitat de către bonzul templului de pe muntele Jingshan, admira peisajul

nocturn al fluviului Yangzi. Era o noapte luminată de o semilună la asfinţitul ei. Prin întunericul nopţii, a văzut un obiect luminos urcând dinspre fluviu. Acest mare om de litere a scris a două zi dimineaţă un frumos poem, care spune: „După miezul nopţii, îmi îndrept privirea spre fluviul negru ca cerneala. Eclipsând semiluna, o lumină imensă ţâşni din mijlocul apelor, alungând păsările cocoţate pe munte”. Poetul era la fel de înfricoşat ca aceste păsări. Este posibil să fi fost un fulger globular? Nu, deoarece poetul vizita Jingshan iarna. Lumina din mijlocul fluviului speria păsările ascunse pe munte; aceasta ne dă o idee despre intensitatea ei.
în Lucruri necunoscute, Sheng Gua ne furnizează o altă descriere interesantă pe care o cităm:
Obiceiul străvechi vrea ca zeii să fie întâmpinaţi în luna ianuarie a calendarului lunar. Însă zeiţa numită Zigu poate fi întâmpinată oricând… Sub domnia lui Jinyou (1034-1038), un literat din Taichang, care se numea Wang Lun, o văzuse pe Zigu coborând din cer în dormitorul fiicei sale. Această zeiţă ştia să scrie bine şi era foarte frumoasă. Sub picioarele sale plutea un nor şi ea se deplasa cu uşurinţă şi rapiditate. Zigu a întrebat-o pe fiica lui Wang Lun: „Vrei să călătoreşti cu mine?” Fiica literatului a consimţit printr-un gest cu capul. Atunci câţiva nori au acoperit imediat curtea şi fata a fost ridicată, însă norii n-o puteau transporta. Zigu a zis imediat: „Pantofii tăi sunt prăfuiţi, scoateţi-i înainte de a urca”. Fata a făcut ceea ce trebuia şi atunci a urcat aţa cum trebuia în norii care s-au înălţat încet către cer…
Se ştie că extratereştrii iau adeseori un aspect feminin, şi, sub pana lui Sheng Gua, poate că Zigu coborâse din cer cu un aparat cu propulsie magnetică (?) înconjurat de nori. Când fata lui Wang Lun a fost de acord să călătorească împreună cu ea, Zigu, umanoidă extraterestră, a accelerat propulsia şi norii au umplut imediat curtea. Însă praful de pe pantofii tinerei fete era după toate aparenţele amestecat cu praf metalic care perturba sistemul de propulsie, ceea ce ar explica de ce umanoida a sfătuit-o pe tânăra fată să-şi scoată pantofii. Conform descrierii lui Sheng Gua, această extraterestră era foarte sentimentală şi vorbea pe un ton blând şi trist. Poate că se gândea la ai săi atunci când îi vedea pe pământeni adunându-se cu bucurie în familie?

CEA MAI VECHE NAVĂ COSMICĂ
Deng Tu, ex-primar adjunct al Pekinului, istoric de mare renume, a publicat cu peste doi ani în urmă, sub pseudonimul Ma Nancun, un articol având drept titlu „Cea mai veche navă cosmică”. Cu toate că acest mare savant a părăsit lumea, articolul său rămâne plin de semnificaţie. El vorbeşte despre literatura antică şi citează două exemple de navă spaţială.
1. Regăsirea relatează o poveste care se întâmplase în secolul al IV-lea î. E. N.:
în timpul celor treizeci de ani ai domniei împăratului Yao, o navă imensă plutea pe valurile Mării Vestului. Pe această navă o lumină puternică se aprindea noaptea şi se stingea ziua, automat. O dată la fiecare doisprezece ani nava făcea un tur al spaţiului. Era numită nava lunii sau nava stelelor.
2. Observări ale cerului ne dau o idee şi mai vie despre acest gen de „navă a cerului”:
Era o mare navă celestă fabricată de cineva pe nume Yan Zun, expusă în timpul dinastiei Tang în Palatul Virtuţii. Cu lungimea de peste 50 de picioare, nava răsuna ca fierul şi arama şi rezista bine putrezirii… Zbura în cer pentru a se întoarce mai târziu şi aşa mai departe.
Regăsirea este o carte interesantă scrisă de un mare literat, Wang Jia, care a trăit în timpul dinastiei Tehin (256-420). Ceea ce descrie în primul caz este incontestabil o navă venită de altundeva pe globul nostru. Această navă alesese marea ca mediu de aterizare şi dispunea de energie electrică, având posibilitatea să-şi aprindă şi să-şi stingă instantaneu luminile. Putea deopotrivă cutreiera mările noastre şi pleca spre lună, precum şi către alte stele. Ce asemănare cu descrierea OZN-urile contemporane!
Observări ale cerului este o antologie scrisă de Zhao Xigu în timpul dinastiei Song (960-1279). Paragraful citat dă o dimensiune exactă a navei şi scoate în evidenţă că era făcută din metal şi putea călători liber în cer. Aici este necesară o precizare. În literatura antică chineză, cuvântul „navă” semnifica adeseori aparat sau maşină zburătoare.

Toată lumea ştie că pe Pământ, cu 400 de ani î. E. N. Şi chiar în 1279, nicio ţară încă nu putea să construiască vreun aparat care putea călători la fel de bine atât pe mare, cât şi pe cer. Dar atunci, ce înseamnă „navă imensă” şi „mare navă celestă” decât genul de navă pe care astăzi o numim OZN? Trebuie să credem că autorii celor două cărţi străvechi au descris un OZN din metal, sub formă de navă (ovală), capabilă să facă naveta între stele şi Pământ.
LUPTĂ CELESTĂ
în Ştiinţa faţă în faţă cu extratereştrii, domnul Jean-Claude Bourret spune:
Citim în Tit Liviu, în cartea a doua a primei decade, în Plutarh, în Valerius în prima carte, şi la mulţi alţi autori, că, atunci când erau consuli Lucius Scipio şi Norbanus, s-a auzit, între Capua şi Vulturne, un sunet puternic în aer şi un zgomot de arme înfricoşător, astfel încât se părea, pe parcursul mai multor zile, că se vedeau două armate luptându-se una cu cealaltă.
Acest exemplu nu este singurul, în Istoria puterii şi opoziţiei scrisă de Zhang Zuo în timpul dinastiei Tang (618-907), am găsit acest pasaj interesant:
Qui Jingye se revolta cu oamenii săi împotriva împăratului şi pe câmpul de bătălie două armate se luptau cu îndârjire. Deasupra, se vedeau nişte stele mari înşirate care se luptau unele împotriva altora, fiecare în rândul lor retrăgându-se şi apropiindu-se; această scenă a durat trei nopţi…
îi rugăm pe cititori să compare acest text cu următoarea descriere:
Eneas Sylvius, care a murit în anul 460, scria că în anul al şaselea după Jubileu fuseseră văzuţi între Siena şi Florenţa, douăzeci de nori groşi care, agitaţi de vânturi, luptau unii împotriva altora, fiecare în rândul lor retrăgându-se şi apropiindu-se, de parcă ar fi fost aranjaţi în bătălie, şi în timpul acestui conflict al norilor, vânturile îşi făceau şi ele datoria, dărâmând, prăvălind, distrugând, strivind şi sfărâmând case, stânci, chiar până la a ridica în aer oameni şi animale.
Un alt exemplu găsit în Note despre viaţa câmpenească poate că va stimula şi mai mult interesul cititorilor noştri. În

capitolul şapte al acelei cărţi străvechi, „Lucruri stranii”, autorul Tao Shongyi scrie:
Pe 23 ianuarie al anului 15 sub domnia împăratului Yuan Shun (cu alte cuvinte 5 februarie 1355), în timp ce soarele apunea în spatele munţilor din vest, mă aflam în reşedinţa mea din partea de nord-vest a oraşului Pingjiang (astăzi Suzhou, provincia Jiangsu) şi deodată am auzit o gălăgie mare de parcă nişte trupe mărşăluiau solemn: nişte cai galopau pe pavaj şi nişte tobe de război bubuiau zgomotos. Înfricoşat, m-am grăbit să ies din casă pentru a vedea ce se întâmplă afară. Însă n-am văzut nimic, nici măcar o pisică. Mi-am ridicat inconştient capul către cer şi mare a fost mirarea mea! Am văzut un mare nor negru în care se mişca ceva asemănător cu nişte soldaţi şi cai. Înaintea şi în urma acestui nor urmau nenumărate flăcări, mari ca nişte felinare şi mici ca nişte lumânări aprinse. Norul încărcat cu oameni şi cai zbura repede în zig-zaguri şi a dispărut foarte repede în partea de nord-vest a cerului. După eveniment, m-am informat la trecătorii din oraş şi aceştia mi-au spus că, între poarta Fengmen (poarta estică a zidurilor oraşului) şi poarta Quimen (poarta nordică) norul smulsese, în trecere, cu şocul puternic de aer, acoperişurile locuinţelor, răsturnase puţurile şi mobila în interiorul caselor. Băcănia unei familii din Dong, de lângă apropierea podului Chufang, pierduse peste o mie de livre de orez şi un butoi de brânză cu soia sărată, luate de vânt. Acest eveniment neobişnuit al cărui martor sunt este peste puterea de înţelegere a tuturor; este într-adevăr regretabil.
Autorul raportului se numeşte Tao Zhongyi; acesta a fost un mare scriitor care a trăit la sfârşitul dinastiei Yuan şi la începutul dinastiei Ming, cu alte cuvinte între anii 1320 şi 1380. Scriitor corect şi cinstit, ocupă un loc important în analele literare ale Chinei. Credem că acest scriitor nu era cuprins de halucinaţii.
MARE STEA CĂZĂTOARE
Limitaţi în îngusta lor sferă de viziune, strămoşii noştri nu puteau cunoaşte corect ce se întâmpla pe cerul chinez. Ei luau adeseori fenomenele OZN drept stele căzătoare. Există numeroase exemple de acest gen.

1. În Noua Carte a Dinastiei Tang, scrisă între 618 şi 907, la capitolul 22 (astronomie):
în anul doi al domniei împăratului Qianfu, două stele, una roşie şi alta albă, mari de două ori cât capul, se îndreptau una lângă alta spre sud-est; odată aşezate pe pământ, ele au crescut încet şi au emis lumini puternice. În anul următor, o stea căzătoare a strălucit ziua ca o torţă enormă. Era de mărimea unui cap. Venită dinspre nord-est, ea a survolat încet ţinutul, apoi a dispărut în direcţia nord-vest. În anul patru, în iulie, o enormă stea căzătoare mare cât un lighean, de culoare alburie, a apărut ameninţătoare pe cer, apoi a căzut într-o bucată de pădure care a luat foc imediat.
2. Noua Carte a Dinastiei Tang mai furnizează încă un exemplu:
în luna martie a anului trei sub domnia împăratului Guang Hua (900 e.n.) o stea mare, de mărimea unui obroc de măsurat cerealele, de culoare galbenă, zbura către sud-vest. Capul său era ascuţit şi coada cilindrică… (Trebuie să notăm că nicio stea zburătoare nu are această formă. Oare această stea nu era cumva o navetă spaţială?)
3. Citim în „Istoria puterii şi opoziţiei”:
Pe 29 mai în anul doi sub domnia împăratului Kai Yuan, noaptea, a apărut o enormă stea căzătoare, mare cât o putină, care zbura pe cer către nord, însoţită de altele mai mici. Ele zdruncinau celelalte stele. Aceasta dură până-n zori de ziuă.
4. Noua Carte a Dinastiei Tang ne mai furnizează o altă descriere:
în luna martie a anului doi sub domnia împăratului Tian You, într-o noapte, o stea mare a ieşit din bolta cerurilor. Era de cinci ori mai mare decât un obroc de măsurat cerealele şi zbura în direcţia nord-vest. Ea a coborât până la treizeci de metri de sol. Partea sa superioară emitea nişte flăcări arzătoare roşu-portocalii. Luminile sale atingeau o lungime de peste cinci metri. Ea se deplasa ca un şarpe, însoţită de numeroase stele mici care au dispărut cât ai clipi din ochi. Se vedea un abur urcând foarte sus în cer.
5. Lucrarea Ştiinţa naturală (la capitolul 10), semnalează:
Sub domnia lui Xia Ji (acum aproximativ 4000 de ani), au fost văzuţi doi sori pe malul fluviului Feichang, unul urcând la est şi altul coborând la vest, care bubuiau ca tunetul.

6. În Faptele inedite ale lui Xuanche din dinastia Song, citim:
în noiembrie a anului şase sub domnia împăratului Zhenghe din dinastia Song (1117 e. N.), o stea se îndrepta spre sud. Mare cât luna, ilumina lucrurile şi oamenii pe pământ.
7. Lucrarea Vorbind despre lucrurile stranii în timp ce bem ceai ne dezvăluie un spectacol mult mai viu:
Locuiam într-un sat pustiu, năpădit de buruieni, la aproximativ cinci kilometri de oraş. În toamna unui an (1873 al erei noastre), spre mine se îndreptă, venind din nord, un foc arzând care a apărut după ploaie. Acest foc ardea în calea sa toţi copacii şi hârtiile lipite la ferestre s-au transformat în cenuşă, însă cadrul uşilor şi grinzile au rămas intacte. Patru-cinci locuitori ai satului răniţi de flăcări s-au dus să primească îngrijiri la oraş. (Sunt destule exemple care ilustrează arsurile provovate oamenilor OZN-uri, atât în străinătate, cât şi în China).
„SFERĂ DE FOC ROŞU PE CER”: DESEN DIN TIMPUL DINASTIEI QING
în biblioteca centrală din Shanghai există un desen lipsit de valoare realizat la sfârşitul dinastiei Qing, care are drept text explicativ: „Sfera de foc roşu pe cer”. Această stampă constituie o dovadă incontestabilă a unui fenomen OZN intervenit pe cerul unui oraş chinez la est de Nanjing. Pictorul şi-a scris relatarea de observaţie a OZN-ului chiar pe desen:
La orele 8 după-amiază, pe 28 septembrie, pe cerul Jinlingului (astăzi Nanjing), provincia Jiangsu, locuitorii oraşului din sud au văzut pe neaşteptate o sferă de foc care zbura din vest către est. De forma unui ou enorm, această sferă era roşie, însă nu lumina. Ea plutea în aer şi se deplasa încet. Peste un sfert de oră a dispărut încetul cu încetul. Locuitorii oraşului s-au repezit spre podul Zhuque şi au desluşit bine forma adevărată a obiectului zburător. Un bătrân a relatat: „Când acest lucru a apărut pe cer deasupra porţii de sud a oraşului, s-a auzit un zgomot uşor, dificil de perceput…”

îl rugăm pe cititor să privească acest desen mai de aproape. Se vor putea observa diversele expresii ale feţelor observatorilor îngrămădiţi pe pod; unii priveau cu un aer uluit către cer, alţii vorbeau gesticulând, în timp ce altora le făcea plăcere să le dea explicaţii celor întârziaţi. Martorii erau alcătuiţi din bărbaţi, femei şi copii, unii râzând prosteşte, alţii rămânând cu gura căscată. Cât de vie este această scenă!
Autorul desenului se numeşte Wu Youru, mare pictor al dinastiei Qing. A făcut această stampă, care datează, după părerea experţilor, din 1892, spre sfârşitul vieţii sale (Wu Youru a murit în 1893). Acest desen are, aşadar, peste o sută de ani.
UN ŢĂRAN „SECHESTRAT” DE UN OZN
De când se acordă atenţie problemei OZN, se aude adeseori vorbindu-se despre răpirea oamenilor de către obiectele zburătoare neindentificate, printre care cel mai celebru este cel al unui militar cilian. Pe 25 aprilie 1977, caporalul Armando Valde s dispărea în plină noapte sub ochii soldaţilor’Sâf; îtyttrijloburtnunţtlor. El şi oamenii săi văzuseră o

mare sferă luminoasă care se aşezase acolo, la câteva zeci de metri de un foc de tabără care ardea în noapte. Caporalul se apropiase de ea şi dispăruse. După un sfert de oră reapăruse, buimăcit, lângă oamenii săi. Recăpătându-şi complet cunoştinţa după câteva ore, el nu a reuşit să-şi amintească totuşi ceea ce se întâmplase pe parcursul răpirii sale. S-a băgat de seamă că ceasul său era cu cincisprezece minute înainte şi indica data de 30 aprilie.
Or, un caz asemănător se petrecuse deja în China în 1880.
Capitolul 19 al Istoriei locale a districtului Songci, intitulat „Fapte diverse”, relatează un eveniment bizar care a avut loc în anul şase al domniei lui Guangxi din dinastia Qing (cu alte cuvinte în 1880):
Nu departe de centrul de district Songci, provincia Hubei, există un sat numit Xinianzui unde locuia un ţăran pe nume Tan. Pe 8 mai în anul şase sub domnia împăratului Guangxi din dinastia Qing, în zori de zi, Tan s-a sculat destul de devreme şi se plimba într-o pădure din spatele casei sale. Deodată a zărit un obiect luminos multicolor într-o poiană. Crezând că era un foc, s-a repezit spre el să-l stingă. Însă a avut imediat impresia că se afla în nori şi că plutea în aer. A auzit un zgomot uşor. Apoi a căzut în inconştienţă şi şi-a pierdut controlul. Câteva momente mai târziu, a căzut brusc pe pământ şi, recăpătându-şi cunoştinţa, şi-a dat seama, privind în jurul său, că se afla în munţi, fără să ştie nici de ce, nici cum, ceea ce l-a mirat. Un tăietor de lemne care trecea pe acolo l-a întrebat ce se întâmplase şi el a răspuns: „Sunt ţăran din Songci, provincia Hubei”. Tăietorul de lemne, surprins, l-a întrebat: „De ce ai venit aici, în aceşti munţi sălbatici? Aici ne aflăm în provincia Ghizhou, la peste o mie de kilometri de casa dumitale!” Acestea fiind zise, tăietorul de lemne i-a arătat o scurtătură ţăranului, care, mergând zi şi noapte, s-a întors acasă peste optsprezece zile…
Această întâmplare ne aminteşte un eveniment foarte asemănător:
Wasserbilling (marele ducat al Luxemburgului), 25 mai 1948. Tânărul Hans Klotzbach călătorea fără paşaport într-un tren cu cărbuni, mergând spre Luxemburg. Noaptea, exact înainte de staţia de control a gării de frontieră din Wasserbilling, a căzut din vagon pe balastul rambleului şi s-a rănit la ambele picioare. Pierzând sânge, nefiind în stai? să. We^rpă „şj-a. Pierdut cunoştinţa. El a pretins că, înainte dea-şi reveni, s-a pomenit în

Sili Bo interiorul unei „farfurii zburătoare”, într-o cabină scăldată de o lumină opacă albăstrie. Un glas i-a dat (în germană) nişte informaţii referitoare la nişte apropiate procese catastrofale. El a mai adăugat că, ocupanţii „farfuriei” i-a acordat ajutor deoarece trecuseră întâmplător pe deasupra corpului său leşinat; după care a leşinat din nou. Peste patru zile, tânărul neamţ s-a pomenit pe stratul de pământ acoperit cu muşchi al unei mici păduri, la 6 km în interiorul Luxemburgului şi la circa 10 km depărtare de locul săriturii sale nefericite…
în ce mod ţăranul chinez din Songci şi tânărul neamţ Hans Klotzbach au putut face această deplasare? Nu se ştie nimic despre asta şi totuşi aceşti doi „sechestraţi” au călătorit în mod misterios în stare de inconştienţă.
TRABUCUL ALB
Qian Yong, scriitor din dinastia Qing, a scris paisprezece volume sub titlul: Povestiri în grădină. Două paragrafe ni se par a fi descrieri ale unor OZN-uri.
M-am născut la ţară şi am crescut acolo. În ţinutul meu natal se povestea deseori că într-o zi, înainte de răsăritul soarelui, la sfârşitul toamnei, când se cocea orezul, s-a stârnit un vânt peste ceaţa deasă care acoperea câmpia. Fuseseră văzuţi doi sau trei dragoni care zburau în această ceaţă. Nu aveau nici cap, nici coadă. Deodată, aceştia au dispărut împreună cu ceaţa. Recolta de toamnă a fost distrusă şi ţăranii au îndurat foamea. Populaţia spunea că acest fenomen se întâmplase deja în timpul dinastiei Ming (1368-1644).
Dragonii fără cap şi coadă seamănă foarte mult cu OZN-urile în formă de trabuc, despre care se vorbeşte actualmente în lume. Ele zboară în rând şi dispar subit.
De asemenea, conform Povestirilor din grădină, în noiembrie 1736, sub domnia celebrului împărat Qian Long, bântuia seceta. Locuitorii auzeau în fiecare noapte gălăgie în iacul Zhongshi, se părea că acolo erau mii de soldaţi care alergau. Într-o noapte, oamenii s-au trezit brusc din somn şi ai ieşit din casele lor ca să privească. Însă totul s-a calmat şi nu au văzut decât câteva lumini roşii în apa lacului. De atunci, între Zhengjiang, Changshou, Songjiang, Jiaxin şi Huzhou (cu alte cuvinte, între provincia Jiangsu şi provincia Zhejiang), au fost deseori văzute nişte

lumini care luminau ca ziua câmpia şi satele. Ţărânii se alarmau şi, încetul cu încetul, lumina se stingea, însă reapărea pe neaşteptate în alt sat…
OZN-ul descris în acest pasaj zbura cu o viteză foarte mare şi producea un zgomot care-i surprindea pe martori.
UN CAPAC MARE GALBEN PE CER
Strămoşii noştri chinezi au observat pe cer OZN-uri de numeroase forme: ovală, cilindrică, rotundă, dreptunghiulară, biconvexă… Niu Xiu, scriitor din timpul dinastiei Qing (1644-1911), a povestit o istorie foarte interesantă în culegerea sa de notiţe Gu-Sheng, capitolul 6:
între sfârşitul primăverii şi începutul verii anului douăzeci şi şapte de sub domnia împăratului Kangxi din dinastia Qing (cu alte cuvinte în 1688), cumnatul meu Bixilin se afla acasă, în munţi, la douăzeci de kilometri de oraşul Kunmin, provincia Yun’nan. În timpul şederii sale, a văzut în fiecare amiază, pe timp frumos, un capac mare galben ca o umbrelă ridicându-se încet de pe o creastă. Acest obiect emitea nişte lumini strălucitoare pe care cumnatul meu nu îndrăznea să le privească direct. Capacul a luat înălţime şi pătrundea în nori. Puţin mai târziu, cobora, tot încet, pentru a urca şi coborî din nou în acelaşi mod. Când se făcea noapte, obiectul zburător îşi pierdea luciul culorii sale galbene şi devenea mai palid şi neclar. Dispărea complet când cerul devenea negru.
Pe munte se afla un vechi templu. Oamenii superstiţioşi veneau să-i venereze pe zei, însă nu primeau de la ei nicio explicaţie.
în fond, ce putea fi într-adevăr acest capac mare galben care brăzda acum 300 de ani cerul oraşului Kunmin altceva decât un OZN?
OBSERVAREA UNUI OZN ÎN 1277
Liou Ying, celebrul poet din timpul dinastiei Yuan (1271-1368), a descris, sub forma unui poem, observarea unui OZN. Fenomenul s-a petrecut în zorii de ziua de 3 iunie 1277 (anul paisprezece sub împăratul Zhi Yuan). Poemul, intitulat

„Fapt văzut în zori de ziuă” se găseşte la capitolul 3 al Antologiei literaturii Yuan.
Poetul Liou Ying era un om corect, cinstit şi serios, era cunoscut de toată lumea în ţinutul său natal: districtul Yongeheng, actualmente lângă oraşul Baoding, provincia -Hebei. În „Fapt văzut în zori de ziuă” poetul povesteşte:
Mă scol în zori de ziuă şi văd prin geam o stea foarte strălucitoare care traversează Calea Lactee. Acum văd trei obiecte luminoase care apar în cer către sud, dintre care două îşi iau zborul şi dispar brusc din vederea mea. Cel care rămâne are cinci lumini inegale sub el, iar pe partea sa superioară observ un lucru în formă de dom. Obiectul necunoscut începe să facă zig-zaguri, asemănător cu o frunză moartă. În acelaşi timp, ceva cuprins de foc căzu din cer. Puţin timp mai târziu, se ridică soarele, însă strălucirea sa este întunecată de obiectul luminos care se deplasează repede spre nord. Pe cer către vest un nor verde este deodată agitat de un alt obiect necunoscut de formă ovală, plat, care coboară repede. Acest obiect are peste trei metri lungime, este înconjurat de flăcări arzânde, urcă din nou puţin după coborârea sa. În faţă acestui spectacol splendid şi uluitor, mă năpustesc spre sat pentru a-i alerta pe locuitori. Când prietenii mei ies din casele lor, maşina zburătoare a dispărut. După eveniment, stau mult pe gânduri, însă nu pot găsi nicio explicaţie rezonabilă. Am impresia că m-am trezit dintr-un vis lung. Mă grăbesc să scriu tot ce am văzut adineaori pentru ca cei care vor putea înţelege aceste evenimente să-mi dea o explicaţie.
Trebuie să-i mulţumim acestui poet care a trăit acum peste 700 de ani. Ne-a lăsat un raport de observare obiectiv şi viu al unui fenomen OZN real concret. Acest document vechi şi rar constituie un material modern de cercetare ştiinţifică a OZN-urilor.
Cine este acest Liou Ying? Biografia lui Liou Ying, carte care se găseşte în toate bibliotecile chineze, ne informează că, născut într-o familie de literaţi, primise o educaţie bună încă din copilărie. Dotat cu o inteligenţă fără pereche, era calificat în multe domenii şi căpătase foarte devreme o reputaţie deosebită prin împrejurimi. Toţi literaţii cunoscuţi care treceau prin ţinutul său natal îl vizitau. Puterea regală l-a convocat de nenumărate ori la palatul imperial, însă el refuza toate numirile şi prefera să trăiască ca un pustnic. A murit la vârsta de 45 de ani.

Putem constata că poetul, mai mult decât cunoscut, nu căuta faimă, deoarece refuzase titlurile oficiale care îi fuseseră decernate. Nu a scris raportul de observare a OZN-ului decât în speranţa de a primi o explicaţie de la cei care ar fi înţeles fenomenul.
Din toate acestea rezultă că OZN-ul vizitaseră deja provincia Hebei acum 700 de ani.
„POVEŞTILE FANTASTICE ALE CABINETULUI SANS-SOUCI” ŞI OZN
Poveştile fantastice ale Cabinetului Sans-Souci sunt o operă literară foarte importantă a Chinei. Aproape toţi chinezii o cunosc şi o citesc cu plăcere.
OZN-urile reprezintă în zilele noastre un mister foarte important care atrage atenţia tuturor celor care se interesează de dezvoltarea ştiinţei umane.
Există oare legături între această operă şi OZN?
Un capitol al lucrării, intitulat „Noapte luminată”, pare să ne sugereze prezenţa unor extratereştri care vizitaseră cu foarte mult timp în urmă Pământul nostru: nişte OZN-uri ar fi traversat districtul Taiwan şi ar fi ancorat în largul ţinutului Kuangdong-Fujian! Dăm în continuare traducerea integrală a acestui scurt text vechi:
O navă brăzdează Marea de Sud a Chinei. În jurul miezului nopţii se pomeneşte luminată ca ziua în amiaza mare şi aceasta îi miră mult pe membrii echipajului. Oamenii constată că pe valuri pluteşte ceva asemănător cu un munte şi jumătate din acesta pare să fie scăldat de apă. Acest obiect are doi ochi care strălucesc ca soarele care răsare şi răspândesc lumini sclipitoare în împrejurimi. Totul este luminat. Marinarii se întreabă unii pe alţii, însă nimeni nu ştie ce este acest obiect plutitor. Atunci pasagerii şi echipajul îl privesc într-o tăcere absolută. După un moment, obiectul strălucitor dispare lent din ochii lor şi totul este din nou cuprins de un întuneric ca cerneala. Câteva zile mai târziu, pasagerii ajung în centrul provinciei Fujian, unde localnicii le povestesc că au văzut într-o noapte cerul şi pământul iluminat, apoi că întunericul a revenit. Această noapte despre care vorbesc localnicii este exact cea în care pasagerii corăbiei au văzut obiectul straniu în apă.

SMBo însă ce era în acest caz acest obiect luminos atât de enorm care se putea deplasa chiar sub valuri?
O fiinţă naturală? Desigur, în natură există multe fiinţe care pot străluci: pe pământ viermii strălucitori, unele râme; în mare există meduze, scoici, peştii cu lanternă electrică din Atlantic… Experţii apreciază că de la 50% până la 80% dintre peştii care trăiesc în apele adânci pot străluci. Cu toate acestea, nicio fiinţă naturală nu are un corp enorm cât un munte, nicio intensitate luminoasă atât de puternică încât să se compare cu cea a soarelui care răsare. Până în prezent, nimeni nu a descoperit încă o fiinţă asemănătoare cu obiectul descris în „Noapte luminată”.
Acestea fiind spuse, acest obiect bizar putea oare fi produsul inteligenţei muncitorilor din acea vreme? O putem oare explica ca fiind un submarin electric, precum cel născocit de celebrul scriitor francez Jules Verne? Nu. În epoca în care Pu Songling (1640-1715) scria Poveştile fantastice ale Cabinetului Sans-Souci, Jules Verne încă nu se născuse (se naşte în 1828) şi în acea vreme nu exista niciun submarin.
Acest obiect din Marea de Sud a Chinei era într-adevăr neobişnuit şi chiar atât dejnsolit încât nici localnicii, nici lupii de mare nu-l cunoşteau. Însă astăzi noi îl putem explica ca fiind un OZN. El se deplasa în mare, ceea ce nu este în contradicţie cu proprietatea sa de aparat spaţial.
Forma sa ne spune şi mai multe: partea de deasupra valurilor sugerează că obiectul era de fabricaţie artificială; cuvântul „munte” înseamnă că era conic sau emisferic. Nivelul tehnologic vădit de obiectul neobişnuit era uluitor. Poseda două aparate de iluminare care puteau „străluci ca soarele care răsare”, iar corabia „era luminată ca ziua în amiaza mare” de acestea. Obiectul putea naviga şi chiar să se scufunde liber sub apă. Această tehnică se dovedeşte foarte avansată chiar în ochii unor contemporani.
Marea de Sud a Chinei şi centrul provinciei Fujian sunt două locuri foarte depărtate unul de altul (circa 2000 km). Oamenii din aceste două localităţi au constatat în acelaşi timp acelaşi fenomen, aceasta dovedeşte că obiectul avea o viteză vertiginoasă pentru a parcurge cât ai clipi din ochi un drum atât de considerabil.
La o ultimă analiză, obiectul necunoscut despre care vorbea Pu Songling nu reprezenta nimic altceva decât un OZN.
China şi extratereştrii în termeni clari, este vorba o maşină spaţială care purta nişte fiinţe dotate cu inteligenţă.
Mai avem un exemplu asemănător care se găseşte în cartea străveche Poveşti despre lucruri bizare scrisă în timpul dinastiei Tang (618-907):
în anul şapte, sub domnia împăratului Kai Yuan din dinastia Tang, toamna, cerul a devenit pe neaşteptate în întregime luminos, iar Luna şi stelele au pălit din cauza unei lumini strălucitoare. După mult timp, totul a revenit la normal şi noaptea neagră s-a lăsat din nou peste Pământ. Câteva luni mai târziu, un marinar, venit de la mare depărtare din sud l-a anunţat pe guvernator: „Pe 11 august noaptea navigam pe mare. Pe neaşteptate, o broască ţestoasă mare a apărut în faţa navei mele, ea privea către nord, iar ochii ei luminau ca doi sori până la 500 km de acolo, cel mai neînsemnat lucru putea fi văzut limpede. După mult timp, totul s-a cufundat din nou în întuneric şi noaptea a devenit iarăşi normală…”
Verificarea documentelor dovedeşte că Tang Peiyo şi marinarul vorbesc despre acelaşi fenomen. Oare nu este vorba în acest caz despre un OZN înzestrat cu două proiectoare puternice? ’
ACCIDENTE ALE UNOR OZN-URI
Doar unele rapoarte de la începutul istoriei farfuriilor zburătoare vorbesc de mici umanoizi găsiţi morţi în nişte aparate prăbuşite sau imobilizate la sol. Sinceritatea acestor istorisiri este contestată de numeroşi ufologi care le consideră insuficient clarificate, însă, oricum ar fi, unele dintre ele au devenit acum legende. Se povesteşte mult următoarea. Într-un aparat spaţial cu diametrul de 10 m, lângă Aztec, în New Mexico din Statele Unite, în 1948 ar fi fost descoperite douăsprezece corpuri de umanoizi, care măsurau între un metru şi un metru treizeci. Acestea ar fi fost luate clandestin de către armata americană şi duse la Wright-Patterson Air Force Base, pentru a fi conservate acolo într-o instalaţie frigorifică dintr-o clădire secretă. Se vorbeşte de asemenea adeseori despre afacerea doctorului Botta care s-a întâmplat în Argentina pe 10 mai 1950. Domnul Botta văzuse un obiect din metal aşezat la sol în poziţie

.. SMBc înclinată, acesta era un disc de aproximativ zece metri în diametru; suprafaţa acestuia era alunecoasă şi strălucitoare. Trei omuleţi erau aşezaţi în nişte fotolii moi. Muriseră poate că într-un accident al discului…
în Poveştile din Nord, lucrare publicată acum aproape 500 de ani, se găsesc două exemple de accidente survenite unor OZN-uri:
1. În timpul domniei împăratului Hongwu din dinastia Ming (1368-1399), comandantul Qiu Jingsi îşi dispunea trupele de-a lungul fluviului Galben. Într-o după-amiază, într-o cetăţuie „Platan”, un enorm obiect luminos a căzut în fluviu, din valuri au ţâşnit nişte flăcări până la taberele instalate la malul apei, mai mulţi războinici fiind răniţi de ele.
2. În ziua 10 octombrie a anului 31 (adtcâ în 1906), sub domnia împăratului Guang Xu, la Lingzhou (astăzi în districtul Yongnin, regiunea autonomă Wei din Ningxia), o stea mare cât un obroc de măsurat cereale a apărut către est, a luat înălţime şi s-a îndreptat către vest pentru a cădea în cele din urmă în lanţul de munţi Helan. S-a produs un bubuit asemănător cu un tunet. Nişte focuri şi lumini s-au înălţat foarte sus către cer şi s-au stins cu mult mai târziu.
în cărţile vechi chineze se găsesc numeroase descrieri care amintesc rapoartele moderne de observare a OZN-urilor. Istoria districtului Zhugi (acest district se află astăzi în provincia Hubei) conţine următoarea notă semnificativă:
în anul întâi, sub domnia împăratului Tongzhi din dinastia Qing (adică în 1862), noaptea, a fost văzută o stea în flăcări de mărimea lunii. Avea o culoare roşie-portocalie asemănătoare cu focul unui furnal. Emitea nişte lumini atât de strălucitoare, încât nu îndrăzneai să te uiţi direct la ea. Când a apărut, s-a auzit un zgomot uşor, lugubru. S-a îndreptat cu o viteză vertiginoasă spre nord şi s-a oprit brusc. A început să se clatine, suspendată în aer. Deodată, această „clătită” de metal s-a desfăcut în trei părţi, împroşcând pe cer mii şi mii de perle luminoase care zburau în toate părţile, tot cerul devenind multicolor. Ce spectacol splendid! Când aceste perle cădeau până la trei metri deasupra solului, toate culorile dispăreau imediat, însă acoperişurile erau încă luminate.
Acest scurt text vechi descrie un spectacol magnific, mai viu decât în natură. O stea mare (trebuie citit un OZN) de culoare roşu-portocalie zboară făcând un zgomot uşor, apoi

acest obiect se divizează (adică explodează) şi rămăşiţele sale se răspândesc peste tot în aer, oferind o privelişte foarte frumoasă. Judecând după modul în care se deplasa obiectul, acesta era dirijat de o inteligenţă, de aceea se putea opri brusc şi menţine suspendat în aer. Nu se cunoaşte defecţiunea sistemului de propulsie sau de comandă care a cauzat explozia.
ÎNTÂLNIRE APROPIATĂ ÎN 1523
Povestirile în pavilionul florilor ne furnizează o descriere foarte interesantă a unei întâlniri apropiate care a avut loc în 1523. Redăm aici traducerea sa integrală:
în anul doi sub domnia împăratultfi Jianjing (1523), un învăţător numit Lii Yu locuia în satul Yujiu. Într-o zi, când afară ploua fără încetare, acest învăţător observă două nave care zburau pe nişte nori al|>i pe deasupra ruinelor, în faţa casei sale. Pe aceste două nave care măsurau peste zece braţe se agitau nişte oameni cu înălţimea de două braţe, purtând fiecare o pălărie roşie şi nişte veşminte multicolore. Ţineau cu toţii câte o prăjină în mână. Navele se deplasau foarte repede. Acasă la învăţătorul Lii Yu se aflau în acea zi vreo zece cărturari care, alertaţi de Lii Yu, ieşiră din casă şi veniră lângă el pentru a observa fenomenul. Atunci oamenii în veşminte multicolore îşi trecură mâna peste gura cărturarilor; gura lor deveni imediat neagră şi niciunul dintre cărturari nu mai putea vorbi. În acest moment ei văzură un bărbat escortat ca un mandrin, îmbrăcat ca un cărturar retras din lume, ieşind din una din nave, însoţit de către un bonz. Peste mult timp, navele îşi luară zborul, ca fiind împinse de către nori şi căzură din nou la un kilometru distanţă într-un cimitir. După plecarea navelor, cărturarii îşi simţiră gura redevenind normală. Insă cinci zile mai târziu, Lii Yu decedă, nu se ştie de ce.
Acest străvechi raport de observare a unui OZN fusese făcut de Qiu Fuzuo, dramaturg celebru care, trăind la sfârşitul dinastiei Ming, scrisese Note din zori de zi şi O monedă. Povestiri din pavilionul florilor relatează nişte fapte diverse. Textul citat se sprijină pe un fapt care se întâmplase înainte de naşterea sa, însă acesta este un fapt real, deoarece: 1) autorul îi dă data exactă – 1523 –, locul precis – Changshu, astăzi în provincia Jiangsu; 2) „oamenii în veşminte multicolore îşi trecură mâna peste gura cărturarilor şi gura lor deveni imediat

neagră, niciunul dintre cărturari nu mai putea vorbi". Această descriere a paraliziei martorilor nu se deosebeşte deloc de cea pe care o dau martorii din zilele noastre despre „întâlnirile de gradul trei”; 3) Lu Yu, precum şi ceilalţi cărturari au văzut cele două nave „plutind printre nori albi*, or acest detaliu este frecvent observat de martorii care au observat OZN-uri în zilele noastre; 4) prăjina pe care o ţineau în mână oamenii în veşminte multicolore era evident un instrument; în sfârşit, aceşti oameni erau organizaţi şi dirijaţi de către „mandarinul” escortat.
CERUL ÎŞI DESCHIDE OCHII
Prietenul meu Yitai mi-a spus că la mijlocul lunii februarie a anului 37 sub domnia împăratului Wan Li din dinastia Ming (adică în 1609), vărul său primar studia într-un templu ruinat situat pe un munte Tianin, în apropiere de oraşul-centru de district. Într-o seară, acest văr îi auzi deodată pe bonzi făcând un mare tămbălău afară. Ieşi din casă şi văzu zidurile luminate de nişte lumini strălucitoare care se deplasau. Toată lumea striga: „Cerul îşi deschide ochii!” Ridică capul, îşi îndreptă privirea către sud şi văzu o deschizătură în cer unde se afla ceva sub formă de navă sau ochi care strălucea. Acest obiect emitea lumini strălucitoare care îţi luau ochii, însă foarte curând obiectul dispăru şi luminile se stinseră.
Această relatare făcută de Feng Mengzhen, scriitor din dinastia Ming, se află în lucrarea sa Culegeri de poveşti din palatul de zăpadă. Odinioară nu se ştia nimic, desigur, despre OZN-urile venite din alte lumi şi atunci când era văzută o deschizătură în cer (în realitate un OZN sub formă de trabuc), se credea că cerul îşi deschide ochii.
„LUCRURILE DE ODINIOARĂ” ŞI OZN-URILE
Scriitorul chinez Shu Qing, care lucrează în sudul Chinei, a primit o scrisoare care îi relatează nişte evenimente OZN-istice de odinioară. Capitolul 18 „Lucrurile de odinioară” al Istoriei districtului Linggui din provincia Guangxi menţionează următoarele cazuri:

1. Din august până în luna octombrie a anului 46 sub domnia împăratului Jiajing din dinastia Qing (adică în anul 1563), locuitorii oraşului Guiling au văzut în fiecare noapte pe cer o stea care măsura peste zece braţe. Aceasta rămânea mereu suspendată pe cer, înconjurată de abur alb. Era dreptunghiulară, asemănătoare cu o sabie şi se îndrepta lent dinspre nord spre sud.
2. În luna octombrie a anului 19 sub domnia împăratului Kangxi din dinastia Qing, adică în 1680, locuitorii centrului de district Linggui au văzut în fiecare noapte pe cer către nord un aparat zburător şi foarte luminos. Avea o lungime de câţiva zeci de metri. Acest fenomen a durat o lună întreagă.
3. În ziua de 27 ianuarie a anului 60 sub domnia împăratului Qian Long din dinastia Qing, adică în 1795, pe cerul de sud-est apăru pe neaşteptate o stea mare de mărimea unui obroc. Strălucitoare, aceasta coborî şi urcă pentru a coborî şi urca din nou de trei ori la rând. O altă stea repetă aceea$i mişcare şi în sfârşit căzu înainte de a se prăbuşi într-un sat.
4. În ziua de 2 mai a anului 9 sub domnia împăratului Guang Xu, noaptea, (adică în 1883), bubuiră tobele celeste, cerul îşi deschise ochii, o enormă stea strălucitoare şi multicoloră emise lumini orbitoare, aceasta se îndreptă dinspre est Spre vest, precedată şi urmată de nişte stele mici. Lucru bizar: atunci când luminile atinseră solul, se auzi un zgomot asemănător cu un tunet.
FUNERALII TULBURATE DE W OZN
în satul Yuan, districtul Fengxian, provincia Shansi, sătenii fşi prezentau condoleanţele membrilor familiei lui Yuan Yingta, ministru al Apărării naţionale în timpul dinastiei Ming, care se sacrificase pe câmpul de luptă, înfruntându-i pe soldaţii Man (o minoritate naţională din nordul Chinei). Atunci a fost văzut un obiect luminos sub formă de stea, de culoare roşie, albă, galbenă şi albastră, care survola cortegiul funebru. Era într-o zi de aprilie a anului 1639, adică în anul 12 sub domnia împăratului Chongzheng din dinastia Ming. Acest obiect strălucitor nu se aşeză la sol, ci se roti mult timp deasupra satului, apoi urcă din nou în cer. Luminile sale fură văzute de la peste cinci kilometri distanţă.

Shibo
Relatarea acestui eveniment se găseşte în Istoria locală a districtului Fengxian, scrisă de Lou Ao, cărturar din dinastia Qing.
NE VORBEŞTE UN PROFESOR DE LITERATURĂ
în momentul când urma să trimitem manuscrisul editorului, am primit o scrisoare de la profesorul Ke Yang, care predă literatura populară la universitatea din Lanzhou, provincia Gansu. În această scrisoare, profesorul ne împărtăşeşte nişte descoperiri pe care le-a făcut cu ocazia lecturării unor vechi cărţi chineze, lată traducerea integrală:
Sunt profesor şi cercetător în domeniul literaturii populare, nu mă interesează decât legendele şi miturile vechi, fără legătură cu OZN-urile. Cu toate acestea, citesc multe cărţi care tratează problema OZN şi, încetul cu încetul, a început să mă pasioneze această problemă. Când citesc descrierile formelor OZN-urilor şi mişcării lor, găsesc o asemănare foarte mare între aceste relatări moderne şi ceea ce am citit în nişte cărţi chineze vechi. Astfel mi-a venit ideea să caut date care mi-ar permite să aflu dacă strămoşii noştri văzuseră deja OZN-uri. Eforturile mele nu au fost zadarnice. Am găsit un mare număr de cazuri, dintre care opt v-ar putea interesa în mod deosebit:
1. În capitolul 7 „Lucruri neobişnuite” din cartea lui Zheng Chongyin din dinastia Ming, Noutăţi, există următorul fragment: „în faţa casei lui Xiong Xiofu se întindeau două heleşteie. Într-o vară, sub domnia împăratului Wan Li, un obiect întunecat rotund ca o sferă urcă pe neaşteptate pe deasupra coroanei arborilor pentru a cădea apoi într-un heleşteu. Apa începu imediat să clocotească. Peste puţin timp, această sferă luminoasă ieşi din apă şi căzu din nou în celălalt heleşteu, dând naştere unui zgomot înfricoşător, iar apa începu să fiarbă, devenind în acelaşi timp toată galbenă. După o perioadă lungă de timp, a fost văzută sfera ieşind din nou la suprafaţă şi luându-şi zborul către cerul îndepărtat, trecând prin faţa uşii casei lui Xiong Xiofu. Nu se ştie încotro se ducea”.
2. În capitolul 8 „Lucruri rare” a cărţii Noutăţi citim următorul paragraf: „în luna iulie a anului Jiazi, în timpul unei nopţi, s-a

auzit deodată un zgomot înfricoşător, ca o avalanşă de pietre în munţi. O enormă pasăre multicoloră zbura dinspre sud-est către nord-vest. Din ea ţâşneau flăcări arzânde în toate direcţiile. Subprefectul şi cărturarii districtului Lingxian, necunoscând această pasăre, ţinură post şi se rugară lui Dumnezeu şapte zile şi şapte nopţi”.
3. În A faceri lipsite de importanţă la palatul Yingan, carte scrisă de Wang Pu, care trăise între sfârşitul dinastiei Ming (1368-1644) şi începutul dinastiei Qing (1644-1911), Wang Pu ne spune: „La 5 km de oraş, către vest, exista un arbore mare de camfor lângă un heleşteu cu înălţimea de câteva zeci de metri. Sub acest copac se afla casa lui Zhang. La amiază, în ziua de 16 iulie a anului 17 sub domnia împăratului Chong Zheng, a fost văzut un dragon în formă de spirală, complet roşu şi cuprins în întregime de foc, rotindu-se fără încetare pe deasupra coroanei arborelui. După un timp egal cu cel al unei mese, acesta se îndreptă încet spre nord-vest şi fu remarcat de către toţi sătenii. După cum a relatat Hu Shaoshan, un înţelept din sat, frunzele arborelui de camfor au început să se îngălbenească şi să cadă câteva zile după fenomen.
4. Un cărturar care vieţuia izolat în nordul provinciei Jiangsu relatează, în lucrarea sa intitulată Note despre cer. „Pe 17 iulie a anului Dingehou, un cărturar din oraşul Yiangzou, provincia Jiangsu, citea noaptea foarte târziu. Deodată văzu peretele dinspre nord straniu luminat ca ziua în amiaza mare. Crezând că vecinii aprinseseră din neatenţie un incendiu, ieşi în grabă, însă constată că pe cer plutea o sferă roşie de mărimea unei roţi de căruţă. Ea emitea nişte lumini multicolore şi se deplasa încet printre nori, provocând un zgomot vag. Luminile străluciră trei sferturi de oră şi se stinseră brusc. A doua zi tot oraşul fierbea şi toată lumea vorbea despre eveniment. În aceeaşi noapte de 17 iulie, locuitorii de pe malul lacului Qingyubische constataseră de asemenea nişte lumini strălucitoare care se îndreptau dinspre sud către nord…”
5. Note despre cer mai scrie: „în ziua de 16 iulie a aceluiaşi an, o lumină de mărimea unei roţi de căruţă survolă oraşul Suzhou, de la est la vest, cu viteza unui fulger. Se auzi un zgomot uşor. Toţi locuitorii din apropierea porţii Changmen constatară acest fenomen.
6. Într-o zi de ianuarie a anului 2 (314 al erei noastre) sub domnia împăratului Jianxing, soarele căzu pe pământ şi alţi trei

SMBo sori apărură împreună deasupra orizontului. Iar în altă zi soarele coborî cu rapiditate spre pământ şi alţi trei sori zburară unui după altul, după ce se înălţaseră la vest, îndreptându-se către est.
7. În anul 5 sub domnia împăratului Jianxing (317 al erei noastre), în luna ianuarie, trei sori străluciră în acelaşi timp pe cerul colorat în culori multicolore. Sorii erau înconjuraţi de o aureolă şi suspendaţi la zece metri deasupra solului. Centrul sorilor avea o culoare verzuie.
8. În anul 6 sub domnia împăratului Xizhong din dinastia Tang (adică în 879), în noiembrie, într-o zi apărură doi sori care se luptau înverşunat. Şi în altă zi a aceleaşi luni, doi sori urcară împreună şi se luptară pe cer, contopindu-se într-un singur astru sub ochii tuturor spectatorilor.
Partea a doua FAPTE INCONTESTABILE
INTRODUCERE
„Fenomenul U.F.O. Ar putea într-adevăr constitui unul din acele pasionante domenii ale viitorului, iar studierea sa să ne dezvăluie fascinante rezultate din timpurile ce vor veni, deşi, în tabloul de fond al lumii moderne, acesta pare la fel necuviincios cum ar fi fost televiziunea pentru Platon.”
J.AIIen Hynek
Nenumăratele rapoarte de observare care îmi parvin ne demonstrează în mod elocvent că şi în epocile moderne China este vizitată de către străinii din spaţiu. Un mare număr de cazuri mi se par extraordinare şi constituie nişte elemente importante pentru ufologii din întreaga lume în cercetările lor neobosite cu privire la OZN-uri. Unele evenimente intervenite în China merită o cercetare aprofundată şi o studiere ştiinţifică; totuşi, din lipsă de mijloace necesare, nu a fost încă începută o muncă de acest gen.
în această parte mă mulţumesc să prezint obiectiv cazurile care mi se par interesante.
Capitolul 1 Rapoartele armatei
Un mare număr de cazuri demonstrează că OZN-urile manifestă un interes deosebit pentru avioanele, navele de război şi alte instalaţii militare chineze.
VARA LUI 1966: DEFECTAREA UNOR INSTRUMENTE ELECTRONICE
în multe cazuri, s-a remarcat că OZN-urile pot întrerupe aprinderea motoarelor automobilelor, pot deranja funcţionarea unor instrumente electrice sau electronice. Avem următorul exemplu de acest gen:
în timpul verii lui 1968, patru canoniere din garnizoana navală din oraşul Luda, provincia Liaoning, din nordul Chinei, patrulau în mare nu departe de coastă. Deodată, soldaţii descoperiră un obiect luminos de culoare aurie, de formă ovală, care zbura razant la suprafaţa apei cu o viteză incredibilă. Peste puţin timp acest obiect dispăru în dreapta flotilei. Aproape în acelaşi moment, toate radarele şi toate instalaţiile de telecomunicaţie fără fir ale celor patru canoniere căzură în pană. Navele continuară să patruleze timp de o jumătate de oră şi constatară că asupra lor se îndreptau două nave de război mari. Comandantul acestei flotile le dădu imediat ordin oamenilor săi să fie gata de luptă. Situaţia era foarte încordată, în acest moment critic, instrumentele de comunicaţie începură din nou să funcţioneze normal. Reuşind astfel să intre în contact cu cele două nave, comandantul flotilei recunoscu atunci că acestea făceau parte din aceeaşi flotă cu ei.
înainte de aceasta, gărzile de coastă văzuseră acest obiect zburător neindentificat aterizând pe mal. Soldaţii îl mitraliaseră, însă atunci el dispăruse în mod misterios.
China şi extratereştrii
35
SFÂRŞITUL TOAMNEI LUI 1966: UN OZN MARE CÂT DOUĂ CASE
Sunt muncitor la uzina de instrumente electrice de control din Pekin. În 1968, eram soldat în departamentul militar de guvernământ din districtul Tongxian, oraşul Pekin. Într-o noapte de toamnă eram de gardă la postul de pază. În jurul orelor 2 dimineaţa, am constatat deodată la 400 de metri pe cer în faţa mea o sferă luminoasă de mărimea a două case. Era roşu-întu- necată, zbura dinspre sud spre nord, mai încet decât avionul de linie. Peste cincisprezece minute OZN-ul a dispărut.
TOAMNA LUI 1966: UN OZN LĂPTOS SURVOLA MARELE DEŞERT GOBI
La cererea lui Hang Yunying, ofiţer al statului major al unui institut militar, redactorul-şef adjunct al revistei Explorarea OZN, Shi Bo, a avut o convorbire cu el. Conversaţia lor se referea la obiectele zburătoare neindentificate.
— Am primit scrisoarea dumneavoastră în care-mi cereaţi o întâlnire pentru a discuta despre ceea ce aţi văzut în deşertul Gobi. Sunt foarte bucuros să fac cunoştinţă cu dumneavoastră.
— Şi eu. Am citit articolele publicate în revista dumneavoastră care-mi atrage mult atenţia şi mă intrigă mereu. Ştiu că sunteţi un cercetător cunoscut al problemei OZN în ţara noastră; vreau să vă mărturisesc ceea ce am văzut în deşertul Gobi.
— Pot să înregistrez?
— Bineînţeles.
— Vă rog să-mi povestiţi detaliat.
— Atunci când lucram în provincia Xinjiang, am văzut de patru ori un OZN. Prima dată era în august sau septembrie – am uitat data exactă – după cină; câţiva tovarăşi de la institutul meu împreună cu mine eram aşezaţi în plin deşert pentru a lua aer, flecărind. Deodată am constatat pe cer, către nord, un obiect luminos şi lăptos, de mărimea unei mingi de volei. Aceasta se îndrepta lent către est şi viteza sa sporea continuu. În urma

Shibo acestui obiect zburător neindentificat era o dâră albă, de asemenea luminoasă. Când a ajuns exact deasupra noastră, am văzut limpede că avea un diametru de 1,5 m. Nu se auzea niciun zgomot. A făcut o cotitură spre nord şi am putut vedea bine dosul părţii sale principale unde am zărit o coroană roşie asemănătoare cu focul care arde pe vatra unei sobe. Această coroană strălucitoare se învârtea în sensul opus celui al acelor unui ceasornic. Viteza de rotaţie nu era mare.
— Cât timp a durat observarea dumneavoastră?
— Puteam vedea bine acest obiect zburător cu ochiul liber. Zece minute mai târziu el a căzut într-un loc nu departe de noi.
— Există şi alţi martori?
— Am telefonat imediat la personalul de gardă care se găsea la 200 km de institutul nostru, pentru a întreba dacă au văzut ceva luminos. Persoana de la celălalt capăt al firului mi-a răspuns că soldaţii din interiorul postului văzuseră cu toţii un obiect de formă rotundă, luminos, strălucitor, lăptos, îndreptându-se către nord, şi că acesta probabil căzuse în munţii Tianshan.
— Am primit multe rapoarte de observare care descriau OZN-uri venite în deşertul Gobi. Puteţi relata celelalte trei observaţii ale dumneavoastră?
— Între 1966 şi 1970, am avut fericirea să observ trei OZN, însă acestea nu aveau nimic foarte deosebit, pur şi simplu am văzut trei sfere luminoase care făceau zig-zaguri pe cer în faţa mea…
ÎNCEPUTUL VERII LUI 1970: 0 MUZICĂ DE NEÎNŢELES
Departamentul C.U.R.O. (Societatea chineză de cercetare a OZN-urilor) pentru provincia Fujian ne-a trimis mai multe rapoarte de observare, dintre care unul, scurt, ne interesează în mod deosebit.
într-o zi, la începutul verii lui 1970, spre orele 22, un ţăran din districtul Taining, provincia Fujian, a văzut, în drumul său de întoarcere, un obiect metalic zburător sub formă de farfurie care cobora şuierând pe colină. Acest obiect emitea o lumină verde foarte strălucitoare. Când s-a aşezat pe colină, a început

să difuzeze o „muzică” de neînţeles. Considerând acest lucru straniu, ţăranul a alergat să-i dea raportul căpeteniei satului. Responsabilul pentru forţele armate staţionate în această localitate a mobilizat fără întârziere sute de miliţieni pentru a încercui colina. În această noapte cerul era acoperit şi negru ca cerneala. Miliţienii credeau că va fi dificil să găsească acest obiect în desimea pădurii pe un asemenea timp şi hotărâră să aştepte. Însă după o oră obiectul zburător, emiţând o lumină albă puternică, forţă linia de încercuire a miliţienilor şi urcă foarte repede spre cer. Miliţienii rămaseră cu toţii cu gura căscată.
Responsabilul pentru forţele armate locale a devenit acum comandant adjunct al unei regiuni militare a A.P.E.C. Când îşi aminteşte ce s-a petrecut în noaptea respectivă, afirmă că în acel moment în împrejurimi nu se afla niciun avion în zbor.
Acest responsabil, care doreşte să-şi păstreze anonimatul, subliniază: Când oamenii mei au ajuns pe colină, au văzut nişte lumini mişcându-se în pădure, însă nu au auzit „muzica” despre care le spusese ţăranul. Cu toate acestea, acest ţăran este cunoscut pentru onestitatea sa şi nu caută publicitate. Prin urmare, aceasta nu-i deloc o păcăleală.
în acelaşi district Tai ning a piai fost văzute alte două OZN-uri: primul la începutul lui septembrie 1972, altul în decembrie 1976. În ambele cazuri era orele 9 seara. Martorii se numără cu sutele. În septembrie 1972, au văzut o sferă luminoasă albăstrie urmată de o dâră strălucitoare care survola centrul districtului. Fenomenul a fost constatat de cadrele şi muncitorii uzinei de amoniac sintetic, precum şi locuitorii din împrejurimi. Cât priveşte OZN din decembrie 1976, acesta emitea lumini albe strălucitoare şi lumina un cinematograf în aer liber ca ziua în amiaza mare. Toţi spectatorii au fost martorii acestui fenomen.
16 OCTOMBRIE 1971: UN OZN SUB FORMĂ DE CISTERNĂ
lată un raport de observare pe care un prieten din armată ni l-a transmis în 1980. Autorul acestui raport este un ofiţer-inginer din unitatea 57603, se numeşte X. (La cererea sa, îi respectăm anonimatul).

Shibo
Mă numesc X. Servesc în unitatea 57603 a Armatei Populare de Eliberare a Chinei ca ofiţer-inginer. Am acum 45 de ani. Am văzut în 1971 un OZN. Vă dezvălui ceea ce am văzut:
în jurul orelor 2 după amiază, pe 16 octombrie 1971, mergeam pe trotuarul stâng al unei străzi din oraşul Chaoyang, provincia Liaoning. Am ridicat capul fără o intenţie precisă şi am văzut, spre marea mea mirare, o maşină zburătoare stranie sub formă de cisternă. Estimam că înălţimea sa era între 4 şi 5 m, diametrul între 2 şi 3 m. Se afla pe cer la 400-500 m de sol. Era un aparat din metal lucios care zbura de-a lungul străzii fără niciun zgomot. Viteza sa era egală cu cea a automobilelor şi se rotea lent în jurul propriei axe. M-am oprit pentru a o vedea mai bine şi trecătorii m-au imitat; toată lumea din stradă a contemplat-o timp de un minut, apoi ea dispăru.
16 octombrie era ajunul ultimei zile din concediul meu, pentru că a două zi trebuia să mă întorc la unitatea mea. La vremea aceea, situaţia internaţională era destul de tensionată, noi făcând pregătiri în vederea unui război. Prin urmare, pe stradă circulau puţini oameni şi toţi cei care văzuseră aparatul nu au fost prea miraţi. Atunci când l-am văzut, m-am gândit imediat că acest obiect atât de greu trebuia să fie suspendat de un elicopter; prin urmare, mi-am îndreptat privirea mai sus de aparatul zburător, dar nu am văzut nimic deasupra şi nu am auzit vuietul elicopterului. Atunci mi-a venit o altă idee: poate că acesta era un aparat nou de recunoaştere realizat de armata noastră care, zburând fără niciun zgomot, se dovedea într-adevăr foarte modern şi avansat… L-am privit cu atenţie până la dispariţia sa.
Demult vroiam să vă dezvălui acest raport de observare, însă, temându-mă să nu fiu luat în derâdere, mereu ezitam. Acum câteva luni am citit într-un ziar articolul scris de dumneavoastră, m-am simţit încurajat şi am hotărât să vi-l trimit. Nu vă veţi închipui că sunt un ţâcnit, nu-i aşa?
Vă garantez veridicitatea a tot ceea ce v-am descris. Credeţi-mă.

SFÂRŞITUL TOAMNEI LUI 1974:0 PORTOCALĂ MARE ÎN AER
Wu Qingzhi, un fost combatant al Armatei Populare de Eliberare din China, se interesează de puţin timp de OZN-uri, el i-a scris scriitorului ufolog Shi Bo pentru a-i cere o întrevedere. Shi Bo l-a întâlnit pe 23 noiembrie 1981.
— V-am deranjat, îmi pare rău. Însă de mult timp vroiam să vă împărtăşesc ceea ce am văzut în timpul unei nopţi din toamna lui 1974.
— Vă rog.
— În orice caz, mă voi strădui să vă vorbesc pe scurt. În 1974 eram în armată; unitatea mea staţiona atunci la Liangzhaoding, districtul Jiagxian, pe peninsula Liaodong, adică în provincia Liaoning. Într-o noapte când eram de gardă, am observat pe cer, către nord-vest, o portocală enormă, de trei ori mai mare decât luna plină. Acest obiect necunoscut sub formă de portocală emitea nişte lumini de aceeaşi culoare, era învăluit în ceaţă şi se deplasa lent. La început, am crezut că aveam halucinaţii, am clipit fără încetare din ochi şi mi-am dat seama că era un obiect zburător real, care a dispărut peste trei-patru minute.
— Există alţi martori?
— Cred că nu, pentru că nu am auzit pe nimeni vorbind despre acest fenomen. Eu unul nu vreau să fiu luat în derâdere şi vă fac acest raport numai dumneavoastră.
SFÂRŞITUL TOAMNEI LUI 1975: UN SOLDAT CHINEZ „SECHESTRAT” DE UN OZN
Toată lumea ştie că pe 25 aprilie 1977, în Chile, caporalul Armando Valde s a dispărut în plină noapte sub ochii soldaţilor săi; acest caz nu este unic, am dat un exemplu străvechi în prima parte a acestei cărţi, lată încă unul interesant:

La sfârşitul toamnei lui 1975, într-o noapte, s-a întâmplat o daraveră la fel de uluitoare în faţa porţii cazărmii unui batalion al Armatei Populare din China staţionat în districtul Jianshui, provincia Yun’nan.
Cazarma era păzită de doi soldaţi. Deodată aceştia au văzut pe cer în faţa lor un imens obiect zburător sub formă de farfurie. Obiectul era roşu-portocaliu. Se învârtea deasupra capetelor lor de parcă era preocupat cu supravegherea şi spionarea cazărmii. Unul dintre cei doi gardieni a intrat în campament pentru a da alarma, iar celălalt a rămas în faţa uşii. Câteva minute mai târziu, când comandantul batalionului a sosit cu oamenii săi în faţa intrării, soldatul rămas afară dispăruse. Toţi comandanţii şi combatanţii din batalion l-au căutat cu meticulozitate atât în interiorul, cât şi în exteriorul cazărmii şi în împrejurimi, însă eforturile lor au rămas zadarnice. Câteva ore mai târziu, patru soldaţi (fusese întărită garda) au fost surprinşi de un geamăt care venea din spatele lor. Se întoarseră şi, spre uimirea lor, îl văzură pe tovarăşul lor dispărut care suspina jos lângă poartă. Se îndreptară spre el pentru a-l ridica şi au constatat cu surprindere că sprâncenele, părul şi barba sa erau lungi, de parcă s-ar fi scurs mai multe zile.
Trezindu-se, soldatul îşi pierduse memoria, nu-şi mai amintea nimic. Un alt fenomen uluitor: ceasul său se oprise, însă cum acesta nu avea calendar, nu s-a putut şti câte zile petrecuse soldatul „în altă parte”. Examinarea a stabilit că arma şi ceasul său degajau un lejer magnetism. Au fost făcute nenumărate cercetări fără a putea explica acest fenomen.
ÎNCEPUTUL LUI NOIEMBRIE 1976: ADUNARE DERANJATĂ DE UN VIZITATOR NECUNOSCUT
Li Hongxi, responsabil al unei unităţi a Armatei Populare de Eliberare din China ne vorbeşte despre observaţia sa:
Fenomenul s-a petrecut la începutul lui noiembrie 1978, deasupra cazărmii noastre care se găsea în Shisanli, oraşul Zhangjiakou, provincia Hebei. Într-o după-amiază, soldaţii trupei noastre adunaţi pe terenul din faţa campamentului nostru ascultau

lectura unui document al organismului superior. În jurul orelor 6 am descoperit, fără intenţie premeditată, o lumină destul de mare pe cer, către sud-vest. La început, această lumină era de mărimea unui fruct de iuiubă şi cobora lent, mărindu-se continuu şi luminozitatea sa sporea în acelaşi timp, însă nu era orbitoare. Uluit de acest fenomen rar întâlnit, i-am alertat imediat pe ceilalţi, care îl găsiră, ca şi mine, bizar. Puţin mai târziu, şedinţa noastră se termină şi soldaţii fugiră în grabă pe o înălţime de teren pentru a privi mai bine. Am văzut limpede că obiectul zburător făcea un viraj mare în formă de „n”. Dispăru rapid în depărtare în spatele munţilor. Înainte de dispariţia sa, lumina era de cincizeci de ori mai puternică decât la început şi „coada sa luminoasă” descria de asemenea un „n” mare în aer. Observaţia mea dură peste treizeci de minute. Pot fi sigur că acest fenomen nu a fost o halucinaţie, deoarece erau peste optzeci de martori. Aceasta nu era nicio stea căzătoare, nicio cometă, cu atât mai puţin un avion sau un alt fenomen natural cunoscut.
26 IULIE 1976: OBSERVAŢIA UNUI AVIATOR EXPERIMENTAT
Pe 26 iulie 1978 la ora 9 şi 40 de minute, Sha Yongkao, instructor al unui aerodrom militar situat la Shansi, a văzut două OZN-uri în timp ce pilota un avion de instruire la 3000 m altitudine deasupra regiunii Xiangfen. Aceste două OZN-uri au făcut două tururi deasupra avionului său şi apoi au dispărut. Copilotul a văzut fenomenul. Sha Yongkao a întrebat turnul de control dacă mai era încă un avion în zbor, răspunsul fiind negativ.
în a două jumătate a lunii februarie 1979, la ora 21 şi 10, instructorul Sha Yongkao a văzut pentru a două oară un obiect extrem de luminos care zbura dinspre sud către nord, în timp ce pilota un avion ce survola oraşul Houma. Viteza acestui obiect era mult superioară celei a avionului său de instruire, un avion de vânătoare. Estimă că obiectul se afla la o altitudine de 1000 m. Ţinând cont de securitate, instructorul nu i-a acordat prea multă atenţie. Shao Yongkao este un pilot experimentat, el afirmă că obiectul luminos nu era nicidecum un avion,

SMBo deoarece, la această altitudine, viteza supersonică ar fi distrus, prin puternica sa undă de şoc, construcţiile de la sol.
23 OCTOMBRIE 1976: OBIECT ZBURĂTOR CU DOUĂ FARURI PUTERNICE
Duminică, 23 octombrie 1978, la ora 20:04, pilotul unui avion de vânătoare de pe un aerodrom militar din Lanzhou, pe nume Zhou Qingtong, a văzut un OZN în timp ce privea în aer liber un film împreună cu ceilalţi piloţi şi personalul de serviciu al aeroportului. În noaptea respectivă cerul era senin şi clar, fără nori. Deodată, un OZN extrem de mare a atras atenţia mai multor sute de spectatori care priveau obiectul ce traversa cerul dinspre est spre vest. După două-trei minute acesta a dispărut. Acest objeqţ avea în faţă două fascicule de lumini două făruri puternice şi o dâră luminoasă în spate. Lungimea şi luminozitatea acestor lumini era mereu schimbătoare. Viteză obiectului era incredibilă. Zhou Qingtong a spus: „Acest obiect nu este un avion sau o stea căzătoare, nicio mulţime de păsări sau de lăcuste”.
24 MARTIE 19&0: SUVEICĂ GALBENĂ CARE BRĂZDA AERUL
Jing Tao, redactor al jurnalului ştiinţific chinez Guangmin Ribao, a primit un raport de observare de la un specialist în probleme de radar de la aeroportul militar din Taiyuan, provincia Shansi. Redactorul de la Guangmin Ribao a transmis acest raport la revista ştiinţifică Ştiinţe şi Viitor. Dăm în continuare traducerea acestui raport semnificativ:
în dimineaţa zilei de 24 martie 1980, ducându-mă la birou, anuvăzut un obiect luminos sub formă de suveică zburând pe cer, de la sud spre nord. L-am văzut la răsăritul soarelui – m-am uitat la ceasul meu care indica ora 6:34-37. În spatele lui era o dâră vagă, sugerând că el deja zburase un timp oarecare. Acest obiect luminos semăna foarte mult cu o suveică şi, ca la o

cometă, partea din faţa era compactă şi cea din spate puţin neclară. Dâra sa era poate din cauza aburului provocat de viteza vertiginoasă. Tot obiectul era galben. Am deja o experienţă de zbor de şapte ani şi am apreciat că obiectul zburător se afla la 5000-10000 m altitudine; în acel moment nu avuse loc niciun accident aerian. Cerul era senin, fără niciun nor.
SFÂRŞITUL TOAMNEI LUI 19&0: UN OZN URMĂRIT DE MOTOCICLIŞTII MILITARI
într-o zi am primit o scrisoare de la un prieten care lucrează la Pekin Soir. Această scrisoare conţinea un raport de observaţie nedatat.
Conform unei surse necunoscute, soldaţii unei unităţi care depinde de comandamentul militar al districtului Tangxian, provincia Hebei, au văzut un obiect luminos asemănător cu luna. Obiectul zburător scotea ceaţă în toate părţile. Rămase suspendat în aer timp de câteva secunde, apoi, încă emiţând un abur dens, luă înălţime pentru a rămâne încă o dată nemişcat în abur, şi tot aşa până la dispariţia sa definitivă. Crezând că era ceva ostil, comandantul le-a ordonat oamenilor săi să urmărească obiectul neobişnuit. Motocicliştii au parcurs aproximativ zece kilometri şi, dat fiind că drumurile muntoase erau foarte dificile, au fost nevoiţi să-şi abandoneze urmărirea şi să se întoarcă plouaţi la cazarma lor.
6 SEPTEMBRIE 19^0: CLĂTITA URIAŞĂ ŞI ARTILERIA
în biroul redacţiei revistei Explorarea OZN am răsfoit numeroase documente referitoare la OZN-uri. Următorul raport, semnat de către toţi combatanţii unei companii de artilerie staţionată într-un punct strategic din provincia Jiangsu, ne-a reţinut în mod deosebit atenţia:
Suntem combatanţi ai unei unităţi de artilerie staţionată în provincia Jiangsu; anul trecut am văzut un OZN. Vrem să vă relatăm ce s-a întâmplat.

Era noaptea, către orele 23, pe 6 septembrie 1980, în timp ce noi eram ocupaţi cu îndeplinirea exerciţiilor militare nocturne în câmpia din apropierea cazărmii noastre. Deodată un combatant a descoperit că un aparat zburător lucios plana în direcţia noastră. La strigătele sale, am ridicat capul şi am văzut cu toţii un obiect rotund ca o clătită luminoasă zburând lent prin aer. De mărimea unei farfurii, acesta strălucea, roşu în întregime, şi era urmat de-o coadă strălucitoare de un metru. Un obiect roşu şi rotund cu o dâră strălucitoare pe fundalul albastru al cerului, ce spectacol magnific! Această dâră îşi schimba mereu culoarea. După părerea unui oftalmolog din secţia de recunoaştere, obiectul se afla la 200 m altitudine şi viteza sa era apropiată de cea a unui avion de linie. Două minute mai târziu, obiectul, accelerându-şi brusc viteza, străluci mult mai puternic decât la început şi dâra sa deveni orbitoare. Dispăru cât ai clipi din ochi, în mod misterios. Combatanţii uluiţi rămaseră cu gura căscată.
După acest fenomen, secretarul unităţii noastre a scris la observatorul Zijingshan din Nanjing pentru a semnala întâmplarea, însă nu am primit niciun răspuns.
Toţi combatanţii unităţii de artilerie Directorul departamentului politic X.
23 IANUARIE 19&1: AM VĂZUT UN LUCRU STRANIU PE ACOPERIŞ
Li Naiping, comandant adjunct al departamentului de propagandă al garnizoanei din Qingdao, i-a scris redactorului-şef adjunct al revistei Explorarea OZN, Shi Bo, împărtăşindu-i observarea unui OZN.
La începutul acestui an, în interiorul cazărmii în apropiere de Jujia’an din comuna populară Fengeheng, districtul Haiyang, provincia Shandong, a fost descoperit un obiect zburător neidentificat. Există trei martori direcţi: mama comisarului politic al unui batalion, venită în viteză la fiul său; soţia medicului militar Zhou Zhi’yong; soţia vice-instructorului batalionului, Zhuang

Shulan. Mama comisarului politic şi soţia medicului militar se aflau atunci în casa lor; ele nu au văzut decât o lumină roşie care ilumina interiorul camerei lor. Aflându-se în afara casei, Zhuang Shulan a văzut bine obiectul neidentificat care se afla la aproximativ zece metri de ea. Zhuang Shulan mi-a povestit următoarele:
„întâmplarea s-a petrecut în noaptea de 23 ianuarie 1981, la ora 19:08. În ziua respectivă ninsese. După cină, am ieşit din casă pentru a curăţa zăpada din faţa casei. De-abia ieşisem afară, că am şi văzut un obiect enorm de formă rotundă, care emitea nişte lumini roşii, deasupra acoperişului casei din faţa mea. Acest obiect avea un diametru de 5-6 m, partea sa superioară era conică şi partea inferioară plată. Nu se mişca şi stătea imobil la 80 cm de acoperiş. Centrul său emitea nişte lumini de un roşu-închis. Avea o aureolă galbenă. Foarte mirată, am vrut să-mi chem copiii care se aflau în casă, însă obiectul luminos se făcu nevăzut lent din exterior spre interior până la dispariţia sa completă. Observaţia mea a durat în total două minute. A doua zi, nu am constatat nicio urmă la locul respectiv”.
Aflând aceasta, am făcut mai multe cercetări cu martorii şi am avut discuţii cu ofiţerii şi soldaţii. Tabăra nostru este situat într-o localitate foarte îndepărtată de oraş şi la aproximativ zece kilometri de centrul districtului. Poate fi exclusă ipoteza unui balon-sondă. De altfel, unităţile militare sau ştiinţifice din împrejurimi mi-au răspuns că nu făcuseră probe sau exerciţii aeriene. Astfel am ajuns în unanimitate la concluzia că acesta era fără îndoială un OZN.
Citind această scrisoare, i-am adresat un chestionar comandantului adjunct al departamentului de propagandă al garnizoanei din Qingdao Li Naiping, punându-i următoarele zece întrebări:
1. Se poate cere martorului Zhuang Shulan să facă un raport scris?
2. Aţi făcut nişte cercetări, aţi vrea să ne trimiteţi notiţele făcute în timpul cercetărilor?
3. Care este concluzia definitivă a cercetărilor dumneavoastră?
4. Care sunt punctele de vedere ale ofiţerilor şi soldaţilor pe parcursul discuţiilor?

5. Care este starea sănătăţii celor trei martori? Au probleme de ordin psihiatric? După eveniment au prezentat schimbări fiziologice?
6. A fost auzit un zgomot?
7. Le puteţi cere martorilor să descrie luminozitatea obiectului? A avut loc o schimbare de culoare?
8. Care este forma exactă a OZN-ului? Acesta avea nişte detalii suplimentare (antenă, hublou, pasarelă)?
9. Martorii au sesizat structura exactă a OZN-ului?
10.0ZN-ul era transparent?
lată răspunsul dat de comandantul adjunct al departamentului de propagandă al garnizoanei din Qingdao, Li Naiping:
Redactorului-şef adjunct al revistei Explorarea OZN
Dragă prietene, lată răspunsurile mele la cele zece întrebări ale dumneavoastră:
1. Vă transmit prin prezenta raportul alcătuit de către Zhuang Shulan, însoţit de fotografia sa şi o schiţă desenată de asemenea de către Zhuang.
2. Am făcut trei cercetări, însă fără să iau nicio notiţă. Îmi cer scuze că nu vă pot îndeplini dorinţa.
3. Concluzia cercetărilor mele este că era vorba de un OZN real şi nu de un balon-sondă, nici de vreun obiect abandonat de un avion. Aceasta era o manifestare OZN. Dar, desigur, OZN nu înseamnă în mod obligatoriu vizita extratereştrilor.
4. Oamenii de aici au opiniile împărţite în două: majoritatea consideră că era un OZN real, deoarece există trei martori feminini, dintre care o femeie în vârstă de peste 60 de ani. Acestea nu spun minciuni. Unii tovarăşi cred că acest fenomen nu este în mod obligatoriu un OZN, ci poate altceva. Aceşti tovarăşi nu neagă realitatea fenomenului.
5. Cei trei martori sunt bine sănătoşi. Nicio tulburare psihică. Fenomenul nu le-a provocat niciun efect fiziologic.
6. OZN-ul nu a produs niciun zgomot sau, mai exact, cei trei martori nu au auzit nimic.

7. Obiectul avea o luminozitate intensă. Zhuang Shulan raportează că nu a îndrăznit să se uite direct la luminile emise de obiectul necunoscut. Luminozitatea rămânea constantă şi invariabilă.
8. OZN-ul avea o formă rotundă, verticală. Fără hublou, nici antenă etc.
9. Dat fiind că obiectul era înconjurat de o aureolă galbenă, Zhuang Shulan n-a putut să-i vadă structura exactă.
10. Obiectul nu dădea impresia de a fi transparent.
încă o lămurire. După spusele lui Zhuang Shulan, OZN-ul s-a deplasat în direcţia sud-est, şi atunci când a devenit mult mai mic decât la început, s-a stins începând cu marginea. În consecinţă, se poate spune că acesta dispărea treptat, îndepărtându-se.
Li Naiping
Comandant adjunct al departamentului de propagandă al garnizoanei
Anexa 1. Mărturia lui Zhuang Shulan:
Raportul meu despre observarea unui fenomen straniu
Pe 23 ianuarie 1981, după cină, ningea mereu. După emisiunea „Povestea lui Yue Fei”, emisiune difuzată atunci de radioul provinciei Shandong, adică la orele 19:5-6 minute, am ieşit din casă în curte pentru a curăţa zăpada. Însă abia am pus piciorul afară când am văzut la 300 m de mine un obiect de o formă semicirculară. La prima vedere părea suspendat deasupra acoperişului casei din faţa casei mele. Nu vedeam decât o parte din el, deoarece zona sa inferioară era ascunsă de acoperişul care se afla la aproximativ zece metri de mine. Cea mai mare lăţime a sa era de 7 m. Nu ştiu câţi metri erau între obiectul luminos şi sol.
Obiectul neobişnuit avea o culoare roşu-închisă şi era înconjurat de o coroană galbenă cu lăţimea de 10 cm. Aceste două culori erau ambele orbitoare. Am privit obiectul timp de două-trei minute. Cum spectacolul era splendid, mi-am chemat copiii care învăţau. Totuşi obiectul deja se stinsese, când ei au

Shibe ieşit pe uşă. Înainte de dispariţia sa completă, obiectul s-a deplasat către sud şi s-a micşorat.
Zhuang Shulan (semnătura) în vârstă de 36 de ani.
Anexa 2. Mărturia medicului militar Zhou Zhi’Yong:
Referitor la ceea ce s-a întâmplat în tabăra noastră, am auzit-o vorbind pe soţia mea atunci când m-am întors de la o şedinţă care avuse loc la cartierul diviziei.
Soţia mea mi-a spus că, în ajunul întoarcerii mele, o lumină roşie trecuse prin fereastră şi luminase pereţii camerei noastre. Crezând că afară era un incendiu, s-a speriat tare. După patru-cinci minute lumina s-a stins. A doua zi am auzit-o pe soţia vice-instructorului batalionului spunând că deasupra acoperişului casei mele a fost o enormă sferă de foc.
Este tot ceea ce ştiu despre această întâmplare. După sărbătoarea noului an conform calendarului lunar, soţia mea s-a întors în ţinutul meu natal.
Zhou Zhi’Yong (semnătura)
1 iunie 1981
Anexa 3. Mărturia comisarului politic Zhang Jiaxing:
La orele 7 seara (aproximativ), pe 23 ianuarie a anului curent, a survenit un fenomen neobişnuit. În ziua respectivă nu mă aflam acasă, ci la biroul diviziei. M-am întors a doua zi şi mama mea mi-a povestit următoarele: „în jurul orelor şapte ea s-a urcat în pat; culcată pe o parte, era cu faţa la fereastră. Deodată, a văzut pereţii camerei sale luminaţi de o lumină roşie, în două reprize. N-a auzit niciun zgomot. Soţia vice-instructorului batalionului nostru şi soţia medicului militar au văzut de asemenea acest fenomen. Vice-instructorul chiar mi-a spus că în noaptea respectivă fusese o mare sferă roşie care s-a stins foarte repede. Asta-i tot ce ştiu.
Zhang Jiaxing (semnătura) comisar politic al batalionului, 2 iunie 1981.

7 IUNIE 19Ă1: UN OZN SURVOLEAZĂ INSULA DAJU
în arhipelagul Zhoushan există o mică insulă numită Daju. O unitate a Armatei Populare de Eliberare a Chinei păzeşte coastele sale zi şi noapte. Pe 7 iunie 1981, un OZN a brăzdat cerul acestei insule. Comandanţii şi combatanţii unităţii care staţionau acolo au făcut următorul raport:
UN OZN SURVOLEAZĂ INSULA DAJU
Ora: 23:17, 7 iunie 1981.
Locul: deasupra zonei Gaotu din insula Daju, ţinând de arhipelagul Zhoushan.
Noaptea era neagră ca cerneala şi nu se vedea la mai mult de trei picioare. Revenit din turul său obişnuit de inspectare a firelor telefonice, soldatul Zhang Ming a constatat deodată că un aparat zburător luminos se deplasa dinspre nord spre sud. Acest aparat avea o formă sferică şi un diametru aparent de 50 cm (era dificil de apreciat adevăratul său diametru). Emitea nişte lumini albăstrui foarte puternice şi orbitoare ca nişte fulgere care şerpuiau pe cerul întunecat. Conturul său era foarte clar şi sfera antrena în urma sa un fascicul de lumini măsurând peste 50 m lungime. Această coadă de lumini avea mai multe culori: galbenă, verde, albă, roşie. S-ar putea spune nişte flăcări scoase de rachetă. Pe parcursul evoluţiilor sale, această sferă se rotea fără încetare în jurul propriei axe, însă fără niciun zgomot. La 1000 sau 2000 m altitudine, obiectul zburător se îndrepta dinspre nord-vest spre sud trecând pe deasupra cazărmii noastre, pentru ca să dispară în cele din urmă într-un nor negru. Observaţia a durat în total trei minute. Înainte, în timpul şi după acest fenomen, radioul a amuţit şi, cu toate că tensiunea nu variase, lămpile fluorescente clipiră fără să se aprindă cu adevărat, iar lămpile cu incandescenţă deveniră toate palide. La cinci minute după dispariţia OZN-ului, totul a redevenit normal.
Treziţi brusc de strigătele combatantului Zhang Ming, alţi trei militari au văzut şi ei fenomenul neobişnuit.
Martori: Ren Mangeng (instructor al unităţii), Zhang Ming, Wang Minfu, Wu Jianwu (soldaţi ai unităţii).

24 IULIE 1961: O MARE APARIŢIE A UNUI OZN ÎN FORMĂ DE SPIRALĂ
. Data de 24 iulie 1981 a fost marcată de o mare apariţie: cea a unui OZN în formă de spirală deasupra Chinei populare, în provinciile Gansu, Shansi, Hubei, Shaansi, Yun’nan, Sichuan, Guizhou, Xinjiang, martorii acestei apariţii se numără cu miile. În jurnalul armatei aeriene am citit următorul reportaj:
SOLDAŢII ARMATEI AERIENE AU VĂZUT
UN OZN DEASUPRA A CINCI PROVINCII
în ultimele zile, redacţia jurnalului nostru a primit multe scrisori care ne sunt adresate de ofiţeri şi soldaţi ai unor unităţi aeriene staţionate în cinci provincii, din care Qinghai şi. Gansu. În aceste scrisori ni se relatează observarea unui OZN în formă de spirală.
Cât priveşte ora de apariţie a OZN-ului, majoritatea martorilor afirmă că era între 10:30 şi 10:45 în noaptea de 24 iulie 1981. În scrisoarea sa, Qiu Yuanfu, soldat al unei unităţi al armatei aeriene staţionate în provincia Qinghai, spune: „La ora 10:45 îţi noaptea de 24 iulie, deasupra oraşului Xining, a intervenit un fenomen neobişnuit care nu a mai fost niciodată observat anterior. Un obiect zburător în formă de spirală se îndrepta cu viteză mare dinspre est spre vest. Acest obiect antrena în spatele său o coadă lungă ceţoasă şi luminoasă. Observaţia a durat cinci-şase minute. Nu a fost auzit zgomot”.
Sheng Ziming, ofiţer al unei unităţi a armatei aeriene staţionate în oraşul Lanzhou, centru al provinciei Gansu, spune în scrisoarea sa: „în mijlocul acestui obiect neobişnuit se afla o stea orbitoare înconjurată de mai multe aureole ovale”. În scrisoarea sa, Luo Tongxin, Yang Zjouda şi Liu Zhongyong, militari ai armatei aeriene staţionate la Yuanmu, provincia Yun’nan, ne spun că obiectul zburător necunoscut era o „semilună” formată din multiple mici stele strălucitoare.
Zhang Muhua, ofiţer al unei unităţi a armatei aeriene acreditată la Wuhan, centrul provinciei Hubei, ne împărtăşeşte

ceea ce a văzut: „Am constatat că OZN-ul în formă de spirală se deplasa timp de trei minute, rotindu-se în sensul contrar celui al acelor unui ceasornic. Obiectul era compus din cinci coroane şi cea mai mare se rotea în jurul propriei axe”.
De pe „acoperişul lumii” ne-a parvenit o scrisoare scrisă de la Mao Shanpo, militar al armatei aeriene staţionate în Changdu, important oraş din Tibet, care ne anunţă: „Aceasta era un aparat zburător de formă sferică nemaiîntâlnită până acum. Emitea nişte lumini albastre şi albe. Zbura în direcţia nord-vest, rotindu-se în jurul propriei axe în sensul contrar celui al acelor unui ceasornic”.
Obiectul zburător neidentificat (OZN) are o altă denumire: farfurie zburătoare; acesta este un mister al naturii. Mulţi savanţi consideră că expresia farfurie zburătoare ascunde în realitate unele fenomene naturale terestre, de exemplu: npri, reflectări ale luminii, îngrămădiri de insecte, meteoriţi, etc. Însă există şi câţiva cercetători ştiinţifici care cred că farfuria zburătoare vine din altă parte, că aceasta este un aparat zburător care transportă extratereştri până lafcământ pentru a ne supraveghea şi studia. La urma urmei, ce este OZN? Acest mister aşteaptă să fie studiat de către oamenii de ştiinţă. Însă oricum este nesăbuită afirmaţia că OZN-ul constituie un semn rău.
Redacţia revistei Explorarea OZN a primit o scrisoare de la un operator de proiecţie de film dintr-o unitate a armatei staţionată în oraşul Yingehuan. În această scrisoare el spune:
„Pe 24 iulie anul curent (1981), după cină, soldaţii din unitatea mea s-au aşezat pe teren, aşteptând proiecţia filmului. Fiind vară, noaptea venea încet şi am început să proiectăm filmul la orele 22:20. Când filmul tocmai începuse, am constatat deodată, la orele 22:35, un fenomen splendid şi neobişnuit pe cerul întunecat. Am fixat imediat ora exactă şi i-am strigat pe tovarăşii de pe teren. Fiecare şi-a îndreptat privirea în direcţia indicată de mine. Obiectul luminos avea o formă spiralată şi se afla foarte sus pe cer; zbura încet şi peste zece minute, spirala dispăru în spatele lanţului Helans. Obiectul era lung şi îngust, înconjurat de ceaţă, iar centrul său era foarte strălucitor. Pe măsură ce înainta către vest, îşi pierdea luminozitatea. Cum mai înainte, în această parte a cerului, asistasem la căderea primei şi celei de-a doua trepte a unei rachete chineze, ne-am închipuit că de data aceasta este vorba despre acelaşi lucru. Citind un

reportaj în Ziarul tehnic din Sichuan, am început să ne dăm seama că este vorba mai degrabă despre o mare manifestare a unui fenomen OZN pe cerul chinez, văzută de mii şi mii de persoane. Prin prezenta vă trimit o schiţă”.
Cea mai importantă dovadă a interesului manifestat de armată faţă de OZN o reprezintă faptul că ziarul naţional al Armatei populare de Eliberare a Chinei a acordat coloane importante evenimentului din 24 iulie 1981. Ziarul Jiefangjun Bao, în rubrica sa „Noutăţi ale ştiinţei şi tehnicii” din 4 octombrie 1981, a publicat şapte rapoarte de observare însoţite de o notă^a redacţiei şi o concluzie.
în nota redacţiei se spune.
Am primit în ultimul timp multe scrisori de la cititori care relatează ce s-a petrecut în noaptea de 24 iulie pe cerul ţării noastre; unii martori chiar ne-au trimis desene ale obiectului zburător neidentificat. Publicăm în continuare câteva dintre aceste scrisori. «
Nota redacţiei este urmată de şapte rapoarte scurte:
1. Raportul lui Cheng Tianmen, cadet al şcolii militare din oraşul Hueiyuan, districtul Chongqing, provincia Sichuan:
La orele 10:45 noaptea, pe 24 iulie, am zărit un obiect zburător luminos la 45° înălţime pe cer. Acesta cobora lent, îndreptându-se dinspre est spre vest. Se rotea în jurul propriei axe. După patru-cinci minute l-am pierdut din vedere, pentru că a dispărut în spatele muntelui îndepărtat. Obiectul a emis de la început până la sfârşit şase lumini verzi, galbene şi albe, iar diametrul său aparent era de 30 cm. Mulţi cădeţi şi instructori din şcoala noastră militară au văzut şi ei acest fenomen.
2. Raportul lui Rao Feng şi Ruo Long, militari ai unei unităţi staţionate în districtul Guangan, provincia Schuan:
La orele 10:40, în seara de 24 iulie 1981, am văzut un fenomen bizar pe cer, spre nord-vest. Era vorba de un obiect luminos încolăcit ca un şarpe strălucitor. Centrul său era deosebit de sclipitor; aceasta era în realitate o sferă luminoasă înconjurată de mai multe coroane foarte late şi sclipitoare. Fenomenul se îndrepta către vest, rotindu-se în jurul propriei axe. A durat mai multe minute şi a provocat o oarecare agitaţie printre martori.

3. Mao Shanpo, Hen Mingyuan, Zhang Gongmei, militari ai unei unităţi a Armatei Populare de Eliberare staţionată la Changdu, Tibet, au făcut următorul raport:
La orele zece, treizeci de minute şi cincisprezece secunde, în noaptea de 24 iulie, o parte din cadre şi militarii au descoperit că pe cer, către nord, se afla un obiect zburător necunoscut, de formă rotundă, culoare alb-verzuie. La 4000 m altitudine, acest obiect avea un diametru de aproximativ 20 m. Se îndrepta spre nord-vest, rotindu-se în jurul propriei axe în sensul contrar acelor de ceasornic. Au fost remarcate şase coroane concentrice luminoase de culoare alb-verzuie, coroane care se măreau permanent. Cincisprezece minute după dispariţia sa completă, cerul de nord-vest încă era iluminat.
4. Raportul lui Xu Tunmao, Li Wengxue, Wang Zixing şi Bai Qi, militari ai unei unităţi a armatei staţionate în oraşul Yinchuan, provincia Ningxia:
Aproximativ la orele 10:38 în noaptea de 24 iulie 1981, am văzut deasupra caselor cazărmii noastre, la câţiva kilometri altitudine, un obiect zburător care emitea nişte lumini albe. Acesta se deplasa fără niciun zgomot dinspre est spre vest. A dispărut peste cinci-şase minute.
5. Raportul lui Yang Xinghua, cadru militar din departamentul militar al guvernului din districtul Luding, provincia Sichuan:
La orele 10:40 în noaptea de 24 iulie, am descoperit pe cer, spre nord-vest, o coroană luminoasă care avea în centrul său o lumină asemănătoare cu cea a lunii. Corona se rotea în sensul contrar celui al acelor unui ceasornic şi forma patru cercuri concentrice luminoase. Totul se îndrepta către nord-vest şi se stinse dinspre exterior spre interior pentru ca să dispară complet, peste trei minute, în spatele muntelui din faţă.
6. Raportul lui Lan Houqui, militar al unei unităţi de trupe staţionate la Luxi, provincia Yun’nan:
Aproximativ la orele 10:43 în noaptea de 24 iulie 1981, mulţi combatanţi din compania noastră au văzut o stea de culoare violet-albastră zburând dinspre nord-est spre sud-vest. Diametrul centrului acestei stele era de 2 m, ea fiind înconjurată de mai multe cercuri de lumini care formau o spirală. Steaua se rotea în sensul opus celui al acelor unui ceasornic, fiecare rotaţie durând trei-patru secunde. Cobora continuu şi în cele din urmă, la orele 10:45, a dispărut în spatele caselor.

7. Raportul lui Du Mingdont, combatant al unei unităţi a armatei staţionate la Chongqing, provincia Sichuan:
La orele 10:40 în seara de 24 iulie 1981, am constatat că pe cer, către nord-vest, ’o stea fee rotea în sehsul contrar celui al acelor unui ceasornic. Aceasta era înconjurată de şase coroane luminoase, de culoare albă, care formau un melc. Aceste şase coroane se măreau permanent, deplasându-se lent către vest. Observaţia a durat şapte minute.
26 IULIE 1961: DOUĂ TRIUNGHIURI LUMINOASE
Academia de ştiinţe din Lanzhou mi-a transmis o scrisoare a lui Cao Hongbing, militar al unei unităţi a armatei staţionate la Tianzu, provincia Heilongjiang. În această scrisoare, acest soldat tânăr spune:
La orele 10:45, în noaptea de 26 iulie 1981, militarii trupei noastre au descoperit pe cer un obiect luminos. Acesta avea forma a două triunghiuri răsturnate. În centrul obiectului erau nişte găuri mici, de unde izbucneau nişte lumini albăstrui sclipitoare. Se afla la 3500 m altitudine şi viteza sa era de 1500 m/s. Zbura dinspre est spre vest.
Capitolul 2 Rapoartele dinainte de 1980
în cercetările referitoare la OZN-urile din China, există o linie de demarcaţie care separă foarte clar anii dinainte de 1980 şi cei următori. Deoarece la sfârşitul anului 1980, în China a fost înfiinţată o revistă, o singură revistă despre OZN-uri. De la apariţia Explorării OZN, al cărui redactor-şef adjunct sunt, chinezii au început să ştie care sunt caracteristicile OZN-urilor şi să le acorde atenţie. Din această cauză, am primit mai multe rapoarte de observaţie după 1980 decât înainte. Din această cauză am hotărât să prezint fenomenele ozenistice intervenite după 1980 în capitolul trei al acestei părţi a lucrării mele.
2 IUNIE 1646: UN OZN MARE PE CERUL DIN SUDUL PROVINCIEI ZHEJIANG
într-un sat îndepărtat din sudul provinciei Zhejiang trăia un învăţător al unei şcoli particulare, care se numea Zhao Jun. El a scris o carte voluminoasă cu titlul de Povestiri despre faptele trăite. În capitolul opt al acestei lucrări, am citit următorul fragment:
Pe 2 iunie 1846, la miază, am ieşit din casa mea şi am văzut pe cer o sferă mare de foc, mai voluminoasă decât un lighean. Zbura dinspre sud spre nord, urmată de un fascicul de lumini multicolore. O altă coloană de lumini albă urmărea fasciculul. Fasciculul şi coloana aveau aceeaşi lungime. Când sfera luminoasă a trecut pe deasupra capului meu, s-a făcut auzit un zgomot asemănător cu bubuitul tunetului.

Vara lui 1913: trei inele multicolore
Un ţăran pe nume Wang Dianxhang a aflat că întreprind cercetări referitoare la OZN-uri şi mi-a trimis, prin intermediul prietenului său care lucrează la Pekin, următoarea scrisoare:
REFERITOR LA OZN-uri
Dragă prietene Shi Bo, am aflat că întreprindeţi în mod serios cercetări referitoare la OZN-uri şi vă povestesc ceea ce ştiu în această privinţă.
înainte de eliberarea ţării noastre (1941), China era semicolonială şi semifeudală. Minţile erau înguste şi superstiţia făcea ravagii în China, amestecând realul şi irealul. Atunci nu erau înţelese multe fenomene observate pe cer. Îmi amintesc de un fapt interesant. În vara lui 1913 eram şcolar. Într-o după-amiază, cerul era presărat cu câţiva nori după o ploaie măruntă. Deodată pe cer au fost observate, către sud-est, trei inele, fiecare de trei ori mai mare decât luna plină. Acestea emiteau continuu nişte lumini roşii şi albastre. Dispuse într-un triunghi perfect, acestea au rămas nemişcate timp de câteva minute. Mai târziu, cele trei inele s-au aliniat şi au zburat lent unul după altul. Şcolarii strigau şi învăţătorul nostru a ieşit să vadă ce se întâmpla. Apoi am mers în clase şi nu se ştie cum au dispărut cele trei inele. Două zile mai târziu, noaptea, nişte săteni se întorceau de la târg, traversând trecătoarea prin munţi la 2 km de sat; au văzut cu toţii un obiect strălucitor aşezat la sol. Acesta semăna cu o moară de grăunţe şi avea un diametru de 3-4 m. Ei s-au speriat cu toţii, s-au tras înapoi şi au luat o altă cale pentru a se întoarce acasă.
Profitând de această ocazie, dragă prietene Shi Bo, vă povestesc două fapte demne de reflecţie:
1. Ţinutul meu natal era un loc pustiu înainte de eliberare. Pentru a-şi hrăni familia, tatăl meu a devenit, în tinereţea sa, povestitor rural. Într-o zi, după o şedinţă de povestiri, un ţăran a ieşit din teatru. Atunci era ora 10 seara. Ţăranul a văzut la intrarea în sat o formă umană care avea doi ochi de fiecare parte a şalelor.

Aceşti ochi mari emiteau nişte lumini strălucitoare. Ţăranul a scos un strigăt de groază şi a leşinat. La acest strigăt înfricoşător, oamenii care se mai aflau în sală au venit în fuga mare la faţa locului. Unii curajoşi au urmărit această formă umană care se deplasa cu repeziciune. Un ţăran care se afla mai aproape de ea a spus că acesta era un animal uman care avea doi ochi mari la şale, care emanau o lumină orbitoare. Frica a pus stăpânire pe martor şi l-a răpus peste câteva zile.
2. La vârsta de 18 ani (1919), studiam la şcoala de căi ferate Changxindian de la Pekin. În timpul vacanţei de vară, am petrecut o noapte într-o farmacie. Fiind foarte cald, luam aer în curte. În jurul orei 9, am văzut o farfurie luminoasă pe cer, către nord-est. Aceasta lăsa în urma sa un fum lung arzând. Farfuria era roşie, albastră şi galbenă. Iniţial zbura destul de încet, apoi, după o schimbare de direcţie, a accelerat şi a dispărut repede către vest.
AUGUST 1926: FENOMEN NEOBIŞNUIT PE CEHUL PROVINCIEI ANHUI
Xiang Yuoling, un bătrân care lucrează la sucursala din Nanjing a Băncii Centrale Populare a Chinei, a văzut un fenomen celest neobişnuit. Mi-a scris următoarele:
M-am născut în satul Hexing (actualmente a zecea echipă de producţie a brigăzii din Xinsheng din comuna populară Jinhong, districtul Hainong, provincia Anhui). Într-o noapte de august a anului 1928, luam aer afară împreună cu sătenii. Cerul fără lună era înstelat, nu erau fulgere. În jurul orelor 20 am văzut, deasupra lanţului Dabi, un enorm şi foarte lung şarpe alb care se îndrepta spre noi. Argintiu, acest şarpe zburător, cu capul ridicat, survola munţii şi câmpia şi venea exact în direcţia noastră (ne aflam atunci spre sud-est). Însă, în timp ce zbura chiar deasupra capului meu, şarpele şi-a stins toate luminile şi a dispărut misterios.
Observarea mea a durat cinci minute, iar martori se numără cu sutele. Şarpele alb era la câteva mii de metri altitudine. Oamenii priveau acest fenomen cu gura căscată. Capul şi coada aparatului zburător erau luminoase; semăna foarte mult cu un şarpe înălţat vertical pe cer. Măsura peste 200 m şi se deplasa

anibo fără să se răsucească, contrar unui şarpe adevărat. Diametrul său aparent măsura peste un metru.
Nu cred că este vorba de o stea căzătoare, deoarece acestea nu au niciodată asemenea mărime. Cuvântul „trabuc” corespunde mai bine formei acestui „şarpe” pe care l-am văzut în 1928.
15 IULIE 1936: UN DISC ENORM CARE SCUIPA SÂNGE
Unul dintre redactorii revistei Explorarea OZN mi-a transmis o scrisoare, spunându-mi: Este vorba despre un fenomen foarte interesant, pare a fi un fapt real şi semnificativ. După lectură, veţi putea trage concluzia că seamănă foarte mult cu cazul domnilor Aarno Heinonen şi Esko Viljo din 7 ianuarie 1970.
tată textul integral’al acestei scrisori:
Dragi redactori, în vârstă de 53 de ani, lucrez de foarte mulţi ani în intendenţa unui spital. Însufleţit de o ardoare tinerească, vă adresez manifestările sentimentelor mele sincere în semn de mulţumire pentru munca dumneavoastră utilă în domeniul OZN-urilor.
Vă împărtăşesc o amintire care mi-a rămas în minte deja de peste treizeci de ani. Fenomenul pe care vi-l voi relata se referă poate la un OZN.
întâmplarea s-a petrecut pe 15 iulie 1936. Se făcuse noapte şi era o căldură sufocantă. După miezul nopţii, toţi membrii familiei mele dormeau, cu excepţia tatălui meu care încă mai lua aer pe balcon. Noaptea era liniştită şi cerul de un negru ca cerneala. Deodată cerul din faţa tatălui meu a devenit luminos ca ziua în amiaza mare şi chiar se puteau număra ţiglele de pe acoperişul chioşcului „Sinfengting” cocoţat pe creasta muntelui Yushan, către vest. Între chioşc şi balcon erau 400 m. Deodată pe cer, către nord-vest, a apărut o mică sferă neagră care se îndrepta către est în mare viteză. Când sfera a ajuns deasupra străzii Bailiangcang, la 130 m de balcon, s-a oprit şi a rămas la 20 m de sol. Tatăl meu, care o privea cu atenţie, a constatat că diametrul său era de 1,5 m. Atunci sfera a început să se deschidă

pe dedesubt, foarte larg, şi să scoată un lichid dens, roşu-sân- geriu. Acest lichid cobora vertical, însă tatăl meu nu a aflat dacă atingea solul, pentru că acoperişurile din faţă îl împiedicau să vadă bine. Coloana roşu-sângerie era foarte mare şi măsura aproximativ 3 m lăţime. Uluit, tatăl meu a chemat-o pe mama mea, care a ieşit să vadă acest spectacol neobişnuit, însă atunci când a ajuns pe balcon, coloana de sânge deja se micşorase, devenind la fel de subţire ca un bambus. Brusc, lichidul roşu a dispărut şi luminile s-au stins. Totul s-a cufundat în întuneric. Observaţia tatălui meu a durat trei minute. Înainte, precum şi după acest fenomen, nu a fost nici tunet, nici ploaie. A doua zi la sol nu a fost remarcată nicio urmă.
Nu am văzut cu propriii mei ochi acest fenomen, însă vi-l pot garanta. Sper că acest document va conţine pentru dumneavoastră date preţioase în cercetările dumneavoastră ştiinţifice referitoare la OZN-uri.
Cheng Xiangning Spitalul districtului Changsu, provincia Jiangsu.
Anexă:
în 1970 „Flying Saucer Review” a primit de la corespondentul său din Finlanda o serie de rapoarte referitoare la unul din fenomenele cele mai tulburătoare şi mai complexe pe care le pot cunoaşte persoanele interesate de acest subiect. Era vorba de cazul domnilor Aarno Heinonen, 36 ani, şi Esko Viljo, 38 ani, care, pe 7 ianuarie se plimbau cu schiurile într-o pădure situată la 16 km la nord de Heinola, cam la 130 km de Helsinki (Finlanda). Erau orele 16:45 şi soarele începea să apună. Cei doi schiori hotărâră atunci să se odihnească. Pe neaşteptate se auzi un fel de bâzâit, un bâzâit care venea de departe şi se înteţea. Heinonen ridică ochii şi văzu pe cer o lumină de o intensitate foarte mare. Pata de lumină începu un viraj larg şi veni în direcţia celor doi observatori.
Ea coborî şi se opri brusc în spaţiu. Obiectul – în lipsa unui termen mai bun – era aureolat de o ceaţă luminoasă care bătea în cenuşiu. Se manifesta prin pulsaţii…
Martorii se aflau la aproximativ cincisprezece metri. Apoi, prin ceaţă, au desluşit o formă de aparenţă metalică cu diametrul de 3 m. Partea inferioară era formată din trei emisfere şi, în
60
Shibo centru, un tub cu diametru de aproximativ 25 cm. Pe măsură ce aparatul se apropia de sol, ceaţa părea să dispară. Când ajunse la 4 m, bâzâitul încetă. Din tubul central ţâşni o rază de lumină care se contractă până când formă un disc, care rămase un moment nemişcat înainte de a se uni din nou cu tubul. Din partea de jos a aparatului ieşi din nou un jet de lumină şi apăru o creatură de aproximativ 90 cm. Faţa sa era la fel de palidă ca ceara, iar pe cap purta o cască conică, care strălucea ca metalul, îmbrăcat într-o salopetă gri deschisă care strălucea şi încălţat în cizme de culoare verde-închis, micul umanoid ţinea în mână o cutie neagră din care ieşi deodată o rază de lumină aproape orbitoare. O ceaţă coborî din nou din aparat, iar din cercul iluminat ţâşniră nişte scântei de culoare roşie şi verde.
Ceaţa se îngroşă, lumina tremură ca o flacără şi reintră în tub. Atunci ceaţa se împrăştie şi totul dispăru…
(Extras din Istoricul obiectelor zburătoare neindentificate din Inforespace, publicaţie a SOBEPS.)
ÎNCEPUTUL LUI 1937: UN SEMISOARE COMPLET ROŞU LA ORIZONT
M-am întâlnit pe 27 octombrie 1981 cu Zheng Bonan, angajat al Adunării Populare a circumscripţiei administrative de est a municipalităţii din Pekin, care m-a sunat, solicitându-mi o convorbire. Conversaţia noastră a durat numai câteva minute, deoarece avea o zi încărcată.
— Vă mulţumesc pentru această întâlnire particulară. De mult vroiam să povestesc ceea ce am văzut când eram încă foarte tânăr.
— Vă rog.
— Întâmplarea s-a petrecut la începutul anului 1937, în ţinutul meu nataţ – satul Xiwangjiazhuant), districtul Jixian, provincia Hebei. Într-o zi, în amurg, câţiva săteni au observat, deasupra orizontului, către nord-est, un obiect asemănător cu un semisoare strălucitor.
— Un semisoare strălucitor?
— Aşa era. Era foarte mare, mai voluminos decât luna plină care se ridică, părea mai roşu decât aceasta. În ziua respectivă

eram bolnav, unchiul meu mă dusese cu bicicleta la spital. La întoarcere, am văzut acest fenomen ciudat. Venind în întâmpinarea noastră la intrarea în sat, mama mea l-a văzut şi ea.
— Cum se comporta acest semisoare?
— Acest obiect luminos se afla la 0,5 km de noi, suspendat nemişcat deasupra câmpiei. L-am întrebat pe unchiul meu: „Ce-i aceasta?” Unchiul meu răspunse: „Conform legendei ţinutului nostru natal, este vorba despre un vulpoi în flăcări”. Atunci nu înţelegeam ce înseamnă un vulpoi în flăcări. Însă mă speriasem.
— Era şi soarele adevărat pe cer?
— Nu, deja asfinţise.
— Cum a dispărut acest semisoare?
— S-a deplasat încet în depărtare şi s-a stins brusc. În ţinutul meu natal se vorbea adeseori despre vulpoiul în flăcări care nu-şi arăta decât o parte din cap, adică o emisferă strălucitoare. N-ar fi acesta un disc cu boltă despre care se vorbeşte astăzi în lume?
— Vă mulţumesc pentru informaţiile pe care aţi avut amabilitatea să mi le furnizaţi.
6 FEBRUARIE 1939: UN OBIECT ZBURĂTOR auriu Vizitează un oraş
Pe 6 februarie 1939, la o oră de dimineaţă, familia lui Cheng Jingrao era cufundată în durere, deoarece tatăl lui Cheng Jingrao era în agonie. Era după miezul nopţii. În timp ce Cheng Jingrao şi sora sa Cheng Qiao se duceau după apă la malul unui râu, au observat pe neaşteptate un obiect plat, aurit, care zbura la aproximativ douăzeci de metri de sol. Diametrul său era de peste o treime de metru. Se îndrepta lent dinspre est spre vest. Straniu lucru, obiectul zburător emitea un fascicul de lumină albă către sol şi atunci când această lumină a atins un câine, acesta a scos un urlet de durere. Foarte impresionaţi, fratele şi sora au leşinat. Când membrii familiei Cheng au ieşit din casă şi i-au descoperit culcaţi la pământ, obiectul zburător dispăruse.
Patru ore mai târziu, capul familiei a decedat. Fără îndoială, era vorba de o coincidenţă. Însă, pe parcursul multor ani, moartea tatălui a fost explicată prin apariţia fenomenului

Shibo neobişnuit. Cu cunoştinţele de astăzi, se poate afirma că obiectul zburător din 6 februarie 1939 era în mod sigur un OZN.
PRIMĂVARA LUI 1942: UN MARE DISC LUMINOS PE CER
într-o noapte de primăvară a anului 1942, împreună cu mai mulţi prieteni mergeam către sud, nu departe de intrarea vestică în satul meu natal Haojiachi, districtul Shengxian, provincia Hebei. Deodată pe cer, către sud, apăru un mare disc luminos la 60° înălţime unghiulară la orizont.
Era galben-albicios şi se îndrepta dinspre vest spre est, rotindu-se. Se auzea un vâjâit şi, peste puţin timp, discul a dispărut foarte repede în depărtare.
(Extras dintr-o scrisoare care mi-a fost trimisă de Li Jirao, tehnician într-un institut din China).
ANII ’40: UN OZN VERDE-ALB DEASUPRA ORAŞULUI TIANJING
Trimis de redacţia revistei Explorarea OZN, Shi Bo a avut o conversaţie cu X (care vrea să-şi păstreze anonimatul).
— Când aţi văzut un OZN?
— Nu-mi mai amintesc data exactă, posibil în anii ’40, când eram la Tianjing.
— Cum a apărut în faţa dumneavoastră?
— Când am ridicat capul, l-am văzut pe cer.
— Era strălucitor? Ce culoare avea? Care era intensitatea sa?
— Da. Era strălucitor, de culoare verde-albă. Nu era orbitor. Lumina sa semăna cu cea a lunii.
— OZN-ul a aterizat?
— Nu, nu s-a aşezat la sol.
— Puteţi descrie viteza, direcţia şi mişcarea sa?
— Viteza şi traiectoria sa erau asemănătoare cu cele ale unui satelit artificial. Însă pe atunci nu existau sateliţi artificiali.
— Corpul principal al OZN-ului şi-a schimbat culoarea?

— Nu, a rămas mereu verde-alb.
— Aţi auzit un oarecare zgomot? Dacă da, cum a dispărut acest zgomot?
— Niciun zgomot pe toată durata observării mele.
— Cât timp a rămas obiectul în câmpul dumneavoastră vizual? Şi cum a dispărut?
— Observaţia mea a durat mai multe minute şi acest disc strălucitor a dispărut în depărtare.
— Cum era timpul în ziua respectivă? Care era vizibilitatea?
— Era frumos şi vizibilitatea era excelentă. Nu au fost schimbări de vreme.
— Aţi simţit o nelinişte în timpul şi după observarea dumneavoastră?
— Nu, absolut nimic.
— Aţi făcut un raport al evenimentului vreunui organism? A fost trasă o concluzie din cercetări?
— N-am spus nimic după eveniment.
— Erau mulţi martori? Care sunt numele şi adresele lor?
— Erau mulţi martori, care chiar au discutat în ziua respectivă. Însă cum acest eveniment s-a petrecut cu mulţi ani în urmă, nu-mi mai amintesc numele lor.
— Aţi simţit un miros ciudat, căldură, un şoc de vânt sau nişte efecte magnetice?
— Nu.
— Au fost găsite urme la sol?
— Nu, nu a avut loc o aterizare.
— Îmi permiteţi să dezvălui numele dumneavoastră?
— Nu.
— Unde lucraţi actualmente? Ce vârstă aveaţi atunci?
— Actualmente sunt profesor la liceul nr. 32 din Pekin. La vremea aceea aveam puţin mai mult de zece ani. Studiam la liceul de fete Shenggond din Tianjing.
IUNIE SAU IULIE 1943: UN OZN PĂTRAT
întâmplarea s-a petrecut în iunie sau iulie 1943. La vremea aceea eram de gardă la depozitul care aparţinea administraţiei căii ferate Kuangsi-Guizhou. Era în timpul războiului de rezistenţă la agresiunea japoneză. În previziunea raidurilor avioanelor japoneze, depozitul a fost amenajat la poalele

Shi Bo muntelui Dao’ai. Într-o zi, după-amiază, la orele 3-4, era timp frumos, fără niciun nor pe cer. Auzind un vâjâit, am crezut că nişte avioane inamice survolau depozitul nostru. Am ieşit să vedem. Pe cer am văzut căzând un obiect pătrat care reflecta lumina soarelui. Am crezut că acest obiect fusese lansat de către un avion, însă nu am văzut niciun avion în aer. Vâjâitul se apropia din ce în ce mai mult şi se intensifica, iar obiectul pătrat devenea şi el din ce în ce mai mare şi desluşit. Atunci am înţeles că acest zgomot surd provenea de la obiect. Acesta părea mai luminos decât un avion în bătaia soarelui. Se afla la 1000 m de sol şi rămase suspendat pentru câtva timp. Desluşeam limpede că partea inferioară a acestui pătrat era plată. Fiecare latură măsura peste o treime de metru. Înălţimea obiectului era de aproximativ 10 cm. Era asemănător cu o farfurie zburătoare pătrată, argintie. Nu i se distingea nici dreapta, nici stânga, şi nu i se vedea nici capul, nici coada. Nu existau aripi, cârmă, elice. Obiectul era făcut dintr-o singură bucată, fără deschizături sau hublouri. După un moment de suspendare în aer, începu să urce vertical în cer. Zgomotul se micşora pe măsura ridicării. În cele din urmă nu mai rămase decât o pată strălucitoare. Observatorii au plecat şi numai eu am rămas şi l-am urmărit până când a dispărut. Observarea a durat aproape două ore.
Cu siguranţă acesta nu era un satelit artificial, nicio rachetă, deoarece la vremea aceea nu se ştia de fabricarea unor asemenea maşini sofisticate. Pe parcursul celui de-al doilea război mondial, se vorbea mult despre avioanele de vânătoare-fantomă (arme secrete). Oare nu am văzut unul dintre ele? însă aşa-zisele avioane de vânătoare-fantomă care erau descrise nu puteau să coboare sau să urce vertical.
Dacă vă interesează acest caz, se pot face cercetări la periferia oraşului Guiyuang. Acolo oamenii în vârstă de peste 50 de ani îşi amintesc cu siguranţă de acest fenomen neobişnuit. Chiar dacă întâmplarea s-a petrecut acum aproape patruzeci de ani, martorii trebuie să fi păstrat o amintire clară a acesteia, pentru că un eveniment atât de straniu nu se uită.
(Extras din scrisoarea adresată lui Shi Bo de către Ding Qijing, angajat al Companiei de alimentaţie din circumscripţia administrativă Ankang, provincia Shaansi).

VARA LUI 1943: DOUA OZN-URI SE URMĂREAU PE CER
lată două fragmente extrase dintr-un articol scris de către profesorul Fang Bangrao, de la liceul nr.1 din circumscripţia administrativă Jiading, din Shanghai:
Acum treizeci şi opt de ani, studiam la şcoala primară din satul meu natal, districtul Shexian din provincia Anhui. Într-o zi de vară, în jurul orei 10, elevii se jucau pe terenul de sport în timpul recreaţiei. Pe neaşteptate, am remarcat pe cer, către nord-vest, două pete luminoase care se îndreptau către est. Păstrau mereu distanţă între ele. După o schimbare de direcţie, au dispărut brusc.
Bunicamea (moartă în 1962) mi-a povestit următorul eveniment. Într-o noapte de vară, ea lua aer în faţa uşii casei. Deodată văzu o formă întunecată asemănătoare cu spinarea unei broaşte ţestoase. De mărimea unui lighean de peste un metru în diametru, această formă emitea nişte lumini arzătoare. Obiectul a trecut pe deasupra capului său fără niciun zgomot. După un minut acesta dispăruse.
PRIMĂVARA LUI 1946: UN OZN DE MĂRIMEA A DOUĂ CASE
Pe 3 decembrie 1981, am primit o scrisoare însoţită de un articol destul de interesant. Scrisoarea îmi era adresată de un necunoscut pe care-l cheamă Long Guanghua, 48 ani, redactor literar de la revista Vântul de Est. Lată acest articol:
VECHI NOUTĂŢI DESPRE OZN-uri
Acum câtva timp am discutat cu prietenii mei despre OZN-uri. În toate părţile lumii au fost descoperite multe cazuri neobişnuite de OZN-uri, care-i interesează pe savanţi şi cercetători. Acum peste treizeci de ani, unul din membrii familiei mele a văzut un obiect zburător necunoscut.

Sunt născut la Dongliangzihe, sat îndepărtat din districtul Zhuenhua, provincia Hebei. Răul Lihe trece prin partea de est a satului nostru şi pe malul estic se afla satul Magezhuang. Pe ambele maluri ale râului copacii creşteau de minune.
în primăvara lui 1946, la vârsta de 13 ani, studiam la şcoala primară din Dongliangzihe. Într-o dimineaţă, tatăl meu (pe care-l chema Long Hening, mort în urma unei boli în 1958) şi familia sa mâncau împreună. La masă el ne-a povestit un fapt surprinzător. Aproximativ la ora unu noaptea, s-a sculat ca să-şi satisfacă o nevoie naturală afară. Noaptea era liniştită şi cerul înstelat. Când se întorcea în camera sa, a văzut deodată cerul către nord-est luminat ca ziua. Uluit, şi-a îndreptat mai atent privirea asupra luminii şi a descoperit un obiect nici rotund, nici pătrat, care zbura în direcţia sa. Obiectul strălucitor era de lăţimea a două case şi înalt de un etaj. Când acest obiect a trecut pe deasupra capului său, se afla la 3 m de el, însă tatăl meu nu a auzit niciun zgomot. Aparatul zburător enorm se îndrepta spre sud-vest. Peste aproximativ zece secunde a dispărut complet. Tatăl meu ne-a spus: „Atunci mi-a fost foarte frică, însă am rămas acolo să urmăresc acest obiect până la dispariţia sa. M-am dus la culcare, însă nu puteam să adorm. Mă întrebam ce era aceasta. Era oare vorba despre vulpoiul în flăcări din legendă? însă vulpoiul nu este de mărimea a două case. Era un avion? Nu, pentru că avionul produce invariabil un vuiet destul de strident”. Noi am făcut mii de presupuneri, însă niciuna acceptabilă. Credeam că tatăl meu a visat şi că ne povestea visul său.
A doua zi, după micul dejun, luându-mi servieta, am plecat la şcoală. Abia ajuns, am văzut nişte elevi din pension cu faţa înnebunită care făceau un tărăboi neobişnuit. M-am dus să mă informez la ei; mi-au povestit un fapt nemaipomenit care se întâmplase în ajun.
lată detaliile:
La vremea aceea, şcoala din Dongliangzihe era cea mai mare din împrejurimi şi elevii din alte sate veneau acolo să studieze şi locuiau într-un templu. W.C.-urile se aflau în exterior, la est de templu. În noaptea respectivă, în jur de ora unu, Gao (profesorul nostru de sport decedat în anii ’50) şi un alt învăţător s-au sculat să meargă colo. Pe neaşteptate, au constatat că deasupra vârfurilor copacilor din satul Magezhuang, adică la est de satul Dongliangzihe, un enorm obiect luminos înainta
China şi extratereştrii sacadat, urcând şi coborând. Obiectul nu era nici rotund, nici pătrat, de lăţimea a două case şi mai înalt decât camera lor. Centrul era cel mai strălucitor, iar marginea părea roşiatică. Intrigaţi şi uluiţi, se uitară atenţi. Gao a zise: „Se zice că vulpoiul legendar poate prepara medicamente şi emite nişte lumini roşii în împrejurimi. Oare nu-i un vulpoi în flăcări? Se zice de asemenea că vulpoiul fuge la strigătele oamenilor”. Au început atunci să strige: „Oh… oh… Ah… ah…” în noaptea liniştită, strigătele lor se auzeau foarte departe. Lucru straniu: enormul obiect luminos a părăsit imediat satul Magezhuang şi s-a îndreptat direct spre ei. Peste trei-patru secunde era la cel mult 50 m de ei. Pe măsură ce se apropia, obiectul devenea din ce în ce mai mare şi mai orbitor. Cuprinşi de o frică straşnică, o rupseră la fugă. Gao fugea mai repede, iar celălalt căzu la pământ. Odată intraţi în şcoală, închiseră ermetic uşa. Însă atunci au auzit un zgomot puternic, şi obiectul s-a ridică la 30 m de sol. El ilumina strălucitor toată şcoala cu lumina sa albăstruie. Şi mai înfricoşaţi, cei doi învăţători au strigat şi i-a trezit pe instructori, precum şi pe toţi elevii din pensionul şcolii. A urmat un du-te-vino şi un vacarm. Însă în acest moment, obiectul luminos deja dispăruse către sud-vest. Toată lumea s-a pus în gardă, cu băţul în mână şi nimeni nu s-a mai dus la culcare. A doua zi, nu s-au putut ţine cursurile. Învăţătorul Gao a rămas ţintuit la pat toată ziua. Unii curajoşi au găsit un loc calcinat în apropierea şcolii, unde se simţea miros de arsură.
La amiază, m-am întors acasă să iau masa. Am povestit ceea ce am aflat la şcoală şi familia a căzut din nou pradă fricii.
La vremea aceea, chinezii erau înapoiaţi în plan cultural, nu se puteau explica fenomenele neobişnuite de acest gen. Iar acum, din punct de vedere ufologic, se poate înţelege cu uşurinţă că ceea ce bulversase şcoala noastră din sat era un OZN.
IARNA LUI 1947: UN OZN ARGINTIU
Ocazia de a observa un OZN este rară* însă uneori ocazia revine în faţa anumitor martori. În mulţimea de raporturi de observare care s-au acumulat pe biroul meu, există o scrisoare de la cineva pe nume Shui Yuantai:

S/iibo
AM VĂZUT DE TREI ORI UN OZN
Mă bucură apariţia în China a revistei Explorarea OZN. Astfel avem un instrument care permite aprofundarea cercetărilor referitoare la OZN-uri.
Sunt un partizan entuziast al existenţei OZN-urilor, deoarece sunt fericit de a fi avut de trei ori până acum ocazia să văd unul.
1. În iarna lui 1947 aveam 12 ani. În ziua respectivă era timp frumos, nu era niciun nor pe cer. Împreună cu trei prieteni, eram lungiţi pe un povârniş la soare după o plimbare lungă. Pe neaşteptate, unul dintre prieteni mei a constatat pe cer prezenţa unui obiect luminos care, urmat de o lungă coloană ceţoasă, zbura dinspre sud-vest către nord-est, lent şi pe orizontală. La vremea aceea, auzisem vorbindu-se că americanii reuşiseră să fabrice farfurii zburătoare; ne-am gândit imediat că era una din ele. Obiectul zburător avea exact forma unei farfurii argintii. Observaţia noastră a durat patru-cinci minute.
2. Toamna lui 1965. Eram atunci tehnician-geolog la Institutul Geologic care ţinea de administraţia de petrol din Lenghu, provincia Qinghai. Într-o zi de octombrie, după cină „membrii administraţiei ţineau o reuniune la care asistam şi eu; ieşind pentru un moment şi trecând prin faţa cantinei, ridicasem capul şi observasem pe cer prezenţa unei „luni” roşu-portocalii de mărimea unui lighean mare. Aceasta şerpuia de-a lungul lanţului de munţi, dinspre sud-vest către nord-est. Soarele tocmai asfinţise şi stelele încă nu se vedeau; era timp frumos, fără vânt sau nori. Obiectul strălucea şi se deplasa lent. Era asemănător cu un felinar roşu. Contururile sale erau foarte clare şi emitea în împrejurimi nişte lumini multicolore. Era un spectacol frumos, îl priveam cu o mare curiozitate, tresărea uşor şi viteza sa nu era diferită de cea a unui avion. Obiectul s-a strecurat printre munţii împăduriţi. Gao Haiqing, soţia directorului institutului nostru, a văzut şi ea obiectul. Poate fi rugată să confirme observaţia mea.
3. 31 iulie 1980. La ora 8 seara, stelele începuseră să apară pe cer. Mă aflam atunci la ferma Delingha din provincia Qinghai. După cină, pălăvrăgeam cu Yang Zhengyi aşezat în faţa mea. Pe neaşteptate, am văzut un obiect ieşind din constelaţia Lebedei, cu nişte flăcări arzânde în urma sa. Descriind o curbă, acesta s-a

îndreptat spre constelaţia Scorpionului şi a dispărut din vedere în spatele muntelui Eimnik. Am strigat şi oamenii din casă au ieşit şi l-au văzut şi ei. Observaţia mea a durat două minute.
Am mai fost martor a două fenomene celeste stranii care poate că nu au legătură cu fenomenul OZN.
1. Pe parcursul iernii lui 1965, echipa de prospectare din care făceam parte atunci se instalase provizoriu în munţii Honggouzi. Într-o noapte, după şedinţa de învăţământ politic de seară care era pe ordinea de zi, am ieşit din cort să respir aer curat. Am constatat pe cer un fenomen rar: o curbă, ca un curcubeu, tăia cerul în două, partea vestică era neclară, vagă şi lăptoasă, în timp ce partea estică era clară, înstelată. Pe măsura mişcării curbei către est, culoarea lăptoasă se limpezea şi curba devenea neconturată. Ea a dispărut după un timp oarecare.
2. La sfârşitul lui octombrie 1980, la ora 10 seara, am mai văzut o curbă distinctă care traversa constelaţia Lebedei.
IARNA LUI 1947: UN VULPOI ÎN FLĂCĂRI
Un inginer de la uzina de telecomunicaţii 506 din Pekin m-a sunat să-mi povestească o întâmplare trăită acum 35 de ani.
— V-am citit articolul din revista dumneavoastră şi vreau să vă povestesc observaţia mea.
— Dar, înainte de toate, cu cine am onoarea?
— Kong Xiangling la telefon. Sunt inginer la uzina de telecomunicaţii 506 din Pekin.
— Vă ascult.
— Am văzut un OZN, sau, ca să fiu mai precis, am văzut o sferă zburătoare.
Satul meu natal se află la nord-est, la 9 km de oraşul Pekin, în iarna lui 1947, la ora 5-6 dimineaţa, m-am sculat şi, împreună cu fratele meu mai mare, am ieşit foarte devreme. Când am ocolit casa noastră pentru a porni pe drumul cel mare, am remarcat pe cer, către nord, o mare sferă roşu-portocalie; era mai mare decât o minge de baschet. Era o sferă distinctă, nu pâlpâitoare. Se îndrepta către est şi a dispărut în spatele unui cimitir. Viteza sa nu era mare, era uniformă. Sfera mi-a dat impresia că era foarte uşoară.

L-am întrebat pe fratele meu mai mare: „Ce-i aceasta?” El mi-a răspuns: „Vulpoiul ceresc în flăcări prepară ambrozie”. O legendă spune că în regiune există un vulpoi în flăcări care se manifestă misterios şi care prepară ambrozie. Însă acum nu se mai crede în aşa ceva. Ceea ce am văzut este cu siguranţă un OZN. Asta voiam să vă povestesc.
— Mulţumesc mult.
ANII ’40: UN CILINDRU MARE
Gua Shiling este un inginer în vârstă de 57 de ani care lucrează la uzina radiotehnică numărul 14 din oraşul Shijiazhuang, provincia Hebei. El mi-a împărtăşit observarea sa, făcută acum peste patruzeci de ani, printr-o scrisoare lungă. Redau aici un fragment interesant din ea:
în ceea ce priveşte obiectele zburătoare neidentificate, îmi amintesc de o întâmplare care datează pe peste patruzeci de ani.
La vremea aceea aveam în jur de 10 ani. Familia mea locuia în vestul oraşului Shengyuang, provincia Liaoning. Era într-o zi de iarnă când nu era foarte frig ca de obicei. În momentul când soarele urma în curând să dispară la orizont, am observat un obiect roşu-portocaliu, precum oţelul încălzit la 700°. Se afla la 3000-4000 m altitudine. De zece ori mai lung decât un avion, diametrul său reprezenta un sfert din lungimea sa. Nu era orbitor. Acest cilindru luminos nu era ascuţit, nici în faţă, nici în spate. Se îndrepta direct spre est, făcând un zgomot care, contrar vâjâitului unui avion, nu amintea decât de frecarea obiectului de aer. Nu scotea nici fum, nici flacără. Observaţia mea a durat patruzeci-cincizeci de secunde.
JUMĂTATEA LUI IUNIE 1955: UN OBIECT ZBURĂTOR SFERIC
Inginerii şi tehnicienii din China încep şi ei să se intereseze de problema OZN. Primesc adeseori şerisori şi articole scrise de ei. Li Zheng, inginer-geolog al celei de-a două echipe a

biroului geologic din provincia Zhejiang, mi-a trimis următorul articol:
AM VĂZUT DE DOUĂ ORI UN OZN
în ţinutul meu natal – centrul comunei populare Shuige din districtul Lanqi, provincia Zhejiang – am văzut de două ori un OZN.
Prima dată era la jumătatea lui iunie 1955. Într-o după-amiază, era timp frumos, căldura era sufocantă. Aproximativ la orele 3:40, mă scăldam cu prietenii din clasă în heleşteul din faţa şcolii noastre. În timp ce înotam pe spate, am constatat deodată prezenţa unui obiect sferic zburător la 1000 m altitudine. De mărimea lunii pline, se deplasa dinspre nord-est către sud-vest trecând pe deasupra heleşteului nostru. Viteza sa era mai mică decât cea a unui avion. După trei-patru minute, se îndreptă spre sud-sud-vest. Pe durata întregii observaţii, n-am auzit niciun zgomot.
A două oară era în timpul vacanţei de vară în 1960. Cu două zile înainte de începutul toamnei, la orele 3 după-amiază, semănăm seminţe de soia pe câmp împreună cu membrii comunei populare din ţinutul meu natal. Am descoperit, ridicând capul, un obiect orbitor deasupra unei coline, la 400 m de mine. De mărimea unei mingi de baschet, acesta emitea nişte lumini foarte sclipitoare, la care nu te puteai uita direct. Contururile sale nu erau distincte. Am strigat şi ţăranii de pa câmpuri au văzut şi ei obiectul. Au spus: „Ne-au durut ochii de parcă ne-am uitat la soare”. Trei copii zburdalnici au alergat spre colină, însă obiectul a început să urce după o balansare. Aproape imediat a dispărut. /
Când s-a terminat vacanţa, m-am întors la universitatea din Zhejiang. Am povestit observarea mea prietenilor şi profesorilor mei din secţia de geologie, pe care fenomenul i-a interesat mult. S-a încercat explicarea lui prin teoria refracţiilor optice, însă raţionamentul nu era satisfăcător. De atunci, acesta este permanent un mister care-mi obsedează mintea.
în ultimii ani, în presă apar din ce în ce mai multe articole referitoare la OZN-uri. În lumina acestor articole, cred că am văzut două OZN-uri.

S/libe
’ TOAMNA LUI 1956: DOUĂ OZN-URI SUB FORMĂ DE CAPAC DE CEAŞCĂ DE CEAI
La sfârşitul toamnei lui 1956, la orele 9 seara, după ce am terminat exerciţiile acasă la tovarăşul meu, am ieşit, şi pe drum am ridicat capul fără o intenţie precisă şi am văzut două obiecte luminoase zburând unul în spatele celuilalt. Erau de mărimea unui bol. Se îndreptau către sud, către poarta Păcii Veşnice de la Pekin. Emiţând o lumină aproape albastră, zburau lent şi silenţios. Viteza lor era exact comparabilă cu cea a unui avion de linie. Pe neaşteptate, aceste două obiecte sub formă de capac de ceaşcă de ceai au făcut împreună un viraj şi s-au îndreptat către vest. Le-am contemplat timp de aproximativ cinci minute, până la dispariţia lor completă pe cerul îndepărtat.
(Extras dintr-o scrisoare adresată lui Shi Bo de către un muncitor din Pekin pe nume Su Qingsheng).
TOAMNA LUI 1956: 0 COROANĂ MARE ÎN FLĂCĂRI
în timpul concediului meu de vară, am călătorit în nordul Chinei, şi pe parcursul şederii mele în oraşul Hangdan, provincia Hebei, am întâlnit martori ai unor OZN-uri, printre care Wang Ziteng, cadru de conducere al comitetului sporturilor pentru regiunea Hangdan, care mi-a povestit observaţia sa făcută în urmă cu peste douăzeci de ani.
— Când aţi văzut obiectul zburător luminos despre care mi-aţi vorbit la telefon?
— Era în 1958, când mă aflam în ţinutul meu natal: districtul Poyuang din provincia Jiangsi. Într-o noapte, în timpul secerişului de toamnă, m-am întors foarte târziu acasă după o zi de muncă grea la câmp. Când am terminat de luat cina, am ieşit afară să iau aer. Atunci un strigăt ascuţit a sfâşiat tăcerea totală din câmpie. Era o femeie care striga cu o voce stridentă: „Este înspăimântător! Se arată un monstru!”

— Un monstru?
— Nu. Auzind aceste cuvinte, m-am dus repede pe terasa satului nostru şi am văzut o femeie cu un cuţit în mână, precum şi mulţi alţi săteni, care loveau cu bucăţi de bambus.
— De ce făceau asta?
— Din cauza superstiţiei. Se spune că gălăgia poate alunga demonii.
— Ce aţi văzut, în cele din urmă?
— Am ridicat capul şi am văzut imediat în aer o coroană de dimensiune mare care, la un unghi de 50° deasupra orizontului, zbura dinspre nord-est către sud-est. Această imensă coroană în flăcări semăna cu o sferă mare în flăcări de culoare roşie, albăstrie şi albă. Se afla foarte sus pe cerşi diametrul său aparent era de peste un metru.
— Această sferă în flăcări nu avea dâră luminoasă?
— Nu. Zbura, învârtindu-se încet şi silenţios. Aproape toţi sătenii din satul meu au fost martori ai acestui fenomen. Coroana de flăcări a dispărut peste un minut în depărtare.
— Oamenii au discutat?
— În regiunea Poyuang s-a vorbit despre acest eveniment şi s-a amintit despre nişte fenomene stranii din trecut. Însă nimeni nu le putea explica. De altminteri, nu era cunoscut nici măcar cuvântul OZN. Nu se putea recurge decât la superstiţie şi fenomenele neobişnuite erau asimilate demonilor şi monştrilor.
TOAMNA LUI 1956: DOUĂ LUMINI DEASUPRA MĂRII
Pe 30 iulie 1981, Wang Youchang, tehnician al Companiei de lucrări hidro-geologice din Pekin, mi-a trimis următorul său raport de observare a fenomenului OZN:
A FOST UN OZN?
întâmplarea s-a petrecut aproximativ la orele 9 seara, în toamna anului 1958. Pe vastul teren de exerciţii al garnizoanei oraşului Liangyungang, împreună cu câţiva militari, eram gata

Shibe să plecăm pe mare pentru o misiune. Pe neaşteptate, în regiunea maritimă numărul 4, am văzut două sfere roşu-portocalii ţâşnind spre cer. Acestea aveau un diametru aparent de peste 10 cm. Se iviseră brusc dintr-un punct de origine invizibil şi formau prin linia lor de zbor un unghi de 90°. După patru-cinci secunde, aceste prime două sfere au dispărut. Însă peste zece secunde alte două sfere asemănătoare s-au ivit dintr-un alt punct de origine, iar traiectoriile lor formau tot un unghi de 90°. După câteva secunde, au dispărut şi acest fenomen s-a repetat în total de patru ori. Nu înţelegeam ce vedeam şi nu se auzea niciun zgomot. Punctul de origine se deplasa de la o observaţie la alta dinspre nord-nord-vest spre sud-sud-est.
Ne-am informat imediat la specialiştii în radare, care ne-au asigurat că în seara respectivă niciun avion nu survolase această zonă maritimă. La vremea aceea nu cunoşteam termenul OZN. Acest fenomen încă îmi obsedează mintea. Să fi fost un OZN?
Vara lui 1961: un ozn survolează lanţul MUNTOS DAXINGANLING
Fiarelor sălbatice le place să frecventeze munţii şi să viziteze pădurea virgină. Ceea ce este straniu, se pare că OZN-urilor le place şi lor să survoleze aceste regiuni montane, lată scrisoarea care mi-a fost adresată de un locuitor al lanţului muntos Daxinganling din provincia Heilongjiang:
Walagan, Daxinganling, Heilongjiang 8 octombrie 1981 Redactorului-şef adjunct al revistei „Explorarea OZN”
Dragă prietene,
M-am născut şi am trăit mereu în marele lanţ muntos Daxinganling, în nordul Chinei. Departe de centrele industriale, mintea mea este limitată şi orizontul meu restrâns, cunosc puţine lucruri. Unele fenomene celeste neobişnuite s-au aflat mult timp în afara puterii mele de înţelegere. Citind revista dumneavoastră, văd acum mai multe, lată două evenimente al căror martor am fost.

1. Era în vara lui 1961. Într-o seară, un grup de copii, fratele meu mai mare şi eu ne jucam pe o pantă a muntelui, când am văzut pe neaşteptate o stea mare care se deplasa pe cer. Aceasta se îndrepta către sud şi, cu cât se apropia de noi, cu atât devenea mai strălucitoare şi mai mare. Când această stea mare a ajuns la nivelul muntelui, a rămas un moment suspendată, apoi s-a aşezat pe creastă. Eram foarte intrigaţi şi ne era teamă. După câtva timp, lumina s-a stins, doar dacă nu cumva dispăruse în spatele muntelui.
2. Într-o zi de iarnă a anului 1963, tatăl meu se întorcea de la lucru său de pe munte. Începusem să cinăm la orele 8 seara. După cină, eu cu fratele meu mai mic am vrut să ne ducem să ne jucăm cu prietenii noştri din vecinătate. Deschizând uşa, am văzut un obiect straniu care zbura în direcţia noastră. Era un obiect neobişnuit şi strălucitor cu diametrul de peste un metru. Era încins cu o bandă portocalie neluminoasă. Obiectul, care avea o înălţime de două etaje, zbura fără zgomot şi avea un punct deosebit de luminos. Se îndrepta cu viteză uniformă către sud-est. Constatând acest fenomen, am scos un strigăt de spaimă şi mi-am chemat imediat părinţii care au venit în fugă şi au privit împreună cu noi. Observaţia noastră a durat peste zece minute. Acest enorm obiect luminos a dispărut în spatele muntelui.
în munţii noştri sunt deseori văzute obiecte zburătoare necunoscute. În rândurile populaţiei circulă nişte poveşti referitoare la aceste fenomene.
Xiu Yaojun
Vara lui 1961: am Văzut un felinar DUMNEZEIESC
Wu Haoliang, muncitor în uzină (fabrică de hârtie) din districtul Wuyi din provincia Zhejiang, vroia să se întâlnească cu mine, însă n-a avut ocazia să vină să mă vadă la Pekin. Atunci mi-a scris pe 13 iunie 1981, împărtăşindu-mi observaţia sa de acum douăzeci de ani.
în 1961, familia mea locuia foarte aproape de poarta de sud a centrului de district Wuyi din provincia Zhejiang. Casa noastră

Shibo mare se afla pe malul nordic al râului Shuqi care traversează oraşul. Camera mea dădea spre sud. În fiecare noapte, învăţam lângă fereastră şi, din când în când, îmi îndreptam privirea către cer pentru a contempla stelele.
într-o noapte de iunie, am învăţat astfel până la ora unu dimineaţa. Foarte obosit, deschisesem fereastra pentru a lăsa să intre aerul proaspăt. Dar, spre marea mea mirare, am văzut o sferă portocalie, de mărimea unei mingi de baschet, ieşind din apă şi emiţând nişte lumini orbitoare care proiectau umbra caselor şi copacilor pe pământ. Sfera luminoasă a urcat încet şi a rămas suspendată la un metru deasupra apei, fără niciun zgomot. În acest moment, totul era liniştit şi calm în jurul meu; în faţa acestui spectacol neobişnuit, mi s-a făcut frică şi l-am trezit pe Xiaozhu, care dormea în acea noapte în camera mea. Am privit împreună ascensiunea sferei care, peste puţin timp, a început să se îndrepte către sud. A dispărut la capătul câmpiilor, la orizont.
După aceasta nu puteam să adorm. Pălăvrăgeam cu Xiaozhu şi am făcut mii de presupuneri pentru a explica sfera luminoasă. Atunci credeam că am văzut un felinar dumnezeiesc.
Xiaozhu mi-a zis: „Bătrânii din oraş povestesc deseori că în apele râului era pe vremuri un templu unde locuiau nişte zâne care dădeau regulat drumul unor felinare dumnezeieşti”.
Această legendă poate explica faptul că, în ţinutul meu natal, existau deseori fenomene de natură OZN. Dar cum poate un OZN să iasă din apă? Asta e un mister.
Wu Haoliang
1963-1966: AM VĂZUT DE MAI MULTE ORI NIŞTE OZN-URI
Un meteorolog necunoscut care lucra în regiunea autonomă Xinjiang a scris către redacţia revistei Explorarea OZN, raportând observaţiile sale din partea vestică a Chinei, lată textul integral al acestei scrisori:

26 martie 1981 Către redacţia revistei „Explorarea OZN”
Dragi redactori,
Anul acesta aţi creat o revistă specializată, ceea ce reprezintă o încurajare pentru mine, meteorolog, care urmăreşte zi şi noapte cerul şi care a văzut uneori nişte fenomene neobişnuite. OZN-urile apar foarte rar şi cu atât mai rar avem ocazia să le observăm. Dat fiind că meseria mea constă în a privi cerul, sunt fericit că am văzut de mai multe ori un OZN, ceea ce vă şi aduc la cunoştinţă.
Din 1963 până în 1968, am lucrat la staţiunea meteorologică din Beitashan din districtul Qitaixian, regiunea autonomă Xinjiang (45,22°N, 90,32°E). La trei ore după asfinţitul soarelui, într-o noapte senină, dar fără lună, am văzut de două ori un OZN cu caracteristici comune. Aceste două OZN-uri au apărut la un interval de un an. Ele se îndreptau ambele dinspre vest spre est, lent şi pe orizontală, la 45° deasupra orizontului, în partea de nord a cerului. Cele două OZN-uri pe care le-am văzut erau departe de mine (la 1 km). Aveau aceeaşi formă şi se asemănau cu un ou recent spart într-un bol, cu singura diferenţă că regiunea centrală părea mai palidă, cu nişte culori albastre-roşiatice. Acest centru, strălucitor, însă nu orbitor, reprezenta o sferă perfectă, mai mare decât luna plină. În jurul acestei sfere se întindea o zonă largă albă, care se întuneca din interior spre exterior, de parcă era iluminată de însuşi nucleul, dar, lucru ciudat, nucleul mi se părea în acelaşi timp ascuns de această zonă albă, de parcă era acoperit cu un voal transparent de nylon. La început, OZN-ul a apărut pe cer către nord-vest şi, pe măsura deplasării sale către est, luminozitatea sa devenea din ce în ce mai slabă; în cele din urmă, OZN-ul a dispărut, stingându-se. Mişcarea a durat cinci-zece minute. Pe parcursul observării mele, nu am auzit niciun zgomot. Regretabil este că nu am avut la dispoziţie un aparat de fotografiat.
Aceste două fenomene nu erau nicio auroră boreală, nici nişte fulgere, nici alt fenomen atmosferic. Împins de simţul responsabilităţii, am făcut un raport despre ceea ce văzusem unui organism superior, însă cum nimeni nu putea da explicaţii, încă nu mi-a fost dat niciun răspuns.

Martorii acestor două cazuri se numără cu zecile; ei lucrau toţi împreună cu mine la aceeaşi staţiune meteorologică.
Am mai făcut o observaţie în timp ce priveam un film în aer liber. Era într-o noapte liniştită şi fără lună. Însă OZN-ul pe care l-am văzut de această dată era complet diferit de cele menţionate mai sus. Părea să se afle foarte sus pe cer şi foarte departe de noi. Se îndrepta repede dinspre sud spre nord. La începutul observării mele se afla în partea de nord-nord-vest. Era o sferă luminoasă, puţin mai mare decât luna plină, însă cu mult mai strălucitoare decât stelele. În timpul mişcării sale spre nord, OZN-ul scotea nişte flăcări. Corpul principal şi coada de flăcări erau roşii, însă corpul era mai strălucitor decât flăcările. L-am urmărit cu privirea până la dispariţia sa completă. Acest OZN nu era o stea căzătoare, deoarece viteza sa era mai mică, niciun avion sau un satelit artificial. OZN-ul a survolat frontiera şi a dispărut pe cerul Mongoliei Exterioare.
în final trebuie să fac o precizare: staţiunea noastră centrală meteorologică se află în marele deşert Gobi. Se povesteşte că OZN-urile frecventează sub diferite forme această parte a Chinei. Un autor chiar spune că în deşertul Gobi există o bază OZN. Asta este o problemă interesantă. Dacă e posibil, vă rog să întreprindeţi o cercetare la noi pentru a scoate la lumină această problemă atât de tulburătoare.
Zhou Shangquan, cititorul dumneavoastră fidel
IARNA LUI 1963: 0 SFERĂ DE FOC NEMAIVĂZUTĂ
Nu-mi mai amintesc data exactă, însă s-ar putea să fi fost în iarna lui 1963. Într-o noapte, în munţii de la vest de oraşul Pekin, împreună cu doi prieteni ne întorceam în oraş pe drum. În jurul orelor 23, în timp ce ne aflam pe o colină, am întors capul fără nicio intenţie precisă şi, spre marea mea mirare, am văzut pe cer o mare sferă de foc deplasându-se lent dinspre nord spre sud. Acesta era un obiect sferic alb, de mărimea lunii pline. Ducea după el o coadă în flăcări. Noaptea era întunecată, cerul înstelat splendid decorat de această sferă. Două minute mai târziu, muntele ne-a împiedicat s-o mai urmărim.

Această sferă se afla la câţiva zeci de kilometri de noi, la 30° înălţime unghiulară de orizont. Viteza sa era puţin mai mare decât cea a unui avion civil. Zbura pe orizontală. Coada sa aprinsă părea să fie o coroană de foc împinsă de vântul mişcării sale în faţă. Ne-am gândit imediat că în acest caz nu era vorba de o stea căzătoare, nici de un avion de linie, nici de vreun alt obiect făcut de mâna omului.
Mă pasionează problema OZN şi sunt un cititor pasionat al revistei dumneavoastră…
(Extras din scrisoarea pe care Yang Erfeng, cadru de conducere al Departamentului de organizare a comitetului partidului comunist chinez pentru circumscripţia administrativă de est a municipalităţii din Pekin, a adresat-o redacţiei revistei chineze Explorarea OZN.)
1964: LUNA CĂZUTĂ PE PANTA MUNTELUI
Un cititor al revistei noastre mi-a trimis mărturia sa referitoare la un OZN. Se numeşte Lu Jianpo şi este vânzător în cooperativa de aprovizionare a circumscripţiei administrative Baimaopin, districtul autonom Miao din Chengbu, provincia Hunan. Lată mărturia sa:
Publicarea revistei dumneavoastră mi-a amintit observarea unui OZN pe care am făcut-o în 1964. Nu-mi mai amintesc data exactă, pentru că atunci eram foarte tânăr. Într-o noapte, mă jucam împreună cu câţiva prieteni de-a v-aţi ascunselea în stradă, în faţa Băncii Populare a districtului autonom Miao din Chengbu, provincia Hunan. Tocmai mă ascunsesem după un colţ de zid şi l-am auzit pe unul din tovarăşii mei de joacă strigând: „Veniţi repede să vedeţi, luna a căzut pe panta muntelui!” Am ieşit imediat din ascunziş şi, îndreptându-mi privirea spre cer, am văzut un obiect luminos galben sus pe panta muntelui din faţa noastră. Acest obiect semăna cu o stea mare, era de mărimea unui lighean enorm. Era strălucitor, însă luminozitatea sa nu mi se părea orbitoare. Luminile sale luminau copacii, câmpurile şi chiar casele oraşului nostru, proiectând umbra lor pe pământ şi făcând ca muntele să se detaşeze pe cerul întunecat. După un moment, urmând o spirală, acest obiect luminos s-a ridicat sus pe cer şi, într-o clipă, a dispărut…

La vremea aceea, nu se cunoştea termenul de OZN. După eveniment, le-am pus întrebări oamenilor pentru a afla cu ce semăna ceea ce văzusem. Dar nimeni nu mi-a putut da un răspuns satisfăcător şi corect. Fenomenul mi s-a părut mult timp un mister căruia nu i se va găsi niciodată cheia.
Revista dumneavoastră mi-a deschis un nou orizont, acum cunosc fenomenul al cărui martor am fost; acesta era cu siguranţă un OZN.
JUMĂTATEA LUI AUGUST1964: OZN ÎN FORMĂ de Virgulă
Regiunea autonomă a uigurilor din Xinjiang este o zonă unde OZN-urile au fost văzute mai des decât în alte părţi. Locuitorii regiunii au văzut nu numai unele deplasându-se pe cer, dar şi altele care s-au aşezat la sol. Hu Reiji, învăţător la şcoala copiilor muncitorilor în construcţii din circumscripţia administrativă autonomă Ningqiu, care ţine de municipalitatea Urumuqi, mi-a scris pe 17 iunie 1981, împărtăşindu-mi observarea sa:
Vă aduc la cunoştinţă ceea ce am văzut în urmă cu peste zece ani în regiunea autonomă a uigurilor din Xinjiang, de fapt nişte OZN-uri.
La jumătatea lui august 1964, s-a produs un eveniment neobişnuit ta o fermă militară din Menjing, care ţine de districtul Miquanxing. Într-o noapte a fost constatată o sferă de foc arzând, de culoare roşu-portocalie, sub formă de ferestrău circular. Aceasta zbura lent pe cerul jos şi s-a aşezat în cele din urmă pe o colină împădurită. Nişte miliţieni au dat imediat fuga în pădure pentru a vedea ce se află acolo. S-au apropiat pe furiş, sfera în formă de ferestrău circular strălucea, aşezată pe pământ într-o poiană. Cum luminozitatea sa era^ foarte intensă, martorii nu îndrăzneau s-o privească direct. În centrul sferei luminoase părea să fie o zonă întunecată, mai puţin strălucitoare. Când miliţienii ajunseră foarte aproape de poiană, obiectul îşi luă subit zborul pe verticală ca să dispară cât ai clipi din ochi. Miliţienii au rămas cu toţii înmărmuriţi în faţa acestui spectacol neaşteptat şi inexplicabil.

Peste o săptămână, într-o dimineaţă, la orele 11, era un timp senin şi minunat. Împreună cu tovarăşii mei, după ce ne terminasem lucrul la câmpuri, ne întorceam la fermă. La mijlocul traseului, am descoperit pe cer, către sud-est, un obiect zburător neidentificat care zbura ca o frunză moartă în aer. Părea cenuşiu-închis, mişcarea sa se dovedea a fi lentă. Era un obiect în formă de virgulă mare şi coada sa se afla în partea de jos. L-am văzut aterizând uşurel pe un câmp pustiu, departe de noi. Diametrul său aparent era de peste un metru. Peste puţin timp, obiectul luă din nou înălţime şi se îndreptă rapid către sud. Dispăru subit. Câţiva curioşi dintre noi au plecat în căutarea urmelor la locul unde se aşezase obiectul în formă de virgulă, însă n-au găsit nimic. Copacii din împrejurimi au rămas neatinşi.
Vă încredinţez aceste două observaţii cu singura intenţie de a furniza date necesare pentru cercetările dumneavoastră referitoare la OZN-uri.
TOAMNA LUI 1965: UN CON STRĂLUCITOR
Chang Ling, cadru de conducere de la Biroul de produse acvatice din regiunea autonomă a uigurilordin Xinjiang, a văzut un fenomen OZN în urmă cu peste cincisprezece ani. El ne povesteşte:
Nu-mi mai amintesc data exactă, dar întâmplarea s-a petrecut cu siguranţă în toamna lui 1965. Într-o seară, către noapte, asistam la proiecţia unui film la Cartierul General al diviziei noastre a Armatei Populare a Chinei (îmi făceam atunci serviciul militar). În jurul orelor 21, după terminarea filmului, am ieşit unul după altul din sala mare. Atunci se auzi un tămbălău făcut de nişte copii în stradă. Am ridicat instinctiv capul şi mi-am îndreptat privirea spre cerul întunecat, fără lună şi stele. Am văzut un obiect strălucitor zburând lent pe cer. De trei-patru ori mai mare decât luna plină, obiectul ilumina intens norii din jurul său şi îşi proiecta luminile pe pământ. Din spatele obiectului emana un con lung luminos care se înclina în jos sau în sus şi care părea să fie înconjurat de un nimb ceţos. Acest con strălucitor era mai întâi orientat către est; apoi se înclina uşurel şi în cele din urmă se văzu căzând

SMBo vertical pe campusul şcolii. Oamenii veniră în fuga să vadă ce era, însă când au ajuns, obiectul s-a ridicat. S-a simţit o vibraţie a aerului şi s-a auzi un şuierat uşor. Conul luminos a accelerat şi a dispărut repede în depărtare.
Peste cinci zile, noaptea, doi ţărani au văzut un „elicopter” aterizând de asemenea pe campusul şcolii. Intrigaţi, ei s-au grăbit spre el, însă elicopterul strălucitor şi-a luat zborul cât ai clipi din ochi şi a dispărut.
Nu auzisem niciodată vorbindu-se despre OZN-uri până atunci. Nu ştiam ce se întâmplase în localitatea noastră de la frontieră. Totuşi cele două fenomene menţionate mai sus sunt reale. Citind acum articolele din revista dumneavoastră, cred că am văzut de două ori un OZN.
30 SEPTEMBRIE 1967: UN OZN DEASUPRA PEKINULUI
Aflat în misiune la Pekin, Deng Xinling, muncitor la fabrica de ciment subordonată circumscripţiei administrative Chenzhou, provincia Hunan, a văzut un obiect neobişnuit. El povesteşte:
La sfârşitul lui septembrie 1967, împreună cu un prieten ne aflam în misiune la Pekin. Pe data de 30 la ora 7 seara, ne îndreptam din parcul Beihai spre poarta Tian-An-Men. Deja se întuneca. Priveam din când în când cerul şi am văzut, spre marea noastră mirare, o enormă coroană luminoasă suspendată deasupra noastră. Se afla la aproximativ 5000 m altitudine şi diametrul său aparent era de circa 45 cm. De culoare galben-portocalie, rămânea nemişcată. Cum veneam din provincie, nu înţelegeam ce se întâmplă pe cerul capitalei, ne era foarte frică, însă trecătorii de pe stradă mergeau liniştiţi de parcă nu se întâmpla nimic. Ne-am pus la adăpost sub un zid şi am prjvit cu nelinişte cerul. Peste puţin timp coroana a dispărut.
Reveniţi în ţinutul nostru natal, am povestit acest fenomen apropiaţilor noştri; au râs de frica noastră, însă nimeni n-a ştiut să ne explice aventura.

APRILIE 1966: UN MARE DISC ARZÂND ATERIZAT ÎN DEŞERTUL GOBI
Gu Ying, traducătoare la Agenţia China Nouă, tocmai a împlinit 30 de ani. Ea a petrecut patru ani într-un regiment militar de construcţii. În timpul unei conversaţii, ea mi-a vorbit despre observarea sa a unui disc arzând aterizat în deşertul Gobi.
— Soţul dumneavoastră mi-a vorbit adeseori despre dumneavoastră şi aventura trăită în deşertul Gobi.
— În 1968, aveam cel mult 17 ani. Mi-am terminat de bine de rău studiile la şcoala secundară a primului ciclu şi am fost trimisă într-un regiment militar de construcţii, în marele deşert Gobi. La vremea aceea, eram în plină Mare Revoluţie culturală proletară, tinerii elevi erau cu toţii trimişi să se stabilească la ţară sau în munţi, fără nicio excepţie.
— Vă rog să-mi vorbiţi detaliat despre OZN-ul pe care l-aţi observat.
— La jumătatea lunii aprilie, în deşertul Gobi era încă frig. Într-o zi, compania noastră trebuia să sape un şanţ adânc de irigaţie foarte departe de cazarma noastră. Ne-am întors foarte târziu. Ne spălam pe mâini în faţa dormitorului nostru, când o tovarăşă a strigat: „Ce-i aceasta, acolo?” Toată lumea a ridicat capul şi, în direcţia indicată de ea, am văzut un mare disc în flăcări care cobora lent în deşertul Gobi; emiteao lumină roşu-portocalie, care avea un diametru de circa 3 m. În cele din urmă a aterizat vertical cu o înclinare uşoară. Am văzut un punct deosebit de luminos, strălucitor. Dat fiind că se afla la un kilometru de noi, nu se puteau desluşi bine detaliile.
— Fără niciun zgomot?
— Niciun zgomot. Am făcut imediat un raport comandantului companiei noastre care a sunat imediat la cartierul general al regimentului. A fost trimisă în grabă o echipă de motociclişti înarmaţi pentru a urmări discul. Fără îndoială, zgomotul motoarelor a atras atenţia discului; oricum, acesta s-a ridicat ca o săgeată în aer şi a dispărut imediat.

— Credeţi că exista o inteligenţă în acest disc?
— Aceasta-i impresia pe care a avut-o toată lumea. Acest disc venea să admire şi fără îndoială să inspecteze construcţia amenajată în marele deşert Gobi şi când i-a văzut pe militarii noştri gata să-l înconjoare, a plecat. Dat fiind că această regiune se află lângă frontieră, am crezut că era vorba poate despre un nou tip de maşină de recunoaştere a inamicului din nord.
— La vremea aceea, cunoşteaţi termenul de OZN (obiect zburător neidentificat)?
— Nu. Atunci nu ni se permitea să citim decât cărţi politice. Habar nu aveam de această denumire.
— Ce s-a găsit pe solul deşertului?
— Au fost găsite nişte urme de aterizare: o gaură în nisipul calcinat. Cum nu ştiam nimic despre maşină, nu au fost studiate aceste urme. Examinam problema mai degrabă din punct de vedere politic şi făceam presupuneri referitoare la un eventual atac al inamicului din Nord.
— Păcat că nu a fost păstrat şi analizat nisipul calcinat.
— Nişte soldaţi bătrâni care au trăit mult timp în Gobi ne-au povestit în secret că în această parte a teritoriului asemenea fenomene se repetau adeseori, însă niciunul nu a fost atât de straniu. Este adevărat că adeseori sunt văzute sfere de foc traversând cerul.
Cazul lui Gu Ying nu este unic. Gua Qi, cadru de conducere al secţiei de Securitate publică ataşată biroului administraţiei căilor ferate din Taiyuan, mi-a împărtăşit un fenomen petrecut de asemenea în Gobi:
într-o zi de aprilie 1977, în faţa intrării în cinematograful regimentului nostru, mulţi spectatori gata să pătrundă în sală au văzut un obiect strălucitor învârtindu-se în cerc deasupra cazărmii noastre. Ace. Sta când cobora, când urca. Câteva persoane chiar au văzut că se învârtea în jurul propriei axe în sensul acelor unui ceasornic. L-am privit timp de cinci minute, însă cum urma să înceapă filmul, oamenii au intrat în sală. Nu se ştie cum a plecat obiectul.

TOAMNA LUI 1969: UN NOR COMPLET ROTUND DISPARE SUBIT
Un necunoscut mi-a adresat o scrisoare, însă a uitat să semneze. Această scrisoare venea dintr-un oraş din nordul Chinei: Jiamusi, provincia Heilongjiang.
Jiamusi, 21 martie 1981
Dragă prietene,
Nu ne cunoaştem, această scrisoare vă va mira. Însă am citit revista şi articolele dumneavoastră şi nu mă pot abţine să vă scriu. Revista dumneavoastră mi-a procurat o mare bucurie.
Am văzut un OZN. Era în toamna lui 1969, în timpul secerişului. La vremea aceea făceam nişte munci pe câmpurile „şcolii de cadre din 7 mai”, pe muntele Bijiashan. Acest gen de şcoală era întâlnită în China pretutindeni între 1966 şi 1979. Cadrele de conducere şi intelectualii erau trimişi la ţară sau în munţipentru a fi reeducaţi de către ţărani prin munca manuală grea. Într-o seară, la orele 23, aşezat pe un tractor încărcat cu grâu, am observat pe neaşteptate un nor complet rotund, care lumina cerul către nord. Diametrul său aparent era de peste 5 m. Emitea nişte lumini albăstruii. Am scos nişte strigăte de groază: „Xiao Song, priveşte norul acela, cât de rotund şi luminos este!” în acel moment, norul a început să dispară, lăsând să plutească o coroană ceţoasă. După fenomen, i-am spus tovarăşului meu de lucru: „Cum a putut să apară acest obiect pe acest cer întunecat fără niciun nor? De altfel, rotunjimea sa era perfectă, iar lumina sa atât de strălucitoare, încât părea într-adevăr anormal”. Citind articolele apărute în revista dumneavoastră, mă gândesc acum că acest nor era posibil un camuflaj, care ascundea în centrul său un aparat strălucitor. Se poate concepe aşa ceva?
Deoarece autorul acestei scrisori a uitat să semneze, nu pot răspunde la întrebarea sa. Dar, oricum, aş putea oare răspunde?

TOAMNA LUI 1969: UN BĂTRÂN ORBIT DE UN OZN
Prietenul meu Cheng Xianqing, profesor la liceul nr. 40 din oraşul Jinan, provincia Shandong, a făcut o cercetare minuţioasă a martorilor OZN din ţinutul său natal. Pe 29 aprilie 1981 i el mi-a trimis o scrisoare care conţinea câteva cazuri interesante.
Jinan, 29 aprilie 1981
Dragă Shi Bo,
Cercetarea mea se adânceşte încetul cu încetul. Prin prezenţa îţi povestesc două întâmplări interesante:
1. În districtul Qishui, în centrul provinciei Shandong, fenomenul OZN s-a manifestat deseori după 1969. Când sub forma unei luni pline clare, când sub cea a unei farfurii argintii, iar câteodată mai ia şi aspectul unei sfere de foc. Un OZN a aterizat pe o pantă pustie, altul într-o pădure, pentru a dispărea subit. La începutul toamnei lui 1969, în districtul Qishui, un bătrân pe nume Wei, din satul Longquan, s-a dus la lucru într-un siloz la orele 4 dimineaţa. Când a ieşit din sat, un obiect straniu, luminos, zbura în întâmpinarea sa. Obiectul lumina silozul şi câmpia ca ziua în amiaza mare. Bătrânul Wei s-a întors imediat în sat, iar obiectul l-a urmărit cu viteză mare. Bătrânul fu cât pe ce să fie înşfăcat de lumină. Omul şi-a pierdut vederea (şi-a recuperat-o un an mai târziu, când am venit să-i iau interviu). Sătenii mi-au spus că acest obiect putea să facă un viraj de 90° şi că aprinsese nişte paie.
2. În timpul verii lui 1971, în jurul orei 2 dimineaţa, ţăranii din satul Dayu, districtul Qiufu, au fost treziţi brusc de zgomotele câinilor şi cocoşilor din sat şi de vibraţiile stranii ale caselor. Crezând că este un cutremur de pământ, oamenii s-au năpustit în grabă afară din casele lor. Atunci fiecare a putut să vadă un disc mare şi strălucitor care traversa cerul dinspre nord-vest spre sud-est, aproape atingând acoperişurile satului. Şocul provocat de suflu smulgea ţigle, frunzele copacilor făceau un zgomot surd. Au văzut acest disc luminos dispărând pe cer către sud-est.
China şi exţratereştrii

Pe parcursul cercetărilor mele, sătenii m-au încredinţat că casele lor se cutremuraseră şi mi-au confirmat existenţa unui disc zburător cu un diametru de peste 3 m. Însă în satele din împrejurimi nimeni nu a avut sentimentul unui cutremur de pământ, nici nu a văzut acest disc strălucitor.
Prietenul tău fidel, Cheng Xianqing
MARTIE 1970: AM VĂZUT POARTA CELESTĂ DE SUD
Un actor din trupa teatrală din provincia Gansu a spus în mărturia sa că a văzut un OZN dreptunghiular (acest tip de OZN este foarte rar raportat în lume), lată mărturia sa:
în martie 1970, trupa noastră teatrală lucra manual în comuna populară Weinanzheng, districtul Tianshui din provincia Gansu. Locuiam în sala mare de adunări a sediului comunei populare.
într-o noapte, la orele 3-4 dimineaţa, am ieşit să-mi satisfac
O necesitate trupească. Era timp frumos, cerul era curat în întregime. Pe peron, am ridicat instinctiv capul şi am văzut pe cer, către nord-est, un obiect enorm mai sus decât luna. Acest obiect era luminos, cu lăţimea de 1,30 m în partea superioară şi
1 m în partea inferioară, cu lungimea de peste 2 m. Obiectul semăna perfect cu o poartă transparentă suspendată pe bolta cerească. Luminozitatea sa mi se părea asemănătoare cu cea a unui ecran de cinematograf. Eram foarte mirat şi am rămas în curte timp de aproximativ zece minute fără să mă mişc. Acest obiect dreptunghiular luminos stătea nemişcat de parcă observa lumea de pe Pământ. Am intrat în sală ca să-i trezesc pe ceilalţi doi tovarăşi ai mei, însă aceştia dormeau profund şi n-am reuşit. Pentru că îmi era frig şi teamă, n-am îndrăznit să ies iarăşi ca să văd din nou fenomenul neobişnuit. A două zi m-am îmbolnăvit şi, timp de trei zile, am avut dureri de cap şi tot timpul o senzaţie de vomă.
Reîntors în oraş, i-am povestit ceea ce văzusem în seara respectivă mamei mele, care mi-a spus râzând că aceasta era poarta celestă de sud care apăruse ca semn prevestitor de

S/li Bo fericire. Ştiu că mama mea este superstiţioasă, totuşi nu pot să-mi explic raţional obiectul luminos, dreptunghiular, pe care l-am văzut.
12 IULIE 1970: UN OZN ATERIZEAZĂ LA EST DE ORAŞUL JIALI
Până acum în lucrarea de faţă încă nu am vorbit despre fenomenele neobişnuite intervenite în provincia Taiwan, deoarece cunoaştem puţin din ce se întâmplă acolo în ceea ce priveşte fenomenul OZN. Cu toate acestea, un prieten mi-a trimis o mărturie publicată într-o revistă din Taiwan, care relatează aterizarea unui OZN în apropierea oraşului Jiali.
Ieri, aproximativ la orele 5 după-amiază, un obiect zburător neidentificat a coborât lent din cer şi s-a aşezat pe un câmp la peste 2000 m spre sud de şoseaua Majia, la periferia de est a oraşului Jiali.
Martorul se numeşte Cheng Gangdang. Se afla pe un câmp împreună cu soţia sa pentru a smulge buruienile, când au auzit pe neaşteptate un zgomot ciudat deasupra lor. Au ridicat capul şi au văzut un obiect zburător la fel de strălucitor ca un diamant. Obiectul era transparent. Diametrul său era de aproximativ 3 braţe, partea inferioară era ascuţită şi partea superioară conică. Pe corpul obiectului se vedeau mai multe lumini, ca nişte becuri electrice, care luminau rând pe rând. În interior păreau să fie multe instrumente. Obiectul zbura repede, învârtindu-se în jurul propriei axe şi era înconjurat de un nimb ceţos.
în vârstă de 52 de ani, Cheng Gangdang i-a spus cercetătorului venit la faţa locului că obiectul zburător necunoscut coborâse lent în apropierea unui copac fructifer şi aterizase, învârtindu-se mereu ca un titirez.
A mai spus: „Acest obiect nu făcea zgomot când se învârtea. Se putea desluşi un nouraş de ceaţă în jurul lui. Viteza sa de rotaţie era asemănătoare cu cea a titirezului cu care se joacă copiii. Pe pământ nu a lăsat urme clare. Zece minute după aterizarea sa, obiectul a stârnit un nor de praf şi s-a ridicat, învârtindu-se rapid. Mai întâi s-a retras către nord, apoi, când a atins o anumită înălţime în aer, a zburat ca o săgeată către sud. Cât ai clipi din ochi, dispăruse”.

IULIE 1970: UN SOARE NOAPTEA
Ma Longbi, muncitor la Imprimeria nr.1 din Pekin, m-a sunat să-mi povestească pe scurt ceea ce văzuse în iulie 1970.
— Mă scuzaţi, tovarăşe redactor-şef adjunct, că v-am deranjat.
— Nicio problemă. Vă ascult cu interes.
— Vă rog să-mi acordaţi cinci minute.
— Oricât doriţi. Vă ascult cu răbdare.
— Atunci, povestesc. Am plecat să mă stabilesc într-un regiment militar de construcţii (în realitate aceasta era o fermă organizată militar pentru tinerele cadre din Pekin) în 1969. Cazarma noastră se afla în lanţul de munţi Daxinganling, în nordul Chinei. Într-o zi de iulie 1970, la orele 8 seara, am ieşit singur pe munte, şi deodată pădurile şi panta au devenit complet albe, luminate strălucitor ca ziua. Am fost foarte mirat. Când mi-am ridicat ochii, am văzut un fenomen straniu: soarele se ridicase din nou deasupra muntelui către vest. Am presimţit imediat ceva anormal. Întorcându-mă, am alergat într-un suflet până la cantina cazărmii noastre şi i-am strigat pe tovarăşii mei deja adormiţi. Au ieşit în grabă şi au văzut şi ei acest spectacol neobişnuit. Acest soare complet strălucitor devenea din ce în ce mai mare şi sclipitor, iluminând o jumătate de cer. Peste câteva minute a început să scadă din mărime şi luminozitatea s-a diminuat. Natura s-a scufundat astfel din nou în întuneric, însă entuziasmul tovarăşilor mei a rămas viu şi am discutat până la miezul nopţii, fără rezultat.
— Puteţi să-mi daţi câteva nume ale altor martori?
— Da, îi cheamă Zhou Xi, Wu Suqing, Fu Fanmao etc.
— Pot să vă rog să-mi faceţi o mărturie scrisă cu numele tovarăşilor dumneavoastră şi adresa lor respectivă? Mulţumesc.
— Mulţumesc.
Este un caz cu adevărat fantastic. Soarele despre care mi-a vorbit Ma Longbi este evident un termen simbolic pentru a indica un OZN enorm şi strălucitor. Acest caz se referea la o zonă mare, dar până acum nu am primit alte rapoarte de observare. Martorii prezentaţi de Ma Longbi mi-au scris cu

S/ti Bo toţii, confirmând descrierea lui Ma. Acest caz îmi aminteşte evenimentul de la Fatima în Portugalia, intervenit pe 13 octombrie 1917. Îndemn la citirea lucrării lui Jean-Claude Bourret pentru a face o comparaţie cu cazul lui Ma Longbi. Mă limitez aici să citez comentariul lui Jean-Claude Bourret:
Observatoarele care-şi îndreptau telescoapele către cosmos nu au indicat nimic anormal la această oră. Dacă fenomenul excepţional a avut loc (şi am convingerea că aşa este), acest fenomen nu a fost limitat la Fatima. Numai o maşină de câteva zeci sau sute de metri în diametru, traversând stratul de nori, a putut lua înfăţişarea soarelui, uscând foarte repede veşmintele a optzeci de mii de martori şi scoţând jerbe de scântei. „La ce bun această mascaradă?” se întreba Jean Goupil în prima mea carte. Da, la ce bun? Mesajul transmis de „Notre-Dame du Rosaire” este tragic de sărac: rugaţi-vă! Ce legături pot să existe între religii, OZN şi noi? Eu pun întrebarea. Vom primi într-o zi răspunsul?
Vara lui 1970: un ozn mare din care iese UNUL MIC
Mi se pare că deşertul este un loc ideal pentru a observa fenomenul OZN. Am avut deja ocazia să prezentăm câteva cazuri petrecute în marele deşert Gobi. Acum vom vorbi despre un alt caz care a avut loc în deşertul Mongoliei Interioare.
în 1970 lucram într-un regiment militar de construcţii pentru tinerele cadre orăşeneşti. Cazarma noastră se afla în regiunea Bayangaole din Mongolia interioară, la marginea marelui deşert Ulanbuhe. De aici se deschid o vedere largă, de parcă am fi în picioare la malul mării. Într-o noapte, luam aer cu mai mulţi tovarăşi, aşezaţi pe pământ. Pe neaşteptate, am văzut o licărire apărând şi urcând pe cer. Era vorba de o sferă roşie care zbura foarte repede şi pe orizontală către sud-est. Se afla foarte departe de noi, prin urmare părând mică cât o minge de ping-pong. După un moment ea dispăru, însă, după un timp oarecare, am văzut un obiect straniu, de culoare albă, divizat în două părţi care formau un ansamblu alungit dreptunghiular ca un trabuc. Aceste

două părţi se învârteau, cele două extremităţi erau luminate, iar mijlocul rămânea mereu întunecat. Deodată, un punct luminos a ţâşnit din acest corp lung şi a zburat în spatele trabucului. Cum acestea se aflau foarte sus pe cer, nu puteam desluşi detaliile.
(Extras dintr-un articol scris de Wang Li, tânăr muncitor din Pekin).
ÎNCEPUTUL LUI IULIE 1970: 0 PĂLĂRIE MARE SURVOLEAZĂ ORAŞUL LANZHOU
lată articolul lui Fang Zhanmu, inginer al căilor ferate de la Institutul de studiu pentru exploatarea minelor de cărbune din Lanzhou, provincia Gansu:
în 1970, mă aflam la o mină de cărbuni pentru a întocmi nişte planuri. La începutul luniii iulie a acestui an, într-o seară, la orele 9, mergeam împreună cu tovarăşii mei pe drumul de întoarcere după un film văzut la cinematograf. Abia ajunşi în faţa biroului improvizat pe un teren pustiu, am văzut pe cer, către nord-est, un felinar galben. Peste zece persoane se aflau deja şi se uitau la el.
La prima vedere, am crezut că acesta era un satelit artificial, însă, observându-l mai atent, am considerat că nu era posibil, deoarece un satelit nu zboară atât de aproape de pământ. Felinarul plutea lent în aer, emiţând nişte lumini galbene. Când acesta ne-a survolat, i-am zărit detaliile.
Era un obiect luminos în formă de pălărie înclinată la 90°; diametrul său aparent fiind de peste o treime de metru. Totul părea să se afle într-o mască de sticlă. Partea bolţii părea mai puţin transparentă decât restul. Partea centrală era strălucitor iluminată, de parcă în interior era un bec puternic. Luminozitatea a rămas stabilă timp de două minute. Când obiectul a trecut pe deasupra noastră, se afla la aproximativ o sută de metri de sol.
Colegul meu Zhou Paizhong, şeful echipei topografice, a avut imediat ideea să se ducă să caute o lunetă pentru a examina obiectul. A intrat în camera sa şi ieşi cu un teodoiit. Am instalat repede instrumentul şi am făcut pe rând observaţii prin lunetă. Obiectul ocupa tot câmpul ocularului, însă nu am văzut detaliile

Shibo interioare ale pălăriei luminoase, care se îndrepta către sud-vest şi se îndepărta tot mai mult, pentru a deveni în cele din urmă un mic punct în ocularul teodolitului nostru.
Observaţia noastră vizuală prin teodolit a durat în total un sfert de oră. După eveniment, am fost atenţi la informaţiile din presă şi de la radio, însă nu am auzit nimic referitor la acest subiect.
Ştim că în străinătate au fost observate destul de multe OZN-uri sub formă de pălărie de paie, însă, din câte ştiu, observaţia noastră părea unică în China până acum. Obiectul zburător neidentificat a survolat oraşul Lanzhou fără niciun zgomot.
Vara lui 1971: un ozn oval
Un student la Institutul de Medicină din Anhui se interesează de puţin timp de problema OZN. Într-un articol mi-a povestit pe scurt observaţia sa făcută în urmă cu mai bine de zece ani.
Citind unele articole apărute în revista „Explorarea OZN”, mi-am amintit un eveniment, la care au fost martori aproape toţi sătenii din ţinutul meu natal.
în timpul verii lui 1971, eram elev în anul doi al şcolii primare, într-o noapte, când tocmai mă culcasem, am auzit nişte strigăte ale sătenilor: „E o altă lună către vest!” M-am speriat imediat, însoţit de câţiva prieteni, m-am dus totuşi până la intrarea în sat. Am văzut pe cer, către nord-nord-vest, un obiect zburător luminos de formă ovală. Se afla departe, la mai mulţi kilometri de noi. Culoarea sa era galbenă şi zbura încet, urmat de o coadă luminoasă. Axa sa mare avea 25 cm, iar axa mică doar pe jumătate. Am remarcat o estompare progresivă în intensitatea sa. Tot corpul său părea strălucitor. Dtf pă câteva minute obiectul a dispărut.
VARA LUI 1971: CE AM VĂZUT?
Cred că este interesant de citit următorul articol scris de către Zhou Chuanrong, militar al unei unităţi a Armatei Populare de Eliberare a Chinei staţionată la periferia oraşului Pekin:

Fenomenele cunoscute din atmosfera terestră şi cele care încă nu se cunosc au suscitat interesul savanţilor şi diletanţilor în ştiinţă. Fiind convins de existenţa OZN-urilor, acord o atenţie deosebită fenomenelor ufologice. Am asistat eu însumi la un caz fantastic.
întâmplarea s-a petrecut în vara lui 1971. Într-o zi în amurg, soarele deja asfinţise şi cerul se întuneca. Terminându-mi lucrul în grădina de zarzavaturi, am pornit pe drumul de întoarcere. Luna era suspendată pe cer către sud-est. Mergeam către nord. Am ridicat inconştient capul şi am văzut o altă lună clară pe cerul de nord-vest, chiar deasupra crestei munţilor. Am fost foarte mirat. La ce bun două luni în acelaşi timp pe cer? După ce le-am comparat, am observat diferenţa dintre ele: luna de pe cerul din partea de nord-vest era aproape albastră, luminozitatea sa asemănătoare cu cea a unei lămpi fluorescente.
în momentul când îmi puneam aceste întrebări, luna albastră a strălucit într-un mod foarte deosebit, de parcă ar fi explodat. Alte două obiecte luminoase au ţâşnit în acelaşi timp din această lună, unul deasupra altuia; erau chiar mai voluminoase, însă mai puţin strălucitoare decât luna albastră. Acest spectacol m-a uluit profund. Nu-mi credeam ochilor.
Câteva minute mai târziu, s-a produs un alt fenomen straniu: aceste două obiecte luminoase s-au divizat şi ele respectiv în două, fiind în total cinci obiecte, inclusiv luna albastră. Ultimele două erau cele mai mari, dar şi cele mai puţin strălucitoare. Cele cinci obiecte zburătoare necunoscute semănau perfect şi au rămas suspendate pe cer câteva momente.
în 1971 nu auzisem niciodată vorbindu-se despre OZN-uri, nu înţelegeam ce văzusem în seara respectivă. Dar, prudent, n-am îndrăznit să scriu un raport organismului interesat, de teamă de a nu fi ridiculizat. Încurajat de colegii mei, încredinţez mărturia mea redacţiei revistei „Explorarea OZN” în scopul de a furniza un document la dosar.
JUMĂTATEA LUI SEPTEMBRIE 1971: UN ENORM OZN ROTUND
Am primit o scrisoare de la Sheng Shuhui, cercetător la Institutul de Materiale Medicale subordonat Academiei de

Ştiinţe din China, în care îmi împărtăşeşte observaţia sa de acum zece ani.
Există persoane care susţin şi care neagă existenţa OZN-urilor în toată lumea, precum şi în China. În ceea ce mă priveşte, sunt un partizan convins al acestei existenţe, deoarece am fost martorul unui caz, a cărui amintire o păstrez foarte vie.
întâmplarea s-a petrecut cu peste zece ani în urmă, la jumătatea lunii septembrie a anului 1971. La vremea aceea, lucram într-o fermă militară organizată special pentru tinerele cadre din Pekin. Această fermă era situată în Mongolia Interioară, se numea Ulasutai. Am fost numit şeful celei de-a treia căprării a companiei a doua a celei de-a cincea divizii. Compania noastră se afla într-o vale înconjurată de coline. Cum nu aveam lumină electrică, eram obligaţi să stăm de vorbă seara în întuneric. Într-o noapte, în jurul orelor 22, împreună cu doi camarazi de cameră am văzut un fenomen neobişnuit. În faţa noastră, pe cerul întunecat, a apărut pe neaşteptate un obiect luminos complet rotund. Cu diametrul de peste 30 cm, se mişca uşor şi emitea nişte lumini galbene. Era înconjurat de o coroană luminoasă roşie. Spectacolul ne-a atras atenţia. Mai întâi am crezut că era vorba despre lună, însă am constatat că obiectul zbura lent dinspre est spre vest, apoi a început să se rotească şi să accelereze. Luna nu face asemenea mişcări. Obiectul a traversat foarte repede cerul ca să dispară în cele din urmă în depărtare, către vest.
Nişte ţărani localnici ne-au spus că asemenea fenomene apar adeseori în deşertul nostru, sunt obişnuite. Există oare aici o bază OZN?
26 SEPTEMBRIE 1971:0 MAŞINĂ ÎN FORMĂ DE SPIRALĂ
Tao Siyan, student al şcolii normale din Nanjing, a văzut un obiect zburător în formă de spirală; el scrie într-un raport de observare:
Pe 26 septembrie 1971, la ora 18:58, soarele deja asfinţise şi era întuneric. Cerul înstelat era lipsit de nori. Pe neaşteptate,

eu şi Ji Xiang am văzut, din două locuri distanţate la 4 km unul de altul, la est de oraşul Yangzhou, provincia Jiangsu, un punct luminos la 10* deasupra orizontului. Acest punct luminos se mărea neîncetat şi a devenit în cele din urmă un obiect în formă de spirală cu un nucleu deosebit de strălucitor. Totul avea o dimensiune comparabilă cu cea a lunii pline, însă obiectul în formă de spirală părea mai puţin strălucitor decât luna şi mai cu seamă cele două părţi, stânga şi dreapta ale sale, păreau mai întunecate decât restul. El s-a deplasat un timp oarecare şi a început să se rotească în jurul propriei axe în sensul acelor unui ceasornic. La 19:07 obiectul a dispărut brusc.
A doua zi am trimis un raport la observatorul din Zijinshan, dând de ştire că nu putea fi vorba despre o cometă, însă riu am primit niciun răspuns. Pe 22 martie 1979, am scris din nou la acest observator ca să obţin un răspuns. Nimic. Atunci m-am dus încolo. La recepţie nu au ştiut să-mi explice ce fusese acel obiect în formă de spirală. Bănuim că aceasta este una din formele de OZN-uri.
SFÂRŞITUL LUI SEPTEMBRIE 1971:0 EXPLOZIE ÎNĂBUŞITĂ
Obiectelor zburătoare neidentificate le place să survoleze Mongolia Interioară, aceasta este dovedit de numărul de cazuri de OZN-uri. Hadengzhrorige, mongol care trăieşte din totdeauna în această parte de nord a Chinei, este un martor elocvent al acestui lucru. Printr-un corespondent al Agenţiei China Nouă, el a intrat în contact cu mine pe 27 octombrie 1981. Mi-a trimis apoi următoarea scrisoare:
Pamen, 30 octombrie 1981 Shi Bo, redactor-şef adjunct
Dragă prietene,
După cum ne-am înţeles deunăzi, trimit mărturia mea pentru informarea dumneavoastră.
La sfârşitul lui septembrie 1971, unitatea Armatei Populare de Eliberare în care îmi efectuam serviciul militar se afla la periferia vestică a oraşului Gujining, Mongolia interioară. La vremea aceea, situaţia internă şi externă a ţării era foarte

S/i/Bo încordată, se făceau fără răgaz pregătiri în vederea unui război; astfel, ne terminam în fiecare zi lucrările foarte târziu. În ziua respectivă, soarele asfinţind mai devreme decât de obicei, ne-am pornit pe drumul de întoarcere. Tocmai părăsisem cărarea plină de pietriş şi pornisem pe drumul principal, când am auzit un zgomot de explozie înăbuşită. Cât ai clipi din ochi, nu se ştie de unde, a apărut un obiect de un alb orbitor. Între obiect şi sol era o coloană de fum roşcat. Obiectul era enorm şi avea un diametru aparent de peste un metru. Zbura repede dinspre sud-vest spre vest şi se afla la peste 30 km de noi. Când a urcat la 4000 m pe cer, a început să se învârtă în mod neobişnuit: urca, apoi cobora, apoi din nou urca şi cobora, scoţând nişte flăcări orbitoare. Asta a durat peste cinci minute. Obiectul zbura din ce în ce mai spre vest şi în cele din urmă a dispărut în depărtare. Toţi combatanţii companiei mele au fost martori ai acestui fenomen.
În anii şaptezeci, nu auzisem niciodată vorbindu-se despre OZN-uri, şi, cu toate că am discutat despre observarea noastră în timpul liber, nu am fost în stare să dăm o explicaţie ştiinţifică şi satisfăcătoare fenomenului. Acum când am citit multe articole publicate în revista dumneavoastră, ne dăm seama că descrierile de OZN-uri corespund foarte bine obiectului pe care l-am văzut. Sper că ne veţi da o explicaţie referitoare ia explozie şi la obiect.
Cu sinceritate, al dumneavoastră,
Hadengzhorige
TOAMNA LUI 1971: UN CARTUŞ LUMINOS
lată raportul lui Zhao Yunchang, muncitor de la secţia din Anyang a Biroului de administraţie a căilor ferate din Zhengzhou:
AM VĂZUT UN CARTUŞ LUMINOS ÎN AER
Sunt slujbaş la calea ferată, am 38 de ani. Sunt sănătos.
în toamna lui 1971, eram muncitor în echipa de întreţinere a căilor ferate aparţinând de Biroul de administraţie din Zhengzhou. Deseori lucram şi dormeam în aer liber pe câmp. Într-o zi, pe la orele 8 seara, circa zece muncitori din echipa noastră luau aer afară, când deodată am văzut pe cer, către sud-vest, un obiect luminos în formă de cartuş. Măsura peste

un metru în lungime şi diametrul său aparent era de peste 20 cm. Extremitatea superioară era ascuţită şi cea inferioară plată (obiectul se afla atunci vertical). Corpul principal părea cilindric; emitea o lumină galbenă aurie şi se deplasa lent în direcţia de sud-vest, scoţând din partea inferioară o dâră de fum alb care se termina printr-un foc arzător. L-âm observat timp de câteva minute. A dispărut în depărtare.
JUMĂTATEA LUI SEPTEMBRIE 1971: UN OZN CU 0 COADĂ LUNGĂ
Un muncitor din districtul Laiyuan din provincia Hebei a scris un articol lung, din care extrag aici un fragment.
întâmplarea s-a petrecut la jumătatea lui septembrie 1971. La vremea aceea, lucram într-o brigadă de producţie din districtul Zuolu. Într-o seară era timp frumos, cerul era senin şi fără nori. Cam pe la orele 7, eram ocupat cu îngrijirea animalelor colectivului, când am văzut un punct luminos apărând pe cer, către vest, foarte aproape de orizont. Acest punct se ridica pe cer şi zbura către est, în direcţia mea, urmat de o coadă lungă şi groasă. Când punctul a trecut pe deasupra noastră, devenise mai mare decât o minge de baschet. Am văzut clar că acesta era un obiect zburător luminos, de formă ovală, plat. Lucind ca metalul, era înconjurat de un strat ceţos. Apoi şi-a schimbat direcţia şi s-a îndreptat către nord. Dâra sa a rămas în aer timp de peste un sfert de oră.
Când obiectul zburător neidentificat se îndepărtă, acesta a luat înfăţişarea unei sfere rotunde şi a început să se învârtească, în cele din urmă a dispărut către nord.
SFÂRŞITUL LUI SEPTEMBRIE 1971: UN CON OBLIC
Un prieten mi-a permis să mă întâlnesc cu unul din membrii Departamentului din Pekin al C.U.R.O., inginerul Zhang Caoshong, care lucrează la biroul de telecomunicaţii din Pekin, întâlnirea noastră a avut loc la 3 aprilie 1981 la mine acasă

Shibo
— Vă felicit pentru revista dumneavoastră atât de călduros primită pe întreg teritoriul Chinei.
— Mulţumesc. Fără susţinerea entuziastă a unor cititori ca dumneavoastră, această revistă nu ar putea „supravieţui”.
— Sunt foarte fericit că pot împărtăşi direct observaţiile mele responsabilului revistei. Prima mea observaţie a avut loc la sfârşitul lui septembrie 1971. Mă aflam atunci la „şcoala cadrelor din 7 mai” din Zhengyang, pe care ministerul P.T.T. O înfiinţase în provincia Henan în timpul Marii Revoluţii Culturale proletare.
— La vremea aceea, şi eu mă aflam în provincia Shansi, într-o „şcoală a cadrelor din 7 mai”.
— Într-o. Noapte, cerul era încă senin şi pământul era în semiîntuneric. După cină, discutam despre politică în dormitorul nostru. Deodată, unul dintre noi a remarcat un obiect ciudat care zbura dinspre sud-est în direcţia noastră. El a strigat şi toată lumea a ridicat capul. Am văzut atunci un con oblic, a cărui bază, de mărimea unui pumn, scotea flăcări, iar vârful conic emana un fel de ceaţă. Corpul conului era înconjurat de lumini verzi şi violete. Se învârtea în sensul acelor unui ceasornic, lent şi fără niciun zgomot. Deoarece nu existau nori, nu se putea estima altitudinea acestui con strălucitor. Eram peste douăzeci de martori, care am desluşit cu toţii limpede forma acestui obiect zburător neidentificat. Observaţia noastră a durat mai mult de un minut şi obiectul necunoscut a dispărut în cer către nord-vest.
— Aţi putea să-mi povestiţi acum cea de-a doua observaţie a dumneavoastră?
— Era în iulie sau august 1972. Şcoala noastră se mutase în comuna populară Xingji, districtul Minxiang, provincia Henan. Vremea era ploioasă şi ne sufocam în interiorul dormitorului nostru. Împreună cu cinci tovarăşi, luam aer pe vârful unei coline. Noaptea era liniştită. Am ridicat capul şi am văzut spre est o licărire roşie la orizont, asemănătoare cu cea care precede răsăritul soarelui. M-am uitat la ceas care indica orele 11:21. Soarele nu poate să răsară la această oră şi eram cu toţii foarte miraţi. În acest moment la orizont a apărut o sferă mare plată de foc. Acoperită cu un nimb multicolor, aceasta avea un nucleu roşu-portocaliu. Era cu adevărat splendid. Obiectul avea acelaşi diametru aparent ca şi soarele. A sărit pe cer, unde a rămas un moment nemişcat, ca apoi să mai sară o dată. S-a menţinut în câmpul nostru vizual două minute bune, apoi a dispărut de la

— Credeţi că a fost^orba de fenomene OZN?
— Deoarece nil ştim să explicăm aceste» două fenomene, cred că este vorbă în acest caz de două obiecte zburătoare neidentificate.
OCTOMBRIE 1971: UN OZN SUB FORMĂ DE MEDUZĂ
Reng Encheng, inginer la Biroul geologic din Mongolia interioară, a văzut un OZN de formă stranie. Mi-a scris următoarele:
în octombrie sau noiembrie 1971, împreună cu câţiva tehnicieni mă deplasam în maşină în direcţia oraşului Chifeng. Ajungând acolo noaptea la orele 20, la 20 km de oraşul Udan, am descoperit deodată un obiect luminos în faţa noastră pe cer. Acesta era de mărimea unei mingi de baschet şi emitea nişte lumini în jurul său, învârtindu-se. Ni se părea asemănător cu o mare meduză luminoasă zburătoare. Nu am auzit niciun zgomot. Obiectul necunoscut a dispărut în spatele nostru.
MARTIE 1972: O STEA STRĂLUCITOARE SE MIŞCA PE CER
în China, în vastele regiuni de câmpie şi de munte, lucrează multe echipe de proiecţie de filme. Membrii acestor echipe lucrează zi şi noapte în câmpie şi au mai multe ocazii decât orăşenii să vadă fenomene cereşti. Astfel, mulţi dintre ei pot observa OZN-uri. Zhou Mingquan, operator al societăţii de film din districtul Luonan, provincia Shaansi, a văzut de două ori un OZN. Lată ce povesteşte:
Sunt operator de proiecţie de filme la ţară, în majoritatea cazurilor ţăranii văd filmele în aer liber. Îmi place să urmăresc cerul şi să privesc fenomenele naturale.

SMBo într-o zi de martie a anului 1972, echipa noastră de proiecţie lucra în brigada de producţie din Danangou din comuna populară Wangling din districtul nostru. În acea seară cerul era acoperit, înainte de proiecţie, spectatorii aşteptau în curte şi deodată s-a auzit o gălăgie. Am crezut că era o dispută sau o învălmăşeală, însă mulţi oameni s-au repezit în spatele casei şi i-am urmat să mă uit ce se întâmpla. Ridicând capul în direcţia nord-est, am văzut atunci pe cer un obiect luminos, complet alb. Avea un diametru aparent de peste un metru. Se deplasa lent şi pe orizontală către est. Nu era foarte departe de munte. Nu am auzit niciun zgomot. După un minut, obiectul voluminos a dispărut printre nori. Martorii murmurau, unii zicând că este un glonţ trasor, alţii că ar fi o rachetă lansată de un avion inamic… Cum nu ştiam nimic despre aceste fenomene neobişnuite, nu găseam explicaţia acestui obiect luminos. Oamenii mi-au spus că asemenea evenimente se petreceau deseori în această regiune.
Am văzut un alt OZN. Era pe 30 ianuarie 1977. Ziua respectivă era foarte posomorâtă. După prânz, împreună cu fiul meu am făcut nişte cumpărături de la magazinul de stat al districtului şi am pornit pe drumul de întoarcere. Când am ajuns la nivelul stadionului, am văzut o stea strălucitoare care se mişca pe cer. Însă acest fenomen mi se păru straniu; cerul era acoperit de nori. De unde putea veni această stea? Mergeam privind. Parcurgând 200 m, am văzut că steaua albă trecea deasupra noastră. Atunci ne-am oprit pentru a o contempla mai bine. În acel moment am văzut clar că era un obiect luminos oval, de mărimea unei pălării de paie. Se rotea în jurul propriei axe şi era înconjurată de raze strălucitoare tangente circumferinţei sale. Din când în când se oprea. Nu făcea zgomot. Trecătorii îl priveau şi ei de pe marginea drumului. Patru minute mai târziu, obiectul zburător a dispărut. Era oare o navă venită de pe altă planetă?
IULIE 1973: 0 SUVEICĂ TRANSPARENTĂ
Li Zhongshan, cadru de conducere la biroul de planificare al oraşului Jinan din provincia Shandong, îşi efectua în 1973 serviciul militar la periferia oraşului Changehun, provincia Jilin. A văzut un obiect neobişnuit la vremea aceea. Pe 25 august 1981, el mi-a scris:

UN OBIECT ZBURĂTOR MISTERIOS
în 1973, mă aflam într-o unitate a Armatei Populare de Eliberare a Chinei staţionată la periferia vestică a oraşului Changehun, provincia Jilin. Am văzut cu propriii mei ochi un obiect neobişnuit.
Era într-o zi de iulie 1973, la ora 5 după-amiază. Militarii unităţii noastre jucau baschet pe terenul din faţa cartierului general. Deodată am observat un obiect care zbura dinspre nord spre sud, în direcţia noastră. Viteza sa era mică şi nu se auzea niciun zgomot. Privindu-l mai atent, am remarcat că se asemăna cu o suveică de dimensiune mare şi că cele două extremităţi ale sale erau ascuţite. Tot corpul său era transparent ca sticla. În partea sa anterioară, în interior erau nişte lumini la fel de strălucitoare ca arcul electric. Mijlocul şi partea posterioară se împărţeau în patru etaje înzestrate cu hublouri bine aranjate ca cele ale unei corăbii mari. La 7000 m altitudine, ni se părea enorm; dacă se aşeza la sol, ar fi fost cel puţin la fel de înalt cât o clădire cu două etaje. De-a lungul întregului său traseu pe deasupra capului nostru, nu a făcut niciun zgomot, l-am alertat imediat pe ceilalţi militari din cazarmă şi toţi au ieşit şi au privit cu un aer uluit. Toată lumea a rămas cu gura căscată şi nimeni nu putea explica acest fenomen. Am alergat la oartierul general şi ofiţerul de stat-major a sunat imediat la comandamentul general al garnizoanei oraşului. La celălalt capăt al firului nu s-a acordat nicio atenţie celor povestite de noi şi ni s-a răspuns că era vorba posibil despre un balon-sondă. Şi ni s-a închis telefonul.
Dar acesta nu era deloc un avion sau un balon-sondă. Peste o mie de soldaţi au văzut clar obiectul cu luminile sale care străluceau. Şirul de hublouri dovedeşte că această maşină era de fabricaţie artificială.
Observaţia noastră a durat în total cinci-şase minute. Obiectul a dispărut în depărtare.
SEPTEMBRIE 1973: UN OBIECT LUMINOS ŞI SUBŢIRE
Lucrez la Banca Populară din oraşul Yueyang din provincia Hunan.
102
Shibo
Pe 14 septembrie 1973, la orele 7 şi jumătate seara, mă aflam în comuna populară Zhouwenmiao din districtul Haushou din provincia Hunan. Am ieşit din casă după cină. Deodată, am observat pe cer un obiect luminos de mărimea lunii. Era galben-portocaliu în mijloc şi roşu pe margine. Trecea exact pe deasupra capului meu. Îl priveam zburând lent la joasă altitudine, fără niciun zgomot. Nu am avut atunci niciun sentiment ciudat. Observaţia mea a durat peste două minute. În cele din urmă, obiectul a dispărut în depărtare spre sud…
(Extras din scrisoarea care mi-a fost adresâtă de către Wu Lanjuin, angajat al Băncii Populare din oraşul Yueyang din provincia Hunan).
FEBRUARIE 1974: O LENTILĂ ÎNSOŢITĂ DE ŞAPTE SFERE LUMINOASE
Iu Ji, membru al filialei C.U.R.O. Din provincia Heilongjiang, student al şcolii normale din Haerbing, mi-a comunicat un raport de observare foarte interesant:
Nişte OZN-uri au vizitat provincia Heilongjiang. În februarie 1974, la orele 9, un obiect neidentificat a survolat ferma Meilisi din oraşul Qiqihaer. Xi Shuzi, o femeie bătrână, era ocupată cu îngrijirea porcilor în curte. Când a ridicat capul, a văzut pe cer un obiect zburător neobişnuit. A alergat imediat spre casă pentru a-i chema pe ai săi care au ieşit în curte. În final au fost peste zece martori, inclusiv nişte vecini.
Acest obiect zburător necunoscut era foarte ciudat. Era vorba despre un obiect principal însoţit de alte şapte mai mici. Corpul principal era de formă ovală şi nu era strălucitor. Cele şapte obiecte mici zburătoare, sub formă de sferă, emiteau o lumină galbenă-alburie, transparentă şi orbitoare. Se aflau pe acelaşi plan, în jurul obiectului principal, şi la distanţă egală de acesta. Lumina lor ilumina bine corpul principal. Zburau împreună, cu aceeaşi viteză, fără niciun zgomot.
Martorii au afirmat că volumul celor şapte obiecte mici nu reprezenta decât o zecime din corpul principal, a cărui axă mare era de douăori mai lungă decât axa mică. OZN-ul se afla la 100 m de martori. În seara respectivă era timp frumos, luna plină lumina

peisajul. Se puteau desluşi foarte bine aceste corpuri zburătoare care, şapte minute mai târziu, au dispărut spre nord-vest.
12 IULIE 1974: UN CON PORTOCALIU
Rareori primim raporturi de observare din provincia Ningxia. Însă, pe 30 august 1981, factorul poştal mi-a adus o scrisoare trimisă din oraşul Yinchuan, centrul acestei provincii. Expeditorul său lucrează într-o societate de construcţii din oraşul Yinchuan. Este inginer şi este pasionat de fenomenul OZN. De fiecare dată când vede un fenomen ceresc neobişnuit, îl notează în jurnalul său. Lată ce povesteşte în scrisoarea sa:
Pe 12 iulie 1974, la orele 10 seara, am ieşit din casă pentru a-i însoţi pe nişte prieteni care îmi făcuseră o vizită. Din faţa uşii mele, am văzut un obiect luminos care zbura lent în ceaţă. Prietenii mei au crezut mai întâi că era vorba de lună. „Luna nu trebuie să se îndrepte dinspre vest spre est”, le-am spus eu atunci. De altminteri, viteza nu era cea a lunii. Prin urmare, ne-am oprit. Am văzut în centrul acestei lumini un con portocaliu de mărimea lunii pline. Acesta scotea în jurul său o ceaţă. Conul era înfăşurat de un strat de lumină. Se îndrepta lent dinspre vest către est, fără zgomot. L-am observat timp de patru-cinci minute. A dispărut printre nori.
Pe 27 octombrie 1978, la orele 7:57 seara, mai mulţi tinen din curtea noastră mare (în oraşele din nordul Chinei, mai multe familii deţin în parte egală o curte, înconjurată de case) au intrat zgomotos la mine, spunând că afară se întâmplă ceva ciudat, l-am urmat imediat şi am ieşit în curte. Pe cer era un obiect în formă de pălărie, care emitea nişte lumini verzi. Bolta sa era ovală. El zbura dinspre est spre vest, deasupra oraşului, fără niciun zgomot. Peste trei minute a dispărut din câmpul nostru vizual.
AUGUST 1974: UN OZN SÂNGERIU
într-o seară de august 1974, în jurul orelor 9, mă aflam în depresiunea lanţului Qinling din centrul Chinei şi am văzut o sferă de culoarea sângelui urcând de pe creastă. Era mai mare

Shibo decât un lighean şi roşul său sângeriu mă speria. Când a ajuns la 10 m deasupra creştetului muntelui, s-a oprit şi a rămas suspendată timp de câteva secunde. Apoi s-a stins încetişor. Observaţia mea nu a durat decât un minut.
Mai înainte, mă opuneam ferm existenţei OZN-urilor. Însă de când am observat această sferă sângerie, cred în existenţa lor şi recunosc că înainte mă înşelam…
(Extras din articolul scris de Li Wenyuo, inginer la Societatea de Construcţii nr. 21 din provincia Shaansi).
SFÂRŞITUL VERII LUI 1974: UN APARAT METALIC PE CER
La începutul lui ianuarie 1982, am primit un articol scris de un cuplu din oraşul Tangshan din provincia Hebei. Ei mi-au descris un obiect zburător cu o turlă. Soţul este pictor, lucrează ca decorator în trupa artistică din Tangshan. Soţia sa este vânzătoare, lată articolul lor:
AM VĂZUT UN OZN METALIC
Sunt un artist, actualmente lucrez ca decorator în trupa artistică din Tangshan, soţia mea este vânzătoare. Avem 35 şi 36 de ani. Mă pasionează astronomia, citesc multe reviste referitoare la această ştiinţă. Când am cumpărat pentru prima dată revista „Explorarea OZN”, am aflat că există şi în China o publicaţie care tratează problema OZN-urilor. Lectura acestei reviste a trezit în mine amintirea unui eveniment din trecut.
Era într-o după-amiază de la începutul toamnei sau de la sfârşitul verii lui 1974. Era timp frumos, fără niciun nor. Împreună cu soţia mea ne duceam la cumpărături. În timp ce mergeam în dreptul capătului străzii Jianguo din oraşul Tangshan, am văzut deodată un obiect zburător necunoscut pe cer, către sud. Se afla la 40° deasupra orizontului. Stătea acolo nemişcat. E păcat că nu am avut cu noi un aparat de fotografiat. Trecătorii au văzut şi ei acest obiect. Când ne-am întors după cumpărăturile noastre, acesta dispăruse.
Acest OZN avea dimensiunea lunii pline; am putut vedea limpede că era făcut din metal. Avea forma a două farfurii

răsturnate una peste alta, translucide. Pe partea superioară era înălţată o construcţie asemănătoare cu o turlă.
Pentru ca să aveţi o idee mai precisă despre acest OZN, am făcut o schiţă din ceea ce ne amintim. Nu am căutat efectele artistice, ci exactitatea reprezentării.
Fong Lianceng (semnătură) Wang Hongshu (semnătură) Tangshan
2 ianuarie 1982
Citind acest articol, am crezut că era necesar să scriu acestui cuplu, în scopul de a-i face să precizeze anumite detalii:
„Este important pentru mine să ştiu dacă mai există şi alţi martori. În ceea ce priveşte construcţia părţii superioare a OZN-ului, sunteţi siguri că era o turlă asemănătoare cu cea a unui turn de foraj? Schiţa pe care mi-aţi trimis-o este în culori şi pliată în trei, imposibil de reprodus. Pot să vă rog să-mi faceţi alta în negru şi alb şi să mi-o trimiteţi în două exemplare?”
Pe 20 februarie 1982 am primit răspunsul. Reproduc textul integral al celei de a două scrisori:
Tangshan, 18 februarie 1982 Redactorului-şef adjunct
Dragă tovarăşe,
Scrisoarea dumneavoastră a ajuns ia noi cu bine. Pentru a răspunde la rugămintea dumneavoastră, am făcut în două exemplare o schiţă a OZN-ului pe care l-am văzut în 1974. Nu ştim dacă aceasta răspunde exigenţelor dumneavoastră.
în ceea ce priveşte construcţia părţii superioare a OZN-ului, exista într-adevăr un sistem asemănător cu o turlă, ca cea a unui turn de foraj. Aici nu încape nicio îndoială. Totuşi trebuie să precizăm un lucru: schiţa noastră reflectă cât se poate de bine realitatea, însă cum evenimentul s-a petrecut aproape cu opt ani în urmă, obligatoriu trebuie să fi uitat unele detalii.
Binevoiţi să primiţi cele mai bune urări al noastre.
Fong Lianceng (semnătură) Wang Hongshu (semnătură)
Printre nenumăratele raporturi de observare, încă nu am găsit unul asemănător celui trimis de acest cuplu. Ceea ce mă intrigă cel mai mult este sistemul de turlă din partea superioară

SMBo a OZN-ului, care nu a fost niciodată raportat altundeva. În conformitate cu schiţa furnizată de martori, este vorba într-adevărde un aparat fabricată de o inteligenţă. Pământenii încă nu ştiu până în prezent să realizeze un aparat zburător capabilă să rămână nemişcată pe cer. Atunci acest aparat e venit din altă parte? Asta e singurul răspuns posibil, dacă martorii sunt demni de încredere. (A se vedea schiţa de la pagina 2).
TOAMNA LUI 1974: ŞI EU AM VĂZUT UN OZN
S-ar părea că provincia Sichuan este mai des frecventată de OZN-uri decât restul Chinei, deoarece în biblioteca mea rapoartele venite din această provincie ocupă un raft întreg. Pe 9 august 1981, Ding Wenzhang, cadru de conducere al Societăţii de Porţelan din Sichuan, mi^a trimis observaţia sa:
în toamna lui 1974, într-o noapte, ceilalţi membri ai personalului de administraţie al societăţii noastre se întorseseră acasă pentru a petrece sărbătoarea lunii (15 august al fiecărui an din calendarul lunar este pentru chinezi sărbătoarea lunii), eu am rămas singur să păzesc întreprinderea noastră. În seara respectivă era un timp frumos, luna plină lumina câmpia, totul era liniştit şi splendid. La orele 2 dimineaţa am ieşit ca să-mi satisfac o necesitate naturală şi la întoarcere, când ajunsesem chiar lângă culturile de zarzavaturi, am văzut solul şi plantele devenind deodată vizibile: pe cer era o lumină foarte puternică. Am ridicat capul şi, spre mare mea mirare, am văzut, suspendat pe cer aproape de faleza muntelui din faţa mea, un obiect voluminos foarte strălucitor. Cerul către nord-est era puternic iluminat de acest obiect, care era de două ori mai mare decât luna plină. Deodată acesta se deplasă exact în direcţia mea. Când s-a apropiat de mine, am putut să-l desluşesc detaliat. Era circular, plat, centrul său părea întunecat, însă marginea părea deosebit de strălucitoare. M-am întrebat de ce în această seară existau două luni, dintre care una era mai mare decât cealaltă. Priveam intens luna mare care, părând să-mi citească gândurile, se îndrepta direct spre mine. Eraun obiect cu o boltă dominată de ceva asemănător cu o antenă. În partea inferioară a obiectului, două lumini verzi se aprindeau şi se stingeau rând pe rând. M-am

speriat rău de tot şi am rupt-o imediat la fugă spre dormitorul meu; când am ridicat perdeaua de la fereastră ca să mă uit la cer, obiectul dispăruse nu se ştie unde, iar câmpia revenise la normal, luminată de adevărata lună.
A doua zi dimineaţa le-am povestit colegilor aventura mea şi unul dintre ei mi-a răspuns că era vorba de poarta celestă care s-a deschis În faţa mea.
19 OCTOMBRIE 1974: UN OBIECT PLAT FOARTE LUNG
lată un raport interesant, pe care ar fi trebuit să-l includ în primul capitol, însă deoarece mi-a fost trimis prin scrisoare, îl prezint aici. Expeditorul este actualmente ofiţer în secţia de organizare a departamentului politic al regiunii militare Lanzhou. Se numeşte Zhang Dengzhou.
Lanzhou, 10 noiembrie 1981 Tovarăşului Shi Bo
Tovarăşe, în ultimul timp am găsit din întâmplare câteva numere ale revistei dumneavoastră „Explorarea OZN”. Lectura anumitor rapoarte de observare m-a intrigat mult şi mi-a trezit amintirea despre un eveniment trăit acum şapte ani.
întâmplarea s-a petrecut în octombrie 1974. La vremea aceea, eram comandantul secţiei de cercetaşi a unui regiment de artilerie din trupele supuse comandamentului militar din Lanzhou. Îmi însoţeam unitatea pentru a efectua o misiune în comuna populară Pincheng din districtul Yongdeng, provincia Gansu. Compania noastră era staţionată într-un sat care se chema Xidigou şi secţia noastră dormea la un ţăran bătrân, a cărui casă se afla spre sud-estul satului. În spatele acestei case se află un mic munte care se întinde de la sud spre nord. În jurul orei unu dimineaţa, pe 19 octombrie, eram de gardă şi patrulam pe o străduţă. Mergeam pe lângă un zid din pământ bătătorit, îndreptându-mă spre centrul satului. În acel moment s-a produs un fenomen straniu. În faţa mea totul a devenit subit foarte clar, tot satul a fost iluminat de o lumină albăstruie. Un şanţ, la 5 m

Slilbo de mine, pe care mai înainte îl zăream ca pe o linie întunecată, era acum strălucitor iluminat şi puteam să văd tot ce se afla pe fundul lui. M-am depărtat imediat de zid şi am căutat sursa acestei lumini lugubre. Mi-am îndreptat privirea către cer, spre est, şi am văzut un obiect plat foarte lung, suspendat în aer, care ilumina strălucitor câmpia. Centrul său era galben-auriu, iar marginea, roşu-portocalie. Totul semăna cu un nor strălucitor. Acesta se afla la 160 m de mine, lungimea sa aparentă – nu exagerez – era de 3 m. În mine mirarea se amesteca cu frica. Am păstrat mintea trează şi, ridicându-mi mitraliera, m-am îndreptat spre lumină fără a o scăpa din ochi. Obiectul luminos nu stătea nemişcat deasupra crestei muntelui, ci se deplasa foarte încet şi pe orizontală dinspre nord spre sud. După două minute, a început să accelereze şi a zburat foarte repede către sud. Peste puţin timp a dispărut în spatele muntelui şi câmpia, la fel ca şi satul, s-au cufundat din nou în întuneric. Aş fi vrut să urc pe munte pentru a vedea ce reprezenta acest obiect, însă, deoarece eram de gardă, nu puteam să-mi părăsesc postul. Am întâlnit doi soldaţi care-şi păzeau tunurile, ei mi-au spus că văzuseră, cu puţin timp înainte, obiectul luminos pe cer.
Sunt curios. Pentru a găsi un răspuns la acest mister, am făcut multe presupuneri: un nor în flăcări, un curent de aer în flăcări, un obiect iluminat lansat de inamic… însă după ce am citit revista dumneavoastră, am comparat analizele experţilor cu ceea ce am văzut şi sunt ferm convins că obiectul zburător din seara respectivă era cu siguranţă un OZN. Oare OZN-urile se interesează de manevrele militare?
Zhang Dengzhou
Toată lumea ştie că Armata Populară de Eliberare din China este o armată care respectă o disciplină de fier. Ofiţerii, ca şi soldaţii, sunt demni de încredere şi se bucură de o reputaţie foarte bună în rândurile populaţiei. Aceştia sunt nişte oameni cinstiţi şi loiali. De aceea rapoartele lor sunt întâmpinate favorabil. Sunt sigur că Zhang Dengzhou a văzut un obiect neidentificat pe 19 octombrie 1974.

IULIE SAU AUGUST 1975: O NAY’A SPAŢIALĂ
Pe biroul meu se află un raport de observare foarte scurt, însă deosebit de interesant, scris sub forma unei conversaţii: un responsabil al secţiei C.U.R.O. Pentru regiunea autonomă a uigurilordin Xinjiang l-a intervievat pe Fang Fuxing, angajat al Băncii de Construcţii din circumscripţia administrativă Aletai din Xinjiang.
— Întâmplarea s-a petrecut în iulie sau august 1975. Într-o zi, la orele 9 seara, era timp frumos. Pălăvrăgeam cu câţiva tovarăşi în cameră. Deodată, unul dintre ei a scos un strigăt: „Oh! Veniţi repede să vedeţi!” Am ieşit în grabă şi am văzut că totul era bizar iluminat.
— T- Ce era în împrejurimi? *
— Am văzut un obiect pe cer.
— Un obiect?
— Se poate spune un obiect cu o formă ciudată. Era o navă lungă. Sau mai degrabă un obiect în formă de navă.
— Cum arăta?
— Era un obiect lung, cu extremităţile ridicate şi ascuţite. Era luminos, însă conturul său nu era distinct, deoarece eră înconjurat de ceaţă. Zbura foarte repede şi a dispărut cât ai clipi din ochi. Nu am auzit nimic.
— Prin urmare, credeţi că aţi văzut o navă spaţială?
— Nu ştiu. Oricum ar fi, există aproximativ zece martori care au văzut acest obiect zburător în formă de navă.
SFÂRŞITUL IERNII LUI 1975: O SFERĂ STRĂLUCITOARE CADE DIN CER ŞI URCĂ ÎNAPOI SPRE EL
OZN-urile apar adeseori sub forma unei sfere de foc. Lată un exemplu:
într-o zi, la sfârşitul iernii lui 1975, către orele 9 dimineaţa, mă duceam cu soţia mea la cinematograf, mergând pe un drum încă neasfaltat.

Deodată, în timp ce mergeam prin apropierea unui cimitir, un punct luminos de pe cer ne-a atras atenţia. Ne-am oprit să ne uităm la el.
— Priveşte, ce crezi că-i asta?
— Poate o machetă de avion teleghidată.
— Nu. Un avion teleghidat face în general zgomot. De ce lumina asta nu face?
Am pornit din nou la drum şi lumina se apropia mereu de noi şi zbura silenţios în direcţia noastră. Mi s-a făcut frică şi mi-am strâns soţia la piept. Atunci lumina a coborât vertical la 500 m în faţa noastră. Nu s-a aşezat pe pământ, ci plutea în aer ia nivelul solului. Am văzut că era vorba despre o sferă incandescentă cu un diametru de aproximativ 2 m. Această sferă, ovală, era înconjurată de o coroană care amintea inelul lui Saturn şi emitea o lumină albăstruie. Coroana era galbenă, ceţoasă. Mie şi soţiei mele ne era foarte frică şi ne întrebam întruna ce putea să fie. Sfera continua să stea nemişcată şi mereu silenţioasă deasupra solului. Era ermetică: nu am văzut în ea nicio deschizătură. Nu exista nicio denivelare pe suprafaţa sa.
— Un aparat de recunoaştere al inamicului din nord?
— Posibil. Deoarece ne aflăm aici foarte aproape de frontiera chino-sovietică, inamicul din nord trimite adeseori oameni să ne hărţuiască.
— Poate un nou tip de aparat zburător al armatei noastre?
— În orice caz, ar trebui să ne grăbim, deoarece în curând va începe filmul.
Atunci am luat-o la fugă, făcând un ocol pe câmp pentru a evita sfera de foc. Dar peste puţin timp, aceasta a urcat tot aşa cum coborâse, vertical şi repede. Cât ai clipi din ochi, a dispărut.
23 IANUARIE 1977: UN OZN VIZITEAZĂ UN SPITAL DIN MUNŢI
Locuim într-un mic oraş din munţi din provincia Hubei. Pe 23 ianuarie 1977, noaptea, împreună cu câţiva prieteni mergeam cu maşina pe un drum care şerpuia prin munţi. Când am ajuns în faţa spitalului din oraşul nostru, am văzut nişte oameni adunaţi în faţa intrării care strigau. Am crezut mai întâi că era un bolnav care cerea îngrijiri de urgenţă. Dar când am coborât din maşină,

o femeie ne-a spus să ne uităm la cer către nord şi am văzut acolo o farfurie mare arzândă cu un diametru aparent de peste 40 cm. Obiectul se afla la 200 m de noi, părea să se deplaseze razant de-a lungul crestei muntelui. Zbura lent în direcţia noastră, parcă pentru a vizita acest spital de ţară. Emiţând o lumină galbenă, urma o linie spiroidală, fără niciun zgomot. A trecut pe deasupra noastră, urmat de o dâră de aproape 30 m lungime. În acel moment, toată depresiunea era strălucitor luminată şi spitalul era învăluit într-o lumină galbenă, pe care nimeni n-o mai văzuse. Cel mai uluitor este că obiectul zburător, efectuând un viraj, a întors şi a trecut din nou pe deasupra spitalului. Toată lumea s-a speriat îngrozitor. S-ar fi putut spune că obiectul spiona şi supraveghea spitalul. Ne-am repezit în interiorul clădirilor şi nu am îndrăznit să ieşim decât atunci când depresiunea s-a cufundat din nou în întuneric.
(Extras din scrisoarea lui Sun Jie, Wang Zirong, Ni Hao.)
IULIE 1977: DOUĂ FARFURII LIPITE UNA DE ALTA
Pe 20 februarie am primit o scrisoare de la un necunoscut; autorul acestei scrisori spune că a văzut de două ori un OZN vizitând ţinutul său natal. El se numeşte Liu Zhiguo, cadru de conducere al Societăţii de Industrie Textilă din districtul Nanxiang, provincia Hunan.
Nanxian, 11 februarie 1982 Responsabilului redacţiei revistei „Explorarea OZN”
Dragă tovarăşe, lată două rapoarte de observare a unor OZN-uri pe care le trimisesem mai înainte la Academia de Ştiinţe a Chinei. Aceste rapoarte mi-au fost returnate fără a găsi un destinatar anume. Acum vi le încredinţez dumneavoastră şi vă rog să le transmiteţi la cartierul general al C.U.R.O.
Cu cele mai sincere mulţumiri,
Liu Zhiguo
Societatea de industrie textilă din districtul Nanxian

Shibo înainte de a trimite această scrisoare care conţinea cele două rapoarte la cartierul general al C.U.R.O., am studiat bine aceste două cazuri OZN, care mă interesează mult. Redau aici integral scrisoarea lui Liu Zhiguo către cartierul general al celor de la C.U.R.O.:
Nanxiarv, 18 septembrie 1981 Către responsabilii de la cartierul general al C.U.R.O.
Dragi tovarăşi,
Prin prezenta, vă aduc la cunoştinţă două cazuri petrecute acum câţiva ani. Nu ştiu dacă aceste informaţii vă vor fi sau nu utile.
1) în iulie 1977, lucram la postul de comandament al lucrărilor la ecluza Caoyu din districtul Nanxian. Într-o noapte (nu-mi mai amintesc data exactă), după ce am terminat lucrul, împreună cu tovarăşii mei, eram pe drumul spre restaurantul unde urma să luăm cina, când, ridicând capul şi contemplând cerul, am văzut pe cerul întunecat două farfurii luminoase lipite împreună. Privindu-le mai atent, mi s-a părut că semănau mult cu două clătite cu un punct de contact comun. Pluteau deasupra văii ca două frunze moarte. Urcau, coborau, avansau şi se opreau, învârtindu-se în sensul acelor unui ceasornic. În sfârşit, au început să urce urmând o linie în spirală şi au dispărut în întunericul dens al nopţii. Martorii nu au înţeles absolut nimic din acest fenomen.
2) Abia ajunşi pe palierul etajului doi al clădirii care adăpostea birourile noastre, am văzut, prin fereastra care dădea spre ecluză, un obiect strălucitor deasupra râului lat de un kilometru. Acest obiect era de mărimea celor mai mari ligheane existente. Se învârtea lent, în tăcere, şi era înconjurat de un inel cenuşiu asemănător cu cel al planetei Saturn. Obiectul se afla la 40° deasupra suprafeţei apei şi urma cursul râului; zbura lent, învârtindu-se de asemenea în sensul acelor unui ceasornic. Când a ajuns sub imobilul care domina râul, aproape de ambarcaţiuni, l-am văzut bine. Era o sferă puţin alungită şi inelul său era compus din peste zece mici sfere luminoase de dimensiune identică, dispuse la intervale egale. Pentru a fi mai exact, aceste sfere nu erau decât nişte farfurii subţiri, luminoase. În faţa acestui spectacol extraordinar, am rămas cu toţii fără excepţie cu gura
China şi extratereştrii căscată. Este regretabil că aceste obiecte nu au reflectat luminile roşii şi verzi ale navelor, în caz contrar le-am fi observat detaliile. Peste puţin timp, formaţia a început să se rotească mai repede şi mai’sus pe cer şi brusc totul a dispărut. Am mai aşteptat un moment, fenomenul a apărut din nou mai sus pe cer. În sfârşit, a dispărut definitiv în depărtare, către nord-est. Observaţia noastră a durat peste patru minute.
într-un interval de patruzeci de minute, am văzut succesiv două grupuri de obiecte necunoscute de dimensiuni diferite, însă a căror culoare şi mişcare erau identice. Ele evoluau, nu se ştie de ce, deasupra unei lucrări hidraulice.
lată lista martorilor:
Huang Hancuo: pe atunci comisar politic al comandamentului de lucrări hidraulice, actualmente preşedinte al curţii populare de justiţie din districtul Nanxian.
Jia Yusu: responsabil al comandamentului lucrărilor hidraulice, actualmente director al biroului Băncii Agricole din districtul Nanxian.
Li Chongzhu: comandant adjunct al lucrărilor hidraulice, actualmente inginer al Biroului hidroelectric din districtul Nanxiang.
Yang Jianhui: responsabil al comandamentului lucrărilor hidraulice, actualmente membru al comisiei de repartizare a impozitelor din Biroul de Comunicaţii din districtul Nanxian.
Vă urez succes în cercetările dumneavoastră cu privire la OZN-uri. Aştept răspunsul dumneavoastră.
Cu sinceritate,
Liu Zhiguo Societatea de Textile din districtul Nanxian, provincia Hunan
Vara lui 1977: nişte puncte luminoase FOARTE DESE
Wang Wenjin, ofiţer în Armata Populară de Eliberare a Chinei, a făcut următorul raport despre OZN-ul pe care l-a văzut:

Shibo într-o noapte din vara lui 1977, în unitatea noastră se proiecta un film în aer liber în faţa cazărmii. Aproximativ la orele 21 am văzut pe cer, către vest, nişte puncte luminoase foarte dese, formând ca un fel de ceaţă, având în partea lor inferioară o lumină deosebit de sclipitoare. Punctele strălucitoare erau inegale în intensitate şi ca dimensiune. Se aflau aproape la aceeaşi altitudine cu Steaua Polară. Punctul luminos cel mai strălucitor, precum şi „ceaţa”, coborau lent, deplasându-se către nord. Peste zece minute, acest punct şi „ceaţa” au dispărut.
Nişte tovarăşi au spus că era un avion, dar eu pretind că nu era, deoarece, în această parte a cerului, au fost deseori văzute avioane în timpul nopţii, însă niciodată nu a fost văzut un fenomen asemănător. În ceea ce mă priveşte, credeam că era vorba de un proiectil teleghidat, totuşi ulterior am aflat că la acea dată nu a avut loc nicio încercare de lansare. Cum atunci nu se cunoştea termenul de OZN, fenomenul nu putea fi explicat. Acum am citit multe articole publicate în revista „Explorarea OZN” şi dacă comparăm descrierile sale cu ceea ce am văzut în acea seară, avem motive să credem că am văzut un OZN autentic.
OCTOMBRIE 1977: UN OZN FACE ZIGZAGURI
Cam pe data 10 octombrie 1977, la orele 8 seara, am ieşit din casa vecinului meu şi mergeam dinspre vest spre est. Deodată am fost luminat din spate de o lumină şi am întors capul. Am văzut atunci o sferă roşu-portocalie care urca rapid în spatele colinei din sud, la 80 m de mine. Conturul său era foarte distinct şi era mai mare decât luna plină. Lumina sa nu era orbitoare. Prima dată, această sferă a urcat până la un metru deasupra creştetului colinei şi imediat coborî înapoi, trecând în spatele muntelui. Peste puţin timp, a urcat din nou la 50 cm deasupra creştetului pentru a coborî din nou; şi repede a apărut iarăşi la suprafaţă pe cer, însă jumătatea sa inferioară a rămas de această dată ascunsă după colină. Peste două secunde, obiectul zburător necunoscut a dispărut definitiv. Observaţia mea a durat aproximativ treizeci de secunde. Nu am auzit niciun zgomot.
(Extras din scrisoarea care mi-a fost adresată de Hang Yuwen, muncitor la supravegherea drumurilor.)
China şi extratereştrii
115
23. OCTOMBRIE 1977: UN OZN CU O COADĂ RĂSUCITĂ
Pe 23 octombrie 1977, în amurg, soarele tocmai asfinţise şi cerul către vest era încă roşu. La orele 6:30, militarii unităţii noastre a Armatei de Eliberare, aşezaţi pe teren, aşteptau începutul proiecţiei unui film. Deodată, un tovarăş a ridicat braţul către vest şi a strigat: „Ce-i asta?” La strigătul său, toată lumea se uită spre cer şi a văzut un obiect strălucitor care zbura. Era enorm, de mărimea unei mingi de baschet. Mişcarea sa era cea a unui şurub al lui Arhimede. Obiectul se deplasa lent, cu o viteză uniformă, rotindu-se în sensul contrar celui al acelor unui ceasornic. În timp ce-l urmăream mai atent, am constatat că obiectul strălucitor era oval, având deasupra o boltă sau ceva asemănător. Culoarea sa galbenă era puţin roşiatică, coada sa albă, lăptoasă, era compusă din mici scântei.
La început, coada răsucită în jurul obiectului strălucitor era destul de lată, însă pe măsură ce obiectul se rotea, aceasta devenea din ce în ce mai subţire. Ceea ce ne-a mirat cel mai mult, era că obiectul şi coada sa au dispărut dintr-o dată, în acelaşi timp.
Trebuie să spun că în materie de astronomie nu mă pricep deloc. Dar, după eveniment, militarii au avut o discuţie aprinsă, unii zicând că era o stea căzătoare, alţii afirmând că era vorba despre o cometă, nimeni nu se gândea la un OZN, deoarece la vremea aceea nu se cunoştea acest cuvânt. Le lăsăm experţilor grija de a explica acest fenomen.
(Extras dintr-un articol scris de către un soldat al Armatei Populare de Eliberare a Chinei, pe nume Zhang Xueke.)
ÎNCEPUTUL LUI 1976: UN OZN SURVOLEAZĂ PERIFERIA PEKINULUI
Cineva pe nume Li Zhonling m-a sunat pe 20 ianuarie 1981. Lată convorbirea noastră:: i……».

— Sunteţi într-adevăr redactorul-şef adjunct al revistei „Explorarea OZN”?
— Da. Cu cine am onoarea?
Mă numesc Li Zhonling. Sunt muncitor al primei echipe din prima companie de construcţii de clădiri din Pekin. Am citit revista dumneavoastră şi aceasta mi-a amintit de OZN-ul văzut de mine.
— Puteţi să-mi povestiţi detaliat, vă rog.
— Era la începutul lui 1978. La vremea aceea, încă mă aflam la ţară, la periferia Pekinului, deoarece guvernul le impunea atunci tinerelor cadre orăşeneşti să se ducă să se stabilească la ţară sau în munţi. Împărţeam o cameră cu doi tineri prieteni. Adeseori adormeam foarte târziu. Într-o noapte, în jurul orei 12, unul dintre ei a ieşit să-şi satisfacă o necesitate naturală; a scos un strigăt şi ne-a spus să venim imediat să vedem ceva pe cer. Am văzut acolo un obiect luminos de mărimea unui lighean. Era sferic, emitea o lumină albă cu o dâră destul de lungă. Totul era înconjurat de ceaţă. Foarte sus deasupra noastră, zbura lent dinspre est spre vest. Peste un moment, a început să coboare şi să urce, pentru ca, în final, să se îndrepte foarte repede către vest şi să dispară în depărtare. Totul a durat în total trei minute.
— Există şi alţi martori?
— La momentul respectiv, era noaptea foarte târziu. Nu îndrăzneam să-i strigăm pe oamenii din sat. De altfel, nu văzusem niciodată asemenea fenomene, prin urmare eram atât de uluiţi, încât uitasem să strigăm. Dormitorul nostru se afla la capătul satului, câmpia din jur era cufundată în întuneric, ne era frică.
— A doua zi, n-aţi discutat despre fenomen cu cei din jur?
— Ba da. Dar nimeni altcineva nu-l mai văzuse.
JUMĂTATEA LUI NOIEMBRIE 1976: UN OZN CU TREI COZI
lată relatarea lui Li Baoliang, muncitor al Companiei de electricitate din provincia Gansu:
La jumătatea lui noiembrie 1978, la orele 7:30 seara, mergeam în apropierea porţii estice a centrului districtului Zhangyixian, când am văzut pe cer un obiect zburător luminos cu trei cozi.

Era destul de frig în seara respectivă şi în faţa porţii estice erau puţini trecători. În timp ce intram pe bulevardul principal al oraşului, am ridicat capul fără o intenţie precisă. Am văzut pe cer la 400 m de mine un obiect zburător mai mare decât un lighean. Acesta ducea după sine trei cozi, ca un zmeu chinezesc. Zbura lent către vest. În acest obiect enorm, ani constatat ceva asemănător cu un bec electric mare, care se aprindea şi se stingea alternativ, emiţând o lumină galbenă. Cele trei cozi erau albe şi măsurau în jur de 3 m fiecare; acestea se legănau în aer în spatele corpului principal aflat în mişcare. Mai întâi am crezut că era într-adevăr un zmeu înzestrat cu o lanternă. Însă iarna nimeni nu practică acest sport. Atunci de unde provenea acest zmeu? Cum nu am auzit niciun zgomot, am exclus imediat posibilitatea unui avion.
Pe stradă mai erau doi trecători care, stând în picioare la marginea drumului, priveau şi ei obiectul, gesticulând şi discutând. Când am ajuns în faţa Porţii Clopotului şi Tobei, obiectul dispăruse complet de pe cer. Observaţia mea a durat şase-şapte minute.
23 NOIEMBRIE 1976: UN OBIECT ÎN FORM A DE SPIRALĂ
Geologii lucrează în vaste regiuni muntoase şi în câmpii deschise. Stau în tabere şi, prin urmare, pot admira fenomenele cereşti. Cai Paimao, tehnician-geolog din echipa de prospectare a Biroului geologic din provincia Qinghai, mi-a adus la cunoştinţă observaţia sa prin următorul raport:
OBIECT NEOBIŞNUIT DE MARE DIMENSIUNE
Pe 23 noiembrie 1978, terminându-ne prospectarea în munţi, am pornit pe drumul de întoarcere în direcţia oraşului Xining. Era la două zile de mers cu autobuzul. Prima noapte ne-am oprit în centrul districtului Dulan. După cină, ne-am dus la clubul militarilor pentru a vedea filmul proiectat în acea seară. La orele 8 seara, înainte de începutul filmului, ne uitam la cerul plin de stele.
„Ah! Uitaţi-vă pe cer, ce-i aceasta, steaua aceea?” a strigă deodată un spectator.

Toată lumea şi-a îndreptat imediat privirea în direcţia indicată. Pe cerul de nord-est, la 70° deasupra orizontului, se mişca un obiect enorm de formă ciudată. Semăna cu o farfurie mare, luminoasă, transparentă, însă nu orbitoare. Culoarea sa era albăstruie precum unele cadrane ale instrumentelor de măsură. Pe fundalul negru al cerului, obiectul era perfect vizibil, iar conturul său destul de distinct. De mărimea unui oboroc mare, se învârtea în sens contrar acelorde ceasornic şi era înconjurat de mai multe spire luminoase, totul formând un fel de şurub al lui Arhimede. Obiectul şi spirele sale luminoase ne păreau enorme şi la fel de mari ca terenul pe care ne aflam. Acest obiect zbura dinspre est spre nord-vest, pe orizontală, silenţios. Peste un minut el dispăru în spatele muntelui.
Peste o lună, eram în concediu la mine acasă, în ţinutul meu natal, comuna populară Liudian, districtul Kaifeng, provincia Henon. În timpul unei discuţii, sătenii mi-au vorbit despre un fenomen neobişnuit survenit tot în noaptea de 23 noiembrie.
Mi s-a povestit că, în noaptea respectivă, după asfinţitul soarelui, pe cer către nord-vest a apărut deodată o fâşie albă care, cu viteză foarte mare, zbura spre sud-vest. Toată lumea a strigat: „Este o stea nefastă!” Spre marea mirare a sătenilor, fâşia albă s-a oprit brusc deasupra coroanei copacilor şi a început să se rotească, formând astfel o spirală. Apoi obiectul s-a îndreptat lent către vest. Nimeni nu a auzit vreun zgomot.
Conform descrierii sătenilor, obiectul pe care-l văzuseră semăna mult cu cel pe care-l văzusem în aceeaşi seară. Posibil să fi fost vorba despre acelaşi obiect. În acest caz, viteza sa atingea 1700 km/oră.
10 DECEMBRIE 1976: 0 EXPLOZIE ÎNFRICOŞĂTOARE
Pe 10 decembrie 1978, la 21:07, am ieşit cu un prieten din casa contabilului echipei noastre de producţie din comuna populară. O lumină intensă ne-a orbit imediat şi am constatat că peisajul era iluminat ca în plină zi. Eram foarte miraţi de aceasta. Căutând sursa acestei lumini puternice, am văzut o sferă mare strălucitoare pe cer la 500 m altitudine. Lumina sa albă era amestecată cu roşu, ca focul unui furnal. Viteza sa părea
China şi extratereştrii mai mare decât cea a unui avion cu reacţie. Acest obiect putea fi comparat cu soarele care răsare. La începutul observării noastre obiectul nu făcea zgomot, însă atunci când ne survolă, am auzit un vuiet ca şi cum se apropia un tren. Peste zece secunde din direcţia în care dispăruse obiectul s-a auzit o explozie înfricoşătoare, care a zdruncinat pământul şi cerul. Sătenii s-au speriat şi au făcut o zarvă mare în sat.
(Extras din scrisoarea lui Liu Zhengfa, ţăran din Nord.)
SFÂRŞITUL LUI DECEMBRIE 1976:0 SEMILUNĂ SE ÎNVÂRTEŞTE PE CER
Un topograf care îşi petrece majoritatea timpului în munţi mi-a scris pentru a-mi povesti ce a văzut el la sfârşitul lui decembrie 1978. Lat-o:
Platoul Qinghai-Tibet, 7 octombrie 1981
Tovarăşe,
La sfârşitul lui decembrie 1978, echipa noastră de topografie lucra zi şi noapte în munţii de pe platoul Qinghai-Tibet, lângă minele de cărbune Reshui, districtul Gangca, provincia Qinghai.
într-o seară, în jurul orelor 9, un muncitor a ieşit din cort, a văzut un fenomen nemaiîntâlnit până atunci şi a strigat: „0 semilună care se învârte pe cer!” Toată lumea a venit în fugă şi a văzut într-adevăr o semilună enormă cu lungimea de câteva zeci de metri. Era argintie de la un capăt la celălalt şi emitea o lumină foarte intensă. Urcând şi coborând, înainta foarte repede pe cer ca o navă pe cursul apei. La cele două extremităţi ascuţite ale sale avea două lumini deosebit de strălucitoare. Nu am auzit niciun zgomot, nici nu am simţit suflul provocat de mişcarea sa.
Aproximativ zece martori m-au însărcinat imediat sa fac un raport la Observatorul din Zijinshan, cerându-i să ne explice acest fenomen. Nu am primit niciun răspuns. Acum cred că însuşi Observatorul din Zijinshan nu ştie mai mult decât noi să explice un asemenea fenomen care, după părerea mea, era cu siguranţă un OZN, sau – pentru a fi mai precis – o navă cosmică venită din altă parte.
Cu sinceritate,
Cheng Qingrong Inginer-topograf

SFÂRŞITUL PRIMĂVERII LUI 1979: UN OZN SUPRAVEGHEAZĂ REZERVORUL,
Problema OZN stârneşte din ce în ce mai mult interes la chinezi şi mulţi îşi răscolesc amintirile pentru a regăsi urme ale activitătii OZN pe cerul chinez. Un licean mi-a scris în aprilie 1981.
Pekin 7 aprilie 1981 Shi Bo redactor al revistei „Explorarea OZN”
Dragă tovarăşe,
Sunt licean, mă numesc Yan Jiafeng. Citind revista dumneavoastră, îmi amintesc de un caz interesant.
Tatăl meu este inginer-petrolist. În 1979 se afla în misiune în regiunea autonomă a uigurilor din Xinjiang. Reîntors din misiunea sa la sfârşitul primăverii aceluiaşi an, mi-a povestit o întâmplare destul de neobişnuită. Cred că este vorba despre un OZN. Tatăl meu mi-a spus:
„Acum aproximativ patru ani, oamenii lucrau în imediata apropiere a lacului de apă dulce din câmpurile petrolifere Klamayi. Într-o zi, un tânăr muncitor care păzea rezervorul a remarcat, înainte de răsăritul soarelui, un obiect oval argintiu aşezat în deşertul Gobi, la est de rezervor. Acest enorm obiect luminos şi-a luat zborul, a aterizat fără niciun zgomot sau nor de praf. Acest muncitor a fost foarte mirat şi nu înţelegea ce se întâmpla. El a telefonat imediat la cartierul general al câmpurilor petrolifere care, fără întârziere, a alertat la rândul său unitatea Armatei Populare staţionată în această localitate. Înarmaţi cu tancuri şi tunuri, soldaţii acestei unităţi se deplasară imediat la est de rezervor. Când au ajuns acolo, au văzut obiectul oval încă aterizat în deşert. Soldaţii, precum şi muncitorii petrolieri, s-au dispersat imediat pentru a încercui obiectul necunoscut, în scopul de a pune mâna pe acest vizitator neinvitat. Un soldat

a vrut să tragă asupra obiectului, dar comandantul unităţii l-a dezarmat: era de preferat ca vizitatorul să fie capturat «viu».
Oamenii s-au apropiat din ce în ce mai mult de obiectul care avea o suprafaţă strălucitoare şi netedă şi nu făcea niciun zgomot. Spre marea mirare a tuturor, obiectul neobişnuit a decolat şi, cu o viteză vertiginoasă, a urcat ca un fulger către cer, vertical. Nimeni nu mai văzuse vreodată o asemenea accelerare, niciun asemenea obiect capabil să urce atât de repede. Această maşină ovală nu avea elice. Când s-a ridicat, nu s-a simţit suflul aerului; iarba şi nisipul de la sol nici nu s-a mişcat. N-ar fi fost de niciun folos să tragă cu tunul asupra sa, deoarece a dispărut instantaneu. Nimeni nu ştia încotro plecase”.
Tatăl meu afirmă că diferiţi martori ai acestui eveniment i-au spus cu toţii acelaşi lucru.
4(p Cred că acest caz este tipic şi poate că vă va fi de folos în cercetările dumneavoastră referitoare la OZN-uri.
Cu toate complimentele,
Yan Jiafeng
26 IULIE 1979: EXPLOZII ÎN LANŢ
Pe 28 iulie 1979, la orele 5 dimineaţa, făceam exerciţii fizice pe terenul de sport. Deodată, o sferă de foc s-a ridicat pe cer deasupra muntelui. Era de trei ori mai mare decât luna plină, se afla la 500 m altitudine, se deplasa lent către sud. Când a ajuns la zenit, o a doua sferă de foc a ţâşnit din prima care imediat a devenit o coroană de lumină şi încetul cu încetul a dispărut în depărtare. Cea de-a doua sferă de foc, la fel de mare ca prima, a „emanat” la rândul său o a treia sferă de foc asemănătoare şi cea de-a două repetă ceea ce se întâmplase cu prima şi a dispărut la rândul său în depărtare. Am văzut în total şapte sfere de foc care se succedau şi după câteva minute, fenomenul s-a împrăştiat complet.
(Extras din scrisoarea lui Yang Guangyuan, cadru de conducere al Departamentului militar de guvernământ al districtului Fengdu, provincia Sichuan.)

26 AUGUST 1979: O SUVEICĂ GIGANTICĂ ÎN FLĂCĂRI
Guo Tai, corespondent al revistei „Explorarea OZN”, acreditat în provincia Ningxia, a efectuat pe parcursul iernii lui 1981 o anchetă a martorilor OZN-urilor. Înainte de a se întoarce la Pekin, a trimis un articol scris de către Zheng Boxian, ofiţer al Armatei Populare de Eliberare a Chinei. Acesta era la curent cu numeroase mărturii. Ne aduce la cunoştinţă trei cazuri interesante în articolul său.
TREI MĂRTURII DESPRE OZN
în imensitatea Universului locuiesc poate numeroase fiinţe mai dezvoltate decât pământenii; OZN-uril care survolează planeta noastră sunt probabil nişte emisari ai extratereştrilor. Oeoarece ştiinţa şi tehnica noastră se află la începuturile lor, încă nu ştim să explicăm foarte multe fenomene, dintre care cel al OZN-urilor. Până în prezent, statisticile stabilesc că au fost în total peste 30000 de cazuri de obiecte zburătoare neidentificate. E mult, dar cei care au avut fericirea să vadă un OZN sunt încă totuşi foarte puţini la număr în comparaţie cu întreaga populaţie a globului. Prezint în ace6t scurt articol trei mărturii interesante.
1. Pe 26 august 1979, de la 22:45 până la 22:50, în satul Chengcun, districtul Jingxian, în sudul muntos al provinciei Anhui, a fost văzut pe cer un obiect zburător necunoscut. Acesta era o suveică gigantică, în flăcări, al cărui cap cilindric avea un diametru unghiular de 1,5°, iar coada 0,5°. Întreg obiectul era roşu ca o bară de fier scoasă din foc. Numai partea inferioară a acestei suveici părea puţin întunecată. Obiectul zbura cu o viteză mai joasă decât cea a unui avion de linie. Văzând cu ochii, se deplasa la o înălţime de 200 m de sol. Era pe malul stâng al râului Qingge şi obiectul se vedea zburând dinspre celălalt mal a| râului în direcţia satului. Silenţios, deplasându-se pe orizontală, suveica a survolat campamentul unei unităţi a armatei staţionată provizoriu în acest sat, apoi a întretăiat şoseaua Daba şi, făcând un viraj de 180°, a făcut cale întoarsă, deplasându-se
China şi extratereştrii în direcţia de unde apăruse, adică muntele care se afla pe malul drept. Când ajunse la nivelul coastei muntelui, a fost văzută urcând lent către cer, luminând muntele care a devenit tot roşu. Apoi a traversat vârful pentru a dispărea cât ai clipi din ochi în spatele muntelui.
Martorii se numără cu zecile, dintre care mulţi ţărani, doi soldaţi aflaţi de gardă (care se numesc Li Ruaizun, Pan Xirong) şi două femei (Li Wengzi şi Dalana).
2. La sfârşitul lui august 1978, în jurul orelor 10 seara, norii îşi pierduseră culoarea lor frumoasă şi cerul devenea întunecat. Stelele şi luna încă nu se arătaseră. O unitate a Armatei de Eliberare stabilită în comuna populară Yingenshan, Mongolia interioară, îşi terminase misiunea de zi. Fiind o căldură sufocantă, combatanţii îşi părăsiseră corturile şi luau aer în marele deşert Gobi. Deodată un obiect roşu-portocaliu venind dinspre sud-est zbură în direcţia lor. Diametrul său unghiular era egal cu cel al lunii (0,5°). Obiectul era înconjurat de o coroană alb-gălbuie. Silenţios, obiectul a survolat tabăra şi a dispărut către nord-vest. Se afla la 3000 m altitudine. Zbura rămânând înconjurat de coroana sa luminoasă care îşi menţinea mereu forma perfect circulară. Martorii sunt opt soldaţi şi observaţia lor a durat mai mult de un minut.
3. Un combatant al Armatei de Eliberare care se numeşte Wang Tingye a văzut un OZN mare. Era pe 12 aprilie 1981, la orele 6:40, în comuna Huajia, districtul Funing, provincia Yun’nan. În dimineaţa respectivă, Wang se sculase destul de devreme; uitându-se în depărtare, a văzut deasupra crestei muntelui Longwaizhai un cilindru lung de 5-6 m, care scotea prin coada sa câteva fascicule de lumină galben-aurie. Corpul obiectului zburător era auriu, strălucitor. Obiectul se îndrepta dinspre vest spre est, fără niciun zgomot. Wang Tingye îl privi dispărând în spatele muntelui. Observaţia sa a durat treizeci de secunde.
Aceste trei cazuri mi se par foarte interesante. O suveică de peste 6 m lungime, un obiect roşu-portocaliu de acelaşi diametru unghiular ca şi luna, în sfârşit un cilindru lung de 5-6 m, care au traversat cerul chinez şi au fost remarcate de mai multe persoane (cu excepţia ultimului caz care nu avea decât un singur martor). Acestea sunt nişte entităţi fizice reale, pe care nimeni nu le poate nega. Dar de unde provin ele?

SEPTEMBRIE 1979: O FARFURIE CU NIŞTE TENTACULE
Pe 27 august 1981, am avut o conversaţie cu Yang Guang, un cadru de conducere al Ministerului Pădurilor. Acesta este prietenul unuia dintre tovarăşii mei apropiaţi, în compania căruia a venit la mine.
— Sunteţi binevenit!
— Încântat.
— Deoarece sunteţi însărcinat cu prospectarea şi planurile în cadrul ministerului, cunoaşteţi desigur multe lucruri interesante care se petrec în munţi şi în păduri.
— Da. Am fost în pădurea virgină din Xishuangbanna, am făcut o cercetare în lanţul Shennongjia unde trăiesc nişte umanoizi, am fost de mai multe ori în munţii provinciei Fujian, iar marile lanţuri din nordul Chinei îmi sunt familiare.
— Vă rog, puteţi să-mi povestiţi ce vi s-a întâmplat.
— Ei bine, în septembrie 1979, împreună cu câţiva tovarăşi din biroul meu, hoinăream printr-un lanţ din provincia Fujian. Într-o zi la amiază, în timp ce luam masa cu pâine şi un fazan prăjit, aşezaţi pe un bolovan mare în faţa unei depresiuni, unul dintre noi strigă deodată pentru a ne atrage atenţia asupra a ceea ce se întâmpla în direcţia depresiunii. La 1000 m de noi era o farfurie care plutea ca o frunză moartă deasupra depresiunii. Această farfurie părea argintie, strălucitoare, îngroşată în centru şi subţire la ambele margini. Avea, sub partea sa inferioară, un trepied (sau nişte tentacule). Zbura lent şi descria pe cer nişte cercuri, de parcă supraveghea această depresiune sau activitatea noastră. Niciodată nu văzusem un obiect asemănător. Deoarece farfuria era foarte aproape de noi şi cum nu auzisem niciun zgomot, am crezut că acesta era poate un nou tip de avion sau o maşină de recunoaştere a inamicului extern. Prin urmare, am luat aparatul nostru de fotografiat, însă, atunci când fotograful nostru a vrut să facă poza, farfuria a dispărut instantaneu.
— Era o farfurie sau o suveică?

— Partea centrală se asemăna cu o farfurie, însă avea două capete înguste. Nu chiar ca o suveică.
— Pe partea superioară nu aţi văzut nimic?
— Nu. Nimic. Partea superioară era lucioasă şi netedă, cu un mic dom sau ceva de acest gen, însă domul nu era proeminent.
— Hublouri nu erau?
— Nu, era o maşină zburătoare făcută dintr-o singură bucată, fără deschizături, ermetic închisă, fără niciun nit.
— Puteţi să-mi precizaţi în ce mod obiectul descria cercurile sale deasupra depresiunii?
— Ei bine, când vira, nu schimba altitudinea; de altminteri, traiectoria sa nu era perfect circulară, a făcut chiar câteva zigzaguri.
— Credeţi că această maş|nă era dirijată de o inteligenţă?
— După mişcarea sa, da. Însă nimeni în lume nu ştie să fabrice un aparat zburător fără elice şi aripi. Poate că era teleghidat?
— Este posibil şi aşa ceva. Vă mulţumesc pentru aceste informaţii interesante.
30 DECEMBRIE 1979: UN OZN DEASUPRA OBSERVATORULUI DIN YUN’NAN
Pe 30 decembrie 1979, la orele 7:40 (ora Pekinului), timpul era minunat. Împreună cu mulţi tovarăşi observam cerul senin la Observatorul din Yun’nan. Deodată nişte astronomi au descoperit, la 20° de zenit, un obiect ciudat care zbura dinspre vest spre est. Viteza sa era asemănătoare cu cea a unui avion la mare altitudine. Nu am putut desluşi forma botului său, deoarece obiectul se afla foarte sus pe cer. Ceea ce ne uimea cel mai mult era că în spatele lui se observau trei curenţi de particule materiale în flăcări, foarte strălucitoare, de culoare roşu-galbenă. Văzut de departe, acest obiect semăna cu un arc electric, cu lungimea unghiulară de 10°. În acest moment, soarele încă nu răsărise; un obiect de o asemenea luminozitate, ivindu-se pe cerul de un azuriu închis, oferea un spectacol cu adevărat magnific.
Pe parcursul observării noastre, nu am auzit niciun zgomot. Judecând doar după modul său de zbor, acest obiect ar fi putut

fi luat drept un avion. Cu toate acestea, niciodată nu s-a văzut un avion scoţând nişte jeturi de flăcări atât de superbe. Pe lângă astronomii de la Observator, mai erau şi alţi martori. Astronomii care participau la o reuniune naţională despre stele au văzut şi ei acest obiect. Conform cercetărilor mele personale, asemenea fenomene s-au repetat de mai multe ori în cerul provinciei Yun’nan, atât înainte cât şi după 30 decembrie 1979. Spre exemplu, pe 29 decembrie la orele 7:45, mulţi muncitori şi elevi au văzut la periferia oraşului Kunmin un obiect strălucitor; acesta emitea o lumină roşu-galbenă foarte puternică şi lăsa în urma sa o lungă coadă luminoasă; era cel puţin de cinci ori mai mare decât un avion de transport. Observaţia a durat peste opt minute.
Pe 27 decembrie 1979, la orele 9 seara (două ore după apusul soarelui), în comuna populară Guli, la 50 km spre est de oraşul Kunmin, Wang Lisheng şi peste zece alte persoane au văzut un obiect zburător exact asemănător cu cel pe care l-am observat în dimineaţa de 30 decembrie.
(Extras dintr-un raport scris de Zhang Zhousheng, celebrul astronom de la Observatorul din Yun’nan.)
9 APRILIE 19&0: UN OZN GALBEN LA HONG KONG
Pe 10 aprilie 1980, am primit un telefon de la unul din prietenii mei din Hong Kong care m-a anunţat că în ajun fusese descoperit un obiect necunoscut şi strălucitor deasupra cartierului Dapu. Acest obiect neidentificat apăruse sub forma unei farfurii şi emitea o lumină galbenă. Obiectul a rămas pe cer timp de douăzeci de minute.
Prietenul meu mi-a spus la telefon:
O femeie pe nume Ye a văzut acest obiect. Ea l-a văzut apărând pe cer la orele 3:25 dimineaţa pe 9 aprilie, în sud-estul cartierului Dapu. Doamna Ye locuieşte în clădirea Andi, strada Haireng. Soţul său se află în misiune în Singapore. Ea dormea singură cu fiica sa. Doamna Ye a afirmat că noaptea era o căldură sufocantă. Înainte de a intra în pat, lăsase o parte din ferestrele apartamentului său deschise. La mijlocul nopţii s-a pornit un vânt şi ea a vrut să închidă ferestrele. În acest moment, a văzut

un obiect de mărimea unui lighean mare, suspendat pe cer. Acest obiect semăna cu două farfurii răsturnate una peste alta. Se rotea în jurul propriei axe, rămânând pe loc.
Ye a mai spus: „în această dimineaţă erau mulţi nori, dar se putea desluşi bine rotirea acestui obiect. El emitea o lumină galbenă foarte intensă. Pe marginea obiectului era o zonă neagră şi alta albă”. Se povesteşte că OZN-urile aspiră oamenii pentru a le spăla creierul, de aceea doamna Ye s-a speriat şi a fugit în camera fiicei sale.
Peste douăzeci de minute, obiectul galben a traversat norii şi s-a pierdut în depărtare, însă, prin nori se mai putea încă desluşi lumina sa galbenă.
15 MAI 1960: UN FIER DE CĂLCAT ELECTRIC PE CERUL PEKINULUI
Prietenul meu Zhou Fuzheng, ufotog chinez, redactor al revistei lunare chineze World Books, a fost spitalizat la sanatoriul din Pekin în timpul primului semestru al anului 1980. El a făcut cunoştinţă cu un radiolog din spital pe nume Zhou Huisheng. Prin intermediul prietenului meu Zhou Fuzheng, radiologul mi-a trimis un articol pentru Explorarea OZN.
Pe 15 mai 1980, noaptea foarte târziu, pe cerul perjferiei nordice a Pekinului stelele străluceau şi era o vizibilitate excelentă. Briza dezmierda grâul care se cocea şi pământul Se cufundase în somn…
Ca de obicei, după lectura mea nocturnă, mi-am părăsit camera şi am ieşit în curte, pentru a respira aer curat. Atunci am constatat deodată că peisajul devenea deodată foarte clar şi am ridicat instinctiv capul. Am văzut imediat un obiect roşu-portocaliu plutind deasupra acoperişului casei din faţa mea. Mă simţeam înfricoşat de acest obiect străin venit pe neaşteptate.
La prima vedere, acest obiect părea oval, asemănându-se foarte mult cu un fier de călcat electric încălzit până la roşu. Acest „fier roşu” suspendat în cerul Pekinului a început săfacă zigzaguri dinspre sud-vest către nord-vest. Zbura lent, cu botul său mare puţin ridicat, iar în urmaşa nu exista nicio dâră. Nu se ştia la ce altitudine se afla. Nu făcea niciun zgomot.

Când obiectul a survolat intrarea în oraş, şi-a dezvăluit adevărata sa „faţă”: era format din mai multe benzi luminoase de formă emisferică. În aparenţă oval la început, s-a dovedit încetul cu încetul a fi un con al cărui contur distinct era învăluit de un strat de ceaţă gălbuie. S-ar zice o lună înconjurată de un nimb multicolor.
Acest obiect luminos era de două ori mai mare decât luna plină, însă cu mult mai puţin luminos. Am remarcat mai multe puncte deosebit de strălucitoare pe acest con roşu-portocaliu. Partea sa superioară părea relativ mai clară decât partea sa inferioară. Între boltă şi corpul principal era o centură de lumină albă.
Deoarece nu aveam aparat de fotografiat, am încercat să înregistrez şi să reţin cât mai multe detalii ale acestui obiect necunoscut. Cât ai clipi din ochi acesta a depăşit aglomeraţia şi acoperişul caselor din faţa mea m-a împiedicat să continui să-l observ. L-am văzut timp de trei minute. Când m-am întors în casă, ceasul de pe perete arăta orele 1:14 dimineaţa. Era pe 16 mai 1980.
împins de curiozitate şi bucurie, am ieşit pentru a doua oară. Căutam cu ochii obiectul pe cer şi am alergat spre un teren mai întins. Totuşi, vizitatorul de adineaori dispăruse fără să lase nicio urmă. Am rămas gânditor în întuneric…
A doua zi dimineaţa, am povestit ceea ce văzusem în noaptea din ajun. Oamenii, adică apropiaţii mei, nu m-au crezut, unii chiar m-au sfătuit să tac. Această problemă implică cu adevărat morala şi spiritul martorului. Insă eu nu caut nici renume, nici interes personal. Nu vreau decât să raportez adevărul. Totuşi, neavând nicio dovadă materială, nu îndrăzneam să vorbesc despre întâmplare.
Peste puţin timp, Pekin Soir a publicat o serie de articole referitoare la OZN-uri care citau multe observări ale unor OZN-uri care au survolat oraşul Pekin. Aceste articole, chiar dacă scurte, mi-au dat curajul să scriu la rândul meu aceste câteva rânduri cu singurul scop de a adăuga un element la dosar, lată tot ce pot şi vreau să spun.
Trebuie notat că starea de spirit a radiologului Zhou Huisheng nu este rară. Printre martorii oculari ai OZN-urilor din China, mulţi nu vor să-şi destăinuie experienţa, deoarece

denigratorii realităţii OZN încă mai exercită o influenţă deloc neglijabilă asupra publicului în China. Se tem să nu fie luaţi în râs şi se mulţumesc să păstreze pentru sine ceea ce au văzut.
29 IUNIE 19&0: 0 LUMINĂ CIUDATĂ CARE-L DERANJEAZĂ PE POET
Mărturia pe care o voi cita acum mi se pare una dintre cele mai importante din toată această lucrare. Liu Shahe, un poet chinez foarte renumit, în vârstă de peste 50 de ani, ne-a trimis această mărturie. Marele poet locuieşte şi munceşte tot timpul în provincia Sichuan, la Chendu. Este considerat o stea pe cerul poeziei chineze. Prin epera sa remarcabilă el se bucură de un mare prestigiu în mediile literare şi în rândurile populaţiei. Titlul original al mărturiei sale era „OZN-ul survolează Chendu”. Redau aici textul său integral.
Termenul de „farfurie zburătoare” a apărut pentru prima dată în 1947, în Statele Unite. În acest an, un american pe nume Arnold, în timp ce zbura în avionul său personal deasupra statului Washington, a văzut nouă obiecte în formă de farfurie care se urmau unul după altul. Când ziariştii l-au întrebat cu ce semănau acestea, el a răspuns că cu o farfurie lansată pe suprafaţa apei. Expresia a fost reluată de către unii dintre aceşti ziarişti şi astfel s-a născut denumirea de „farfurie zburătoare”. De atunci, mulţi americani au pretins că au văzut farfurii zburătoare, ceea ce a provocat un val de articole în reviste. În 1947 eram încă licean. Citeam în presa chineză articole referitoare la farfuriile zburătoare apărute în Statele Unite; şi aceasta este până în prezent un lucru misterios pentru mine. Pe parcursul întregii mele vieţi, mi-a plăcut să visez, să-mi las liberă inspiraţia, însă fără să insist asupra realităţii. Cred că dincolo de cerul nostru există alte ceruri şi alte pământuri, unde trăiesc oameni. Cred că farfuriile zburătoare sunt nişte aparate dirijate de vizitatori extratereştri. Acest punct de vedere m-a făcut să visez mult. Totuşi, destui sunt cei care nu cred în farfuriile zburătoare. În Occident unii afirmă că sunt o armă secretă a U.R.S.S.-ului; în ceea ce-i priveşte pe sovietici, aceştia afirmă că în acest caz este vorba despre nişte aparate fabricate de

ŞI/ibo americani în scopul de a crea o atmosferă de război rece. Din ambele părţi, nimeni nu vrea să recunoască existenţa farfuriilor zburătoare. Nişte motive de oportunitate blochează cercetarea şi pun capăt reveriilor politice. Eram atunci foarte decepţionat.
Era la sfârşitul anilor ’50. Lansarea sateliţilor artificiali făcea problema OZN mai actuală. Un tânăr savant sovietic scrisese un articol în care pretindea că lisus Hristos fusese probabil un vizitator extraterestru cu peste două mii de ani în urmă. Această presupunere părea ridicolă, însă ea îmi agita spiritul. Credeam atunci că acel „car” înzestrat cu aripi şi roţi care este descris în Biblie, poate că era o navă spaţială. Acum două mii de ani, izraeliţii nu-şi puteau imagina un asemenea „car”, ei cu siguranţă îl văzuseră pentru a-l putea descrie într-un mod atât de elocvent.
Pasagerii săi evident nu puteau fi nişte oameni ca noi, ci nişte extratereştri. Mai târziu, am citit un roman ştiinţifico-fantastic sovietic, „Vizitatorii intersiderali”. Am fost cu adevărat fascinat de peripeţiile din acest roman. Când mergeam, nu mă puteam abţine să ridic capul pentru a mă uita la cer, imaginându-mi că eram profesorul descris în acest roman, profesorul care descoperă deodată un punct luminos pe cer, punct care coboară, apoi aterizează şi apare atunci ca fiind o navă spaţială sferică. Vizitatorii veniţi din altă parte ieşeau din navă zburând şi veneau în întâmpinarea mea. Însă era ceva utopic. Până una alta, visul meu nu se materializa şi când mă gândesc la starea mea de spirit de atunci, nu mă pot abţine să nu râd pe ascuns.
Chiar dacă nu am competenţă, cred că’mă pot număra printre amatorii de astronomie. În timpul penibililor ani ’60*, mă lipseam „de bună voie” de toate publicaţiile literare, însă eram pasionat de revista lunară „Amatorii de astronomie”. Pe parcursul anilor holocaustului**, am fost obligat să mă întorc la ţară, în ţinutul meu natal, şi să fac o muncă manuală pentru a-mi hrăni familia. Noaptea, când era timp frumos, o învăţam adeseori pe sora mea mai mică să recunoască Venus, Marte, Jupiter, Saturn, cele douăsprezece constelaţii ale zodiacului şi povesteam multe istorii şi legende chineze şi greceşti. Atunci mă simţeam fericit şi entuziast, uitând deodată de durerile şi nenorocirile umane.
*în anii şaizeci, Liu Shabe era în dizgraţie din motive politice (na.).
**Poetul face aluzie la anii 1966-1976 când a avut loc cumplita Revoluţie Culturală (n. A).

Pe 26 iulie 1977, noaptea, traduceam un articol în dormitorul meu. Sora mea mai mică a venit în fugă strigând: „Frate Jiuge, vino repede să vezi, e ceva pe cer!” M-am grăbit s-o urmez şi, odată ajuns afară, am văzut un obiect luminos în formă de spirală: o sferă luminoasă strălucitoare înconjurată de cercuri albe ca o plasă contra ţânţarilor. Vedeam limpede că aceste cercuri ceţoase erau lansate de nucleul strălucitor. Am numărat în total trei coroane luminoase. Nucleul strălucitor se afla la 30° deasupra orizontului (era la aceeaşi înălţime cu Steaua Polară, cu toate că nu se afla în aceeaşi direcţie). Zbura lent către vest. Peste câteva minute, obiectul fu ascuns în spatele clădirilor mari şi l-am pierdut din vedere.
Sora mea m-a întrebat ce era. L-am răspuns: „Poate că este o rachetă care nu a putut fi lansată conform aşteptărilor. Dacă traiectoria sa era perpendiculară liniei noastre de observare, am fi putut vedea atunci jetul pe care îl scotea formând o curbă unduitoare. Însă acest obiect se îndreaptă în raport cu noi îndepărtându-se în sensul liniei de observare; prin urmare, putem vedea fumul pe care-l emite sub aparenţa unui şurub al lui Arhimede asemănător cu cel al unei plase contra ţânţarilor. Nucleul strălucitor era prea departe pentru ca să-i putem distinge forma exactă, trebuia să fie cilindric. Acest cilindru (o rachetă?) trebuia la început să parcurgă o traiectorie dreaptă, însă a avut loc un incident în sistemul de ghidare, corpul maşinăriei se balansează şi prin urmare jetul lansat prin duză conturează o linie curbă. Dar de ce fumul acestui jet este strălucitor? Este foarte simplu: obiectul se află foarte sus pe cer şi soarele, care pentru noi a căzut după orizont, încă îl poate ilumina”.
Credeam atunci că această explicaţie era perfectă şi nu m-am gândit niciodată că în acest caz era vorba despre o manifestare OZN. Însă acum câteva zile, adică exact trei ani după observarea noastră, am citit în revista „Articole alese ale săptămânii” că, în noaptea de 26 iulie 1977, un astronom pe nume Zhang Zhousheng văzuse şi el fenomenul neobişnuit; şi la Nanjing acesta fusese văzut în acelaşi timp cu noi. Articolul publicat în această revistă pretindea că era vorba un OZN venit de pe altă planetă. Nu cred că aceasta ar fi obligatoriu cea mai bună explicaţie. Nucleul era atât de mic, încât forma sa nu putea fi bine desluşită.
Din 1978, revista „Referinţe” a publicat mai multe noutăţi cu privire la OZN-urile observate în întreaga lume. Am citit cu

entuziasm toate aceste noutăţi. În 1979, „Guangmin Ribao” a publicat în coloanele sale un articol al unui astronom chinez al cărui nume îl cunosc: Weng Shida. Acest astronom critică cu vehemenţă ipoteza existenţei OZN-urilor, afirmând că este imposibil să primim vizitatori extratereştri din spaţiu. El pretinde că OZN-urile nu reprezintă nimic altceva decât baloane-sonde, avioane, rachete, nori, stoluri de păsări sau insecte, pete de lumină aruncate pe un nor de către un proiector… Autorul acestui articol mi se pare foarte arogant, nu-i pot nici sub o formă împărtăşi punctul de vedere. În consecinţă, am scris un mic poem cu titlul: „OZN”.
Ah, OZN,
Tu vii pe neaşteptate,
Semeni misterios îndoieli,
Şi pleci cu dezinvoltură.
Verde, roşu-oranj, galbenă este lumina ta Care orbeşte ochii oamenilor.
Eşti într-adevăr un lucru real?
Există într-adevăr altundeva civilizaţii?
— Greu de crezut.
— Ce inepţie,
Ce îngustime de spirit,
A crede civilizaţia noastră unică!
Ah, OZN
Văzut cu propriii ochi,
Detectat de radar.
Unii pretind că te datorezi halucinaţiei.
Ce dogmă perimată.
Ce ipoteză şubrezită.
El se prosternă în faţa lor ca în faţa Bibliei.
Au fost văzuţi vizitatori din altă parte,
A căror navă este OZN;
Ei bat cu răbdare la poarta Pământului.
Suntem nişte broaşte
Care se uită la cer din fundul fântânii
Refuzând să le rezervăm o primire călduroasă.

Spre marea mea bucurie, OZN-ui a venit într-adevăr, de parcă vroia să susţină sensul micului meu poem. El a survolat oraşul Chendu pe 29 iunie 1980, foarte devreme, la ora unu dimineaţa. La acea oră încă nu mă culcasem, scriam un articol într-o cămăruţă din clădirea Asociaţiei Oamenilor de Litere şi a Artiştilor din provincia Sichuan, strada Buhoujian nr. 2, Chendu. Deodată, lampa fluorescentă din camera mea s-a stins de la sine. În acea noapte atât de profundă – afară ploua încetişor – cei trei vecini ai mei erau demult cufundaţi în visurile lor. În mica curte era un întuneric beznă. Nu cred nici în zei, nici în fantome, cu toate acestea, am fost cuprins de o frică neîntemeiată. Am tras de firul întrerupătorului (de teamă ca lampa să nu se aprindă din nou) şi, bâjbâind prin întuneric, m-am urcat în pat. Eram culcat pe o parte, cu faţa la fereastră. Câteva minute mai târziu, o lumină atotputernică mi-a iluminat dintr-o dată din afară cele patru ferestre închise, timp de două-trei secunde. Noaptea ferestrele sunt acoperite cu o perdea albastră, prin urmare nu am putut să-mi dau seama de culoarea luminii. Poate că era albă. Mă gândeam că cineva îşi îndrepta lanterna asupra ferestrelor mele. Însă am considerat că nu era posibil, deoarece lumina unei lanterne formează un con, marginea căruia este relativ ştearsă, or lumina pe care o văzusem era uniform repartizată. Câteva minute mai târziu, ferestrele au fost din nou strălucitor iluminate, doar pentru o secundă. A (este două flash-uri cu siguranţă nu se datorau unui fulger, deoarece acesta durează foarte puţin timp, poate o sutime de secundă. De altfel, nu am auzit nici bubuitul. Tunetului, niciun alt zgomot. Cele patru ferestre au fost luminate pe partea lor inferioară, iar partea lor superioară a rămas mereu întunecată, ceea ce dovedeşte că lumina nu venea din curte pe orizontală, ci de sus (din cer) în jos: streaşina care înaintează cu un metru deasupra ferestrelor a aruncat cu siguranţă umbra asupra părţii lor de sus. De fapt, nu am analizat lucrurile decât după eveniment, deoarece în momentul respectiv nu simţeam decât frică.
A doua zi dimineaţa m-am întors acasă, pe strada Vântului de Est nr. 3, pentru a lua micul dejun. Fiul meu Yu Kun, în vârstă de 12 ani, a venit în întâmpinarea mea. M-a informat, cu un aer agitat, că noaptea pe deasupra oraşului nostru trecuse un OZN. În realitate, când avuse loc evenimentul, ei dormea dus, nu

văzuse nimic. Cu toate acestea, mi-a descris OZN-ul în mod detaliat prin gesturi: un obiect strălucitor de formă circulară, cu nucleu roşu şi margine albastră; lumina sa puternică ilumina solul care devenea verde în întregime, l-am pus atunci nişte întrebări; mi-a răspuns că deţinea aceste informaţii de la trei adulţi:
1. Zhu Jiaqi, redactor al revistei „Muzica Sichuanului”;
2. Fang Xiaohua şi Fang Xiaohan, fiicele lui Fang Huisheng, redactor al revistei „Muzica Sichuanului”.
în ziua aceea nu am avut timp să-i vizitez pe cei trei martori. Abia după câteva zile m-am dus la ei, special ca să-mi povestească despre întâmplare.
Zhu Jiaqi mi-a spus: „La momentul respectiv puneam la punct anumite lucruri cu logodnica mea; deodată, lampa fluorescentă de pe masă a devenit roşu-închisă, apoi a început să pâlpâie de două-trei ori, pentru ca apoi să-şi piardă toată luminozitatea. După un moment, o lumină albă foarte intensă a luminat de afară fereastră noastră. Atunci am constatat că cele două ferestre mici care se aflau deasupra uşii (care era închisă) erau straniu iluminate: cea din stânga părea albă bătând în albastru, cea din dreapta, albă bătând în roşu. Se putea crede că obiectul luminos era roşu în centru şi albastru la margine, că se deplasa la altitudine joasă şi că nu a luminat casa decât câteva secunde”.
L-am întrebat pe Zhu Jiaqi dacă văzuse obiectul luminos, el mi-a răspuns că nu. Crezuse că obiectul trebuia să se afle la dreapta pe cer la joasă altitudine, acolo unde se afla o clădire mare care probabil îl ascunsese. Când lumina puternică îi iluminase fereastra, auzise un zgomot în cer şi acesta nu era nici bubuitul tunetului, nici pocnetul fulgerului, ci mai degrabă ceva asemănător cu bâzâitul care se aude adeseori în apropierea transformatoarelor puternice instalate sub pilonii liniilor electrice. Logodnica sa m-a încredinţat că era un zgomot asemănător cu cel produs de un motor electric.
Zhu Jiaqi a continuat: „începutul şi sfârşitul iluminării coincid perfect cu cele ale zgomotului. În acel moment credeam că era vorba despre licărirea care precedă un cutremur de pământ. Îmi era frică şi am sărit din pat, am deschis repede uşa, însă lumina se stinsese deja. M-am dus în grabă să telefonez pentru a mă informa în legătură cu un posibil cutremur de

China şi extratereştrii pământ, însă telefonul nu funcţiona, era întrerupt. Curtea se cufundase în întuneric, nu vedeam nicio lampă aprinsă. Ploua mereu. Reîntors în camera mea, am închis uşa şi, abia aşezat pe marginea patului, am văzut lumina iluminând din nou fereastra. Însă de această dată ea nu era atât de puternică ca mai înainte şi a durat doar două-trei secunde. Nu am auzit bâzâitul. Peste puţin timp, lampa fluorescentă de pe masă s-a aprins din nou de la sine. M-am uitat la ceas: era 1:10”.
Logodnica sa a continuat: „Sunt muncitoare la tipografia numărul unu din Chendu. A doua zi dimineaţa, când m-am dus la muncă, nişte muncitori vorbeau despre lumina pe care o văzuseră noaptea. Toţi locuiau în partea de est a oraşului”.
Cu ocazia convorbirii noastre, Fang Xiaohua, alt martor, mi-a spus: „Culcată în patul meu, am văzut pe cer o lumină intensă. Imediat m-am gândit la un OZN. Îmi era frică să nu mă înşface, mi-am ascuns faţa cu ambele mâini. Printre degete încă puteam observa această lumină”.
Iar Fang Xiaohan a adăugat: „Am văzut pe cer o lumină intensă, aceasta mi se părea roşie în centru şi albastră la margine. Mă speriasem şi nu îndrăzneam să mă uit la ea”. Am întrebat-o dacă văzuse forma luminii, ea mi-a răspuns: „Tot cerul era foarte orbitor, nu-i puteam desluşi forma exactă”.
Fang He, redactor al revistei „Literatura Sichuanului”, şi-a văzut şi el ferestrele sale luminate de o lumină puternică. Nu înţelegea cauza. Unii dintre vecinii mei mi-au spus că, atunci când lumina a apărut, lămpile deja se stinseseră. Au auzit un zgomot surd, asemănător cu cel pe care-l fac oamenii care deplasează nişte mobile grele la etajele superioare.
Terminându-mi cercetarea, am scris un scurt reportaj pe care l-am trimis unui scriitor prozator, domnul Zhang Junmo, care l-a transmis la o revistă ştiinţifică şi tehnică, adăugându-i un comentariu. Această revistă a publicat imediat cele două articole. Comentariul lui Zhang are drept titlu „UFO în China”, lată unul din fragmentele sale:
„Pe continentul chinez au fost contestate timp de aproximativ treizeci de ani fenomenele neobişnuite precum OZN-urile. Erau calificate drept păcăleală şi minciuni. Însă în ultimii ani, uşa care era închisă a fost deschisă şi în presă se pot citi din când în când noutăţi cu privire la apariţia de OZN-uri

Shibo în China. Recent, agenţia de informaţii a difuzat o ştire cu privire la aterizarea unui OZN într-o regiune muntoasă din provincia Shaansi. Mulţi militari ai Armatei Populare de Eliberare a Chinei şi locuitori localnici l-au văzut cu propriii lor ochi. De atunci, chinezii au început să ştie ce înseamnă un OZN”.
La începutul toamnei lui 1980, eram foarte fericit că aveam ocazia să părăsesc provincia Sichuan pentru a pleca foarte departe, să întreprind o călătorie la Beidaihe unde se ţinea, printr-o fericită coincidenţă, o întâlnire a poeţilor din provincia Hebei.
Pe plaja din Beidaihe, poetul provinciei Hebei, Bo Lang, m-a auzit vorbind entuziast despre OZN-uri şi deodată m-a întrerupt, zicându-mi: „Acest lucru pe care-l spui nu este deloc extraordinar. În ţinutul meu natal (la Xintai, din provincia Hebei), ţăranii cunosc farfuriile zburătoare de la sfârşitul anilor ’40! Ei spuneau că e un zeu al drumului. Acest zeu avea pe cap o pălărie de paie. Când trecea pe cer, nu i se vedea decât pălăria. Ţăranii mi-au spus că îl văzuseră adeseori pe acest zeu al drumului la sfârşitul anilor ’40. Unii chiar au zis că era vorba despre un demon, un demon inofensiv”.
Ceea ce a spus poetul Bo Lang m-a mirat mult. O pălărie? Oare numeroase fotografii ale OZN-urilor făcute în străinătate, mai ales în anii ’50, nu reflectă imaginea unei pălării? Păcat că nu am ocazia să mă duc în ţinutul natal al poetului Bo Lang pentru a-i vizita pe aceşti bătrâni ţărani cinstiţi care l-au văzut pe „zeul drumului” sau „demonul inofensiv”!
Chendu, Sichuan.
Dimineaţa zilei de 21 decembrie 1980.
27 NOIEMBRIE 19^0: 0 SEMILUNĂ MARE AVANSEAZĂ RAZANT DEASUPRA SOLULUI
în perioada când prietenul meu Zhang Yanfei, corespondent experimentat, făcea o cercetare la Comisia Naţională a Planificării, un tânăr cadru de conducere i-a transmis un raport de observare OZN, ca să i-l comunice lui Shi Bo. Lată acest raport:

Dragă tovarăşe, în 1980, în timp ce-mi petreceam concediul în ţinutul meu natal, am văzut un fenomen neobişnuit. Pe 27 decembrie a acestui an, noaptea, împreună cu fratele meu mergeam cu bicicleta la periferia oraşului Matuyung, districtul Leting, provincia Hebei, când la orizont a apărut un obiect zburător luminos. Mai mare decât un lighean, acest obiect era de formă ovală şi proiecta o lumină roşu-portocalie. Fără a face niciun zgomot, el a dispărut către est. Apariţia sa a durat cincisprezece secunde. Era 6:55.
La orele 7, la orizont, spre nord-vest, a apărut apoi o semi-coroană de lumină care zbura razant deasupra solului. Văzută de departe, aceasta era de dimensiunea a două case şi înainta sacadat, fără niciun zgomot. Lumina sa ilumina drumul şi copacii. Peste zece secunde a dispărut.
în sfârşit, la 7:05 a aceleiaşi seri, pe cer către nord-est, un alt obiect zburător ilumină pământul. Semăna cu primul obiect după forma, culoarea, dimensiunea şi orientarea mişcării sale…
Li Hunzheng
14 DECEMBRIE 19&0: OARE LA PEKIN A VENIT UN OZN?
Pe 24 decembrie 1980, Pekin Soir, ziar important din capitala Chinei, a acordat o coloană pentru patru rapoarte de observare OZN sub titlul „Oare la Pekin a venit un OZN? ’. În nota redacţiei se spune: „Redacţia a primit peste zece scrisori care ne asigură că pe 14 decembrie, la orele 5:35 după-amiază, a fost descoperit un obiect zburător neidentificat. Publicăm cu titlu de referinţă patru dintre aceste scrisori”.
Raportul lui Jing Xingxing, muncitor la uzina de ceasuri electronice din Pekin:
Pe 14 decembrie la orele 5:35 după-amiază, împreună cu Fu Lingsong, Yu Lian, Qiu Jianhua ne plimbam prin parcul Colinei înmiresmate de la periferia vestică a Pekinului. Deodată am văzut un obiect zburător complet alb urcând deasupra crestei colinei. Acest obiect se asemăna cu un con, partea inferioară era mai
138
Shibo mare decât partea superioară. Pe măsura ascensiunii sale, bolta sa devenea din ce în ce mai distinctă. Era rotundă, înconjurată de un nimb albăstriu, însă conul era argintiu. A rămas în câmpul nostru vizual timp de treizeci de secunde şi a dispărut. Apoi conul a apărut din nou peste treizeci de secunde. Era mai mare ca pumnul, urca şi cobora, din nou urca şi cobora făcând zigzaguri pe cer; totul a durat trei-patru minute şi deodată a dispărut definitiv.
Raportul lui Li Jianrong, Zhang Jianguo, Sun Lin, studenţi la secţia fotografică a Institutului de radio din Pekin:
Pe 14 decembrie după-amiază eram ocupaţi cu fotografierea în grădina Yuanmingyuan. Deodată am văzut pe cer un nor roşu-galben cu un nucleu strălucitor care era puţin mai mare decât pumnul. Acest nor se îndrepta lent către nord. După un moment, norul strălucitor a lansat în sus un fascicul de lumină roşie, tot înaintând şi coborând (din când în când, norul strălucitor lansa în sus şi în jos două fascicule de lumini roşii). Apoi acest punct strălucitor a zburat către nord-vest până la dispariţia sa. Ne-am uitat la ceasurile noastre, care arătau respectiv orele 5:33, 5:34 şi 5:36.
Raportul lui Ji Shulian, student la Şcoala normală din Pekin: Pe 14 decembrie 1980, după-amiază, în timp ce treceam prin Shuangjing, am văzut pe cer, către sud-vest, un obiect luminos care se îndrepta către vest. Acest obiect semăna cu un băţ lung, care emitea o lumină galbenă, la 60° deasupra orizontului. M-am uitat atunci la ceasul meu care indica orele 5:34. Obiectul luminos reprezenta când o sferă, când o farfurie oblică. De mărimea unei clătite, acest obiect zbura ducând în spatele său o coadă alb-gălbuie de 2 m, exact ca o cometă. Brusc, capul său a lansat un fascicul de lumină. Obiectul a dispărut la orele 5:38.
Raportul lui Tao Ke, student la Institutul P.T.T. Din Pekin: Pe 14 decembrie, în jurul orelor 5:34 după-amiaza, m-am apropiat de fereastra camerei mele de la etajul doi pentru a admira peisajul grădinii institutului meu. Deodată pe cer, către vest, a apărut un punct luminos de zece ori mai strălucitor ca Steaua Polară, care se deplasa lent. Pe neaşteptate, acest punct luminos se desfăcu în numeroase pete luminoase. Însă, după un moment,

aceste pete s-au contopit repede într-un punct strălucitor care a dispărut cât ai clipi din ochi. Tovarăşii din camera mea şi ceilalţi elevi din campus au văzut şi ei acest obiect.
Peste câteva zile după informaţia publicată în Pekin Soir cu privire la obiectul zburător neidentificat de pe 14 decembrie, am primit o scrisoare de la unul din cititorii revistei mele. Se numeşte Dong Hongbiao, este elev la liceul Celor Şapte Arbori din circumscripţia administrativă Mentougou din Pekin.. Lată scrisoarea sa:
Tovarăşe responsabil de revista „Explorarea OZN”
Am văzut, împreună cu Wang Yancheng, un OZN pe 14 decembrie 1980, la orele 5:32 după-amiaza. Am făcut un raport însoţit de o schiţă la redacţia ziarului „Pekin Soir”. În pagina a doua a numărului din 24 decembrie a acestui ziar, au fost publicate patru rapoarte de observare care-l confirmă pe al nostru. Deoarece ne aflam foarte aproape de locul de apariţie al OZN-ului, am putut să-l observăm cu precizie.
Am vrut să vă facem raportul detaliat de mai jos:
Pe 14 decembrie, aproximativ la orele 17:35, pescuiam împreună cu fratele meu pe malul unui bazin al uzinei siderurgice Shijingshan. Era relativ senin, încă nu erau stele. Fratele meu a văzut deodată un obiect luminos mare cât un pumn care se îndrepta către noi. El m-a întrebat: „Frate, priveşte, ce-i asta pe cer?” Am ridicat imediat capul şi am văzut către nord un obiect strălucitor deasupra muntelui. La fel de strălucitor ca farul unei locomotive, acest obiect alb-violet era în formă de sferă. Am strigat fără să stau pe gânduri: „Un OZN! Ce enorm este!” Peste puţin timp, acest OZN a luat o poziţie verticală şi a început să scoată vapori albi prin partea de jos, însă nu s-a auzit zgomot, în două-trei secunde, a urcat la peste 3000 m, devenind mic cât o nucă. A rămas acolo nemişcat timp de trei minute. Apoi a început din nou să se mişte către nord, pe orizontală. După 5 km a coborât vertical şi a dispărut în spatele muntelui, către vest. Asta-i tot ce vroiam să vă spun.
Cu sinceritate, al dumneavoastră, Dong Hongbiao
Capitolul 3 Un val de OZN-uri în 1981
1981 este un an în care OZN-urile au devenit mai active pe cerul Chinei. De la înfiinţarea primei şi singurei reviste chineze care tratează această problemă – Explorarea OZN
— Martorii ştiu unde să-şi trimită mărturiile. Am primit doar pe parcursul acestui an peste două mii de rapoarte referitoare la fenomenele intervenite în 1981.
Pe parcursul lui 1981 au fost semnalate multe cazuri importante de mare anvergură. Vor putea fi citite, mai ales, rapoartele despre evenimentul din 13 aprilie 1981 („O navă-mamă brăzdează cerul din nordul Chinei”), despre OZN care traversa cerul din estul Chinei şi despre cazul din 24 iulie 1981 („Un OZN în formă de spirală deasupra Chinei”).
19 FEBRUARIE 19&1: UN FLAUT STRĂLUCITOR SE LEAGĂNĂ PE CER
Prima scrisoare cu privire la un OZN pe care am primit-o în 1981 este un raport trimis de Zheng Kaizhang, cadru de conducere al Asociaţiei de Industrie Uşoară din provincia Yun’nan. Mărturia sa mi se pare deosebită de celelalte. În ea se spune:
Pe 19 februarie 1981, la orele 8:20 dimineaţa, era timp frumos şi cerul era senin şi foarte albastru. Mergeam împreună cu fiul meu de-a lungul unui râuleţ care duce spre centrul oraşului Kunmin. Deodată copilul meu strigă cu groază: „Tată, priveşte la cer, ce-i asta?” Mi-am îndreptat privirea în direcţia pe care o indicase şi am văzut într-adevăr ceva de o formă foarte ciudată. Acest obiect necunoscut se legăna deasupra oraşului, avea aparenţa unui flaut mare din metal, strălucitor. Era mai lung decât

orice avion. Nu se auzea niciun vuiet de avion, niciun alt careva zgomot.
Flautul strălucitor a alunecat încetişor pe cer dinspre vest spre est, pe orizontală. A rămase pe cer foarte puţin timp. Noi mergeam uitându-ne la drumul accidentat. Când am ridicat din nou capul, obiectul dispăruse fără să lase nicio urmă. Observaţia noastră nu a durat decât cinci secunde.
Cred că acest flaut strălucitor era un OZN în formă de trabuc, care venise să tragă cu ochiul la acest oraş din sudul Chinei.
11 APRILIE 1961: 0 FARFURIE ZBURĂTOARE ENORMĂ
Un profesor de la secţia de limbă chineză a universităţii Nankai, din Tianjing, a trimis pe 17 iunie 1981 la redacţia revistei noastre o scrisoare, în care îşi povesteşte observaţia.
Nankai, 17 iunie 1981
Dragi redactori,
Vă aduc la cunoştinţă că am văzut un obiect zburător neidentificat pe cerul oraşului Tianjing.
Pe 11 aprilie 1981, la orele 7:40 seara, mă îndreptam către spitalul de copii din Tianjing. Deodată, mi se păru că se întâmplă ceva neobişnuit deasupra mea. Am ridicat capul şi am văzut o enormă farfurie strălucitoare zburând lent pe cer. Coada sa luminoasă era de cinci ori mai lungă decât diametrul său. Farfuria se deplasa pe orizontală şi din când în când făcea nişte mişcări oscilatorii ca o frunză moartă. Era strălucitoare, însă nu orbitoare. Peste două minute obiectul a dispărut în nori.
M-am întors acasă şi am povestit aventura mea. Mama m-a încredinţat că fusese cu siguranţă o cometă. O jumătate de oră mai târziu, au venit la mine în vizită soţii Wang. Ei mi-au povestit despre ceea ce văzuseră cu un moment mai înainte şi tot ceea ce au spus corespundea întocmai celor ce văzusem eu însumi. Asta demonstrează că am observat un lucru real.

13 APRILIE 19^1: O NAVĂ-MAMĂ BRĂZDEAZĂ CERUL DIN NORDUL CHINEI
în biroul redacţiei revistei Explorarea OZN putem răsfoi grămezi de scrisori ale cititorilor şi nenumărate rapoarte de observare a OZN-urilor care au survolat vastul teritoriu al Imperiului Mijlociu. Toate aceste documente constituie nişte date preţioase pentru cercetările cu privire la OZN-urile în China modernă.
Pe măsura lecturii noastre, atenţia ne-a fost atrasă de zeci de rapoarte care fac caz de un acelaşi fenomen OZN intervenit pe 13 aprilie 1981. Toate aceste rapoarte sunt venite din nordul Chinei. Pe o hartă a Chinei notăm ora şi locul fiecărui raport de observare. Şi suntem imediat intrigaţi: s-ar putea spune că între autorii acestor documente a fost încheiat un acord tacit. După o scurtă reflecţie, suntem siguri că rapoartele care ne interesează în mod deosebit se referă la acelaşi aparat zburător. Rămâne la latitudinea cititorului:
1. Raportul lui Yan Li, specialist în probleme de radar la un aeroport din Qingdao.
Cam pe la orele 6:50, în seara de 13 aprilie 1981, cerul era albastru şi senin, presărat cu câţiva nori rari. Vizibilitate: 5 km; vânt: moderat; temperatură: normală. În timp ce noaptea se lăsa liniştit peste Pământ, am observat deodată un obiect luminos care a ţâşnit din depărtare ca un glonţ trasor. Ascuţit la vârf, obiectul luminos zbura foarte repede, scoţând flăcări în spatele său. Privindu-l cu atenţie, se putea constata că era foarte asemănător cu o rachetă în flăcări. După eveniment, am aflat că pe peninsula Shandong toată lumea văzuse acest fenomen. Piloţii de pe aerodromul meu au spus că acesta nu era nicio rachetă, niciun avion, niciun elicopter, deoarece viteza sa depăşea cu mult viteza acestora. Observaţia mea a durat douăsprezece secunde.
Din provincia Shandong ne-au parvenit multe alte scrisori, dintre care următoarele două:

Raportul lui Wang Xin, învăţător la şcoala „Drapelul roşu”, districtul Lingqi.
Aproximativ la orele 6:50, în seara de 13 aprilie 1981, cinci angajaţi şi învăţători care stăteau în curtea şcolii au văzut pe cer un aparat zburător necunoscută, care trecea pe deasupra centrului de district. Se îndrepta dinspre sud-vest către nord-est. În seara respectivă nu era niciun nor. Obiectul zbura fără niciun zgomot. De formă sferică, emitea nişte lumini albe, cu o coadă aprinsă lungă de 5 m. Această coadă era de culoare galbenă, extremitatea sa era roşie. Viteza obiectului era asemănătoare cu cea a unui avion cu reacţie; el urma o linie dreaptă. Câteodată plutea ca o frunză moartă. Se afla între 1000 şi 4000 m altitudine.
Raportul lui Li De, învătător la aceeaşi şcoală ca şi Wang
Xin.
La orele 6:50, în seara de 13 aprilie 1981, pe cer către vest, deasupra centrului de district Lingqi, zbura dinspre sud-vest către nord-est un aparat necunoscut, apoi aceasta a dispărut după linia orizontului. Judecând după aparenţele sale, cu siguranţă nu era vorba despre un balon-sondă sau un avion.
2. Raportul lui Ge Zhoangmin, muncitor în atelierul numărul trei din uzina de aparate electronice din Tianjing.
Locuiesc în Cartierul Păcii din oraşul Tianjing, foarte aproape de Palatul Sporturilor. La orele 7:19, în seara de 13 aprilie 1981, era un timp foarte frumos şi pe cer nu era niciun nor. Televiziunea tocmai începuse să dea informaţiile de politică externă retransmise prin satelit. Am remarcat din întâmplare, prin fereastră, un obiect strălucitor, de culoare galben-aurie, care zbura cu viteză mare fără niciun zgomot. Am estimat că diametrul său aparent era de 30 cm; forma sa era cea a unei pâlnii. Partea din faţă era mai strălucitoare decât cea din spate. Se afla la aproximativ 500 m altitudine. Observaţia mea a durat peste treizeci de secunde. Eu şi soţia mea l-am văzut prin fereastră. Cei doi copii ai mei care se jucau în curte l-au zărit şi ei.
Liou Ming, elev din Tianjing, şi Wang Xun, elev al şcolii de cadre din comerţ din Tianjing, şi-au trimis de asemenea
144 Shibo rapoartele la redacţia Explorarea OZN\ ei confirmă exactitatea celui al lui Ge Zhongmin. În expunerea sa, Liou Ming spune:
în timp ce adunam rufele pe care le pusesem la uscat în curte, am observat pe cer un obiect luminos, de culoare galbenă neorbitoare, care zbura dinspre sud spre nord-est. Wang Xun spune mai concret: în seara de 13 aprilie 1981, eram în vizită la unul din colegii mei de clasă. Cam pe la orele 7:15 am ieşit din casa sa. Mergeam pe strada pustie şi am văzut un aparat zburător strălucitor pe cer. Era galben-portocalie şi ducea în urma sa o coadă luminoasă de trei ori mai lungă decât corpul său. Zbura destul de repede, în linie dreaptă, însă fără niciun zgomot. Semăna foarte mult cu un bec electric mare. Luminozitatea lui nu era orbitoare. L-am văzut zburând timp de douăzeci de secunde şi dispărând în întunericul nopţii.
3. Raportul lui Li Pinchun, cadru de conducere al Departamentului de Construcţie Fundaţii de la minele Majiagou, subordonate la Kailuan, oraşul Tangshan, provincia Hebei.
Locuiesc într-o cabană de la minele Majiagou subordonate la Kailuan, oraşul Tangshan, provincia Hebei. La orele 7:20, în seara de 13 aprilie, împreună cu soţia mea eram ocupaţi cu pregătirea cinei în bucătăria noastră. Cei doi copii ai mei se jucau în curte. Deodată au intrat în fugă în casă şi au strigat: „Mamă, repede, vino repede afară să vezi!” l-am urmat în curte şi am văzut pe cer un obiect luminos, cu capul mai lat decât coada, care avea un diametru aparent de 40 cm. Avea forma unui disc, cu o dâră lungă de 3 m. Această coadă era în realitate o limbă de foc cu lăţimea de peste 10 cm. Zbura dinspre sud-vest către nord-est, aruncând în spatele său mici steluţe strălucitoare. Obiectul luminos se deplasa cu o viteză constantă, pe orizontală. El a survolat cabanele noastre şi a dispărut în direcţia oraşului Guye.
Un soldat al Armatei Populare a Chinei staţionată la Tangshan, Zhang Fengguo, a descris şi el ceea ce a văzut:
Aproximativ la orele 7:20, în seara de 13 aprilie 1981, în timp ce luam masa de seară, am remarcat pe cer către sud un obiect strălucitor. Mi-am lăsat imediat bolul pe masă şi m-am grăbit să ies şi să mă caţăr pe acoperişul casei pentru a vedea mai bine. Obiectul creştea fără încetare şi se lungea, se îndrepta dinspre

sud-vest spre nord-est. După câteva secunde de observare, am ajuns la concluzia că nu era nicio stea căzătoare, niciun avion, şi cu atât mai puţin un satelit. Acest obiect avea o lungime de 3,2 m şi o lăţime de 0,15 m. Mi se părea remorcat de un obiect triunghiular. Totul era asemănător cu o bandă de foc colorată în roşu, galben, alb şi albastru. De-a lungul acestei bande luminoase, vedeam câteva steluţe mici asemănătoare cu nişte becuri de lanternă. Nu am auzit niciun zgomot. Aparatul zburător urma o linie parabolică şi zbura mai repede decât un satelit. Am văzut-o traversând un nor şi dispărând apoi printre nişte nori negri.
Fraţii şi surorile mele, precum şi mama mea au văzut şi ei acest obiect zburător neidentificat. Mulţi săteni sunt martori, ei discutau şi stăteau la taclale pe terenul din sat. S-au făcut mii de presupuneri fără a putea explica acest fenomen neobişnuit nemaivăzut până acum.
4. Raportul lui Yan Yunsheng, cadru de conducere al Departamentului de Control al Calităţii de la uzina de sticlă călită din oraşul Qinghuangdao, provincia Hebei.
Pe 13 aprilie 1981, după cină, împreună cu soţia şi fiica mea ne făceam obişnuita plimbare la periferie. Cerul devenea din ce în ce mai întunecat, însă timpul era frumos: nu se vedea niciun nor. Primul pătrar al lunii cobora deja către vest, câteva stele clipeau silenţios. Un avion de vânătoare de la baza aeriană Shanhaiguan a trecut pe cer şi a dispărut rapid în întuneric, făcând să se audă un vuiet înăbuşit. Apoi tăcerea s-a lăsat din nou asupra câmpiei. Fără un gând precis, am ridicat capul spre sud-vest şi, la 30° deasupra orizontului, am văzut o bandă alb-gălbuie, lată de 30 cm şi lungă de 1 m; coada sa se despărţea în două precum cea a unui peşte. Le-am atras atenţia soţiei şi fiicei mele asupra acestui obiect zburător luminos.
La prima vedere am crezut că era o stea căzătoare. Totuşi, această bandă luminoasă se dovedea mai largă şi mai lungă decât dârele lăsate de o stea luminoasă şi luminozitatea sa mi se părea mai puternică. Obiectul zburător pe care l-am văzut nu a căzut, cum fac în general stelele căzătoare, ci a urmat o curbă, efectuând chiar, din când în când, o mişcare ascendentă. Venit dinspre sud-vest, el ne-a survolat, îndreptându-se spre nord-est, pentru a dispărea imediat în depărtare. Când a zburat pe

Shibo deasupra noastră, am văzut un val dreptunghiular întunecat care preceda banda luminoasă. În acest dreptunghi erau câteva lumini mici. Banda scotea scântei. Aveam impresia că era vorba despre o rachetă care tocmai decolase şi lua înălţime, dar, lucru straniu, nu auzeam niciun zgomot. Aparatul era la 2000-3000 m altitudine şi manifesta o tendinţă de urcare. Conform logicii o rachetă sau un proiectil intercontinental nu ar fi lansat dinspre sud-vest spre nord-est. Prin urmare, sunt sigur că acesta era un obiect zburător neidentificat care brăzda cerul. Între descoperirea acestui obiect şi dispariţia sa completă s-au scurs în total douăzeci de secunde. Destul de mulţi trecători au fost martori ai acestui. Fenomen neobişnuit.
Qinghuangdao se află pe malul golfului mării Bohai Obiectul necunoscut se îndreaptă către nord-est, el zboară deasupra mării. Redacţia revistei noastre nu a primit rapoarte de la pescari’sau marinari. Însă nu am pierdut urma aparatului, deoarece raportul lui Gui Qingqiu ne duce de cealaltă parte a golfului: obiectul zburător neidentificat a traversat marea pentru a pătrunde în provincia Liaoning.
5. Raportul lui Gui Qingqiu, locuitor de pe strada Dongguan, oraşul Gaixian, provincia Liaoning:
La orele 7:25, în seara de 13 aprilie 1981, pictam în biroul meu. Deodată nişte copii strigară afară: „Ce-i aceasta pe cer?” Mi-am lăsat imediat pensula şi m-am repezit în curte. Am văzut un obiect neobişnuit zburând pe cerul negru ca cerneala. Acesta se deplasa lent dinspre sud spre nord, fără niciun zgomot. Se vedea o lungă dâră luminoasă în urma corpului principal şi această dâră era multicoloră. Partea din faţă a obiectului zburător reprezenta un mic val şi amintea de o sferă mare în flăcări. Copiii strigau fără încetare: „O cometă! O cometă!” într-adevăr, obiectul semăna mult cu o cometă. Viteza sa era cu mult mai joasă decât cea a stelelor căzătoare. Volumul său părea mai mare. Aveai impresia că zbura razant deasupra acoperişurilor, dar în realitate era foarte sus pe cerul nocturn. Culorile sale magnifice se stingeau încetişor pe măsură ce se îndepărta. M-am urcat pe un stâlp de telefon pentru a putea admira încă un moment acest frumos spectacol, însă obiectul zburător neidentificat deja dispăruse.

O altă scrisoare venită din Gaixian ne atrage în mod deosebit atenţia, lată traducerea sa integrală:
Către redacţia revistei „Explorarea OZN”
La orele 7:25, în seara de 13 aprilie 1981 (ora Pekinului), mulţi oameni de la periferia de sud-vest a centrului districtului Gaixian, provincia Liaoning, au văzut un fenomen spaţial neobişnuit. La înălţimea şi cu viteza unui avion de linie, un obiect luminos foarte ciudat zbura dinspre sud spre nord. Capul său avea o formă sferică şi emitea nişte lumini foarte strălucitoare, având în spatele său o dâră luminoasă de peste 10 m, formată din flăcări roşii şi albe. Era la treizeci de minute după asfinţitul soarelui, cerul era senin şi încă nu se vedeau stelele. Pe fundalul cerului, fenomenul neobişnuit se dovedea cu atât mai magnific şi atrăgător. Observaţia mea a durat patru minute şi nu am auzit niciun zgomot. Obiectul a fost văzut în mai multe locuri şi de către mulţi oameni. Am făcut cercetări ale martorilor, toţi mi-au spus că acesta nu era un fenomen natural (niciun avion, niciun balon-sondă, nicio stea căzătoare).
Trebuie adăugat încă un lucru: obiectul ducea în urma sa o coadă lungă în centrul şi la extremitatea căreia străluceau două focuri.
Această scrisoare, scrisă de către Heo Zhancheng, ţăran din comuna populară Tuanshan, Gaixian, conţinea următorul post-scriptum:
1) Evenimentul a avut loc la orele 19:25, la o oră după apusul soarelui.
2) Obiectul zburător era precedat de o sferă de lumină strălucitoare şi era urmat în stânga şi în dreapta de două mici sfere luminoase.
6. Raportul lui Zhang Jiquo, militar al unei unităţi a Armatei Populare de Eliberare a Chinei staţionată la Heishan, provincia Liaoning.
La orele 7:28 în seara de 13 aprilie 1981, studiam împreună cu tovarăşii mei în camera noastră când am auzit nişte strigăte venite dinafară. Nu ştiam ce se întâmpla. Am ieşit în grabă din cazarmă şi am văzut, către nord, un grup de obiecte luminoase zburătoare roşii care se deplasa pe cer, într-o aliniere perfectă,

Sh/Bo dinspre vest spre est. Viteza lor era cu mult mai mare decât cea a unui avion de linie, însă mai mică decât cea a unei stele căzătoare. S-ar fi putut spune un avion în flăcări, însă era prea mare. Acest grup de obiecte emitea nişte lumini foarte strălucitoare, fără nimb ceţos sau zgomot. Am remarcat că fiecare obiect (în formă de pălărie) lăsa în urma sa o dâră de lumină roşiatică. Obiectele erau dispuse în formaţie triunghiulară, de parcă urmau o disciplină de zbor strictă. Totul măsura peste 20 m lungime. Zburau în linie dreaptă şi nu au făcut nicio mişcare de urcare sau coborâre. Observaţia a durat de la două la trei minute. Erau numeroşi martori. Am discutat şi am făcut mii de presupuneri.
7. Raportul lui Ren Dongsheng, elev al liceului nr. 16 din oraşul Fushuen, provincia Liaoning.
La orele 7:40, în seara de 13 aprilie 1981, la întoarcerea acasă, mi-a atras atenţia o lumină albastră care traversa cerul către vest. Am remarcat atunci trei obiecte zburătoare luminoase de culoare galbenă care se deplasau pe orizontală dinspre sud-vest spre nord-est. Nu am auzit niciun zgomot; aceste obiecte zburau silenţios şi lăsau în urma lor o coadă lungă de culoare galben-aprins. Erau la aproximativ 2000 m altitudine şi se aflau foarte departe de mine. Păreau să fie de mărimea unor becuri electrice, dar în realitate cu siguranţă trebuiau să fie enorme.
Peste o clipă cele trei obiecte deveniră şapte. Cele patru noi erau exact la fel cu primele trei. Aceste şapte obiecte zburătoare neidentificate s-au contopit imediat şi au devenit două, iar aceste două obiecte au dispărut peste puţin timp…
Observaţia mea a durat şapte minute.
Pe lângă Ren Dongsheng, Yang Jing, muncitor din oraşul Fushuen, şi Kong Fanli, elev la liceul nr. 17 din acest oraş, au descris de asemenea concret ceea ce au văzut în seara respectivă. În scrisoarea sa, Yang Jing spune:
La orele 7:23 în seara de 13 aprilie 1981, am văzut cu propriii mei ochi un grup de OZN-uri care planau în formaţie. Aceste cinci sau opt obiecte zburătoare lăsau toate o dâră luminoasă. Cel care se afla în frunte strălucea mai tare decât celelalte. Dintr-un OZN mare au ieşit câteva aparate mici de mărimea unei bomboane. Cel mai mic obiect luminos semăna cu o ţigaretă

aprinsă. După părerea mea, aceste obiecte se aflau la 150-200 m altitudine, la o înălţime unghiulară de 40° deasupra orizontului, şi se îndreptau dinspre sud-vest spre nord-est. Au trecut aproape deasupra mea la o înălţime unghiulară de 75°. Deodată au dispărut în dreapta mea (spre nord). Luminile aveau o culoare roşie transparentă. Tocmai se făcuse noapte, cerul era albastru-închis, presărat cu stele rare, iar acest grup de OZN-uri care apăru dintr-o dată pe un asemenea fundal, mi-a dat impresia unui lucru real. Spectacolul era într-adevăr magnific. Nu am auzit zgomot. Mi s-a spus că radarele nu detectaseră obiecte zburătoare.
Fragmentul următor din scrisoarea lui Kong Fanli confirmă rapoartele lui Ren Dongsheng şi Yang Jing:
Pe 13 aprilie 1981, am plecat să fac o plimbare cu tovarăşul meu Tan Bing. La întoarcere, când am ajuns la satul Xiaopingshan, în apropierea muzeului de vestigii Pingdingshan, am descoperit deodată o sferă de foc plată, de mărimea unei mingi de fotbal, care zbura, venind dinspre sud-vest. Ea ducea în urma sa o coadă în flăcări. Peste puţin timp, am observat numeroase sfere de foc care, în număr de zece, zburau două câte două, dinspre sud-vest spre nord-est, cu mare viteză. Fiecare sferă lăsa în urma sa o dâră luminoasă orbitoare. La un moment, prima sferă plată a devenit alb-gălbuie şi foarte strălucitoare în centrul său, înconjurată de galben. Aceste obiecte se aflau la 4000 m altitudine. Muncitorii care îşi terminaseră ziua de lucru au văzut şi ei acest fenomen. Pe parcursul observaţiei nu s-a auzit niciun zgomot.
8. Raportul lui Zhang Wengang, ţăran din comuna populară Dagujia, districtul Qingyuan, provincia Liaoning.
Cam pe la orele 7:45 în seara de 13 aprilie 1981, cerul era deosebit de senin. Adunam nişte buşteni împreună cu fratele meu mai mare. Deodată am văzut pe cer, către vest, un obiect neobişnuit zburând dinspre sud spre nord. Spectacolul era foarte frumos. Am estimat că viteza obiectului era asemănătoare cu cea a unui avion care zboară la mare altitudine. Deoarece acesta se afla foarte sus pe cer, cu greu îi puteam desluşi forma, însă vedeam bine că se aseamănă cu o farfurie răsturnată. Cel mai de mirare este că, în timpul zborului său, acesta scotea nişte

Shibo aparate asemănătoare cu el însuşi, atât prin culoare, cât şi prin forma şi intensitatea luminoasă. Acestea aveau diametrul aparent al unui ou de gâscă şi emiteau nişte lumini strălucitoare şi nişte focuri arzânde care semănau mult cu o coadă de foc. Farfuria din frunte era cea mai mare, cât un lighean, cu o coadă de 2 m, iar celelalte şapte păreau mai mici cu coada lor de un metru lungime. Se deplasau, păstrând intervalul între ele, cu viteză constantă. Le priveam strigând. Aproximativ zece ţărani au văzut şi ei acest fenomen frumos. Toată lumea era mirată; nimeni nu ştia să explice aceste farfurii zburătoare care au dispărut peste un minut.
Trebuie specificat că cele şapte aparate mici au dispărut unul după altul în timp de o jumătate de minut. Cea mai mare farfurie şi-a diminuat puţin câte puţin luminozitatea şi volumul pentru a dispărea în cele din urmă complet. Pe parcursul zborului acestui grup de farfurii zburătoare nu am auzit niciun zgomot. Martorii nu au văzut niciodată un fenomen asemănător (a se vedea schiţa).

Scrisoarea lui Lu Chuenhe, profesor din districtul Qingyuan, demonstrează exactitatea raportului ţăranului Zhang Wengang. În această scrisoare se spune:
Acest obiect avea aspectul unui dreptunghi argintiu, el conţinea mai multe puncte luminoase. Dedesubt, la 2 m de el, era ceva asemănător cu un tub mare de unde ţâşneau nişte sfere de foc la fel de strălucitoare ca nişte becuri de 200 W. Odată ieşite, aceste sfere de foc se aliniau la viteza obiectului care le

emisese… Acest frumos spectacol a durat şase minute. Obiectele zburătoare au dispărut în spatele unui munte.
Am citit un alt raport venit din aceeaşi provincie. Nu este de prisos să-l cităm:
Aproximativ la orele 7:41 în seara de 13 aprilie, o farfurie zburătoare a brăzdat cerul districtului Beipiao. Martorii se numără cu sutele. În seara respectivă era timp frumos, fără niciun nor. Noaptea tocmai se lăsase peste câmpie şi stelele apăreau una după alta pe fundalul cerului albastru-închis. Am văzut cu propriii noştri ochi un grup de obiecte zburătoare luminoase îndreptându-se dinspre sud-vest spre nord-est pe cerul districtului Beipiao. Viteza lor era aproape de cea a unui avion de linie. Nu se auzea niciun zgomot. Aceste obiecte luminoase formau un semicerc, erau cinci sau şase, de formă rotundă şi de o dimensiune enormă. Culoarea lor era roşu-portocaliu şi galben. Când au ajuns către nord-est, au format o linie dreaptă şi au dispărut două minute mai târziu.
Deoarece nava spaţială zbura foarte sus pe cer, a fost văzută chiar şi în Mongolia Interioară în timp ce trecea prin cerul provinciei Liaoning. Am ales două rapoarte venite din această regiune autonomă a Mongoliei Interioare pentru a le da cititorilor o idee şi mai precisă despre acest eveniment din 13 aprilie 1981:
9. Raportul lui Gu Shuzhong, profesor la Şcoala artistică din oraşul Tongliao, regiunea autonomă a Mongoliei Interioare.
Cam pe la orele 7:40 în seara de 13 aprilie 1981, citem când fiul meu Xiao Guang (12 ani) a strigat: „Tată, vino repede să vezil Ce-i asta pe cer?” Am venit în fugă şi am văzut o stea mare strălucitoare care zbura spre nord-est, lăsând în urma sa o dâră luminoasă presărată cu multe puncte sclipitoare. Deoarece acest obiect straniu se afla foarte departe de mine, nu i-am putut desluşi forma. Nu se ştie dacă era roşu sau galben. Oricum ar fi, emitea nişte lumini extrem de orbitoare. Nu făcea zgomot şi avea o strălucire constantă, urmându-şi traiectoria în linie dreaptă.

Shibo
Un alt raport a fost redactat de către Li Guiling, ţăran din comuna populară Chutoulang, districtul Chifeng, regiunea autonomă a Mongoliei interioare, lată-l:
Tocmai terminasem lectura revistei „Explorarea OZN” când am auzit oamenii strigând în curte. Curios, am ieşit din casă şi am văzut pe cer, către sud, un grup de obiecte zburătoare. La prima vedere erau şapte-opt; acestea erau nişte sfere strălucitoare care zburau într-un singur rând drept, spre nord-est. Printre aceste sfere, trei, cele mai mari şi mai roşii, se deplasau una în raport cu alta la intervale fixe; celelalte mai mici şi albe, păreau să rămână în formaţie. Aveau toate o coadă lungă roşie, albă şi galbenă (era în realitate un jet de flăcări). Dădeau impresia unui dragon cuprins de flăcări pe cerul negru. Înainte să dispară, aceste obiecte zburătoare au redus lungimea jetului pe care-l emiteau, apoi sferele mici au început să se stingă şi după câteva minute, totul a dispărut şi cerul a devenit din nou normal. M-am uitat la ceas. Era 7:42.

ANALIZĂ SUMARĂ
Citind această serie de rapoarte de observare referitoare ia acest grup de OZN-uri care a survolat nordul Chinei, am încercat să facem o analiză sumară a fenomenului.
1. Circumstanţele climaterice. Rapoartele citate mai sus şi celelalte rapoarte primite de redacţia revistei noastre ne informează că fenomenul a fost observat în condiţii climaterice excelente: „în seara respectivă era timp frumos”, „Nu erau nori şi vânt”, „Obiectul luminos zbura pe un cer senin” etc.
2. Traiectoria şi orele de trecere. În conformitate cu cele circa o sută de rapoarte pe care le deţinem, se pare că Yan Li, specialistul în probleme de radar al aeroportului din Qingdao, provincia Shandong, este cel care a văzut primul OZN-ul, la orele 6:50. Aşadar, se pare că Qingdao ar fi locul primei apariţii. Yan Li spune că OZN-ul – „un obiect luminos” – ţâşnise din depărtare, însă nu precizează în ce direcţie l-a văzut. Wang Xin, învăţător din provincia Shandong, spune că obiectul zburător se deplasa dinspre sud-vest spre nord-est şi că acesta trecuse vertical deasupra locului (a doua etapă). Fără îndoială în acest moment a fost văzut în depărtare de la Qingdao. Raportul lui Ge Zhongmin ne duce în oraşul Tianjing. Acest oraş se află la nord-vest de Qingdao. Ge Zhongmin a descoperit OZN-ul la orele 7:19, asta însemnând că OZN a avut nevoie de o jumătate de oră pentru a parcurge câteva sute de kilometri. Tangshan este cea de-a treia etapă, OZN-ul a zburat de la Tianjing la Tangshan într-un minut. OZN-ul ajunge la Qinghuangdao (a patra etapă), la malul golfului mării Boha. Pentru un moment i se pierde urma, însă raportul lui Gui Qingqiu ne face să ne îndreptăm privirea către cealaltă parte a mării, iar Gaixian este cea de-a cincea etapă, pe care o survolează vertical. Schimbând direcţia, OZN-ul se îndreaptă direct către nord şi locuitorii oraşului Heishan văd un grup de obiecte zburătoare brăzdând cerul lor. OZN-ul ia atunci direcţia către nord-est, trece la vest de oraşul Fushuen şi se îndreaptă spre regiunea situată la nord de Qingyuan, care este ultima etapă. Este 7:45. OZN-ul a traversat peste 2000 km în timp de 55 minute. A trecut peste trei paralele şi opt longitudini.

3. Viteza. Acest OZN a avut nevoie de o jumătate de oră pentru a ajunge din provincia Shandong la Tianjing, ceea ce elimină ipoteza unui meteorit. A avut nevoie de un singur minut pentru a ajunge de la Tianjing la Tangshan, ceea ce vrea să spună că viteza sa era în acel moment de 6000 km/oră.
4. Forma şi volumul. Printre numeroşii martori, mulţi au făcut schiţe.
Noi ştim că forma OZN-urilor este mereu variabilă, precum şi volumul lor. OZN-ul din 13 aprilie 1981 are la început un diametru aparent de 30 cm, dar apoi devine enorm şi chiar lansează în jurul său mici OZN-uri.
5. Zgomot. Toţi martorii acestui caz au spus că nu au auzit niciun zgomot.
DOUĂ PUNCTE DE VEDERE
1. Este vorba despre un obiect real.
Noi credem că obiectul care a survolat pe 13 aprilie 1981 nordul Chinei este un obiect real, incontestabil. Cei care resping existenţa OZN-urilor pretind adeseori că este vorba de halucinaţii ale căror subiecţi sunt nişte ţicniţi. Vrem să-i întrebăm pe cei care susţin acest punct de vedere: De la Qingdao până la Qingyuan, sutele de martori ai fenomenului sunt oare nişte ţicniţi? Au avut cu toţii în acelaşi timp halucinaţii?
Cei care neagă existenţa OZN-urilor au recurs adeseori la un alt argument pentru a-şi justifica opoziţia: martorii s-ar afla în complicitate pentru a fabrica nişte minejuni. În unele cazuri nu se poate exclude această posibilitate. Însă în cazul din 13 aprilie 1981, martorii sunt împrăştiaţi în patru provincii (Shandong, Hebei, Liaoning, Mongolia interioară) şi separaţi până şi de marea Bohai. Nu se cunosc între ei. Este imposibil de imaginat că s-ar fi putut înţelege pentru a născoci toată întâmplarea!
2. Este vorba despre o navă-mamă.
Imediat după eveniment, cercetătorii chinezi au întreprins nişte cercetări şi au discutat. La sfârşitul analizei lor, au constatat că numeroase rapoarte provenind din şapte localităţi fac caz de un obiect mare din care ies nişte obiecte mai mici. Considerăm că în acest caz este vorba despre o adevărată navă-mamă care a survolat nordul Chinei. Dar de ce martorii

Shibo din Shandong şi din Hebei au văzut un singur obiect? Nu este greu de răspuns la această întrebare. Înainte de a intra în detalii, trebuie să cităm un caz petrecut în Nepal.
Stephan Gâl povesteşte:
Pe 18 aprilie 1978, în jurul orelor 8 seara, în Nepal, într-o depresiune, pe malul unui lac, tocmai făcusem o baie cu tovarăşul meu, când am zărit către vest ceva asemănător cu nişte puncte foarte grupate asemănătoare cu o migraţie de păsări. Imediat l-am întrebat pe tovarăşul meu dacă văzuse aceste păsări migratoare, însă acestea dispăruseră. Câteva minute mai târziu, faimoasele păsări erau din nou acolo, pe cer. Şi deodată punctele s-au contopit într-o veritabilă farfurie zburătoare. Apoi obiectul s-a deplasat lent. L-am urmărit cu privirea foarte miraţi. Obiectul a luat o formă foarte vagă. Aceasta semăna cu un mic cerculeţ de fum şi a durat aproximativ treizeci-patruzeci de secunde. Deodată am zărit pe cer, în faţa noastră, un fenomen extraordinar. Numeroase grupuri de puncte se transformau în farfurii, apoi în cerculeţ de fum. Acest fenomen a durat aproape o jumătate de oră. Aceste obiecte în formă de farfurie se deplasau cu o viteză extraordinară. Simţeam că asistăm la ceva nemaipomenit! Sunt sigur că este vorba despre ceea se numeşte „obiecte zburătoare neidentificate”.
Acest caz din Nepal a atras mult atenţia ufologilor din toată lumea. Numeroşi savanţi cred că Stephan Gâl a văzut o navă-mamă.
„Navă-mamă” nu este o nouă denumire demagogică. În Străinii veniţi din spaţiu**, maiorul Donald E. Keyhoe scrie:
în 1952, echipajul unui bombardier american repera o formaţiune de OZN-uri în timpul unui zbor de antrenament deasupra golfului Mexic. Viteza observată era de 8430 km/oră. O altă formaţiune a venit în picaj aproape imediat în spatele bombardierului, apoi s-a adaptat pe loc la viteza acestuia, l-a urmărit, şi, după o clipă, a urcat înapoi către o navă mare apărută brusc pe ecranul radar al bombardierului. Urmele micilor OZN-uri şi a celui mare s-au contopit în curând. Se pare că a avut loc o întâlnire. De îndată ce a absorbit micile vedete, transportorul marea luat o viteză de peste 15000 km/oră şi a ieşit de pe ecran.
Specialiştii în probleme de radar au calculat mărimea transportorului după urma sa pe ecranul radar. Calculul dădea
*Vezi nr. 2 a colecţiei OZN, Editura LUCMAN (n. Ed).

o lungime de 400 metri. În acest caz nu este vorba decât despre un singur raport de observare a acestor mame cQ mulţi copii detectate cu vederea sau cu ajutorul radarului de când a început supravegherea planetei noastre.
Experţii cred că o explorare spaţială a lumii noastre ar trebui să facă necesară îmbarcarea pe navele mari a discurilor zburătoare sau altor tipuri de OZN-uri pentru observările la joasă altitudine. (…) de fapt, numeroase mărturii stabilesc că marile nave spaţiale recurg frecvent la lansarea unor mici unităţi pe care le recuperează cu o precizie remarcabilă.
25 APRILIE 1961: UN OZN TRICOLOR
Du Yuangshen este un salariat. El locuieşte în acelaşi cartier cu mine. Într-o duminică de octombrie 1981, a venit să-mi povestească cum a văzut uni OZN tricolor.
— Căutam de mult timp pe cineva căruia să-i pot spune ce-am văzut. V-am aflat adresa de la un prieten. Suntem aproape vecini deoarece locuim în acelaşi cartier şi pe aceeaşi stradă.
— Sunteţi cadru de conducere sau muncitor?
— Sunt medic.
— La ce spital?
— Spitalul numărul 4 din Pekin.
— Când şi cum aţi văzut un OZN?
— Pe 25 aprilie 1981, la orele 7 dimineaţa, mă spălam pe dinţi în curte, când am auzit strigătele copiilor vecinilor mei: „Un obiect rotund, uite un obiect rotund pe cer!” Am ridicat capul fi am văzut într-adevăr un obiect rotund rotindu-se pe cer; acesta scotea nişte scântei asemănătoare cu cele ale unei petarde care explodează. Am sunat imediat la „Pekin Soir”, cu intenţia de a le spune să facă fotografii. Dar persoana care mi-a răspuns mi-a Spus că din păcate birourile nu se deschideau decât la orele 8 şi $>rin urmare ar fi trebuit să aştept încă o oră. Am sunat imediat la televiziunea din Pekin şi la Televiziunea centrală, însă nimeni nu ridica receptorul…
— Trebuia aşteptat încă o oră, deoarece nu se începe lucrul decât la orele 8!
— Asta este. Ei nu ştiu că ştiinţa şi tehnica noastră nu sunt jmin păcate atât de dezvoltate încât să putem cere unui OZN să

rămână pe cer pentru a aştepta să vină să-l fotografieze peste o oră. Într-adevăr, nu înţeleg o asemenea atitudine a organismelor noastre de propagandă.
— Este uşor de înţeles. Nu au nimic de pierdut dacă OZN-ul pleacă imediat.
— Eram într-adevăr supărat. Am ieşit pentru a continua să observ OZN-ul. Acest obiect rotund tricolor se afla pe cer către sud-vest la orele 7, însă când m-am întors, era deja deasupra mea. Diametrul său aparent era de 15 cm. Zbura la 4000 m altitudine. Impulsiv, m-am întors în cameră să-mi iau luneta şi atunci l-am văzut bine. Era un obiect zburător luminos de formă ovală, asemănător cu o minge, creştetul era roşu, mijlocul alb şi partea dedesubt verde. L-am examinat mult timp şi am intrat înapoi când acesta a dispărut. Era 7:25. OZN-ul zbura când repede, când lent. Urca sau cobora, iar uneori rămânea suspendat. În cele din urmă, a accelerat şi a dispărut subit. Peste douăzeci de persoane din curtea mea au văzut acest obiect.
— Vă mulţumesc.
3 MAI 19&1: 0 COROANĂ MULTICOLORĂ
Pe 3 mai 1981, la orele 15:17, în timp ce treceam prin faţa porţii Societăţii Lucrărilor Forestiere din oraşul Helie, districtul Tangyuan, provincia Heilongjiang, un grup de copii striga cât îi ţinea gura: „Priviţi repede, un obiect rotund pe cer!” Am coborât imediat de pe bicicletă şi m-am uitat: un obiect zburător luminos cu un diametru de 8 m zbura la 500 m altitudine. Se înfăţişa sub forma unei coroane multicolore. În bătaia razelor soarelui, îşi schimba mereu culoarea şi se deplasa încet. L-am privit timp de un minut, apoi obiectul multicolor a dispărut rapid. Martorii erau în număr de circa douăzeci.
(Articol publicat în ziarul din Tangyuan, 9 mai 1981.)
6 IUNIE 19^1: UN OZN ALB DEASUPRA DEŞERTULUI GOBI
Un muncitor din Regiunea autonomă a uigurilor din Xinjiang, Wang Xinhua, mi-a scris o scrisoare destul de scurtă, povestindu-mi observaţia sa.

Kelamayi, 9 octombrie 1981
Dragă tovarăşe,
Sunt un muncitor petrolier. Pe 6 iunie 1981, noaptea, am muncit foarte târziu. La miezul nopţii am văzut un fenomen neobişnuit. Luna coborâse după orizont, stelele sclipeau pe cer. Mi-am îndreptat privirea spre nord şi atunci am observat pe cer un obiect complet alb, lăptos, care părea suspendat. Nucleul său mi se păru deosebit de alb. Avea forma unui trabuc. După un moment, obiectul a început să se îndrepte spre est. L-am strigat pe muncitorii din echipa noastră de noapte (în total opt persoane, împreună cu mine). Toată lumea a strigat: „Un OZN!” Obiectul survolă deşertul Gobi şi zece minute mai târziu a aterizat pe nisip, foarte departe de noi. Vroiam să mergem cu maşina la locul de aterizare pentru a-l examina, însă munca ne-a împiedicat s-o facem. Am rămas afară timp de un sfert de oră, până la dispariţia completă a obiectului, care în cele din urmă s-a făcut nevăzut ia orizont.
Wang Xinhua
7 IUNIE 19^1: 0 „PĂLĂRIE” CELESTĂ SE OPREŞTE, APOI DEMAREAZĂ
Pe 7 iunie 1981, la orele 8 seara, nişte profesori de la liceul din Wansheng din districtul Yuyao stăteau de vorbă luând aer ’ân campus, când cineva a strigat cât îl ţinea gura: „Ah! Ce-i asta?” Profesorii au ridicat capul şi au observat un enorm obiect zburător pe cer către nord-vest. Obiectul emitea o lumină foarte Salbă, era de dimensiune mare. În formă de emisferă, se asemăna Eu o pălărie mare. Deodată s-a oprit şi a rămas un moment şuspendat pe cer, dar pentru un timp foarte scurt. Cât ai clipi din ochi, a demarat rapid către sud-est şi a dispărut. Când a trecut pe deasupra noastră, diametrul său aparent era de cel puţin 10 m. Nu am auzit niciun zgomot.
r> ’

6 IUNIE 1961: UN OZN CU COADĂ DE RÂNDUNICĂ
Zhuang Hai, cadru de conducere la Biroul de Electricitate din districtul Kenli, provincia Shandong, mi-a scris în legătură cu un OZN cu o coadă de rândunică.
Kenli, 14 iunie 1981
Dragă tovarăşe redactor-şef,
Am văzut un OZN!
Pe 8 iunie a acestui an, la orele 10:30, cerul era acoperit de un strat subţire de nori. Deschizând uşa, am văzut imediat un obiect în formă de sferă pe cer. Acesta semăna cu o minge de baschet şi se îndrepta spre sud-vest. Obiectul era înconjurat de o ceaţă gălbuie şi lăsa în urma sa o dâră de asemenea galbenă, în formă de coadă de rândunică. Această coadă galbenă era urmată de o coloană luminoasă albă. Obiectul zbura pe deasupra capului meu. Şi-a schimbat direcţia ca să dispară în cele din urmă în spatele oraşului-centru de district.
A doua zi, fratele meu mai mic, care stă în altă casă împreună cu părinţii mei, mi-a spus că văzuse un obiect galben pe cer. Descrierea pe care a făcut-o era întru totul asemănătoare cu cea pe care am relatat-o mai sus.
Zhuang Hal
9 IUNIE 1961: CINCISPREZECE PUNCTE LUMINOASE DEASUPRA ORAŞULUI TAIPEI
Mărginită din toate părţile de imensitatea apelor, provincia Taiwan este un loc ideal pentru turişti – şi poate că şi pentru OZN-uri. Pe 9 iunie 1981, cincisprezece puncte luminoase neidentificate au survolat în grup oraşul Taipei, oraş important din insula chineză. Unul dintre prietenii mei din Hong Kong mi-a trimis extrase de presă şi articole referitoare la acest eveniment.
China şi extratereştrii
Depeşă din China Times din 10 iunie 1981:
Taipei, 10 iunie.
— Ieri în amurg, cincisprezece puncte luminoase care au fost considerate a fi nişte OZN-uri au apărut către vest pe cerul oraşului Taipei. Organismele interesate au efectuat anchete şi cercetări, însă nu au găsit nicio explicaţie rezonabilă. Acest caz constituie cea mai importantă apariţie de corpuri zburătoare neidentificate în analele astronomice ale provinciei noastre.
Fenomenul neobişnuit de ieri seara a putut fi văzut în regiuni mari. Oamenii care se aflau la nord de Taoyuan au putut admira acest spectacol magnific. Mărturiile ne spun că aceste cincisprezece OZN-uri au apărut la orele 4 după-amiaza şi au dispărut la orele 7:11.
Corespondenţii noştri au luat interviuri la observatorul din Yuanshan şi turnul de control din Zhengzhong al aeroportului din Taoyuan. Cei de acolo au făcut nişte analize şi au ajuns la concluzia că aceste cincisprezece puncte luminoase se situau către nord-vest, deasupra strâmtorii Taiwan. Ele se aflau la 5° înălţime unghiulară deasupra orizontului marin, mai jos de Venus. Luminozitatea lor atingea magnitudinea 0 sau 1. În şir orizontal, zburau în grup perfect, în bună ordine. Ceea ce i-a Uluit cel mai mult pe martori, a fost faptul că, pe parcursul fenomenului, aceste cincisprezece OZN-uri păstrau mereu distanţele lor reciproce neschimbate. Era în amurg şi fiecare punct luminos părea invariabil roşiatic. Organismele de supraveghere, dintre care turnul de control al aeroportului din Taipei, Songshan, au afirmat că fasciculele lor radar nu au putut atinge aceste cincisprezece obiecte necunoscute. Un responsabil de control al aeroportului din Taoyuan i-a spus corespondentului nostru: „Când am descoperit aceste obiecte zburătoare neidentificate, am avertizat imediat avionul de linie de la Guotai care zbura pe deasupra aeroportului. Transmisionistul avionului care se afla la 3048 m altitudine a anunţat că putea să vadă aceste cincisprezece obiecte, însă radarul nu le detecta”.
Conform unei surse de informaţii sigure, organismele militare de aici nu au putut nici ele explica acest fenomen neobişnuit.

Cai Zhangxian, director al observatorului astronomic din Taipei, ne-a spus: „Eram în drum, pe podul din Taipei, când am descoperit aceste cincisprezece obiecte luminoase bine ordonate. M-am întors imediat la observator pentru a studia acest fenomen şi a încerca să-l explic”.
Directorul observatorului Zhang a spus: „Ţinând cont de configuraţia planetelor pe cer, în acest moment nu erau vizibile decât Venus şi Mercur la nord-vest de Taiwan. Deoarece aceste cincisprezece obiecte luminoase se aflau foarte aproape de orizont, nu se puteau îndrepta spre ele instrumentele de observare ale observatorului Yuanshan”.
Adunând toate informaţiile şi toate mărturiile, directorul Zhang a făcut o analiză aprofundată a fenomenului, însă până acum încă nu a reuşit să-l explice. Cu toate acestea, a remarcat că nu toate obiectele zburătoare neidentificate sunt în mod obligatoriu farfurii zburătoare. Orice s-ar spune, astăzi încă nu se ştie originea acestor cincisprezece puncte luminoase misterioase.
Departamentul Apărării din Taiwan a comunicat că radarele sale nu au detectat aceste cincisprezece obiecte necunoscute. Forţele terestre şi aeriene au afirmat că în seara respectivă nu au efectuat nicio manevră militară.
Cartierul General al Forţelor Aeriene a notat că pe parcursul apariţiei obiectelor necunoscute armata nu lansase niciun aparat zburător care să nu poată fi detectat de radare. În consecinţă, nici Forţele Aeriene nu puteau furniza explicaţii referitor la originea obiectelor necunoscute.
Departamentul Apărării din Taiwan a intrat în contact cu unităţile Forţelor Terestre care i-au răspuns că nu efectuaseră nicio manevră aeriană în acel moment. Conform unui expert din Departamentul Militar, pot fi excluse baloanele-sondă pentru explicarea acestui fenomen, deoarece cele cincisprezece puncte luminoase navigau în rânduri perfecte, distanţele dintre ele rămâneau neschimbate, ceea ce demonstrează că aceste obiecte zburătoare erau ghidate sau teleghidate.
Lin Wenwei, chinez de peste mare, cunoscut ufolog, mi-a trimis ziarul Minsheng Bao din 10 iunie 1981 care conţine următoarea informaţie:

DEASUPRA ORAŞULUI TAIPEI AU APĂRUT 16 OBIECTE LUMINOASE NEIDENTIFICATE
Taipei, 10 iunie (de la corespondentul nostru).
— Ieri seara, în jurul orelor 6-7, au fost descoperite şaisprezece puncte luminoase pe cer către nord-vest (puţin sub planeta Venus).
Aceste puncte luminoase, de dimensiuni inegale, erau dispuse astfel: un obiect, cel mai mare, se afla deasupra celorlalte cincisprezece relativ mai mici, care se repartizau de-a lungul unei axe nord-sud. Nu erau nici foarte strălucitoare, nici foarte sus pe cer.
Cai Zhangxian, directorul observatorului astronomic din Taipei, se deplasa în acest moment cu motocicleta pe podul din Taipei. A descoperit aceste obiecte zburătoare la orele 7:08, dar în acel moment nu mai rămăseseră decât nouă obiecte pe cer, iar la 7:14 dispăruseră toate.
Conform aprecierii directorului Cai, obiectele zburătoare neidentificate se aflau sub Venus, aproximativ deasupra strâmtorii Taiwan, la 5° înălţime unghiulară şi se dispersau de la 10° la 15°. Ele formau cu Venus un triunghi isoscel. Erau mai puţin strălucitoare decât Venus, magnitudinea lor era aproape de zero.
Martor ocular, directorul Cai consideră că era dificil să dea o explicaţie ştiinţifică acestui fenomen. Dumnealui a calificat aceste obiecte drept nişte OZN-uri. A afirmat că în mod cert nu este vorba de avioane, cu atât mai puţin de rămăşiţe ale unui satelit artificial.
Ding Yuocun, director al biroului meteorologic din Taiwan, nu a văzut acest fenomen, însă a plecat imediat la staţia astronomică care se află la ultimul etaj al clădirii, unde observatorii i-au descris detaliat ceea ce se întâmplase pe cer. Directorul a crezut că era posibil vorba de rămăşiţele unui satelit artificial. În 1980 deja se produsese un fenomen neobişnuit. Unii experţi analizaseră mărturiile şi ajunseseră la concluzia că era vorba despre un satelit căzut în atmosferă. Acest obiect zburător avea un cap strălucitor şi o coadă luminoasă în formă de evantai şi rămăsese pe cer timp de un minut.
Dar în ceea ce priveşte cele şaisprezece puncte luminoase din 1981, directorul observatorului Cai a respins ferm ipoteza

conform căreia acestea ar fi putut fi nişte rămăşiţe ale unui satelit artificial căzut în atmosferă. Dumnealui a precizat că în acest caz punctele luminoase ar fi trebuit să se deplaseze, în timp ce în realitate obiectele necunoscute pe care le văzuse păreau nemişcate pe cer.
Ieri seara, observatorul din Taipei a primit nenumărate apeluri telefonice. Martorii oculari îşi împărtăşeau detaliat observaţia. Toate aceste rapoarte vor fi analizate şi se va putea da apoi o explicaţie corectă.
11 IUNIE 19^1: URMĂRIT DE UN OZN ENORM
Yao Zhian, muncitor la uzina mecanică din oraşul Xian, provincia Shaansi, a raportat:
Pe 11 iunie 1981, aproximativ la orele 1:10, am părăsit uzina pe bicicletă pentru a mă întoarce acasă. Familia mea locuieşte la periferie şi trebuia să trec pe un drum pustiu la acea oră. Exact după ce am trecut prin faţa stadionului, deasupra mea a apărut un obiect roşu-portocaliu. Am ridicat capul să mă uit la el. Era de mărimea unei roţi de camion, dominat de o boltă strălucitoare, iar partea inferioară era plată. Mai întâi, l-am crezut nemişcat pe cer. Dădeam repede din pedale şi am ajuns rapid la nivelul şcolii primare din Xiaozhai, destul de departe de oraş. Când am făcut o cotitură de 20° şi am pornit pe o cărare, am constatat că acest obiect roşu-portocaliu se afla deja în faţa mea, deasupra a doi copaci. Era mai sus decât la început şi conturul său devenise mai clar. Nu auzeam niciun zgomot. Atunci mi s-a făcut frică şi am mărit viteza. Când am ridicat capul să mă uit la el încă o dată, acesta dispăruse în mod misterios misterios. Cu toate acestea, când am ajuns la intrarea în satul meu, spre marea mea mirare, se afla în faţa mea, pe un acoperiş, şi atunci am înţeles că mă aştepta acolo! Simţeam o frică straşnică şi nu mă mai ţineam pe bicicletă. Am coborât şi, împingând bicicleta, am intrat cu teamă în sat. În acel moment, obiectul necunoscut s-a transformat într-o clătită roşu-portocalie, de formă mai curând ovală. A decolat brusc, vertical, şi a zburat foarte repede către nord. Apoi a mai încetat

o dată orice mişcare (poate pentru a mă privi pentru ultima dată) şi, peste două secunde, s-a stins brusc.
»
13 IUNIE 19^1: OBIECT CIUDAT SUS PE CER
O vânzătoare de librărie din districtul Wuishan din circumscripţia administrativă Dali din provincia Yun’nan mi-a trimis un raport de observare, descriindu-mi un OZN apărut într-o regiune muntoasă îndepărtată din China de Sud.
Dali, 17 iulie 1981 Redactorului-şef adjunct Shi Bo
Tovarăşe,
Pe 13 iunie 1981, la orele 19:40, împreună cu soţul şi copilul meu ne duceam să vizionăm un film. Când am ajuns la răscrucea circumscripţiei administrative a oraşului nostru, acolo se aflau mulţi trecători care se uitau la cer către nord-est. Instinctiv, am ridicat capul şi am văzut un obiect lung care emitea o lumină argintie. Acesta se afla suspendat vertical pe cerul complet albastru, ai fi zis că era un cristal lung şi sclipitor. Deodată a început să proiecteze o culoare roşu-portocalie şi să zboare cu o viteză foarte mare, mai repede decât un avion cu reacţie. Lungimea sa aparentă era de peste 40 cm. Nicio stea nu străluceşte ca acest obiect.
Pe terenul unde urma să fie proiectat filmul în aer liber, spectatorii încă discutau despre obiectul văzut adineaori. O femeie mi-a spus că îl văzuse cu o jumătate de oră mai devreme. La început fusese un mic punct luminos, nemişcat pe cer; apoi crescuse şi atinsese talia unui copil de doi ani. Îşi schimba permanent culoarea: argintie, alb-albăstrie, roşu-portocalie… şi rămânea foarte sus pe cer, poate la 10000 m altitudine; nu se rotea, nu se auzea niciun zgomot.
în regiunea noastră muntoasă sunt văzute deseori fenomene neobişnuite care apar pe cer. O dată a fost văzut un trabuc mare argintiu zburând cu o viteză vertiginoasă deasupra muntelui din partea de vest. Acest „trabuc” era foarte lung; nu au fost zărite hublouri. Mulţi martori l-au văzut noaptea.
Dun Youzheng

17 IUNIE 19^1: UN OZN A SURVOLAT TREI PROVINCII
Pe 17 iunie 1981 numeroase persoane au văzut un OZN. Martorii fac parte din în trei provincii: Hebei, Anhui şi Jiangsu. Rapoartele de observaţie ne-au informat că acest OZN a apărut pe cerul Pekinului şi a dispărut deasupra Shanghaiului, trecând pe deasupra provinciilor Hebei, Anhui şi Jiangsu. Am pe biroul meu peste o sută de scrisori sau rapoarte referitoare la acest caz; citez aici unele dintre ele în ordine cronologică.
RAPOARTE VENITE DIN PEKIN
1. Scrisoarea care mi-a fost adresată de către Sun Baosheng, operator de filme al echipei cinematografice de genişti militari aparţinând de regiunea militară Pekin:
Pekin, 18 iunie 1981
Tovarăşe,
Pe 17 iunie 1981, la orele 20:05, ne aflam în campus, aşteptând începerea unui film proiectat în aer liber. Deodată am văzut pe cer către vest un fum alb ca nişte dinţi de ferestrău. Privindu-l un moment, am descoperit că la capătul acestui fum se afla un obiect în formă de pălărie care urca rapid. Nu am văzut niciodată un obiect asemănător; ne-am grăbit să intrăm pentru a lua un aparat de fotografiat, însă când ne-am întors, pălăria dispăruse misterios, lăsând fumul alb ca nişte dinţi de ferestrău pe cerul albastru. Acest fum a persistat timp de aproximativ o oră.
Peste o mie de spectatori au fost martorii acestui fenomen neobişnuit. Majoritatea dintre ei credeau că era un avion, dar eu cred că nu, deoarece fumul emis de un avion nu apare niciodată ca nişte dinţi de ferestrău; de altfel, obiectul în formă de pălărie urca vertical cu o viteză care nu poate fi atinsă de un avion.
Sun Baosheng

2. Raportul lui Liu Fangtian, şofer al companiei de transporturi din Pekin.
CE-I ACEASTA?
Ieri seara (17 iunie 1981), în timpul emisiunii programului de televiziune, am ieşit să-mi satisfac o necesitate naturală. Era 8:05 şi era întuneric. Când am ajuns la poarta curţii noastre, am văzut pe cer, către vest-sud-vest, un obiect de mărimea lunii pline. Acesta urca rapid, urmat de o coadă roşu-portocalie înconjurată de o ceaţă. L-am privit timp de aproximativ douăzeci de secunde şi m-am întors în casă pentru a-i chema pe ai mei. Soţia mea a ieşit cu o lunetă. Din păcate, în acest moment obiectul deja dispăruse şi pe cer nu mai rămăsese decât un fum galben. Judecând după viteza obiectului, estimez că acesta a fost vizibil în total un minut. Nu făcea niciun zgomot…
Ce era, dacă nu un OZN?
Am în faţa ochilor şi rapoartele lui Hu Dawei, cadru de conducere al Societăţii Industriale de Piese Radio din Pekin, Gong Tiaishen, redactor la Agenţia China nouă, Guan Dongfan, redactor la revista chineză World Books, şi Zhang Shulan, actriţă de la staţiunea meteorologică din Pekin, etc.
RAPOARTE VENITE DIN PROVINCIA HEBEI
Aproximativ douăzeci de rapoarte aproape identice ne-au sosit din provincia Hebei, de aceea nu citez decât unul în aceastâţ lucrare. Acest raport a fost scris de un muncitor pe nume Liu Ruixiang.
Sunt muncitor la uzina de articole de fierărie din districtul Yixian din provincia Hebei. Pe 17 iunie 1981, în jurul orelor 20:08, soarele deja asfinţise. Eu săpam un câmp în apropierea casei mele. Deodată, nişte ţărani din satul meu au început să strige: „Uitaţi-vă repede! Oh! Oh! Ce-i se vede pe cer?” Asta m-a mirat mult. Ridicând privirea, am văzut un obiect circular, către vest. Acest obiect se afla foarte departe de mine, însă diametrul său părea să fie de două ori mai mare decât cel al lunii pline, iar viteza era de zece ori mai mare decât cea a unui avion cu reacţie.

Cum creasta muntelui era acoperită cu nori mari negri, nu se ştie în ce moment apăruse obiectul necunoscut, ieşit din nori, acesta a făcut nişte zigzaguri, apoi a rămas nemişcat timp de trei secunde, pentru ca mai apoi să ia foarte repede înălţime. După un minut a dispărut printre nori.
Acest obiect roşu-portocaliu avea o coadă luminoasă galbenă. Am impresia că această coadă era de fapt o ceaţă. După ce obiectul circular a dispărut, ceaţa a mai şerpuit pe cer timp de circa cincisprezece minute. Peste zece persoane au privit fenomenul lângă mine, nu am auzit niciun zgomot.
RAPOARTE VENITE DIN PROVINCIA ANHUI
Se pare că OZN-ul din 17 iunie 1981 ar fi rămas în cerul provinciei Anhui pentru un timp destul de lung. El a părăsit provincia Hebei şi a intrat în spaţiul aerian al provinciei Anhui. Cadre de conducere, profesori, muncitori, ţărani şi locuitori l-au văzut şi unii mi-au trimis rapoarte.
1. Raportul lui Mu Jiaoling, artist de la Palatul Cultural din districtul Haoxian din provincia Anhui:
UN OZN TRECE LA NORD-EST DE
CENTRUL DISTRICTULUI HAOXIAN
în acea seară (astăzi suntem în 17 iunie 1981), m-am întors de la muncă împreună cu tovarăşul meu Han Yuansheng. Când am ajuns la intrarea în centrul districtului, am văzut o sferă plată pe cer; aceasta semăna foarte mult cu o farfurie. Zbura dinspre nord spre vest, emiţând o lumină foarte puternică. Ne-am uitat amândoi la ceasurile noastre care indicau orele 20:09. Acest obiect aluneca silenţios cu o dâră galbenă aurie în zigzag. Lucru straniu, această dâră s-a detaşat de farfuria roşu-portocalie după un minut. Farfuria a continuat să zboare către vest când deodată şi-a schimbat direcţia, orientându-se către est. În cele din urmă a dispărut în depărtare. Dâra luminoasă a mai rămas pe cer şi nu a dispărut decât la 20:25.
Când a apărut obiectul zburător neidentificat, luna se afla spre sud-est. Obiectul era de cinci ori mai strălucitor decât cele mai strălucitoare stele. Cât priveşte dimensiunea sa, aceasta era cea a lunii pline.

Când ne-am oprit să privim acest obiect necunoscut, erau trei ţărani care lucrau lângă un hambar. Noi i-am strigat şi acest fenomen i-a mirat foarte mult.
Pentru a se obţine cât mai repede posibil date despre acest caz OZN, am început să scriu acest raport de observare imediat cum m-am întors acasă. Sper că el să contribuie la cercetarea OZN.
2. Raportul lui Su Lai, muncitor la o mină din sudul provinciei Anhui:
Data: 17 iunie 1981.
Ora: 20:35.
Locul: satul Suda, comuna populară Jiangji, districtul Lixing, provincia Anhui.
Martori: Su Jingsheng, 12 ani, elev.
Xiao Liu, 18 ani, ţăran.
Su Qingzhang, 54 ani, medic, tatăl lui Su Lai.
Su Lai, 30 ani, muncitor la o mină din sudul provinciei Anhui.
Circumstanţele: Aproximativ la orele 20:30, Xiao Liu şi alţi doi copii care prindeau insecte pe câmpuri au zărit deodată un obiect zburător luminos pe cer, către nord-vest. Acest obiect semăna foarte mult cu o farfurie. El zbura cu o viteză vertiginoasă către sud-est. Emiţând o lumină albă, orbitoare, obiectul în formă de farfurie lăsa în urma sa o dâră luminoasă destul de lungă. Cei doi copii s-au speriat şi au început să plângă.
Su Jingsheng a spus că el se distra la vest de sat când deodată a descoperit o lumină apărută pe cer, către nord-vest. Era un obiect luminos de mărimea unui ou. Acest obiect se îndrepta rapid către sud-est, emiţând o lumină albă. Deodată şi-a schimbat direcţia şi lumina lui a devenit roşie. Pe parcursul zborului, obiectul a rămas nemişcat câteva secunde. Apoi a devenit mai gros şi mai lung. Scotea un fum, fără niciun zgomot.
Su Qingzhang lucra pe câmpuri când a auzit nişte strigăte de groază. A ridicat capul şi a văzut un obiect luminos pe cer, către nord-vest, care semăna cu un dragon foarte lung, al cărui cap era strălucitor şi a cărui coadă^erpuia neregulat. Acesta zbura cu o viteză foarte mare către est. Apoi acest dragon s-a oprit un moment şi a devenit complet galben.

Su Lai se afla în casa sa. Auzind strigătul lui Su Jingsheng, a ieşit în grabă şi a văzut un obiect lung pe cer, către nord-vest. Capul obiectului era orientat către est şi coada către nord-vest. Lungimea lui aparentă era de 5 m şi era foarte gros. Capul era alb şi mijlocul roşu-portocaliu, coada galbenă, aproape cenuşie. Obiectul zburător neidentificat a dispărut în jurul orelor 20:50.
Toţi aceşti martori oculari au afirmat că obiectul zbura fără zgomot scoţând un fum galben.
3. Raportul lui Lin Sidian, muncitor într-o băcănie din comuna populară Pancun din districtul Jiashan:
Locul de observare: a unsprezecea echipă de producţie din comuna populară Pancun.
Data: 17 iunie 1981.
Ora: poate 20:50.
Martori: Fong Hongguo, licean.
Fong Honglin, elev.
Alţi doi ţărani adulţi, analfabeţi.
Mărturia: Aproximativ la orele 20:50, Fong Hongguo şi Fong Honglin, doi fraţi gemeni, tăiau iarba pe marginea Şoselei nr. 5. Au descoperit pe cer, către nord-vest, un obiect mai mare decât soarele la răsărit. Era o sferă de foc care zbura cu o viteză incredibilă către est. După un minut de zbor, s-a oprit brusc şi a rămas nemişcată timp de încă un minut, devenind mai mare, însă mai puţin strălucitoare. Martorii au constatat că obiectul era proeminent în centru şi ascuţit deasupra şi dedesubt. Deodată în jurul său a apărut o coroană luminoasă care creştea fără încetare. Şi brusc obiectul şi-a luat foarte repede zborul şi a dispărut cât ai clipi din ochi.
RAPOARTE VENITE DIN PROVINCIA JIANGSU
1. Raportul lui Gao Rongguang, ţăran din comuna populară Songlou din districtul Fongxian din provincia Jiangsu:
RAPORTUL MEU DE OBSERVARE A UNUI OZN
Pe 17 iunie 1981, aproximativ la ora 21 (ora Pekinului), era un timp foarte frumos, însă era o căldură sufocantă fără nicio adiere de vânt. În timp ce ţăranii din satul meu luau aer sub

copaci, noi am văzut un obiect zburător de formă ciudată care se îndrepta dinspre vest spre nord-est. Capul său era o sferă mare de foc galbenă şi obiectul ducea în urma sa o coadă lungă multicoloră şi orbitoare.
Viteza sa ar fi putut fi cea a unui avion de linie, însă forma lui ni se părea stranie, deoarece partea din faţă în formă de sferă avea un diametru de peste 50 cm, ca o farfurie. Acest fenomen ne-a mirat mult şi nimeni nu văzuse niciodată un obiect asemănător.
Pe parcursul observaţiei noastre, nu am auzit niciun zgomot. Obiectul a rămas în câmpul nostru vizual în total douăzeci de minute. În cele din urmă a dispărut spre nord-est.
2. Raportul lui Li Binli, Ren Jianmin, Yao Chunsheng, Jian Yong şi Zhang Wei, din oraşul Lianyungang, din provincia Jiangsu:
Suntem soldaţi ai unei unităţi a Armatei Populare de Eliberare a Chinei staţionate în oraşul Lianyungang. Pe 17 iunie a acestui an (1981), aproximativ la orele 20:05, făceam sport pe teren. Ren Jianmin a descoperit deodată un obiect zburător care emitea o lumină albă pe cer, către nord-vest. Acest obiect lua din ce în ce altitudine şi semăna cu două farfurii răsturnate una peste alta. El era înconjurat de o lumină roşie. L-am observat timp de două minute. În cele din urmă a dispărut în nori.
RAPORT VENIT DIN SHANGHAI
Liu Qibing, muncitor la uzina de tuburi electronice din Shanghai, mi-a scris în legătură cu un OZN care, puţin după orele 20, ar fi survolat dinspre nord spre sud-est oraşul Pekin, provincia Hebei, provincia Anhui, oraşul Lianyungang din provincia Jiangsu şi ar fi ajuns în sfârşit pe cerul oraşului Shanghai. El povesteşte:
în noaptea de 17 iunie 1981, am văzut împreună cu tovarăşii mei un obiect neobişnuit pe cerul Shanghaiului. Era 20:10-20:20. Pe cer, la nord-est de Shanghai, am văzut mai întâi o stea care se deplasa lent. Avea o culoare galbenă. După un moment aceasta s-a oprit pentru o clipă, apoi a început din nou să zboare
172 Shi Bo către sud-est. Devenea din ce în ce mai mare şi atunci am remarcat că avea o forma ciudată, era cea a două farfurii lipite una de alta. Fără niciun zgomot, obiectul survolă oraşul Shanghai şi a dispărut în depărtare deasupra marelui ocean.
A doua zi am vorbit despre observaţia mea la atelier şi mulţi muncitori mi-au spus că au văzut şi ei această stea.
27 IUNIE 19Ă1: UN GRUP DE OZN-URI PE CERUL DIN ZIBO
Pe parcursul primei jumătăţi a lunii iulie 1981, am primit două scrisori provenite din Zibo, provincia Shandong. Ele relatează acelaşi fenomen OZN. Scrisoarea lui Shi Wenglu:
Zibo, 1 iulie 1981
Dragă tovarăşe redactor,
Pe 27 iunie 1981 s-a întâmplat un eveniment interesant pe cerul oraşului Zibo din provincia Shandong. A fost văzut un grup de OZN-uri de formă rotundă.
Pe 27 iunie la orele 3:30 după-amiaza, am dat drumul la televizor, însă era un bruiaj puternic. Am ieşit în curte să examinez antena şi în acest moment am remarcat trei obiecte luminoase rotunde dispuse în triunghi, care zburau dinspre nord-est către sud-vest. După un moment, am văzut alte două sfere luminoase îndreptându-se dinspre nord spre sud, ca mai apoi să se îndrepte către vest. Am mai remarcat câteva alte obiecte de formă rotundă care stăteau nemişcate pe cer. În total erau de la treisprezece până la cincisprezece OZN-uri, toate de mărimea unui bol. Toate au dispărut brusc.
Shi Wenglu (poliţist)
Scrisoarea lui Li Zhonghua:
Zibo, 9 iulie 1981
Dragă tovarăşe,
Mă numesc Li Zhonghua, sunt un tânăr muncitor de la minele de bauxită aparţinând oraşului Zibo. Pe 27 iunie a acestui an, am văzut un grup de obiecte zburătoare neidentificate. Erau mii de martori.
China şi extratereştrii în ziua respectivă, în jurul orelor 3 după-amiază, mergeam pe o stradă împreună cu nişte prieteni. Deodată am remarcat, foarte sus pe cer, trei obiecte luminoase care zburau repede dinspre est spre sud-vest. Dar atunci când aceste obiecte au ajuns în raza vizuală a turnului antenei de televiziune, ne-am dat seama că zburau destul de încet, deoarece un nor care se deplasa în sens opus ne dăduse o impresie greşită. Aceste trei obiecte formau un triunghi isoscel. Peste o jumătate de oră, am văzut alte trei obiecte dispuse în acelaşi mod. Aceste două grupuri de OZN-uri au zburat alături spre sud-vest. Peste o jumătate de oră, alte trei obiecte albe au apărut pe cer către vest, acestea formau de asemenea un triunghi, ca şi primele două grupuri pe care le văzusem. În total erau nouă obiecte zburătoare neidentificate, care formau trei triunghiuri asemănătoare şi zburau împreună încet către sud-vest. Primele şase obiecte au dispărut mai întâi printre nori, iar ultimele trei au rămas pentru un moment nemişcate pe cer, ca mai apoi să dispară la rândul lor în depărtare, înainte de dispariţia ultimelor trei obiecte luminoase, mă întorsesem acasă şi ieşisem înarmat cu o lunetă, graţie căreia am putut observa forma exactă a OZN-urilor care erau în realitate nişte cilindri. Prietenii mei au observat şi ei cu luneta mea şi toţi au văzut nişte cilindri luminoşi.
Fenomenul a dispărut la orele 5:10, de parcă s-ar fi stins nişte becuri. În stradă am auzit nişte oameni spunând că primele trei OZN-uri apăruseră pe cer în jurul orelor 2 după-amiaza.
Asta-i tot ce pot să vă povestesc.
Li Zhonghua
1 IULIE 1961: E UN OZN?
lată o scrisoare care mi-a fost adresată din regiunea autonomă a uigurilor din Xinjiang de către un tânăr soldat pe nume Cui Fengmin.
Urumuqi, 5 iulie 1981 Redactorului şef-adjunct Shi Bo
Dragă tovarăşe,
Sunt un tânăr soldat din garda oraşului Urumuqi. În noaptea de 1 iulie a acestui an, am fost martor al unui fenomen OZN

S/li Bo survenit deasupra oraşului. Prin prezenta, vă aduc la cunoştiţnă ce-am văzut.
Martori: Cui Fengmin şi câţiva soldaţi.
Locul de observare: circumscripţia administrativă de est a oraşului Urumuqi din regiunea autonomă a uigurilor din Xinjiang.
Data şi ora observării: în noaptea de 1 iulie 1981.
Circumstanţe: Pe 1 iulie 1981 (miercuri) la orele 23:55 (ora Pekinului), întins pe patul meu, citeam o revistă; doi colegi cu care împart camera se pregăteau să se culce, când am auzit afară nişte santinele care strigau: „Veniţi repede! Oh, ce-i aceasta pe cer?” Am ieşit în grabă şi am văzut imediat un obiect zburător în formă de coroană. Acest obiect se rotea în jurul propriei axe şi emitea o lumină albăstruie, asemănătoare cu cea a arcului electric. L-am examinat cu atenţie: partea sa superioară era puţin neclară şi partea sa inferioară ni se părea mai luminoasă decât restul. Acesta era în realitate un obiect în formă de pălărie a cărui boltă se afla în sus. Pălăria zbura dinspre sud spre nord, era de mărimea unui lighean.
în acel moment pe cer nu era niciun nor şi aveam o vizibilitate bună. Din când în când, pălăria luminoasă stătea nemişcată şi apoi avansa sacadat. Ceea ce ne-a surprins cel mai mult, a fost că această pălărie a început să scoată pe dedesubt un valde materie sclipitoare. Acest fenomen a durat circa un minut. În cele din urmăpălăria, care nu se afla prea departe de noi, a dispărut brusc. În acel moment era 24:03.
Noi am observat acest obiect neobişnuit timp de şapte-opt minute dar, din păcate, nu am avut aparat de fotografiat.
Cu sinceritate,
Cui Fengmin
P.S. – Nu am auzit niciun zgomot în seara respectivă. Pe 3 iulie 1981, mă aflam în misiune într-o unitate a armatei staţionată pe un munte la 7 km de cazarma noastră. Militarii acestei unităţi mi-au povestit observaţia lor care corespunde întocmai cu ceea ce văzusem pe 1 iulie. Era vorba despre acelaşi fenomen.
2 IULIE 19^1: UN OZN ÎN FORMĂ DE LENTILĂ
Pe 7 iulie 1981, corespondentul nostru special din provincia Heilongjiang mi-a transmis raportul unui şofer din oraşul Yichun, pe nume Zhong Jiguang.

Martor: Shong Jiguang.
Data şi ora observării: 2 iulie 1981 la ora zero fix.
Locul observării: circumscripţia administrativă Xingqing din oraşul Yichun din provincia Heilongjiang.
Detalii:
Pe 1 iulie 1981, noaptea, conduceam un camion pe o şosea pustie.
în jurul orelor 23:50, ajunsesem la pepiniera Tangling, în nordul circumscripţiei administrative Xingqing din oraşul Yichun. În timp ce traversam marele pod peste râul Tangwang, am descoperi brusc un obiect zburător pe cer. S-ar putea spune o lentilă suspendată vertical. Emiţând o lumină gălbuie, obiectul stătea nemişcat. Eram patru în camionul meu. Am dat imediat alarma:
— Priviţi! Ce-i asta?
— Da, ce-i asta? Niciodată nu am văzut ceva asemănător!
— E o farfurie transparentă.
— Nu, mai degrabă o lentilă enormă.
Discutam fără a putea trage o concluzie, nu ştiam să explicăm acel fenomen. Atunci m-am uitat la ceas şi am văzut că era exact miezul nopţii. Nu mi-am oprit camionul la pepinieră ■ şi am schimbat direcţia către est ca să constatăm că şi lentila |transparentă se îndreptase către est. Viteza sa era uniformă. Obiectul nu făcea niciun zgomot. Peste zece minute dispărut; spre nord-est.
7 IULIE 1961: 0 VÂNĂTĂ METALICĂ
j. Raportul următor mi se pare cu adevărat interesant, [deoarece martorul spune că a văzut un OZN metalic în formă Ide pătlăgică vânătă. În scrisoarea sa către redacţia revistei \Explorarea OZN, Zheng Yurong, martor din oraşul Chongqing, ^povesteşte:
l.
£ Pe 7 iulie 1981, în jurul orelor 10, mă duceam la piaţa liberă pă cumpăr nişte legume. Mergeam către nord. Deodată am auzit
176
S/li Bo un vâjâit de avion. Am scotocit cu privirea cerul şi am văzut un avion care zbura dinspre vest spre est. Însă în acelaşi timp am remarcat pe cer, către vest, un obiect de culoare argintie care se deplasa în linie dreaptă. Forma sa era foarte ciudată: o vânătă mare metalică. Zbura dinspre nord spre sud. Cum avionul făcea mult zgomot, nu ştiam dacă acest obiect făcea şi el zgomot. Peste câteva clipe avionul a dispărut şi nu mai auzeam niciun zgomot.
Obiectul în formă de vânătă era metalic, deoarece reflecta puternic lumina soarelui. Zbura la aproximativ 2000 m de mine. Era de dimensiunea unei tălpi de pantof de bărbat. Pe întreg parcursul celor şapte minute ale observaţiei mele, nu şi-a schimbat nici culoarea, nici direcţia.
24 IULIE 1961: UN OZN ÎN FORMĂ DE SPIRALĂ DEASUPRA CHINEI
Pe 25 iulie 1981, la 2 dimineaţa, pârâitul telescriptoarelor redacţiei agenţiei unde muncesc a sfâşiat tăcerea nocturnă. Tovarăşul meu Wang, care era de serviciu, mi-a dat o telegramă pe care era scris cuvântul „interesant”. Am apucat-o şi am început să citesc fără întârziere:
A fost văzută o stea luminoasă de mărimea lunii pe cerul din nord, de la 22:30 la 23:30 pe 24 iulie. Detaliile vor fi date mai târziu. Q.Z.
Q.Z. Este corespondentul nostru special în provincia Sichuan. Această depeşă scurtă mi-a amintit de frecventarea de către un OZN a cerului acestei provincii, situate în sud-estul Chinei.
Peste o jumătate de oră, prietenul meu Wang venea să-mi pună pe birou un pachet de depeşe care relatau nişte observaţii OZN, depeşe trimise de către corespondenţii Agenţiei care activau în provinciile Guizhou, Yun’nan, Qinghai, Ningxia, Gansu, Hebei, Henan, Xinjiang, şi care anunţau că nişte oameni văzuseră pe cer un obiect zburător luminos neidentificat. Raportul de observare al unui ţăran din provincia Guizhou m-a interesat în mod deosebit. Acest ţăran, Tian Jinfu, i-a spus corespondentului nostru:

Pe 24 iulie, în jurul orelor 23:20, în timp ce uscam tutunul în curte, am zărit deodată o stea rotundă, de mărimea lunii, care ilumina cerul către nord.
Peste două minute, în dreapta şi în stânga acestui obiect a apărut o „coadă luminoasă”; această coadă se lungea întruna şi a început să se răsucească în jurul stelei. Când coada luminoasă făcuse cinci tururi, obiectul se asemăna foarte tare cu un dragon în formă de spirală suspendat pe cerul senin. Steaua propriu-zisă forma capul, iar cele cinci cercuri luminoase corpul şi coada. Ce spectacol splendid! Dragonul era transparent şi partea vestică, ca un curcubeu, multicoloră: gălbuie, verzuie şi roşie. Până atunci observaţia durase cinci minute.
„Dragonul în formă de spirală” se întindea pe un diametru de aproximativ 2 m. Când şi-a căpătat forma definitivă, a început să se deplaseze către nord-vest. În acel moment, un nor mare negru l-a acoperit şi l-am pierdut pentru moment din vedere, dar încă îi puteam desluşi vag luminozitatea. „Dragonul” a rămas invizibil timp de două minute bune. Apoi a apărut din nou şi a continuat să avanseze către nord-vest. Peste două minute a dispărut complet, încetul cu încetul, în depărtare.
Corespondentul de la Guizhou mai spune în această depeşă că Wu Guoguang, preşedintele comitetului ştiinţific şi tehnic al districtului autonom Shui, descoperise în noaptea de 24 iulie 1981 pe cerul districtului său un obiect ciudat, foarte luminos, în formă de ventilator, care se rotea în sensul contrar acelor unui ceasornic şi a dispărut subit trei minute mai târziu.
în provincia Sichuan, martorii oculari au fost foarte numeroşi. O depeşă spune că în oraşul Xichang peste trei mii de spectatori care priveau un film în aer liber la 22:35 au văzut acest obiect în formă de spirală. Martorii afirmă că, la prima vedere, steaua centrală a acestui fenomen splendid semăna cu o sferă de cinci-şase ori mai luminoasă decât cele mei strălucitoare stele. Acest obiect emitea nişte lumini alb-verzui. El se deplasa lent dinspre nord-vest spre sud-vest. Observaţia a durat în total un minut.
O altă depeşă ne informează că în Tibet nişte oameni au văzut, în noaptea de 24 iulie, un obiect zburător de mărimea unei mingi de ping-pong. Acest obiect era înconjurat de lumini alb-verzui de intensităţi variate. El se deplasa cu o viteză de 120 km/oră; observaţia a durat în total şapte minute.

RAPOARTE DE OBSERVARE
La câteva zile după evenimentul din 24 iulie 1981, am primit sute de scrisori şi rapoarte de observare. Am ales câteva dintre ele pentru a dovedi existenţa fenomenului.
1. Rapoarte venite din provincia Henan
Wang Aining, cadru de conducere al Administraţiei farmaceutice a municipalităţii din Loyang, provincia Henan:
Cam pe la orele 10:40, în noaptea de 24 iulie 1981, tocmai mă culcasem când i-am auzit pe oameni strigând în curte: „Farfurie zburătoare!” Sunt un pasionat al fenomenului OZN. Prin urmare, m-am repezit afară pentru a vedea ce se întâmpla cu adevărat.
Nu prea sus pe cer se afla un obiect zburător de mărimea unui lighean. Acesta se îndrepta dinspre est spre vest, rotindu-se. Emitea nişte lumini albăstrii strălucitoare, înconjurat de nori ceţoşi de culoare albă. L-am evaluat diametrul la 20 m. Judecând după nori, vedeam limpedecă obiectul zburător se rotea în sensul acelor unui ceasornic. În acel moment cerul era senin şi curat. Am privit obiectul timp de aproximativ cincisprezece minute; nu se auzea niciun zgomot. Apoi obiectul a dispărut în depărtare. Locuitorii din cartier spun că nu era un satelit şi cu atât mai mult un balon-sondă, un avion sau o stea căzătoare. Au fost peste o sută de martori.
Zhang Hongsheng, cadru de conducere al Biroului de Educaţie ataşat municipalităţii din Xinxiang, provincia Henan:
La orele 22:45, în noaptea de 24 iulie 1981, în timp ce mă aflam în ţinutul meu natal, a fost văzut pe cer, către nord-vest, un obiect strălucitor de formă ciudată. Judecând după culoarea şi forma sa, cred că era exact lucrul despre care vorbeşte foarte mult: un OZN. L-am alertat imediat pe ceilalţi săteni. Am observat acest obiect timp de peste zece minute. El a dispărut în depărtare. Obiectul zburător se deplasa încet, emiţând nişte lumini albăstrii şi avea un nucleu dens, de mărimea unui ou de gâscă.
2. Raport venit din provincia Hebei
Shi Zengxiang, locuitor al oraşului Baoding, provincia Hebei:

La orele 6:45 seara, pe 24 iulie, am văzut cu propriii mei ochi un obiect zburător neidentificat. Toată familia mea, aşezată în curte pentru a lua masa de seară în aer liber, a observat un obiect luminos care zbura pe cer, către nord, într-o direcţie apropiată de cea a Stelei Polare. Soarele încă nu apusese, însă obiectul se vedea clar, deoarece emite nişte lumini foarte strălucitoare. L-am privit cu atenţie şi, observându-l, am descoperit că avea în jurul său nişte lumini roşii, verzi şi albastre. Se deplasa încet, fără niciun zgomot. Observaţia noastră a durat douăzeci şi trei de minute.
3. Raport venit din regiunea autonomă Ningxia:
în scrisoarea lui Hu Hengling, profesor la universitatea din Ningxia, citim:
La orele 10:40 seara, în timp ce mă plimbam împreună cu fiica mea prin campusul universităţii, un obiect bizar ne-a atras atenţia. Acesta era suspendat pe cer, către nord, strălucitor, când nemişcat, când în mişcare lentă. Acest obiect luminos a început brusc să se rotească în jurul propriei axe scoţând nişte lumini ceţoase. Câteva minute mai târziu a dispărut în cer.
4. Raport venit din Regiunea autonomă a Mongoliei Interioare:
Zhang Jihua, profesor de fizică la şcoala secundară nr. 34 din oraşul Huhehaote:
Puţin după orele 10:30, în noaptea de 24 iulie 1981, socrul meu Wu Kuai ieşi din casa sa pentru a lua aer. El a descoperit pe cer, către sud-vest, un obiect luminos care, lăsând în urma sa o lungă coadă ceţoasă, zbura în direcţia sa. Obiectul emitea nişte lumini galben-portocalii. Era mai mare decât luna plină şi l-a speriat pe socrul meu. Deoarece Wu Kuai nu-i cunoştea volumul exact, nu putea estima distanţa reală între el şi obiectul zburător. Dar socrul meu a avut impresia că OZN-ul zbura cu viteza unui avion de linie. Nu a auzit vreun zgomot. Când a vrut să-şi strige soţia, obiectul a dispărut brusc. Socrul meu a continuat să observe, de unul singur, cerul gol. După mai mult de zece minute, obiectul luminos şi-a făcut din nou apariţia pe cer, către vest. În acel moment nu mai avea coada luminoasă, dar din partea superioară şi cea inferioară a obiectului au ţâşnit concomitent două coloane de lumină, mai strălucitoare decât

corpul principal. Wu Kuai a strigat-o imediat pe soţia sa Xue Fengying. Alarmat, un vecin, Fu Genxi, a ieşit şi el din casă. Au privit împreună acest fenomen neobişnuit până la dispariţia sa completă. Obiectul zbura mereu fără zgomot. Observaţia lor a durat trei minute.

5. Rapoarte venite din provincia Qinghai Xiu Haiqing, Yang Haiying, Han Shouzhi, Li Zhenghai: în noaptea de 24 iulie 1981, am văzut concomitent, însă din două locuri aflate la 20 km distanţă, un fenomen OZN.
Pe 24 iulie 1981 cerul era senin şi înstelat. O unitate a Armatei Populare de Eliberare a Chinei staţionată în ţinutul Haiye proiecta un film în aer liber pentru locuitorii din împrejurimi. Ridicând capul, Xiu Haiqing, un spectator, a descoperit spre marea sa mirare un obiect strălucitor pe cer, la 50° deasupra orizontului. Obiectul de mărimea unei farfurii cu un diametru de 20 cm zbura fără niciun zgomot. Era înconjurat de trei coroane luminoase concentrice foarte clare şi de alte câteva coroane mai mari, însă nedistincte şi vagi (fig.12). Zbura lent către vest cu o viteză de aproximativ 5 m/s. Cum Xiu Haiqing văzuse mai înainte nişte fotografii ale unor OZN-uri, el s-a gândit imediat că în acest caz era vorba despre un OZN. A strigat: „Un OZN!” Strigătul său a provocat zarvă printre spectatorii care şi-au îndreptat privirea spre obiectul zburător neidentificat. Yang Haiying s-a uitat la ceas, era 10:47. Peste şase-şapte minute, obiectul zburător a „căzut” în spatele munţilor, către vest.
în aceeaşi noapte, la aproximativ douăzeci de kilometri de cinematograful în aer liber, Li Zhenghai se plimba după lectura de seară când a descoperit pe cer, către vest, o lumină galbenă

suspendată ca un felinar la 30° deasupra orizontului. Mai întâi a luat-o drept luna, dar s-a gândit imediat că în acel moment luna nu trebuia să se afle în acea parte a cerului, şi că trebuia să fie un OZN. Era 10:54. Peste cinci minute, obiectul luminos a dispărut brusc, cum s-ar stinge un bec (fig. 13). După meditaţii serioase referitor la ora şi poziţia obiectului necunoscut, credem că în acest caz este vorba despre un OZN. Concluzia noastră este confirmată de un reportaj al unui ziarist al ziarului provincial „Qinghai Ribao” care aminteşte de fenomenul din 24 iulie 1981.

a) cinematograf în aer liber; b) poziţia martorului Li Zhengai; c) lumina galbenă; d) munţii.) Zhao Qunying, membru al echipei geologice chino-franceze, şofer:
La orele 21:20, în noaptea de 24 iulie 1981, mă aflam la recepţia unităţii 89207 a Armatei Populare de Eliberare a Chinei staţionată în oraşul Germu, provincia Qinghai, am văzut un fenomen neobişnuit apărând pe cer, fenomen nemaiîntâlnit: un obiect zburător necunoscut, care semăna foarte mult cu „farfuriile zburătoare” desenate în nişte reviste tehnice chineze, lată detaliile observaţiei mele.
Fac parte din echipa geologică chino-franceză, lucrez aici ca şofer. În iulie 1981, am ajuns în misiune la Germu. La orele 21:20, în noaptea de 24 iulie, îmi verificam camionul în curtea recepţiei militare, când am remarcat pe cer un obiect oval, către vest-nord-vest, la 30° deasupra orizontului. Era înconjurat de

S/li Bo mai multe coroane luminoase mai strălucitoare decât stelele. Aveam impresia că diametrul său era de circa 20 m. La început, obiectul zburător avea o formă ovală, însă apoi acesta deveni de formă spirală. După un minut a dispărut, precum soarele care cade după munţi.
6. Rapoarte venite din provincia Yun’nan
Yang Mân, membru al Asociaţiei pictorilor din provincia Yun’nan, cadru de conducere al palatului cultural din districtul Dali şi membru al Asociaţiei de Ştiinţe şi Tehnică din districtul Dali;
în iulie 1981, mj» aflam la spitalul din districtul Dali, provincia Yun’nan pentru a primi îngrijiri. Pe 24 iulie, aproximativ la orele 10:50 noaptea, întins pe patul meu, l-am auzit pe directorul spitalului, Dong Xinxiang, strigând: „Ieşiţi repede să vedeţi un OZNl” Am ieşit în grabă şi în curtea spitalului peste zece oameni au fost martorii unui fenomen neobişnuit pe cer, la est de centrul districtual. Un obiect se îndrepta dinspre sud spre nord, încet, pe orizontală. În seara respectivă cerul era albastru, lipsit de nori, cu multe stele. Am privit obiectul timp de câteva minute până la dispariţia sa completă în depărtare.
Era mai strălucitor decât stelele, de mărimea unui bol, de culoare gălbuie. La început apăruse sub formă de farfurie; după puţin timp în jurul acestui disc au apărut una după alta cinci coroane luminoase. Ansamblul forma un dragon alb transparent răsucit în jurul său şi avea un diametru aparent puţin mai mare de un metru. Coroanele erau albe, întretăiate cu violet. Ele se roteau în sensul contrar celui al acelor unui ceasornic (fig. 14). Pe parcursul observaţiei noastre nu s-a auzit niciun zgomot. Acest fenomen neobişnuit se deosebea mult de tot ceea ce văzusem mai înainte în materie de stele căzătoare, comete, sateliţi, avioane nocturne etc. Ne gândeam cu toţii că era vorba fără niciun dubiu de un OZN. A doua zi, am aflat că spectatorii din cinematograful centrului de district au văzut şi ei acest obiect zburător neidentificat după filmul de noapte.

Fig. 14. Desen al OZN-ului din ziua de 24 iulie 1981, reconstituire făcută de Yang Mân.) Wang Lizheng, responsabil al secţiei C.U.R.O. (Societatea Chineză de Cercetarea OZN-urilor) pentru provincia Yun’nan:
La orele 10:45 noaptea, un vânzător de magazin, Wang Qisun, a ridicat capul şi a văzut pe cer un obiect zburător luminos. A început să strige: „OZN! OZN!” Trecătorii şi locuitorii care luau aer în împrejurimi s-au repezit către uşa postului districtual de poliţie şi se uitau pe cer, toţi cu gura căscată.
Shi Zunsheng, profesor la Institutul de Medicină din Kunmin, adversar convins al fenomenului OZN, şi-a ridicat luneta pentru a cerceta obiectul zburător şi, după zece minute, a fost obligat să-şi schimbe punctul de vedere şi să recunoască, vrând-nevrând: „într-adevăr, acesta e un OZN! Are deasupra un rând de hublouri!” Atunci oamenii s-au „bătut” pe luneta lui… La început, la orele 10:46, Wang Qisun, Li Nen şi circa zece persoane au constatat că acest obiect, aflat la 75° înălţime

Shibo deasupra orizontului, zbura fără zgomot dinspre sud-est în direcţia lor. Viteza sa era de două ori mai mică decât cea a unui avion. Centrul său avea o formă ovală. Din partea sa dreaptă au ţâşnit lent şase coroane luminoase de culoare aurie. Întreg ansamblul părea de multe ori mai mare decât luna plină, cu un diametru aparent puţin mai mic de un metru. OZN-ul se rotea în sensul contrar celui al acelor unui ceasornic.
Cel mai semnificativ este că centrul era format clar ca din două capace de ceaşcă de ceai lipite, de culoare albăstruie, care dădea impresia de metal. Partea superioară era înconjurată cu un rând de ferestre a căror dimensiune şi distantă erau identice (fig. 15).

— V-.’.V
Fig. 15. Desen al OZN-ului din ziua de 24 iulie, reconstituire de Shi Zunsheng. A) de câteva ori mai mare decât luna lină; b) centrul cu un şir de ferestre.) Li Shoutang, profesor la liceul nr.3 din Huizhi, provincia Yun’nan:
Sunt un bătrân profesor de la ţară, locuiesc în comuna populară Yandong, districtul Huizhi. La orele 10:37, în noaptea de 24 iulie 1981, am văzut pe cerul lipsit de nori un obiect luminos cu un nimb imens, însă această viziune era cu mult mai frumoasă decât luna înconjurată de un nimb.
Pe cer, către nord-vest, obiectul luminos avea un nucleu cu un diametru aparent de peste 10 cm, care era în realitate un obiect strălucitor în formă de sferă turtită care emitea nişte lumini

roşu-portocalii. Spectacolul era într-adevăr magnific. Această sferă plată era înconjurată de cinci-şase nimburi foarte frumoase, de culoare albastră. Sfera roşu-portocalie se rotea în sensul acelor unui ceasornic şi ejecta rapid nimburile. Am înţeles imediat că nu era vorba de lună, care încă nu se afla în ultimul său pătrar şi al cărei nimb nu arată niciodată nişte coroane de lumină atât de numeroase şi splendide. În acel moment, am intrat în grabă înapoi în casă pentru a-l chema pe fiul meu şi pe prietenul său Wang (amândoi sunt profesori la liceul meu). Am ieşit din casă. Cum ştiam unde se afla obiectul neobişnuit, l-am regăsit pe cer, către nord-vest, însă atunci când le indicam poziţia obiectului luminos, acesta a căzut brusc. Era 10:40. Fiul meu şi prietenul său nu au putut admira acest frumos spectacol nemaivăzut.
A doua zi, la şcoală, i-am întrebat pe colegii mei dacă văzuseră ceva în ajun la orele 22:30. Mulţi mi-au răspuns că da, unii chiar mi-au descris OZN-ul. Tot ceea ce au spus corespunde bine propriei mele experienţe din noaptea precedentă. Pe stradă am auzit nişte trecători discutând aprins despre OZN-ul care vizitase localitatea noastră atât de îndepărtată de centrele mari.
7. Raport venit din provincia Guizhou
Ma Zhengmin, Long Jizhou:
La orele 22:25 sau 22:35, am descoperit pe cer o coroană de lumini, către nord-nord-est. Aceasta se îndrepta destul de repede către nord-vest, rotindu-se în sensul acelor unui ceasornic. A dispărut în spatele munţilor, însă, peste zece secunde, din locul unde dispăruse a apărut un fulger alb, iar douăzeci de secunde mai târziu, încă un fulger. Această coroană de lumini era alcătuită din mai multe inele luminoase distincte de culori diferite: roşu, verde şi galben.
8. Rapoarte venite din provincia Sichuan
Evenimentul din 24 iulie 1981 a atras în mod deosebit atenţia locuitorilor din provincia Sichuan, prin urmare am primit numeroase rapoarte de observaţie din această provincie. Grupul de amatori de observare a OZN de la Institutul de Ştiinţe de Calcul:
La orele 10:30, în noaptea de 24 iulie 1981, după un film în bala mare a institutului nostru, oamenii au ieşit în curte. Deodată

am văzut o stea strălucitoare de mărimea unui ou deasupra muntelui Dapinshan, către nord-vest (fig. 16-16a). Acest ou luminos creştea continuu şi a devenit foarte repede un obiect strălucitor cu o coadă asemănătoare cu cea a unei veveriţe (16b). Uluiţi, sutele de spectatori şi-au îndreptat privirile spre acest obiect zburător necunoscut. Coada se răsuci imediat şi se desfăcu rapid. Văzut în ansamblul său, fenomenul semăna mult cu luna înconjurată de un nimb. Însă obiectul era de multe ori mai mare decât luna plină (16c). Când coada s-a răsucit de trei ori, am putut vedea că nucleul central se rotea în sensul opus celui al acelor unui ceasornic. Semăna cu o plasă contra ţânţarilor suspendată pe cer (16d). Acest nucleu strălucea intens şi emitea nişte lumini roşii şi albe. Extremitatea cozii era mai palidă şi de culoare albastru-închisă. OZN-ul în formă de spirală continua să se desfăşoare, îndreptându-se către vest (16f). Viteza sa nu era mai mare decât cea a unui elicopter. Diametrul său aparent era de aproape 2 m. L-am văzut coborând în spatele muntelui Dapinshan. În timpul mişcării sale, nucleul a rămas mereu strălucitor şi dimensiunea lui nu se schimbă. Când OZN-ul a dispărut, vârful muntelui era încă luminat şi asta dură peste un minut. În seara respectivă cerul era lipsit de nori şi stelele sclipeau.
Ne aflam atunci la poalele muntelui, câmpul nostru de vizibilitate era foarte limitat. Observaţia noastră nu a durat decât cinci minute. Nu s-a auzit niciun zgomot. Unghiul vizual şi înălţimea obiectului erau aşa cum sunt arătate în figurile 17a şi 17b.
Printre martori se numără ţărani, muncitori, cadre de conducere, ingineri şi tehnicieni, precum şi elevi. În figura 17a se văd oamenii discutând cu însufleţire. Ţinând cont de diferenţele dintre cunoştinţele martorilor şi distanţele între poziţiile de

observare, fiecare furnizează mărturii uşor deosebite, însă fenomenul observat este de netăgăduit.

Pentru a înţelege mai bine acest fenomen, am întreprins nişte cercetări în împrejurimi.

S/i/ Bo
Anchetă întreprinsă pe culmea muntelui Dapinshan. Un proverb chinez spune că cu cât urci mai sus, cu atât se vede mai bine. A doua zi, ne-am căţărat până în vârful muntelui Dapinshan şi am întâlnit nişte munteni care avuseră o vedere mai clară decât a noastră. Ei au afirmat că obiectul era încolăcit ca un „şarpe”, cu un nucleu dreptunghiular plat. El avansa lent rotindu-se în sensul contrar acelor unui ceasornic.
Anchetă întreprinsă în câmpie. Ne-am dus în comuna populară Longquan situată departe de munte şi unde se putea avea un orizont mai larg. Patru martori ne povestesc: „în seara respectivă, luam aer după programele de televiziune, când pe cer a apărut o stea mare strălucitoare ca un bec de 60-100W, către nord-vest. Această stea a crescut rapid şi din ea a ieşit o coadă luminoasă care, răsucită, se desfăşura mereu. Centrul acestui fenomen era complet strălucitor şi transparent; în jurul acestui nucleu erau nişte nimburi largi care se învârteau împreună cu el în sensul contrar acelor unui ceasornic. Obiectul se afla la o înălţime de 35° deasupra orizontului, iar viteza sa era destul de mică. Extremitatea cozii sale scotea nişte lumini şi se puteau număra până la treisprezece circumvoluţiuni în spirală ale acestei cozi în jurul nucleului când nucleul a fost văzut căzând în depărtare. Diametrul aparent al ansamblului era de peste 10 m, iar observaţia a durat timpul cât ai fuma două ţigări şi jumătate”.
Hao Jiang, fotograf la staţia de televiziune din Sichuan: Tocmai am citit numărul 4 al revistei chineze „Explorarea OZN” care mi-a amintit ceea ce am văzut în noaptea de 24 iulie 1981. În seara respectivă cerul era senin şi înstelat. Ne terminasem ziua de muncă foarte încărcată şi ne pregăteam de odihnă, când afară s-a auzit strigând: „Un obiect ciudat pe cer!” Am ieşit rapid din casă şi am văzut un obiect zburător strălucitor care se deplasa lent la joasă altitudine. Mi-am zis atunci că era un OZN, însă unii s-au opus imediat acestui punct de vedere. Martorii discutau cu vehemenţă fără a putea explica fenomenul.
Obiectul luminos se prezenta sub forma unui şurub al lui Arhimede cu un nucleu mai strălucitor decât tot restul. Zbura dinspre nord spre vest mai repede decât sateliţii artificiali. A rămas în câmpul nostru vizual timp de cinci minute. M-am uitat la ceas care indica 10:45. Când am realizat că se cuvenea să facem o fotografie, fenomenul dispăruse. Este într-adevăr

regretabil. În ceea ce mă priveşte, mi-am luat totuşi aparatul, reglând obturatorul în poziţia B şi deschidere completă, însă poza pe care am obţinut-o a fost nereuşită.
Ao Benxing, director al unui grup de cercetători amatori în domeniul ozenisticii de la uzina de răşină din Zigong:
Pe 24 iulie 1981, noaptea era liniştită şi cerul senin. Era o căldură deosebit de sufocantă, ţânţarii bâzâiau şi îi atacau cu înverşunare pe oamenii care luau aer în curte sau sub copaci, în ceea ce mă priveşte, mă aflam la biroul meu unde scriam un articol – „Discuţia mondială referitoare la OZN-uri” – pentru o revistă. Tămâia contra ţânţarilor scotea un fum alb care şerpuia în aer. În jurul orelor 22:50, în timp ce-mi înşiram rapid firul gândurilor pe hârtie, tovarăşul meu Zhang m-a strigat: „Ao Benxing, coboară repede, pe cer, către nord-est, zboară un obiect luminos!” Asta m-a miră mult. Sunt membru al C.U.R.O. Şi un pasionat de fenomenul OZN. Am coborât val-vârtej şi am alergat să mă uit la cer.
Noaptea era întunecoasă şi cerul înstelat foarte frumos. Dar spre marele meu regret, nu am văzut nimic straniu în spaţiu. Circa zece persoane deja discutau cu entuziasm despre ceea ce văzuseră. Tovarăşul meu Zhang mi-a spus: „Acum câteva minute mă uitam pe fereastră şi am văzut un obiect zburător în formă de spirală al cărui centru avea un diametru aparent de 5 cm. Era alb şi foarte vizibil pe cer. Peste puţin timp, obiectul zburător a emis o lumină care s-a desfăşurat răsucindu-se în jurul nucleului. Am numărat până la şase cercuri. Aceste coroane luminoase se învârteau împreună cu nucleul. Cea mai mare coroană părea să aibă un diametru de peste 8 m. Pe măsură ce OZN-ul avansa, dimensiunea, volumul şi luminozitatea sa, precum şi culoarea rămâneau neschimbate. Viteza era lentă şi uniformă”.
Tovarăşul meu Zhang a continuat: „Apariţia acestui obiect zburător necunoscut a mirat toată familia mea. Mi-am căutat aparatul de fotografiat în speranţa de a putea face câteva fotografii preţioase. Însă acasă nu am decât aparatul copiilor care nu poate face fotografii, dacă obiectele se află la mai mult de trei metri. Prin urmare, nu aveam posibilitatea să fotografiez ceea ce era pe cer. Ce păcat! Vroiam să cobor în curte pentru a admira fenomenul, însă fiica mea m-a împiedicat, spunând: Nu coborî, te rog, se spune că OZN-urile sechestrează oamenii, este periculos”.

Cum nu am văzut cu propriii mei ochi acest fenomen, fiind împins de curiozitate, am întreprins nişte cercetări în rândul martorilor, cărora le-am dat să completeze nişte formulare tipărite de C.U.R.O.
A doua zi dimineaţă, când m-am dus la lucru la uzina mea, m-au căutau mulţi martori. Xiao Long mi-a spuse: „Ieri seara luam aer împreună cu Zhang Zhaolu şi alţi doi prieteni pe acoperişul casei mele când am observat, la orele 22:39, un obiect zburător foarte luminos pe cer, către nord-est. Acest obiect luminos enorm era de mărimea unei case. Atunci am ghicit că era vorba despre un OZN, lucru despre care se vorbeşte mult în ultimul timp. OZN-ul din seara respectivă era sub forma unei spirale cu un nucleu central de mărimea unui lighean. Acest nucleu avea în jurul său şapte-opt coroane luminoase şi totul era de culoare albă. După treisprezece-cincisprezece minute, obiectul a dispărut complet”.
Ajuns în atelier, am sunat de trei ori la staţiunea meteorologică pentru a povesti despre cercetările mele. Persoana competentă mi-a spus cu răbdare: „Personalul nostru de la staţiunea de observare a constatat de asemenea ceea ce ne povestiţi. În acest caz este vorba despre un satelit, o cometă sau chiar un OZN. S-ar putea ca acesta să fie şi indiciul unui mare cutremur de pământ. Sarcina noastră este de a face prognoze meteorologice, nu cunoaştem acest obiect zburător necunoscut şi suntem departe de a-l putea explica. Dar avem de gând să facem un raport la biroul meteorologic al provinciei, sperând că acesta ne va putea furniza o explicaţie ştiinţifică”.
în timpul lucrului, numeroşi martori din atelierul meu discutau cu aprindere. Profitând de această ocazie, mi-am continuat cercetarea. Xiao Zhou mi-a spus: „Ieri seara eram peste zece inşi care luam aer pe podul Denguan. Am văzut cu toţii foarte bine acest obiect zburător neidentificat. El şi-a făcut apariţia la 10:40 şi a dispărut la 10:53. La acea oră la cinematograful din comuna populară Zhigong tocmai se terminase ultimul film al zilei şi spectatorii deja ieşiseră din cinematograf; aproape o mie de spectatori au văzut acest fenomen neobişnuit”.
După masa de seară, m-am dus la unchiul meu care m-a întrebat: „Ai văzut ieri seara o plasă contra ţânţarilor suspendată pe cer? Toţi oamenii de pe această stradă au văzut-o. S-a manifestat ca un obiect luminos deasupra muntelui Tianchishan.

Zbura lent. La vârsta de 60 de ani, nu am văzut niciodată un fenomen asemănător. Unele persoane se speriaseră şi s-au încuiat în casele lor”.
în amiaza zilei de 26 iulie, sora mea mai mare a venit la mine de la ţară. Mi-a povestit: „Nişte membri din comuna mea populară au văzut şi ei, pe 24 iulie noaptea, obiectul neobişnuit pe cer. Semăna cu o plasă contra ţânţarilor, nucleul era oval şi scotea mereu flăcări şi fum, care se încolăceau în jurul nucleului central”.
Am răsfoit şi verificat multe date. După comparaţii şi analize minuţioase, am descoperit că fenomenul din 24 iulie 1981 are multe puncte comune cu cel care a avut loc cu patru ani mai înainte, adică pe 26 iulie 1977 la orele 22:09. Zhang Zhousheng, tânăr astronom de la Observatorul din Yun’nan subordonat Academiei de Ştiinţe din China, a publicat un articol intitulat „Fenomenul OZN din Sichuan”, relatând şi analizând acest fenomen. Din punct de vedere al formei, dimensiunii, luminozităţii, vitezei şi culorii, cele două OZN-uri seamănă uluitor. Două evenimente similare au avut loc în provincia Sichuan la intervalul de patru ani, aceasta nu poate să nu atragă atenţia unor cercetători OZN ca mine.
CÂTEVA FOTOGRAFII DE OZN-uri
Până acum, ştim că mulţi oameni au făcut fotografii ale unor OZN-uri din 24 iulie. Pe 28 iulie, am primit o scrisoare cu două fotografii (1/1 şi I/2) şi un articol scris de autorul lor, un anume Wu Zhihong. Lată traducerea sa integrală:
Lucrez la fabrica de covoare din Dujiang, districtul Guanxie, provincia Sichuan. Pe 24 iulie 1981, la orele 22:33-22:45, pe cerul regiunii Guanxie s-a produs un fenomen OZN nemaivăzut până acum.
Noaptea am aruncat ca de obicei o privire spre cerul înstelat. Partea de sud-est era acoperită cu nori mari negri, iar cea de nord-vest senină. La orele 22:33 mi-a atras atenţia o stea galbenă, către nord. Mai întâi, am crezut că e o nouă stea; totuşi, aceasta avea o formă ovală şi se deplasa lent printre celelalte stele. Mi-am zis apoi că aceasta era posibil o cometă, însă observarea dovedeşte că ideea mea era greşită, deoarece partea din urmă a

acestei stele strălucitoare a început să scoată o lumină galbenă şi să se rotească din ce în ce mai repede. Coada sa luminoasă nu era dreaptă, ci se înfăşură în jurul stelei. Aceasta forma patru cercuri concentrice având steaua drept centru. Această spirală avansa către nord cu o viteză unghiulară de 5° pe minut. Pentru a dovedi veracitatea observării mele, am strigat cu voce tare pentru a atrage atenţia vecinilor care luau aer afară şi care au văzut cu toţii fenomenul neobişnuit. Am înţeles imediat că nu trebuia să las să-mi scape această ocazie foarte rară şi am alergat în interiorul casei mele pentru a-mi lua aparatul de fotografiat încărcat. Am făcut două fotografii una după alta. Viteza de obturare era de la 7 la 10 secunde, în poziţie.
Această formă în spirală urma o linie orizontală. A putut fi observată timp de douăsprezece minute. Centrul spiralei era de formă ovală alungită galbenă, cu o magnitudine de -1,5. Coada sa forma un şurub al lui Arhimede şi se încolăcea în jurul centrului galben. S-ar putea spune un arc conic. OZN-ul scotea către exterior un flux subţire de materie, dens şi strălucitor în centru şi care devenea gros, transparent şi întunecat spre exterior.
Pe măsura schimbării vitezei sale, forma ovală centrală se transforma într-un cerc plat. Pe parcursul observării mele, obiectul nu a suferit nicio schimbare în ceea ce priveşte forma sa de ansamblu şi numărul de cercuri concentrice. După dispariţia sa, pe cer nu a rămas nicio urmă luminoasă, niciun fenomen straniu.
Pe cele două fotografii nu se vede coada în spirală; motivul este că această coadă era în realitate ceţoasă, astfel că contrastul între spire era insuficient pentru ca acestea să figureze pe fotografie.
Am întreprins o cercetare care îmi confirmă că acest OZN se afla la o altitudine de 200 km şi viteza sa era de peste 10 km/s.
Am primit de la prietenul meu Zhang Zhousheng o fotografie mult mai clară al OZN-ului din 24 iulie 1981 (I/3). Zhang spune în scrisoarea sa din 18 noiembrie 1981:
Dragă prietene, redactor-şef adjunct al „Explorarea OZN”,
Vă anunţ că am primit scrisoarea dumneavoastră din 10 noiembrie.

Ca răspuns la cererea dumneavoastră, vă trimit prin prezenta o altă fotografie a OZN-ului din 24 iulie 1981 făcută în districtul Guanxi. Însă trebuie să vă precizez că habar nu am de originea acestei fotografii. Vă voi povesti cum am făcut rost de ea.
Pe 26 iulie 1981, un studio de fotografie a primit vizita unui client care a prezentat un clişeu negativ pentru mărire. Persoana care a recepţionat negativul nu avea nicio cunoştinţă cu privire la OZN-uri şi nu i-a atras atenţia clientului. Ea s-a mulţumit să noteze data pe factură. Cel care a efectuat mărirea acestui negativ este tocmai prietenul lui Wu Zhihong (autorul fotografiilor 1/1 şi I/2). Acest prieten nu a acordat nici el atenţie originii clişeului, însă, mirat de forma OZN-ului, a făcut o mărire suplimentară. Ulterior, Wu Zhihong a văzut această fotografie, care i-a fost dată de prietenul său. În acest moment, clientul deja îşi luase tirajul. Wu Zhihong este unul dintre prietenii mei apropiaţi, el mi-a trimis această fotografie interesantă. Până acum, în afară de mine, nimeni altcineva nu o are, cu excepţia clientului în cauză, bineînţeles. Nu se ştie nimic despre autenticitatea documentului, însă acesta reprezintă într-adevăr OZN-ul din 24 iulie pe care l-am văzut. Wu Zhihong văzuse şi el obiectul cu această formă, însă el şi-a supraexpus negativul, de aceea cele două fotografii ale sale sunt vagi şi neclare.
Prin intermediul secţiei din Gansu a C.U.R.O. Am obţinut alte două fotografii ale OZN-ului din 24 iulie 1981 deasupra Chinei, (a se vedea I/4 şi I/5). Autorul acestor fotografii se numeşte Liu Kuanxin, muncitor la uzina de maşini navale din Gansu. Lată cum povesteşte el ceea ce a văzut în seara din 24 iulie:
Pe 24 iulie, noaptea era misterioasă de liniştită. Niciodată depresiunea Dragon-Mouton nu mi s-a părut atât de încântătoare. Cerul este deosebit de senin. La orele 22:35 am ieşit din casă pentru a-l vizita pe unul din prietenii mei. Deodată am văzut deasupra mea pe cer un enorm obiect ceţos mişcându-se încet. Imediat m-am speriat. Din copilărie mă pasionează astronomia şi cunosc puţin spaţiul. Însă niciodată nu am văzut un fenomen asemănător. Mă gândeam la catastrofa care ar fi putut să mi se întâmple. Ceea ce vedeam semăna cu o cometă care se roteşte. Obiectul neobişnuit avea un nucleu strălucitor care ducea în urma sa o lungă coadă luminoasă răsucită în jurul acestui

Shibo nucleu, formând o spirală. Cercurile sale concentrice erau distincte unul de altul şi din ce în ce mai vagi şi late către exterior. Ansamblul se învârtea în sensul opus acelor unui ceasornic, îndreptându-se dinspre est spre vest. Recăpătându-mi calmul, m-am hotărât să fotografiez acest obiect ciudat. Am intrat înapoi în casă, am chemat toată familia socrului meu, şi cu aparatul meu 130 am ieşit iarăşi din casă. Fiind foarte emoţionat, rup filmul. Iau un alt aparat 120 încărcat şi fac două fotografii una după alta. În aceeaşi noapte developez peliculele care sunt foarte reuşite, reflectând limpede obiectul real.
Pot să afirm că aceste două fotografii sunt autentice. Sper că nişte experţi le vor examina şi le vor analiza, şi că vor da o concluzie corectă.
DISCUŢIA ABIA ÎNCEPUTĂ
Fenomenul din 24 iulie 1981 care a avut loc deasupra Chinei a cauzat imediat o discuţie aprinsă, atât printre savanţi, cât şi în rândurile populaţiei. C.U.R.O., unica organizaţie care se interesează de cercetările OZN, chiar a fost la originea unei serii de forumuri. Pe parcursul acestor vaste discuţii, opiniile s-au dovedit a fi împărţite. Ne limităm să prezentăm câteva dintre ele.
DESPRE OZN-ul DIN 24 IULIE de Wang Zhao (responsabil al departamentului de propagandă al Cartierului General al C.U.R.O.)
Pe 24 iulie 1981, noaptea, la orele 22:40, un obiect luminos neidentificat a traversat cerul, sfidând norii şi stelele. Acesta se deplasa lent şi avea forma unei spirale. Văzut de departe, părea asemănător cu o imensă coroană luminoasă de culoare albastră şi albă. Nucleul său atrăgea atenţia mai ales prin luminozitatea sa intensă. Spre exteriorul celor cinci-şase cercuri luminoase ale sale, cu alte cuvinte la periferia acestui obiect zburător strălucitor, a fost observat un larg nimb roşiatic. Spectacolul era magnific. După acest fenomen, instituţiile de cercetări ştiinţifice şi organele de presă din circa zece provincii şi regiuni autonome de ambele părţi ale fluviului Yangzi au primit rapoarte

de observaţie care se numără cu miile. Unii martori chiar au reuşit să facă fotografii. Multe dintre aceste rapoarte au fost publicate în ziare provinciale. Pe 4 septembrie 1981, Agenţia Xinhua (Agenţia China Nouă) a difuzat la adresa cititorilor chinezi şi străini o scurtă ştire intitulată „De ambele părţi ale Pământului a fost văzut în acelaşi timp un OZN”. Această ştire vorbeşte despre observarea simultană a unui OZN în Tibet şi în California. Este absolut evident că fenomenul petrecut pe 24 iulie 1981 este un eveniment care se referă la o regiune vastă a Pământului.
Ne putem întreba: Ce reprezintă în realitate acest fenomen din 24 iulie 1981? înainte de a răspunde la această întrebare, ne permitem să prezentăm un „Anunţ de prezicere a OZN-urilor”, un asemenea anunţ este într-adevăr rarisim. Dacă folosim adjectivul „rarisim”, este pentru că, de câteva zeci de ani, sute şi mii de cercetători ufologi au depus eforturi pentru a găsi o explicaţie rezonabilă fenomenului OZN şi acum în lume există tot felul de teorii referitoare la acest subiect, cu toate acestea nimeni nu a reuşit niciodată să prevadă apariţia unui OZN. „Anunţul de prezicere a OZN-urilor” dăduse, cu o lună înainte de 24 iulie, nişte previziuni relativ exacte cu privire la data şi ora apariţiei, poziţia, forma şi altitudinea OZN-ului. Cel care a formulat aceste previziuni se numeşte Zhang Zhousheng, membru al C.U.R.O., astronom la Observatorul din Yun’nan subordonat Academiei de Ştiinţe din China.
în iunie 1981, tânărul astronom Zhang Zhousheng, în vârstă de 24 de ani, a anunţat în previziunile sale:
„De pe 10 până pe 30 iulie 1981, activităţile OZN se vor intensifica şi mai ales între 24 şi 29 iulie va fi cea mai mare probabilitate de apariţie a unor OZN-uri. Atunci fenomenul va putea fi văzut aproape în toate regiunile din China. OZN-ul care îşi va face apariţia în aceste zile va avea următoarele caracteristici:
Diametru aparent: apropiat de cel al Lunii sau depăşind, până la zece ori, diametrul lunar.
Formă: dacă OZN-ul este mic, va avea forma unui disc, dacă este mare, va apărea sub forma unei spirale.
Mişcare: se va roti lent în jurul propriei axe în sensul acelor unui ceasornic.
Luminozitate: cea a norilor din jurul Lunii; nucleul său va fi mai clar, însă luminozitatea sa nu va fi orbitoare şi nu va avea niciun efect asupra Pământului nostru.
196
S/li Bo
Culoare: va fi argintiu dacă apare ziua şi argintiu amestecat cu alte culori noaptea.
Direcţia zborului său: dacă apare dimineaţa, se va îndrepta dinspre vest spre est; seara, dinspre est spre vest; la miezul nopţii, dinspre sud spre nord.
Punctul de apariţie: trebuie acordată o atenţie deosebită cerului către nord.
Durata de observare: aproximativ zece minute.
Condiţii de observare: trebuie ca pe cer să nu fie nori.”
La jumătatea lunii iunie, Cartierul General al C.U.R.O. A anunţat aceste previziuni ale lui Zhang Zhousheng secţiilor provinciale ale C.U.R.O. Şi unor instituţii de cercetări ştiinţifice. După fenomenul din 24 iulie 1981, mii de savanţi, tehnicieni, cadre de conducere ale organelor statului, comandanţi şi militari ai Armatei Populare de Eliberare a Chinei, muncitori, studenţi, ţărani, au scris numeroase rapoarte de observaţie care dovedesc că previziunile lui Zhang Zhousheng erau relativ corecte.
Nu este pentru prima dată când Zhang Zhousheng a prevăzut apariţia unui OZN. În iunie 1980, el spusese în previziunile sale: „între 19 iulie şi 15 august, mai cu seamă între 20 iulie şi 27 iulie, în vaste regiuni ale ţării noastre va putea fi văzut un OZN.” în conformitate cu previziunile sale, Cartierul General al C.U.R.O. A difuzat pe 11 iulie o circulară către reprezentanţii locali, cerându-le să organizeze seri de observaţie a OZN-urilor pentru toţi membrii C.U.R.O. Aceste eforturi au fost încoronate de succese importante. Într-o ştire intitulată „C.U.R.O. Îşi înfăptuieşte energic activităţile ştiinţifice”, Agenţia Xinhua a descris aceste previziuni şi aceste rezultate.
însă cum a reuşit Zhang Zhousheng să prevadă atât de bine apariţiile OZN? Pe ce fundamente se bazează? Şi cum vede el fenomenul din 24 iulie 1981? Nu demult am avut ocazia să-l întâlnesc la Kunmin, în provincia Yun’nan, pe acest tânăr astronom. El mi-a spus: „Actualmente printre OZN-urile observate de pământeni o mare parte, după părerea mea, sunt nişte fenomene naturale provocate de mici corpuri din spaţiu (corpuri de stele căzătoare, de exemplu), când acestea trec prin exteriorul atmosferei Pământului. Aceste corpuri în sistemul solar sunt înconjurate de un strat gazos ionizat. Când ele intră în sfera de influenţă a câmpului magnetic al Pământului, particulele electrizate care se află la marginea acestui strat gazos ionizat pot efectua mişcări de spirală sub efectul câmpului

magnetic al Pământului. Şi şocul între aceste particule poate produce efecte luminoase. În consecinţă, când apare un OZN, se vede de pe Pământ un obiect zburător sub forma unei spirale care înconjoară un disc. Deoarece corpurile care trec relativ aproape de globul nostru urmează un anume itinerar definit, poate fi, prin urmare, prevăzută data, ora şi poziţia de apariţie a unui OZN de acest tip”.
în timpul conversaţiei noastre, i-am pus o întrebare. Mulţi oameni situaţi în atâtea provincii chineze şi chiar de cealaltă parte a globului, americani, au văzut OZN-ul din 24 iulie 1981, toţi aproximativ la orele 22:40. Cum se explică această similitudine de timp?
Zhang Zhousheng a răspuns: „Este din cauza că corpul din spaţiu se afla de această dată foarte departe de Pământul nostru, în general, aceste corpuri se află la peste 1000 km de Pământ. În timp ce stelele căzătoare, precum şi aparatele zburătoare fabricate de mâna omului, zburând în atmosfera noastră, sunt văzute în clipe diferite de către martorii situaţi în locuri diferite”.
Reuşita previziunilor lui Zhang Zhousheng se datorează unor eforturi asidue în studiile sale. Încă de la o vârsta fragedă el a nutrit un mare interes pentru astronomie. Când a părăsit oraşul şi s-a instalat la ţară în conformitate cu ordinul guvernului în 1975 după studiile sale secundare, el a observat cu succes „planeta Lebedei” şi a obţinut anumite rezultate în observarea cometelor, ceea ce atrage atenţia mediilor astronomice. Prezentat de către Observatorul din Zijingshan, Observatorul din Pekin şi de unele somităţi, Zhang Zhousheng a fost angajat în octombrie 1979 de către Observatorul din Yun’nan. El citeşte cu nesaţ multe cărţi referitoare la astronomie şi fizică.: u bogatele sale cunoştinţe ştiinţifice, el analizează o mare cantitate de rapoarte de observare a OZN-urilor şi ajunge în sfârşit să poată prevede fenomenul din 24 iulie 1981 şi altele de acest gen.
Desigur, nu toate OZN-urile sunt nişte fenomene naturale. Cele pe care le prezice Zhang Zhousheng ţin de o categorie specifică.
Cu puţin timp în urmă, întors din străinătate, astronomul Li Jing de la Observatorul din Pekin subordonat Academiei de Ştiinţe din China, aflând despre previziunile reuşite de Zhang Zhousheng ale acestui gen de OZN, a scris la Agenţia Xinhua (Agenţia China Nouă): „Din câte ştiu, în ceea ce priveşte previziunile OZN, încă nu a existat în lume un precedent de

reuşită. A reuşi o dată sau de două ori în aceste previziuni nu înseamnă că este stăpânită deja legea care guvernează fenomenul. Însă succesele lui Zhang Zhousheng obţinute pe această cale a cercetărilor OZN sunt apreciabile”. Li Jing propunea Agenţiei Xinhua să anunţe cât mai curând posibil previziunile reuşite ale lui Zhang Zhousheng, atât în interiorul, cât şi în exteriorul ţării.
în articolul său, Wang Zhao a menţionat previziunile lui Zhang Zhousheng din iunie 1980; dăm în continuare traducerea integrală a circularei C.U.R.O. Referitoare la aceste previziuni:
CIRCULARĂ DE URGENŢĂ
Unii membri ai C.U.R.O. Au intrat în cea de-a doua fază a cercetărilor lor despre OZN-uri. Folosindu-se de analiza teoretică făcută la calculator şi de un număr important de rapoarte de observaţie, poate că vor putea elucida natura unuia din tipurile de OZN observate. Conform previziunilor teoretice, între 19 iulie şi 15 august, mai cu seamă între 20 iulie şi 27 iulie, se va putea asista la un fenomen OZN. Cartierul General al C.U.R.O. Cere tuturor secţiilor provinciale, tuturor grupurilor şi tuturor membrilor săi să observe cu atenţie pe parcursul acestui timp şi, dacă este posibil, să cerceteze cerul pe rând în timpul nopţii, li rugăm pe toţi membrii C.U.R.O. Să supravegheze mai ales cerul către nord şi să pregătească de acum aparatele de observare şi fotografiere. Dacă este văzut, într-adevăr, un OZN, trebuie notat imediat itinerarul său exact pe harta cerului şi reţinută ora. Rugăm să se întocmească un raport detaliat şi să fie trimis cât mai repede posibil la Cartierul General al C.U.R.O. Sau lui Zhang Zhousheng. În vederea evitării păcălelilor fabricate în acord cu previziunile, nu anunţăm aici, pentru moment, principiile şi datele acestei previziuni. Numărul 9 al „Revistei Naturii” va face publice rezultatele observării, precum şi raportul de concluzie al C.U.R.O.
Asociaţia chineză de cercetare a OZN-urilor (C.U.R.O.),
11 iulie 1980
Astfel, Zhang Zhousheng şi unii cercetători OZN cred că fenomenul din 24 iulie 1981 este natural, şi acesta este unul din punctele de vedere cu privire la acest subiect. Însă există

diferite opinii, lată-o pe cea a lui Wang Lindge, unul din principalii responsabili ai Cartierului General al C U R.O., inginer de motoare. Articolul care urmează a fost publicat în Explorarea OZ/V (nr.6, 1981):
STRANIE SPIRALĂ LUMINOASĂ Observaţie şi scurtă analiză a OZN-uiui din 24 iulie 1981 în districtul Litang, provincia Sichuan de Wang Lindge
A. Observaţie
Centrul districtului Litang din provincia Sichuan se află pe platoul înalt Kangzhuang, la 4000 m altitudine. Poziţia sa: 1000 34 longitudine estică, 300 latitudine nordică. Pe 24 iulie 1981 (23 iunie după calendarul lunar), la orele 22:37-22:47, a apărut, timp de zece minute în total, un fenomen OZN: o stranie spirală luminoasă.
Fig. 18

b

a

Priviţi figura 18a. La orele 22:37, spirala luminoasă se află în poziţia B. Această spirală este compusă din trei cercuri luminoase, dacă le numărăm dinspre vest spre est, dar patru cercuri luminoase, dacă le numărăm dinspre est spre vest. Această spirală se prezintă sub forma unui şurub al lui Arhimede. Ea emite lumini blânde verzi-gălbui. Are un nucleu foarte distinct de aceeaşi culoare, de mărimea unui ou, de formă ovală. Spirala se roteşte în sensul contrar acelor unui ceasornic. Ea se îndreaptă dinspre est spre vest şi ajunge în D, apoi în C, lent, cu o mişcare uniformă, urmând o traiectorie orizontală. Nucleul H se învârte mereu în sensul opus acelor unui ceasornic (fig.18b). Şi, pe măsura rotirii nucleului şi a mişcării orizontale a spiralei, cercurile luminoase se multiplică continuu şi se desfăşoară în diametru. Atunci când cercul exterior al spiralei ajunge în poziţia C, diametrul său unghiular y atinge 10 grade şi în acest moment cercurile luminoase sunt în număr de şapte. OZN-ul îşi păstrează mereu forma de spirală. Luminozitatea nucleului este asemănătoare cu cea a lui Sirius pe un cer senin şi nu manifestă schimbări în ciuda deplasării obiectului. Cercurile luminoase nu egalează nucleul în luminozitate, ele sunt la fel de clare ca steaua r| din Ursa Mare şi devin din ce în ce mai vagi dinspre interior către exterior. Nu se observă o schimbare apreciabilă a lăţimii cercurilor. Când spirala atinge poziţia C, ea începe să dispară în spatele muntelui. Atunci când nucleul ajunge în C, este exact 22; 47 (fig.18a). La început, adică în B, înălţimea unghiulară a nucleului cp este de 20 grade şi 30’, iar la sfârşitul observaţiei, adică în C, această înălţime nu mai este decât de 9 grade, distanţa unghiulară între B şi C este: p = 55 şi diferenţa de azimut B’OC’ între B şi C valorează 55 grade.
Când spirala ajunge în D, nucleul scoate deodată un mic punct luminos înspre nord-est şi acest punct strălucitor se stinge de la sine înainte de a trece de primul cerc luminos exterior (fig.18c). Pe parcursul întregii observaţii nu se aude niciun zgomot.
Pe 24 iulie noaptea şi pe 25 iulie dimineaţa întreprind cercetări cu circa zece martori, care mă informează că unii tovarăşi au remarcat OZN-ul cu un minut mai devreme decât mine; aceşti tovarăşi spun: „La început, OZN-ul s-a manifestat ca o boabă de soia (din punct de vedere al dimensiunii aparente

şi al formei), se afla atunci în A pe figura 18a; apoi, pe măsura mişcării acestui mic nucleu luminos în sensul opus acelor unui ceasornic, se profilează pe fundalul cerului nişte cercuri luminoase în spirală”.
B. Scurtă analiză a apariţiei lată punctul meu de vedere: un aparat zburător survolează foarte sus în spaţiu atmosfera noastră, eliberând ja o anumită viteză un curent de particule materiale electrizate. Într-un câmp magnetic eterogen, aceste particule interacţionează conform legii lui Lorentz cu câmpul magnetic al Pământului nostru. Viteza V a particulelor electrizate şi intensitatea B a inducţiei magnetice a Pământului formează un anumit unghi, şi aceste particule descriu o mişcare spiroidală. Raza R a spiralei este în proporţie inversă cu intensitatea B. Atunci când particulele se deplasează într-un câmp magnetic descrescător (adică atunci când OZN-ui se depărtează de Pământ), raza R a spiralei R creşte:
mV2
R =
qB
Spirala reprezintă, de fapt, în spaţiu, un con drept, al cărui vârf îl reprezintă însăşi aparatul zburător (fig.18a). Şurubul lui Arhimede luminos care se observă pe pământ pe 24 iulie 1981 este în realitate proiecţia acestui con drept pe sfera cerească, perpendicular direcţiei de ţintă. Luminozitatea sa este provocată de şocul şi frecarea reciprocă a particulelor electrizate.
Prin urmare, afirm că OZN-ul din 24 iulie 1981 nu reprezintă nimic altceva decât o un aparat zburător fabricat de o inteligenţă. Dar cine este pilotul acestui aparat zburător? Deocamdată nu ştim.
Conform surselor secţiei din Sichuan a C.U.R.O., fenomenul din 24 iulie este un eveniment de mare anvergură care priveşte peste zece provincii chineze, iar martorii sunt în total până la câteva milioane. Aceasta dovedeşte definitiv autenticitatea existenţei acestui aparat zburător. În ultimii ani, în China au fost văzute numeroase OZN-uri în formă de spirală luminoasă. Ceea ce este un fapt atrăgător şi încurajator. Sunt sigur că atunci când vom aduna mai multe date şi materiale din prima mână, vom şti să aprofundăm analiza şi studiul fenomenului şi vom cunoaşte mai bine acest gen de OZN.

Există o a treia opinie referitoare la fenomenul din 24 iulie 1981, care nu este mai puţin interesantă şi prin urmare este, după părerea noastră, la fel de necesar de a fi prezentată cititorilor noştri.
înainte de a relata această a treia opinie, trebuie să spunem câteva cuvinte despre domnul Lin Wenwi. Acesta este un chinez de peste mare, care locuieşte actualmente în Oakland, California, U.S.A. Este redactorul-şef al revistei chineze Explorarea OZN. Referitor la OZN-ul din 24 iulie 1981, Shi Bo a avut un schimb de scrisori cu el:
— Fenomenul OZN din 24 iulie 1981 „prevăzut” de către Zhang Zhousheng are o consecinţă răsunătoare în întreaga Chină. Ce credeţi?
— Ceea ce prevede domnul Zhang Zhousheng este un fenomen astronomic şi nu un fenomen OZN. Nu pot fi prevăzute decât fenomenele astronomice şi meteorologice, iar lucrurile necunoscute evident nu sunt previzibile, aici nu încape nicio îndoială! Deoarece OZN-urile sunt lucruri necunoscute, prin urmare de unde vine previziunea? Este o greşeală evidentă de a lua un fenomen astronomic drept un OZN.
— Care este motivul care vă face să credeţi că fenomenul din 24 iulie 1981 petrecut deasupra Chinei este un fenomen astronomic?
— A) OZN-ul este un lucru necunoscut care nu poate fi prevăzut sub nicio formă, b) Chiar şi cel mai mare OZN nu poate fi văzut decât cel mult în unul-două districte. Or, fenomenul din
24 iulie 1981 a fost văzut în acelaşi timp în mai multe provincii. Prin urmare, acesta era în mod obligatoriu un lucru imens. Despre ce putea fi vorba dacă nu despre un fenomen celest? c) OZN-ul se deplasează în general foarte repede, contrar fenomenului din 24 iulie care se mişca încet, d) Printre suta de mii de cazuri OZN, niciodată nu a fost văzut un caz care se prezintă sub forma unei spirale, însă există nişte fenomene astronomice care prezintă această formă.
AGENŢIA XINHUA VORBEŞTE
Agenţia Xinhua, purtătorul de cuvânt al guvernului central, se pronunţă rareori cu privire la OZN-uri, ea în general ignoră cazurile de OZN-uri atât în lume, cât şi în China. Însă de această dată a rupt tăcerea şi s-a pronunţat prin intermediul unui

comunicat emis de biroul său din Washington, lată textul integral al acestui comunicat, reluat pe 5 septembrie de Renmin Ribao, organul Comitetului Central al Partidului Comunist Chinez.
ACELAŞI TIP DE OZNA FOST VĂZUT ÎN ACELAŞI TIMP
DE AMBELE PĂRŢI ALE PACIFICULUI
Washington, 4 septembrie 1981 (Xinhua).
— Un arhitect din San Diego, California, U.S.A. A văzut, în noaptea de 24 iulie 1981, un OZN şi, în aceeaşi zi, a fost de asemenea observat, pentru prima dată, un OZN identic în Tibet. Acest martor ocular californian raportează că, prin perdeaua de la fereastră, a văzut în seara respectivă un obiect zburător luminos, foarte strălucitor. El a tras perdeaua, dar nu a văzut nimic afară. Când s-a întors să se aşeze în fundul camerei, obiectul zburător luminos a revenit. În acel moment martorul a deschis uşa şi a văzut obiectul luminos suspendat deasupra coroanei copacilor, se afla la 80 de picioare deasupra solului şi la mai puţin de 150 de picioare de martor. Obiectul luminos era înconjurat de coroane luminoase şi totul avea un diametru aparent de 100 de picioare.
Arhitectul spune că nucleul obiectului strălucitor avea forma unei sfere, sau mai exact a unui ou. El era înconjurat, precum Saturn, de inele luminoase distincte unul de altul. Inelul cel mai apropiat de nucleu era alb-albăstriu către violet. Se asemăna cu fierul fierbinte. Iar exteriorul celui mai mare nucleu era mărginit de o franjă roşie foarte subţire. La început, tot ansamblul obiectului zburător era luminos; peste puţin timp, obiectul deosebit de strălucitor care se afla în centru a început să se întunece încet, până la dispariţia sa completă. Cu toate acestea, coroanele luminoase au rămas încă vizibile. Apoi, peste aproximativ treizeci de secunde, obiectul stins s-a aprins din nou lent şi a devenit la fel de strălucitor ca la început, asta timp de circa alte treizeci de secunde… şi aşa mai departe, de trei ori la rând. Obiectul zburător emitea o lumină sub formă de coloană luminoasă; aceasta avea un diametru de 5 picioare când atingea solul. Când obiectul a redevenit pentru ultima dată strălucitor, a urcă la circa 20 de picioare pe cer şi, cu un vacarm, a explodat şi a dispărut.
Arhitectul mai raportează că, atunci când OZN-ul şi-a făcut apariţia, imaginile televizorului său au fost tulburate câteva secunde. Pe parcursul observării, OZN-ul nu a făcut niciun zgomot. Văzând acest fenomen, arhitectul a făcut imediat un

S/li Bo raport la centrul de educaţie OZN din oraşul Wali. Responsabilul acestui centru consideră că dacă a fost văzut un OZN cu caracteristici comune în două puncte opuse ale Pământului: Tibet (în China) şi California (în Statele Unite), aceasta implică nişte legături reciproce demne de atenţie.
ATITUDINEA OBSERVATORULUI
ASTRONOMIC DIN ZIJINGSHAN
După fenomenul din 24 iulie 1981, Observatorul Astronomic din Zijingshan a primit nenumărate scrisori şi rapoarte de la martori din toată ţara. Observatorul a trimis o parte din aceste documente la redacţia revistei Explorarea OZN, şi a răspuns unor martori. Scrisoarea adresată cuiva pe nume Wang Haotao ni se pare tipică şi reflectă bine atitudinea sa. O redăm în continuare:
Wang Haotao,
Am primit scrisoarea dumneavoastră şi vă mulţumim sincer pentru informaţiile şi desenele pe care aţi avut amabilitatea să ni le transmiteţi în legătură cu fenomenul din 24 iulie 1981.
Conform informaţiilor obţinute până în prezent, populaţia din paisprezece provincii ale ţării noastre a văzut acest fenomen celest. Primele analize arată că obiectul zburător se afla la 1000 km altitudine şi că viteza sa era de 10-20 km/s. Obiectul a parcurs, deasupra ţării noastre, câteva mii de kilometri.
Mai înainte, pe 26 septembrie 1971, la jumătatea lui iulie 1972, pe 26 iulie 1977, pe 23 octombrie 1978, pe 16 iunie 1979, au mai fost văzute nişte fenomene asemănătoare, însă niciodată atât de magnifice precum cel din 24 iulie 1981. Această manifestare cerească se dovedeşte foarte greu de înţeles şi noi sugerăm trei posibilităţi de explicaţie:
1. Experienţă ştiinţifică terestră de un nou tip;
2. Fenomen natural încă necunoscut;
3. Obiect zburător neidentificat (OZN).
în ceea ce priveşte descrierile şi analizele fenomenului ceresc din 24 iulie 1981, sunteţi rugat să citiţi ziarele şi revistele în domeniu, care vor apărea în viitor.
Cu sinceritate,
Departamentul de comunicaţie prin corespondenţă al Observatorului din Zijingshan (ştampilă) Nanjing, 13 august 1981.

27 IULIE 19Ă1: NE VORBEŞTE UN GEOLOG
Prietenul meu Li Li, geolog la Institutul Gheţarilor şi Pământului îngheţat din Lanzhou subordonat Academiei de Ştiinţe din China, a făcut o observaţie importantă a OZN cu ocazia unei misiuni profesionale într-o regiune muntoasă. El mi-a furnizat cu amabilitate raportul său.
COLOANĂ LUMINOASĂ PE UN CER NOCTURN LINIŞTIT
în 1981, am avut ocazia să merg în partea de nord-est a platoului Qinghao-Tibet pentru a face cercetări asupra peisajului natural al acestei regiuni. Făceam parte din echipa mixtă China-Germania, organizată sub auspiciile Academiei de Ştiinţe din China. Pe parcursul prospectării noastre, am trecut prin importantul oraş Dacaidan din provincia Qinghao unde am făcut un mic sejur. Pe 27 iulie 1981, la orele 10:30, doctorul Dronia, meteorolog german, a ieşit din cortul nostru pentru a-şi începe măsurările obişnuite asupra climei platoului. Abia punând piciorul afară, a descoperit două fascicule luminoase pe cer. Atunci a intrat înapoi în cort să ne cheme, zicând: „Ieşiţi repede să vedeţi!” în acelaşi timp, şi-a înşfăcat aparatul de fotografiat. Tovarăşul meu Huang Rongfu, cercetător la Institutul de Biologie de pe platou, şi eu, l-am urmat pe doctorul Dronia. Eram cu toţii înarmaţi cu aparate de fotografiat. Deoarece lumina se afla foarte departe de noi, nu am reuşit să facem fotografii. Aceste două fascicule de lumină nu se deplasau prea repede. Observaţia mea a durat cinci minute. Obiectul luminos zbura dinspre nord spre sud şi fenomenul era foarte clar şi limpede.
în seara respectivă cerul deasupra Dacaidanului era frumos şi înstelat. Ne aflam în creierul munţilor şi chiar la orele 10:30 seara încă mai era o căldură sufocantă. Însă acumulasem multe date ştiinţifice peste zi şi pe parcursul nopţii trebuia să ne apucăm de munca intensă de extragere a notelor din date în cort. Din fericire, doctorul Dronia avea obiceiul să observe cerul şi să vadă cum era vremea în timpul nopţii; aceasta i-a permis să descopere acest fenomen neobişnuit. Lui îi datorăm deci observaţia noastră. Fotograful Jia Dengweng, trimis de
206
ŞI ti Bo
Televiziunea din Gansu, ne însoţea în misiunea noastră. Era şi el prezent şi şi-a îndreptat aparatul spre obiect timp de peste un minut. Nu ştiu dacă a reuşit sau nu să-l filmeze.
Estimăm că acest obiect se afla la peste 6000 m altitudine. Era deasupra norilor. Viteza sa ni se părea mai mare decât cea a unui avion Mach 2.
S-a constatat că cele două fascicule de lumină erau emise de un cilindru cu lungimea de peste 15 m. Cele două extremităţi ale sale scoteau o lumină orbitoare. Lungimea aparentă a fasciculelor luminoase atingea 200-300 m. Fasciculele se terminau distinct în formă de cerc. Întreg cilindrul era învăluit de o lumină de formă sferică. Obiectul a zburat în câmpul nostru vizual timp de peste cincisprezece minute, dar eu l-am văzut numai cinci minute, aşa cum am spus mai sus.
Deoarece nu văzusem niciodată un lucru asemănător, am discutat şi am făcut multiple presupuneri, încercând să găsim o explicaţie acceptabilă. În final, am căzut de acord în favoarea interpretării sale drept un OZN.
Când obiectul s-a apropiat de noi, i-am putut desluşi bine detaliile. Era ermetic închis şi suprafaţa sa era netedă. Se putea ghici că lumina din jurul său se datora unei temperaturi înalte, la care materialele de pe Pământ nu pot rezista.
Cilindrul se îndrepta dinspre nord spre sud şi a dispărut în spatele muntelui la sud de oraşul Dacaidan.
Citind acest raport, i-am scris lui Li Li, rugându-l să-mi trimită fotografiile făcute de însoţitorii săi şi să-mi indice adresa fotografului Televiziunii din Gansu. Peste o săptămână, pe 30 decembrie 1981, am primit de la Li Li următorul răspuns:
Lanzhou, 27 decembrie 1981
Redactorului-şef adjunct Shi Bo
Dragă prietene, îţi trimit toate urările mele de bine.
îţi mulţumesc că mi-ai scris amănunţit. Am întreprins imediat tot ce era necesar pentru a-ţi satisface rugăminţile. Te rog să corectezi şi să prescurtezi raportul meu înainte de a-l publica în paginile revistei.
Trebuie să fac câteva precizări:

1. În ceea ce priveşte fotografiile, le-am cerut să le văd tuturor celor care erau prezenţi în seara respectivă (cu excepţia doctorului Dronia). Aceştia mi-au răspuns că, neavând experienţă în a face fotografii noaptea şi deoarece lumina nu era suficientă, nimeni nu le-a reuşit. Astfel am fost nevoit să reconstitui pentru tine o schiţă (fig. 20). Cred că aceasta îi va ajuta pe cititorii revistei să-şi închipuie ceea ce s-a întâmplat deasupra oraşului Dacaidan.
Vei găsi alăturat o fotografie făcută cu ocazia lucrului în fata oraşului Dacaidan. Bărbatul bărbos este doctorul Dronia (fig. 19).
2. În ceea ce priveşte ora de apariţie a OZN-ului, am verificat la colegii mei de călătorie, şi s-a stabilit că fenomenul a apărut după orele 10:30 în noaptea de 27 iulie 1981.
Fotograful Jia Dengweng, de la Televiziunea din Gansu, se află în acest moment la Pekin, însă nu se ştie actuala sa adresă în acest oraş. Când se va întoarce la Lanzhou, îi voi cere pelicula.
Nu ezita să-mi spui cu ce-ţi pot fi de folos.
Cu sinceritate,
Li Li
Pentru a vedea pelicula lui Jia Dengweng, l-am însărcinat pe prietenul meu Wang Huapeng, redactor la Casa Poporului din Gansu, să meargă personal la Televiziunea din Gansu. Jia Dengweng locuieşte la Pekin, prin urmare nu am primit un răspuns imediat. Abia în luna martie 1982, Wang Huapeng mi-a spus că Jia Dengweng i-a scris că pe pelicula sa nu se vede nimic. Cu atât mai rău pentru mine!
26 IULIE 1961: UN OZN CARE ŞUIERĂ
Foarte des nu se aude niciun zgomot cu ocazia observării unui OZN. Dar nu lipsesc cazurile când sunt auzite diverse zgomote emise de obiectul necunoscut, lată un exemplu de acest gen:
Martor: Xiu Junfeng, inginer în secţia de concepere a biroului de lucrări de construcţie din Qingdao, provincia Shandong.

Data şi ora observaţiei: 28 iulie 1981, la orele 1:15.
Durata: în total trei minute.
Locul: la nord-vest de staţiunea meteorologică de pe muntele Fulong şi la sud-vest de turnul Televiziunii din Qingdao.
Forma obiectului: o farfurie răsturnată.
La începutul observaţiei, obiectul luminos se afla la 500 m altitudine. El a rămas nemişcat pentru scurt timp şi apoi a început să plutească pe cer. Era de mărimea unui far de camion. A coborât la 50 m urmând o traiectorie în formă de C, cu o mişcare care mi s-a părut foarte graţioasă.
Ceea ce m-a intrigat mult, este că obiectul producea un şuierat uşor, însoţit de un pârâit.
Conturul său era foarte clar pe fundalul albastru al cerului nocturn.
Culoarea sa era roşu-portocalie la începutul observaţiei, ca la sfârâit să devină roşie.
După trei minute, am pierdut din vedere obiectul.
24 AUGUST 1961: AM FOST „MĂTURAT” DE 0 LUMINĂ
în timp ce îmi făceam serviciul militar într-o unitate a armatei stationată în districtul Yongehang din provincia Gansu, am văzut un OZN.
Pe 24 august 1981, la orele 10:45 seara, citeam când am auzit nişte santinele strigând: „Un obiect luminos neobişnuit!” Am ieşit imediat şi am văzut într-adevăr o lumină zburătoare pe cer. Nu m-am putut abţine să strig: „Un OZN!” Atunci, alţi şapte soldaţi din dormitorul meu au ieşit şi ei în grabă.
Obiectul zburător avea forma unei farfurii şi dimensiunea unui lighean mare. Se îndrepta lent, învârtindu-se şi legănându-se, fără zgomot, dinspre nord-vest spre sud-est. Emitea o lumină portocalie, foarte blândă, care lumina cerul şi câmpia. Am observat două fascicule de lumină, unul deasupra, care urca foarte sus pe cer şi altul dedesubt, care atingea solul. Aceste două fascicule erau foarte puternice şi mai strălucitoare ca nişte faruri, cel de dedesubt a trecut peste cazarma noastră şi mi-a măturat corpul. Am simţit doar senzaţie de căldură.

După cinci minţite, obiectul zburător neidentificat a început să dispară în depărtare. După ce nu s-a mai văzut, tot s-a mai putut desluşi câtva timp lumina celor două fascicule ale.
Nişte muncitori agricoli de la ferma vecină au observat şi ei acest OZN.
Câteva zile mai târziu, „Gansu Ribao” (cotidianul din Gansu) a publicat un articol care anunţa că fusese observat un OZN în regiunea Tianshuişi la Lanzhou, pe 24 august 1981, noaptea. În acest caz este vorba despre aceeaşi observaţie ca a mea.
Am întâlnit alţi doi militari care văzuseră în aceeaşi seară acelaşi fenomen, în cazarma lor din Wuyi la peste 200 km de unitatea noastră. Dar ei mi-au spus că nu au văzut cele două fascicule de lumină.
(Extras dintr-o scrisoare adresată redacţiei revistei Explorarea OZN de către Hu Jung, actualmente cadru de conducere într-un organism din districtul Xingping, provincia Shaansi.)
27 AUGUST 19&1: AM VĂZUT UN GRUP DE OZN-URI
La jumătatea lui septembrie 1981, am primit o scrisoare de la Comisia de Ştiinţă şi Tehnică din districtul Litang din provincia Sichuan, conţinând un raport scris de către Gao Renjiun, medic de la staţia antiepidâmiologică a districtului. În această scrisoare am citit: „Cercetarea pe care am făcut-o dovedeşte că raportul lui Gao Renjiun reflectă adevărul şi că tot ceea ce este spus în acest raport corespunde realităţii”.
lată raportul de observare al lui Gao Renjiun:
Pe 27 august, noaptea, eram cufundat în lectură. Deodată, tovarăşul meu Lian Shilun m-a chemat cu voce tare: „Doctore Gao, veniţi repede să vedeţi un OZN.” M-am repezit afară şi, în direcţia pe care mi-a indicat-o, am văzut într-adevăr două OZN-uri. M-am uitat la ceas, era ora 21 fix (ora Pekinului). Aceste OZN zburau pe cer către vest-sud-vest, foarte departe de noi, şi se îndreptau încet în partea opusă celei unde ne aflam.
După cinci minute, au dispărut după acoperişurile înalte şi le-am pierdut din vedere. Erau de zece ori mai mari şi de şase ori mai luminoase decât cea mai strălucitoare stea. Ambele se

Shibo prezentau sub formă de sfere, de o culoare albastru-verzuie. Când se strecurau printre nori, încă se putea remarca lumina lor care se reflecta pe aceştia, formând un cerc roşu-portocaliu de mărimea unei mingi de baschet. Cele două obiecte zburătoare păstrau mereu aceeaşi distanţă în timpul mişcării lor.
12 SEPTEMBRIE 1961: UN FALS OZN DEASUPRA PEKINULUI
Pe 12 septembrie 1981, după-amiaza, am primit nenumărate telefoane dacă ceea ce se vedea pe cer la vest de Pekin era într-adevăr un OZN alb. Am examinat cerul printr-o lunetă şi am văzut acest OZN, care era în realitate un balon-sondă ştiinţifică. Pe parcursul zilelor următoare am primit un asemenea număr de scrisori, încât nu reuşeam să răspund la ele. În cele din urmă cotidianul Pekin Soir din 23 septembrie 1981 a informat publicul despre adevărata natură a acestui „OZN” printr-un articol scris de doi savanţi de la Institutul de Fizică Atmosferică subordonat Academiei de Ştiinţe din China: Li Hongzhou şi Jieng Qiji.
20 OCTOMBRIE 19&1: UN OZN ÎN TIBET
Liao Futing, profesor la Institutul de Lingvistică din Pekin, a avut ocazia să muncească pentru o perioadă destul de lungă pe platoul Tibet. Pe parcursul sejurului său, a văzut un OZN. El mi-a transmis următorul raport:
Pe 20 octombrie a anului curent (1981), mă aflam într-un mic oraş Yiger din Tibet, nu departe de frontiera chino-nepaleză. Acolo am văzut un obiect zburător neidentificat.
Deoarece în ziua respectivă trebuia să mergem pe muntele Chomolungma (muntele Everest) în Himalaya, ne-am sculat foarte devreme înainte de răsăritul soarelui. La ora 7 dimineaţa, cerul Tibetului era încă foarte întunecat. Se vedeau stelele. Atunci pe cer a apărut un punct luminos mai strălucitor decât cea mai sclipitoare stea. Acesta era galben. A urmat un itinerar destul de ciudat. A ţâşnit de la orizont, mai întâi a urcat cu o

viteză vertiginoasă, apoi a început să zboare neregulat, când foarte repede, când încet, chiar oprindu-se din când în când. A făcut un ocol al constelaţiei Câinelui, apoi s-a îndreptat direct spre est. În cele din urmă muntele ne-a împiedicat să continuăm să-l observăm.
Cu siguranţă că nu era un satelit artificial. Acest obiect era pus în mişcare de o inteligenţă. Umană sau extraterestră?
22 OCTOMBRIE 19Ă1: UN OZN VIZITEAZĂ ORAŞUL HUANGSHI
Huangshi este un oraş prosper din provincia Hubei, în centrul Chinei. Un muncitor, Cheng Shuhua, povesteşte cum a văzut un OZN care a survolat acest oraş.
Pe 22 octombrie 1981, la orele 5 după-amiaza, mă odihneam cu fetiţa mea în faţa uşii casei mele. Din când în când aruncam câte o privire spre muntele din faţă. Deodată am observat, printre cablurilejiniei de înaltă tensiune, un obiect luminos de formă ciudată. În ziua respectivă era timp închis şi cerul era acoperit cu nori negri. Prin urmare, acest obiect cu siguranţă nu era soarele. Era pe jumătate cât soarele, suprafaţa sa foarte neregulată emitea o lumină albă. L-am observat timp de o jumătate de minut şi el a început să strălucească ciudat, devenind orbitor. Îmi ziceam: „Oh, ard cablurile de înaltă tensiune!” Dar după un moment acest obiect orbitor a început să se mişte şi s-a depărtat de pilonul liniei electrice. Zbura în stânga acestui pilon şi a urcat în înaltul cerului. În acel moment l-am văzut bine: era asemănător cu un disc care stătea vertical pe cer. Centrul său era vădit îngroşat. Deodată, şi-a modificat modul de zbor, începând să oscileze ca o frunză moartă, când în faţă, când în spate.
De când l-am văzut, nu m-am putut abţine să strig: „Un OZN! Priviţi repede! Un OZN!” Toţi membrii familiei mele au ieşit din casă şi au privit împreună cu mine. La început nu credeau că este un OZN, închipuindu-şi că era un far puternic suspendat de pilonul liniei electrice. Când obiectul a început să se deplaseze şi l-am putut vedea bine, toată lumea a fost convinsă că era într-adevăr vorba de un OZN.
212
Sili Bo
Observaţia noastră a durat peste cinci minute şi câţiva vecini au văzut şi ei acest OZN.
20 DECEMBRIE 19^1: UN OZN CU EFECTE FIZIOLOGICE ASUPRA MARTORULUI
Prietenul meu Li Chuang, om de ştiinţă care lucrează în provincia Sichuan, mi-a trimis un raport interesant, lată textul său integral:
OBSERVAREA UNUI DISC ZBURĂTOR
care mi-a cauzat tulburări fiziologice timp de cinci zile
Către redacţia revistei „Explorarea OZN”
Raportul meu
Mă numesc Cheng Chuanhua, am 32 de ani. Familia mea se află în echipa de producţie nr. 4 a brigăzii din Yongxing din comuna populară Guixi din circumscripţia administrativă Jingniu din oraşul Chengdu, provincia Sichuan. Soţia mea se numeşte Wang Guangwang, este o ţărancă. Satul nostru e situat pe o insulă izolată de jur împrejur de apele unui râu.
Pe data 20 decembrie 1981, dimineaţa, peste insula noastră domnea o ceaţă deasă. Aşteptam ambarcaţiunea la marginea satului şi deodată am auzit o femeie strigând: „Ceaţa este atât de densă, încât nu se vede mai departe de vârful nasului. O ambarcaţiune a naufragiat adineaori”.
Cu toate acestea am reuşit să mă îmbarc şi am traversat râul teafăr şi nevătămat. Am ajuns la timp la uzina mea.
La orele 8 am început lucrul. Însă peste cinci minute maşina mea s-a oprit şi toate becurile electrice s-au stins în acelaşi timp. Toată lumea găsea acest fenomen ciudat. Peste zece minute, curentul electric a revenit şi muncitorii au reluat lucrul. Dar în acest moment a început să mă doară capul şi am ieşit din atelier ca să merg la infirmerie. În stradă am văzut deodată un mare disc strălucitor pe cer, care zbura în direcţia mea. El emitea o lumină orbitoare şi atunci am auzit un zgomot strident emis de acest disc. Aveam impresia că în disc era cineva care îmi striga: „Sper că eşti cinstit. Nu mai vreau să mă ocup de problemele

Pământului”. De atunci, mi-am pierdut echilibrul mental şi am început să hoinăresc prin oraş, până la 24 decembrie 1981.
Garantez sinceritatea a tot ceea ce am scris în acest raport. Doresc să se facă o cercetare a acestui caz şi să fiu supus unui examen medical.
îmi pun solemn semnătura sub acest raport.
Cheng Chuanhua, 31 ianuarie 1982
L-am rugat pe prietenul meu Li Chuang să întreprindă o cercetare a acestui caz, dar încă nu am primit răspunsul său. Prin urmare trebuie să aşteptăm. Imediat ce voi avea rezultatul, îl voi face cunoscut publicului.
Capitolul 4 Umanoizi şi contacte apropiate
OMUL CU CAPUL MARE
Am primit o scrisoare datată 18 aprilie 1981, de la un necunoscut pe nume Li Chun, care locuieşte în oraşul Chongqing, provincia Sichuan. Această scrisoare îmi aduce la cunoştinţă mai multe fenomene neobişnuite apărute pe cer şi cazul „omului cu capul mare”, lată fragmentul care tratează ultimul subiect:
La sfârşitul lui august 1971, un ţăran din brigada mea de producţie, pe nume Zhang Rongehang, păzea câmpurile de porumb. Într-o zi la amiază, când se întorcea acasă să ia prânzul, la mijlocul drumului a zărit deodată un om cu capul mare care venea în întâmpinarea sa. Când Zhang Rongehang ajunse la 5-6 m de omul necunoscut, acesta din urmă s-a oprit. Zăpăcit de această prezenţă neaşteptată a unei creaturi cu aspect ciudat, Zhang s-a oprit şi el şi i-a strigă de două ori omului: „Ce doreşti? Ce doreşti?” Nicio reacţie. Bătrânul ţăran Zhong Rongehang a avut timp să-l examineze pe om fără să dea de bănuit şi a văzut că acesta avea o structură corporală umană bine proporţionată. Corpul său avea un veşmânt dintr-o singură bucată, gen combinezon spaţial, din foi metalice, cu nişte puncte în faţă şi în spate. Veşmântul său strălucea intens la soare. Erau greu de văzut braţele şi picioarele. Mersul şi alura sa păreau rapide, silenţioase. Capul său foarte voluminos era de trei ori mai mare decât cel al unui om normal. Era acoperit cu o cască şi martorul nu putea să vadă niciun detaliu dincolo de această cască. Zhang Rongehang s-a speriat foarte tare; a luat-o pe scurtătură şi a

rupt-o la fugă nebuneşte. Când s-a pomenit la o oarecare distanţă, s-a întors să mai vadă o dată creatura, însă aceasta dispăruse în mod misterios. Întors acasă, cu răsuflarea tăiată, bătrânul ţăran a chemat mai mulţi tineri să meargă în căutarea omului cu capul mare, dar nu au găsit pe nimeni pe câmp.
Citind această scrisoare, îmi puneam nişte întrebări, deoarece în China foarte rar citeşti asemenea rapoarte. Sunt exigent în cercetările mele ştiinţifice referitoare la OZN-uri şi extratereştri. Pentru a afla adevărul, i-am scris, pentru cercetare, următoarea scrisoare corespondentului meu:
„Vă comunic că am primit scrisoarea dumneavoastră din 18 aprilie 1981. Raportul dumneavoastră m-a mirat mult, însă deoarece am unele îndoieli în privinţa cazului omului cu capul mare, îmi permit să vă rog să întreprindeţi următoarele demersuri, care mi se par necesare:
1. Să-l rugaţi pe martorul direct să facă un raport detaliat.
2. Să-i rugaţi pe tinerii oameni care l-au căutat pe omul cu capul mare pe câmp să-mi trimită un raport.
3. Să rugaţi conducerea locală (sau direcţia comunei populare unde locuieşte bătrânul ţăran Zhang) să confirme aceste rapoarte.
Au trecut două luni, nu aveam niciun răspuns şi credeam că Li Chun ne indusese în eroare. Însă exact în acel moment ne-a sosit răspunsul.
Mă rugaţi să vă trimit un raport al martorului Zhang Rongehang; aceasta este imposibil, deoarece acest bătrân a decedat în ianuarie 1972. L-am rugat pe nepotul său, Zhang Chuanxiu, să vă povestească ceea ce auzise despre întâmplare. Pe 25 iunie 1981, Zhang Chuanxiu a scris raportul cerut şi, prin prezenta, vi-l trimit.
lată textul acestui raport:
RAPORT DESPRE OMUL CU CAPUL MARE
Zhang Rongehang era bunicul meu. Îmi amintesc că la sfârşitul lui august 1971, la momentul prânzului, s-a întors acasă

S/li Bo cu respiraţia întretăiată. Le-a spus tuturor membrilor familiei şi vecinilor:
— Am văzut astăzi un om cu capul mare.
— Când şi unde aţi văzut un asemenea om?
— În această dimineaţă, păzeam câmpurile de porumb la sud-vest de sat. La amiază mă întorceam acasă să iau prânzul. La mijlocul drumului, l-am văzut pe acest om în calea mea. În acel moment mergeam, cu pălăria mea de paie pe cap. Deodată, mi s-a părut că e ceva în faţa mea, am ridicat capul şi l-am văzut în depărtare pe acest om cu capul mare îndreptându-se către vest, adică în întâmpinarea mea.
— Aţi vrea să ni-l descrieţi pe acest om straniu?
— Când s-a pomenit la circa zece paşi de mine, s-a oprit. Am văzut că avea un cap de mărimea unui lighean şi corpul său era foarte robust. Purta un gen de veşmânt gros care, fiind confecţionat dintr-o singură bucată, era un combinezon care-l acoperea din cap până-n picioare. Era cu picioarele desfăcute, l-am văzut ambele braţe, însă nu mâinile. Toată îmbrăcămintea sa strălucea la soare; nu îndrăzneam să-l privesc în faţă.
— Cum era capul său?
— Foarte mare, însă nu i-am văzut nici urechile, nici nasul, nici gura, nici ochii, deoarece capul era acoperit cu o cască. Aceasta nu era rotundă, ba chiar prezenta nişte proeminenţe.
— Acest om cu capul mare mergea repede?
— Nu mi s-a părut suplu, însă cu toate acestea nu mergea încet, cu alte cuvinte mergea mai repede decât noi.
— V-aţi speriat?
— Înfăţişarea sa m-a speriat rău. Când omul cu capul mare s-a oprit, l-am întrebat: „Ce doreşti? Ce doreşti?” El nu a suflat niciun cuvânt şi a rămas nemişcat. Atunci m-am speriat groaznic. Am luat-o pe scurtătură peste câmpuri şi am rupt-o la fugă direct spre casă. Chiar am întors capul să mă mai uit o dată la el, însă deja dispăruse. Odată ajuns în sat, am chemat mai mulţi tineri pentru a-i ruga să caute pe câmpuri, însă această căutare nu a dat niciun rezultat”.
După acest eveniment, bunicul meu a rămas deprimat. Îi era mereu frică şi nu se putea odihni bine. Sănătatea sa era din ce în ce mai proastă şi boala s-a agrava mereu. În pofida îngrijirilor care i-au fost acordate, a murit în ianuarie 1972.
Zhang Chuanxiu
25 iunie 1981

Trebuie să recunoaştem că asemenea evenimente sunt rare în China. Pentru a evita să dea loc unor proteste şi suspiciuni, redactorul-şef adjunct al revistei Explorarea OZN, Shi Bo, a considerat că nu este oportun să publice cazul omului cu capul mare în revista sa. Dar el crede că evenimentul este real. Omul cu capul mare este posibil un robot spaţial.
OMUL STRĂLUCITOR
Ke Jingzhi, student la Universitatea de Muncitori din construcţii din Lanzhou, provincia Gansu, a avut o întâlnire cu un om negru, însă complet strălucitor. De teamă să nu fie luat în derâdere, n-a vorbit nimeni despre eveniment. Dar în ultimii ani cercetările referitoare la OZN-uri şi extratereştri se intensifică pe zi ce trece şi mulţi oameni acceptă să dezvăluie un secret pe care îl păstraseră de mult timp. Aceasta l-a încurajat pe Ke Jingzhi să-mi împărtăşească aventura sa. Lată raportul său:
AVENTURA MEA DE NEUITAT
Sunt student la Universitatea de Muncitori din construcţii din Lanzhou, provincia Gansu. De la publicarea oficială a revistei chineze „Explorarea OZN”, citesc asiduu fiecare număr al acestei reviste, care mă interesează foarte mult. Articolele pe care le publică mi-au deschis un nou orizont, am început să mă gândesc la fenomenele neobişnuite ale naturii şi spaţiului, îmi amintesc de o aventură pe care am trăit-o personal la ţară.
întâmplarea s-a petrecut în a 9-a echipă de producţie a brigăzii din Daba din comuna populară Xiliang, districtul Genqing din provincia Gansu. Această brigadă de producţie acţionează în marele deşert Tengkeli, în nordul Chinei. Era pe 29 iulie 1974, în jurul orei 21. La vremea aceea, tinerele cadre orăşeneşti nu puteau să rămână la oraşe şi trebuiau să meargă cu toţii să muncească în munţi sau la ţară. Supunându-mă cerinţei guvernului, mi-am părăsit familia de muncitori pentru a veni să mă stabilesc în deşertul Tengkeli. Pe 29 iulie 1974, la căderea nopţii, mă întorceam să iau masa de seară la restaurantul

Shibo rezervat tinerelor cadre orăşeneşti transferate la ţară. În timp ce mergeam pe lângă o grădină de zarzavaturi, am remarcat deodată un om complet negru care se afla în faţa mea, la 8-9 m. Mi s-a părut robust şi înalt (înălţimea de 180 cm). Fiind foarte întuneric, nu-i puteam desluşi detaliile feţei. Acest om se reliefa bine în noapte, deoarece tot corpul său strălucea uşor. Am crezut că era vorba de un ţăran venit să supravegheze sistemul de irigare, l-am strigat: „Cine-i acolo? Veniţi repede să astupaţi rigola!” Omul strălucitor nu s-a mişcat, nici nu a răspuns la apelul meu. Atunci am glumit: „Dacă nu veniţi, vă dau una peste cap!” Imediat, omul a început să strălucească mai puternic şi brusc s-a ascuns în ierburile înalte de aproximativ un metru. M-am repezit în aceste ierburi pentru a-l regăsi, dar degeaba. Şi peste câteva minute am renunţat. Atunci m-am speriat şi am spălat putina. Odată întors la staţiunea tinerelor cadre orăşeneşti, i-am povestit aventura mea colegului meu de cameră. Dat fiind că asta se întâmpla în plină harababură politică (Marea Revoluţie Culturală Proletară), nu am îndrăznit să facem un raport la Direcţie, şi mai puţin să vorbim despre eveniment printre ţărani. Totuşi, peste două zile, şeful brigăzii noastre de producţie şi şeful echipei noastre au întâlnit un om negru care strălucea uşor. Posibil acelaşi om. Mult timp am crezut că omul negru strălucitor era un monstru; nu îndrăzneam să ne apropiem de grădina de zarzavaturi riici în plină zi.
De atunci, m-am gândit adeseori la aventura mea, totuşi nu pot explica ceea ce am văzut. Între timp, am citit nr. 4 al revistei dumneavoastră în care un articol vorbeşte despre activităţile unor „oameni în negru” în Statele Unite, şi aceasta m-a determinat să vă împărtăşesc propria mea aventură.
AM ÎNTÂLNIT UN OM ÎN NEGRU
Wang Shili este ziarist la un ziar provincial din Shansi. Pe parcursul cercetării sale a unui fenomen OZN, a avut o conversaţie cu cineva pe nume Li Jingyang, cadru de conducere însărcinat cu securitatea unei uzine militare.
— Mă numesc Li Jingyang.
— Am citit raportul dumneavoastră de observare a unui OZN. Am venit special să vă rog să ne povestiţi ce s-a întâmplat.

— Întâmplarea s-a petrecut în 1963, când aveam doar 6 ani.
— Vă amintiţi de un fenomen OZN?
— Într-ozi din 1963, era timp frumos şi pe cer pluteau câţiva nori. Împreună cu câţiva prieteni, ne jucam pe strada cartierului de locuinţe ale minelor, în apropierea oraşului Yangquan, provincia Shansi. Erau puţini trecători. Ne-am uitat la cerşi, spre marea noastră mirare, am văzut un obiect sub formă de disc ţâşnind dintre nori. Discul rămase nemişcat pe cer, fără să facă niciun zgomot. De culoare argintie, acesta strălucea intens şi reflecta razele soarelui. Pentru a fi mai exact, obiectul luminos semăna cu două farfurii răsturnate una peste alta. Nu era prea departe de noi, nici de sol. Îl puteam vedea limpede. Diametrul său era de aproximativ 7-8 m. Nu am văzut nici ferestre, nici uşă. Obiectul era ermetic închis şi foarte neted. Fiind foarte tineri, credeam că e un avion de tip nou. Două minute mai târziu, obiectul luminos a pătruns într-un nor apropiat şi astfel a dispărut.
— Când l-aţi întâlnit pe omul în negru?
— A doua zi. În timp ce mergeam singur pe stradă, un om complet în negru veni în întâmpinarea mea.
— Purta haine negre?
— Exact.
— Ce talie avea?
— Foarte înalt. Mi-a barat drumul şi m-a întrebat dacă văzusem, în ajun, un disc pe cer. Deoarece nu-l auzisem bine, şi-a repetat întrebarea, l-am răspuns afirmativ. Şi-a ridicat braţul drept către cer unde îşi făcuse apariţia obiectul luminos şi m-a întrebat: „Era acolo?” Am spus că da. M-a sfătuit să nu spun niciodată ceea ce văzusem altor oameni. Numai după ce i-am dat cuvântul, m-a lăsat să plec.
— Vreţi să-mi descrieţi persoana în negru?
— Îmi amintesc că eram foarte îngrijorat, gândindu-mă la acest personaj necunoscut. Pielea sa era închisă, l-am uitat forma feţei, accentul. Mulţi oameni din cartierul de locuinţe l-au văzut. Toată lumea vorbea despre el şi nu-i înţelegeau gesturile.
— Ce legătură credeţi că există între obiectul zburător neidentificat şi omul în negru?
— Cred că aici există o legătură interioară. Omul în negru mergea într-un mod maşinal, vorbea, însă gura sa nu se mişca, el a dispărut brusc la un colţ de stradă.

— Era vorba de un om normal?
— Posibil, însă vă jur că tot ceea ce v-am povestit adineaori este adevărat. Nu vă spun minciuni. Vă rog să mă credeţi.
Credem că fenomenul despre care vorbeşte Li Jingyang e poate real, dar nu există în mod obligatoriu o legătură între OZN şi omul în negru. Ziaristul Wang Shili ne sfătuieşte să nu ne pierdem vremea cu acest caz.
EL A URCAT DE TREI ORI ÎNTR-UN OZN
(un raport care stârneşte îndoieli!)
Orice cercetare ştiinţifică serioasă referitoare la OZN-uri implică nişte indivizi care denaturează adevărul cu minciunile şi braşoavele lor. În sertarul meu există numeroase rapoarte şi scrisori care provin de la persoane nu prea serioase, lată unul dintre cazurile cele mai tipice. Este vorba de un articol intitulat „El a urcat de trei ori într-un OZN”, scris de directorul secţiei CUR.O. Pentru provincia Shaansi, student la secţia de mecanică a Institutului de Drumuri din Xian. Autorul nu vrea să-şi dezvăluie numele şi semnează X.
Textul care urmează nu este un roman de ficţiune, ci un interviu real. Deoarece acest text a fost scris fără a obţine acordul martorului, îmi permit să trec sub tăcere adevăratul nume al acestuia, pe care îl voi numi A, iar pe celelalte persoane B şi C.
în ceea ce priveşte sinceritatea evenimentului raportat în acest text, îi rog pe cititori să-mi împărtăşească părerea lor după lectură. Toate opiniile vor fi întâmpinate favorabil. Adresa mea: Cutia poştală nr. 116, Institutul de Drumuri din Xian, provincia Shaansi.
Cu puţin timp în urmă, am primit o scrisoare de la un membru al Asociaţiei de Cercetare a OZN-urilor din Pekin, care îmi destăinuia un fapt nemaipomenit, însă real. Tovarăşul A, care lucrează într-un institut din provincia Shaansi a urcat de trei ori într-un OZN cu ocazia misiunii sale la Pekin. Aflând această ştire uluitoare, m-am dus, însoţit de J, student la universitatea de

Comunicaţii din Xian, membru al C.U.R.O., la institutul menţionat în scrisoare, unde l-am întâlnit pe tovarăşul A.
în general, A este foarte pasionat de studierea OZN-urilor şi a percepţiilor extrasenzoriale. El ne-a rezervat o primire călduroasă şi ne-a împărtăşit faptul că a urcat de trei ori într-un OZN atunci când se afla în misiune la Pekin.
La sfârşitul lui aprilie 1981, A plecat la Pekin în misiune, el locuia la Institutul de Cercetări al unui minister din guvernul central. Împins de curiozitatea şi pasiunea sa pentru OZN-uri şi percepţiile extrasenzoriale, a făcut cunoştinţă cu B şi C prin intermediul unui prieten, profesor la şcoala normală din Pekin. B poate citi nişte caractere cu urechile, iar C posedă nişte aptitudini de percepţie extrasenzorială. B este cunoscută în ţară, deoarece apărea de mai multe ori împreună cu sora sa mai mică în filmul „Credeţi”. A i-a arătat revistele „Ştiinţa şi Viaţă” şi „Epoca Ştiinţelor” (unde sunt publicate nişte fotografii ale unui OZN) lui B, care s-a uitat la ele un moment şi a spus că în acel OZN se afla o femeie. B a descris chiar construcţia OZN-ului.
Atunci, lui A i-a venit ideea să intre în contact, prin mijlocul telepatiei, cu extraterestrul, pentru a-i cere permisiunea să urce în OZN. Propunerea sa a fost imediat acceptată de B şi C. Cele trei persoane şi-au ridicat capul către cer şi au transmis cererea prin telepatie. Peste un moment, B a zis că ea auzea o voce care le spunea: „Veţi primi răspunsul la noapte”. Însă A şi C n-au auzit nimic.
Prima vizită în OZN
Pe 1 mai, noaptea, A s-a culcat înainte de orele 21. Apoi ceilalţi, din aceeaşi cameră, au adormit şi ei. Deodată, a auzit o voce care îi şoptea: „Deoarece OZN-ul nostru este foarte mic, el nu poate adăposti două persoane. Când vei urca la bord, vei fi supus hipnozei”. Atunci OZN-ul a coborât, trecând prin perete. El a emis un fascicul de lumini, care l-a înşfăcat pe A şi i-a transportat imediat în OZN, care a luat lent înălţime şi s-a îndreptat către cer din ce în ce mai repede. A vedea întunecimea nopţii şi stelele care zburau din faţă în spate una după alta, ca nişte fulgere. Hubloul OZN-ului nu înceta să se închidă, să se deschidă, să se închidă din nou etc. A a aruncat o privire în interiorul aparatului, totul era luminat ca în plină zi. În mijlocul camerei era un ecran pe care se vedeau imaginile constelaţiilor

S/îi Bo şi stelelor survolate de OZN. În faţa ecranului era aşezată o fată blondă care, zâmbind, îi spuse lui A: „Drept mulţumire pentru ardoarea cu care studiezi OZN-urile, astăzi te ducem în călătorie în imensitatea spaţiului”. Ea l-a sfătuit pe A să vorbească cât mai puţin şi să privească cât mai atent. A i-a răspuns că avea o impresie de suprapresiune. Însă abia a sfârşit de spus aceasta, că s-a simţit imediat în largul său.
OZN-ul a mai zburat puţin, apoi s-a apropiat de o zonă de lansare. Fata blondă a cerut de mai multe ori permisiunea de a ateriza, însă de fiecare dată a fost refuzată. OZN-ul se rotea deasupra zonei de lansare. A privea în jos. A a văzut că acolo totul era scăldat de lumini de lumini şi că nu departe de turnul de control aterizau OZN-uri de diferite forme. Ceea ce era regretabil, era că A nu văzuse alţi extratereştri. Peste o jumătate de oră, a fost trimis în locul de unde plecase.
A doua zi, pe 2 mai 1981, A a întâlnit-o pe B şi i-a cerut nişte informaţii referitor la ceea ce se întâmplase în seara precedentă. Spre marea sa mirare, aventura pe care o trăise B era exact la fel cu a sa.
Ceea ce este şi mai uluitor, este că în noaptea de 1 mai, adormit, C a auzit o voce care-i spunea: „Deoarece OZN nostru este prea mic, nu putem lua cu noi decât două persoane. Vă cerem scuze”.
A două vizită în OZN
Pe 2 mai, noaptea, A a adormit cu uşurinţă. Peste puţin timp, a auzit din nou vocea care îl invita să urce în OZN. S-a simţit ridicat de o forţă necunoscută. A intrat în OZN prin hublou.
De această dată, A a văzut două fete din Pekin! I s-a părut că le cunoştea, însă nu-şi amintea numele lor. Fata blondă întâlnită cu ocazia primei vizite a venit să-i întâmpine. Ea le-a spus: „Astăzi vă veţi putea vedea strămoşii şi forma iniţială a Pământului vostru. Veţi putea de asemenea verifica o parte din teoria lui Einstein”. Şi cei trei pasageri au văzut pe ecranul din faţa lor perindându-se o serie de imagini evocând diverse epoci ale Chinei antice. În cele din urmă pe ecran a apărut Pământul în forma sa iniţială.
Cât ai clipi din ochi, OZN-ul ajunsese deasupra rampei de lansare. De această dată, permisiunea de aterizare a fost acordată. Când OZN-ul a aterizat, un grup de extratereştri
China şi extratereştrii asemănători cu pământenii s-au îndreptat către OZN. A a ieşit din el şi a fost transportat prin aer. A fost aşezat pe o planşetă de lemn şi a fost supus unui examen minuţios cu ajutorul unor instrumente. În cele din urmă a fost aşezat din nou pe scaunul său din OZN.
Pe 3 mai, A a revăzut-o pe B care nu i-a spus nimic, însă fratele mai mic al lui B i-a povestit lui A că, în seara precedentă, el văzuse un mare aparat zburător care aterizase în camera sa. Din OZN coborâseră câţiva oameni îmbrăcaţi în combinezoane, ţinând în mână nişte instrumente chirurgicale. L-au pus pe frate pe patul său şi i-au deschis abdomenul pentru ca să i-l coase la loc imediat. Apoi au plecat fără să scoată un cuvânt. Fratele mai mic al lui B chiar i-a desenat lui A o schiţă a aparatului zburător. Mama lui B a mărturisit şi ea că auzise un vuiet care se tot apropia şi care i s-a părut că a pătruns în casă, ca apoi să scadă în intensitate peste câteva minute.
Cea de-a treia vizită în OZN
Pe 3 mai noaptea, A a avut un vis lung în care discuta cu responsabilii din institutul său. Deodată, s-a simţit împins de cineva. Când a deschis ochii, un „om” se afla în picioare în faţa sa. A văzut că acel om era acoperit pe tot corpul cu nişte peri scurţi cenuşii, că pielea lui semăna cu cea a unui şoarice. Omul avea dinţii lungi oribili. A făcut un gest cu braţul şi imediat A s-a ridicat în aer şi a plutit până la OZN-ul aterizat afară lângă fereastră.
Peste douăzeci de minute, OZN-ul a aterizat în zona de lansare. Ghidat de omul cu pielea de şoarice, A a vizitat-o. A întâlnit multe creaturi cu piele de şoarice care se ocupau cu întreţinerea OZN-urilor. În sfârşit a fost transportat în OZN.
La întoarcere, fata blondă cunoscută a stat de vorbă cu A, care i-a pus o serie de întrebări. Discuţia lor a durat cinci minute.
— De ce voi nu vreţi să intraţi curajos în contact cu pământenii?
— Din cauza că pe Pământ sunt războaie. Nouă ne place pacea, nu vrem să facem rău altora.
— Cu câţi ani este mai avansată tehnica voastră decât a noastră?
— Cu trei-patru mii de ani.

— Am văzut adineaori toate OZN-urile voastre aterizate în zona de lansare. Aveţi foarte multe, aţi putea să ne oferiţi unul, în vederea cercetărilor noastre ştiinţifice?
— Această cerere este acceptabilă, însă, pentru moment, nu avem prea multe. Vă vom satisface într-un viitor apropiat.
— Deoarece puteţi cunoaşte trecutul omenirii, cu siguranţă îi puteţi cunoaşte şi viitorul?
— Bineînţeles. Dar îţi voi spune imediat să nu spui niciun cuvânt nimănui. În caz contrar, vom lua măsuri severe împotriva ta.
Din cauza acestui avertisment, A refuză să destăinuie continuarea conversaţiei lor. În ceea ce priveşte înfăţişarea OZN-ului, A a făcut un desen pe care se văd două rânduri de hublouri. Farfuria inferioară este mai mare decât farfuria superioară răsturnată peste ea.
Pe de altă parte, în noiembrie 1981, A a căpătat un guturai şi pe parcursul mai multor zile a avut febră. După ce i-a trecut răceala, a auzit, într-o noapte, o voce care i-a spus: „Noi locuim pe o planetă, dorim să facem schimb de informaţii ştiinţifice cu pământenii, în scopul de a ridica nivelul tehnologic al Pământului, deoarece, în spaţiu, civilizaţia voastră este prea înapoiată”.
Acum A s-a întors la Xian şi este conştient de faptul că sistemul său nervos este întrucâtva dereglat. Deseori are dureri de cap. Examenul medical a stabilit că A suferă de nevroză, însă mai înainte, în calitate de cercetător ştiinţific, A avea întotdeauna o sănătate bună şi sistemul său nervos funcţiona normal. Actualmente, A trebuie să meargă la spital pentru a fi îngrijit.
Octombrie 1981, Xian.
îi rugăm pe cititorii noştri să nu râdă după citirea acestui articol, deoarece ţările unde se desfăşoară în mod fructuos cercetarea ufologică produc şi ele astfel de texte! Seriozitatea merge totdeauna mână-n mână cu şarlatania…
Partea a treia
PRIMELE RĂSPUNSURI ALE CERCETĂTORILOR CHINEZI
INTRODUCERE
„Nevoia de certitudine reprezintă o necesitate naturală a omului, dar asta este totuşi un viciu intelectual.”
SIR BERTRAND RUSSEL, Eseu nepopular
Atunci când valurile de OZN-uri se revărsau asupra Statelor Unite, apoi în Europa (mai ales în Franţa), chinezii încă nu auziseră vorbindu-se despre acest fenomen totuşi atât de important şi foarte atractiv. De-abia la finele anilor ’70 şi la începutul anilor ’80 presa chineză a început să acorde câte puţin spaţiu ştirilor venite din străinătate. Unii intelectuali clarvăzători au luptat în această perioadă pentru a încerca să introducă ufologia în China şi foarte repede a apărut un mare număr de cercetători-ufologi şi de scriitori-ufologi. Cu toate acestea trebuie să recunoaştem că în China nivelul cercetărilor rămâne încă foarte scăzut. Lucrul abia începe. Dar eu cred că ar fi de neiertat să nu fie menţionate primele rezultate ale acestor cercetări, chiar dacă acestea lasă încă mult de dorit.
Analiza mea a fenomenului OZN
Lu Yingzhong este un celebru specialist chinez în problemele OZN. O faţă simpatică, nişte ochi zâmbitori, o privire inteligentă. Competent în fizica spaţială şi în astronomie, este foarte erudit şi îşi dă cu perseverenţă toată stăruinţa pentru continuarea cercetărilor sale. Este un foarte important scriitor-ufolog chinez. A editat peste zece lucrări, dintre care Obiecte zburătoare neidentificate, Civilizaţia pierdută, Noi nu suntem izolaţi. Articolul. Analiza mea a fenomenului OZN” este, dacă se poate spune, un rezumat al cercetărilor sale cu privire la OZN-uri. L-a scris special pentru revista mea, Explorarea OZN.
lată, aşadar, reflecţiile sale.
în lumea noastră de astăzi, nu ducem lipsă de oameni care iau „ştiinţa” drept unicul criteriu în toate domeniile. Pornind de la această poziţie, ei califică drept mistificare sau păcăleală tot ceea ce nu poate fi actualmente explicat de ea. Nu numai că ridiculizează în mod ironic fenomenele pe care ştiinţa modernă nu reuşeşte pentru moment să le explice, ci chiar văd în opera celor care cred în ele nişte „forţe sinistre” şi nişte „demoni înfricoşători”.
Cu toate acestea, este incontestabil că, în lumea materială, există multe lucruri pe care ştiinţa actuală nu ar şti să le explice Un Geller poate îndoi o bară de metal cu forţa minţii sale; un tânăr japonez poate transpune printr-o imagine pe un ecran ceea ce apare în mintea sa; aş mai putea enumera un mare număr de exemple referitoare la parapsihologie, care este studiată activ în Europa şi în Statele Unite. Pentru noi, toate aceste fenomene sunt inexplicabile de către ştiinţa noastră, nu le putem deloc înţelege acum. Dar putem constata adeseori existenţa lor.
Obiectele zburătoare neidentificate (în engleză. Unidentified Flying Obiects, abreviere: UFO) sunt frecvent numite „farfurii zburătoare”. Acestea constituiau un fenomen până acum inexplicabil pentru ştiinţa noastră umană. Unii spun că OZN-urile vin din spaţiu, alţii cred că ele se datorează

halucinaţiilor pretinşilor martori. Există chiar nişte oameni care susţin că OZJN-urile sunt pur şi simplu nişte zvonuri demagogice. În orice caz, problema OZN este un fapt incontestabil, ea constituie chiar unul din cele mai misterioase subiecte ale secolului XX.
în trecut, dacă o persoană se apuca să studieze problema OZN, adeseori era luată în derâdere. Însă în 1947, U.S. Air Force a înfiinţat o echipă de cercetători însărcinaţi să studieze problema OZN, oferind astfel o ocazie de a începe nişte cercetări aprofundate referitoare la acest subiect. În zilele noastre ş-a născut o nouă ştiinţă consacrată problemei: ufologia. În instituţiile de învăţământ superior se ţin cursuri de ufologie şi chiar se decernează titluri oamenilor competenţi în acest studiu. Toate acestea dovedesc că cercetările referitoare la OZN-uri nu mai sunt privite ca un fapt demagogic. Adevărul este că ufologia ocupă acum un loc al său în mediile ştiinţifice şi tehnice*.
Cu toate acestea, în China, în privinţa ufologiei, există diferite tendinţe: unii nutresc bănuieli, alţii adoptă o atitudine de opoziţie, alţii chiar refuză să studieze problema OZN şi ajung chiar până la a-i lua în zeflemea pe un ton caustic pe ufologi, punându-i astfel în încurcătură pe cei pasionaţi de problemă. Pe de o parte aceştia se tem să nu fie luaţi în derâdere, pe de altă parte nutresc un mare interes pentru fenomenul OZN. Situaţia lor este într-adevăr penibilă.
Desigur, oamenii care se interesează de OZN nu-i pot condamna pe cei care au îndoieli în ceea ce priveşte realitatea lor, deoarece în ochii acestor sceptici, faptul de a studia asemenea lucruri distruge demnitatea ştiinţei. Prin urmare, mulţi preferă să rateze ocazia care li se prezintă de a aborda această problemă. Trebuie aşteptat momentul când vor putea fi furnizate dovezi incontestabile pentru ca scepticii şi opozanţii să vadă brusc lumina apărând în mintea lor. Pentru a înţelege acest proces, este suficient de a arunca o privire asupra istoriei acupuncturii, veche de multe mii de ani. Cu câţiva zeci de ani
*Această analiză este din păcate inexactă. Nicio mare universitate occidentală nu oferă cursuri de ufologie şi nu eliberează diplome. 99% din oamenii de ştiinţă, deoarece OZN-urile par să ne sfideze cunoştinţele, consideră că e vorba de halucinaţii sau de confuzii, în ciuda foarte multor mărturii imbatabile (n. Ed).

Shibo în urmă, cei care se consacrau studierii acupuncturii erau consideraţi nişte şarlatani. Pe parcursul ultimelor decenii ştiinţa a demonstrat valoarea aplicării acupuncturii, şi foarte repede, au apărut concomitent numeroase cursuri accelerate pentru învăţarea tehnicii sale.
Civilizaţia Omenirii s-a răspândit deja până la Lună şi Marte. Cu toate acestea, nu putem nega faptul că pământenii deţin foarte puţine cunoştinţe despre Univers şi că multe mistere din cosmos aşteaptă să fie studiate şi lămurite. Fiecare generaţie trebuie să găsească nişte explicaţii lucrurilor care rămâneau neînţelese de generaţia anterioară, astfel progresează civilizaţia umană. La rândul ei generaţia noastră va lăsa numeroase probleme de rezolvat generaţiei ce va urma. Fără nicio îndoială!
Gândirea omenirii este progresivă. Lucrurile pe care nu le înţelegem astăzi şi pe care unii chiar le iau în derâdere, vor fi explicate mâine. Poate că acesta este cazul obiectelor zburătoare neidentificate.
TREI PUNCTE DE VEDERE GREŞITE
Conform definiţiei formulate de doctorul J. Allen Hynek, astronom la Northwestern University, Statele Unite, obiectele zburătoare neidentificate sunt nişte obiecte care zboară în aer, se pot aşeza la sol, şi a căror formă exterioară, evoluţii şi caracteristici luminoase nu pot fi explicate în mod normal. Nu numai că martorii consideră aceste obiecte misterioase, ci până şi oamenii care au primit o instruire specială, după ce au examinat toate explicaţiile care pot fi concepute, au impresia că se află în faţa unei încurcături infernale.
La început, doctorul J. Allen Hynek nu prea credea în OZN-uri, credea că în acest caz era vorba de o fugă după umbră motivată de curiozitate, sau chiar de un cult religios orbesc. Însă atunci când şi-a asumat funcţia de consilier ştiinţific al U.S. Air Force în comisia americană de cercetare a cazurilor OZN, a fost tulburat de unele rapoarte de observare care nu puteau fi explicate normal cu bun simţ. Atunci a ajuns să creadă în existenţa OZN-urilor. Chiar a scris, în Saturday Evening Post, că OZN-urile vin probabil din spaţiu. A lansat un apel către

diverse medii cu scopul ca problema OZN să fie studiată în mod ştiinţific. A scris: „Fenomenul OZN constituie o descoperire deloc neglijabilă pentru ştiinţă… Trebuie să depunem nişte eforturi fără precedent pentru a întreprinde imediat studii ştiinţifice pentru a elucida această problemă şi a găsi originea OZN-urilor”. În lucrarea sa clasică The U.F.O. Experience, a Scientific Inquiry, J. Allen Hynek a mai insistat o dată asupra importanţei pe care o are problema OZN, subliniind faptul că aceasta nu trebuie ignorată.
Aşadar, este într-adevăr lipsă de spirit ştiinţific de a trage prematur o concluzie fără a studia cel puţin problema.
De ce atunci atâţia oameni consideră că OZN-urile sunt greu de acceptat şi de ce unii oameni de ştiinţă susţin că OZN-urile înseamnă păcăleli şi minciuni?
în sprijinul acestor opinii sunt avansate frecvent trei afirmaţii care se cuvine să fie respinse.
Prima afirmaţie: „Numai pătimaşii cred în existenţa OZN-urilor”. Adevărul este că de cele mai multe ori martorii au întâlnit un OZN în timp ce erau ocupaţi cu alte activităţi; cu alte cuvinte, ei au văzut acest OZN fără să se gândească la el dinainte. De altfel, nimeni nu poate prevede apariţia unui OZN. Ex-preşedintele Statelor Unite a văzut unul, în acest caz era vorba de asemenea de un caz neprevăzut.
A doua afirmaţie: „Acei martori care au furnizat nişte rapoarte de observaţie nu au primit o instruire ştiinţifică”. În realitate, printre numeroasele rapoarte de observare, multe au fost furnizate de către piloţi profesionişti, care primiseră o instruire specială de zbor. Nişte piloţi, nişte membri ai personalului turnului de control ale unor aeroporturi americane au văzut în timpul zborurilor lor OZN-uri care îi urmăreau sau zburau în direcţia lor. Aceşti oameni sunt calificaţi în profesia lor, ei sunt mai puţin susceptibili decât alţii să comită greşeli în privinţa a ceea ce văd
A treia afirmaţie: „Cei care scriu rapoarte de observare OZN sunt nişte oameni nu prea demni de încredere”. Aceasta este o afirmaţie gratuită, lipsită de orice bază. Statisticile furnizate de către U.S. Air Force stabilesc că printre martorii care au furnizat rapoarte de observaţie cei mai mulţi au o instruire înaltă, au beneficiat de studii superioare. Profesiile lor sunt variate: deputaţi, poliţişti, piloţi, pastori etc.

Shibo puncte de Vedere opuse din mediile ŞTIINŢIFICE
Fenomenul OZN este constatat în întreaga lume. Însă unii oameni de ştiinţă pretind să deţină criteriile de adevăr pornind de la cunoştinţele lor ştiinţifice actuale; ei privesc imensul spaţiu cu ochiul unui pământean din secolul XX şi, din acest punct de vedere, susţin că fenomenul OZN este ireal. Argumentele lor sunt următoarele:
1. Pe cele nouă planete principale ale sistemului solar, se ştie că doar una singură – Pământul, pe care locuim – adăposteşte viaţa. Celelalte opt planete sunt nişte lumi lipsite de viaţă. În consecinţă, OZN-urile nu pot veni de pe planetele sistemului solar..
2. Steaua cea mai apropiată de sistemul nostru solar este Alpha-Centauri, situată la 4,2 ani-lumină. Dacă în jurul acestei stele există o planetă care adăposteşte viaţa (ceea ce nu ştim), astronavele sale, cu viteza luminii (300000 km/s, grosso modo distanţa de la Pământ la Lună într-o secundă), ar avea nevoie de 4,2 ani pentru a veni pe globul nostru. Dar se ştie că niciun obiect material, şi prin urmare niciun aparat zburător, nu poate atinge viteza luminii (ar fi nevoie de o energie infinită pentru că masa devine infinită). Dacă astronavele de pe această planetă, Alpha-Centauri, ar putea naviga în spaţiu cu viteza de doar 30000 km/s, ceea ce este deja enorm (a zecea parte din viteza luminii), ele ar avea nevoie de 84 de ani pentru a face un tur-retur între planeta lor şi Pământul nostru. Omul nu poate suporta o călătorie atât de lungă, dată fiind durata scurtă a vieţii sale.
3. Dacă presupusele fiinţe care locuiesc pe ipotetica planetă Alpha-Centauri ar fi totuşi capabile să efectueze această călătorie în spaţiu, energia şi hrana ar constitui cele mai mari probleme ale lor. Astronavele lor, pentru a conţine nişte cantităţi suficiente de energie şi hrană, ar trebui să fie de o mărime monstruoasă. Şi în consecinţă ele nu ar corespunde deloc descrierii pe care o fac martorii micilor OZN-uri. Prin urmare, se poate conchide că OZN-urile descrise în rapoartele de observare nu sunt asemenea astronave.

Este adevărat că aceste trei puncte de vedere sunt perfect fondate, deoarece dacă privim problema călătoriei în spaţiu în conformitate cu criteriile actuale ale ştiinţei şi tehnicii umane, ajungem şi noi la aceleaşi concluzii. Dar este de asemenea adevărat că sunt mereu uitate lecţiile furnizate de istoria omenirii, lecţii care ne învaţă că refuzarea recunoaşterii unor fapte stabilite constituie adeseori o greşeală. Se pot găsi nenumărate exemple de acest gen în istoria ştiinţelor.
Aşadar, dacă un savant pretinde că OZN-urile sunt nişte păcăleli, poate că acesta comite o greşeală.
ANALIZA FENOMENULUI
Chiar dacă numeroşi savanţi din lume nu cred în existenţa OZN-urilor, rapoartele de observare urmează unul după altul şi devin din ce în ce mai numeroase. Mulţi experţi care s-au interesat de fenomenul OZN susţin că acest fenomen nu se poate împotrivi, prin definiţie, legilor fizicii, dar că el foloseşte nişte „legi” ale acelei fizici pe care o cunosc extratereştrii şi care rămâne încă necunoscută de noi ceilalţi, pământenii. Fizicianul american Stanton Friedman a spus: „în ceea ce priveşte realitatea OZN, toţi cei care nu au examinat bine această problemă, nu au un cuvânt de spus şi nu au dreptul să refuze existenţa OZN-urilor”. James A. Harder, profesor la universitatea din California, spune în lucrarea sa: „Datele pe care le-am acumulat pe parcursul ultimilor douăzeci de ani dovedesc fără îndoială că existenţa OZN-urilor nu mai poate fi considerată drept o presupunere îndoielnică”.
în ceea ce mă priveşte, am afirmat că vizita OZN-urilor ne face să ne gândim serios la nivelul scăzut al ştiinţei şi tehnicii pământenilor. Ar trebui să depunem multe eforturi pentru dezvoltarea ştiinţei şi tehnicii, doar aşa vom putea înţelege şi explica fenomenul OZN. Toţi cei care se interesează cât de puţin de mulţimea raporturilor de observare nu pot să nu admită existenţa OZN-urilor. Acestea fiind spuse, acum trebuie să ne punem o întrebare importantă. Ce reprezintă aceste OZN-uri?
în primul rând, îmi voi permite să prezint unele teorii existente, propuse pentru explicarea acestui fenomen misterios.
232
Shibo
1. Halucinaţiile: Ipoteza halucinaţiilor creatoare de viziuni OZN este în mod frecvent înaintată de către cei care nu cred în realitatea OZN. Există două variante ale acestei ipoteze: a) martorii au halucinaţia OZN pornind de la o viziune reală a unui fenomen natural; b) ei au halucinaţia OZN pornind de la nimic, parcă sub efectul unui drog, de exemplu. Însă aceste explicaţii nu sunt convingătoare, deoarece cosmonauţi, piloţi şi şefi de state au văzut OZN-uri.
2. Arme secrete de pe Pământul nostru: Unii cred că OZN-urile sunt nişte arme secrete în curs de dezvoltare, arme a căror existenţă încă nu a fost destăinuită publicului. Însă trebuie să recunoaştem că comportamentul OZN-urilor dovedeşte un nivel ştiinţific şi tehnic care depăşeşte foarte mult cel atins de pământeni. De altfel, cercetările arheologice ne dezvăluie că încă în epoca biblică deja fuseseră observate obiecte luminoase necunoscute. În nişte grote din epoca paleolitică care au fost descoperite în Franţa şi în Spania, există desene care se aseamănă mult cu nişte OZN-uri. Toate acestea resping ipoteza aparatelor terestre secrete.
3. Fenomene naturale prost înţelese: Printre atâtea rapoarte de observare a OZN-urilor, există într-adevăr un foarte mare număr (80%), care în realitate se referă la aurore boreale, comete, baloane-sondă, avioane, meteoriţi, sateliţi artificiali, toate lucrurile pe care martorii le-au luat pe nedrept ca fiind OZN-uri. Însă în arhivele U.S. Air Force există 20% din rapoarte de observaţie, care au tratat nişte fenomene a căror explicaţie nu se cunoaşte şi ai căror martori sunt uneori piloţi experimentaţi, cosmonauţi şi astronomi care nu pot comite greşeli în observarea lor.
4. Fenomene supranaturale: Unii consideră şi afirmă că OZN-urile sunt nişte mijloace de supraveghere a omenirii de către Dumnezeu. Un teolog american, numele căruia nu-l amintesc aici, pretinde că între îngeri şi OZN-uri există legături foarte strânse. După părerea mea, ufologii nu ar trebui să introducă o componentă religioasă în cercetările lor şi prin urmare ar trebui să caute să ignore această ipoteză. Cu toate acestea, modul în care unele OZN-uri par să apară şi să dispară instantaneu aminteşte într-adevăr ceea ce s-a convenit să se numească „supranatural”.

5. Civilizaţie intraterestră: William Rid, scriitor american, a avansat în 1906 ipoteza conform căreia Pământul nostru este gol! El credea că în interiorul Pământului locuieşte o civilizaţie şi că aceasta este cu mult mai avansată decât a noastră. În 1957, un cercetător brazilian a publicat o lucrare, De la lumea subterană la cer: OZN, în care a formulat oficial această ipoteză a unei civilizaţii intraterestre, care rămâne de demonstrat.
6. Vizitatori veniţi din spaţiu: acest punct de vedere dispune de tot mai mulţi partizani. Astronomii din epoca modernă cred în existenţa vieţii în cosmos; unii chiar consideră că pe alte planete pot să existe forme de viaţă cu mult superioare omului. Astăzi navele noastre spaţiale se pot aşeza pe Lună şi pe Marte, câteva aeronave zboară acum spre Jupiter, Saturn şi Uranus. Nu avem niciun motiv să respingem posibilitatea că civilizaţiile extraterestre îşi pot trimite navele ca să vină să ne viziteze.
Este sigur că civilizaţia terestră a secolului XX nu reprezintă vârful civilizaţiei cosmosului. Ştiinţa şi tehnica terestră aşteaptă să fie dezvoltate. În general suntem de acord să spunem că doar în galaxia noastră există între 100 şi 250 miliarde de sori, mai mult sau mai puţin mari decât al nostru. Câte planete locuite există în jurul acestor sori? Profesorul Şlovsky, de la Universitatea din Moscova, a scris că sistemele planetare sunt foarte frecvente în jurul stelelor şi că recentele descoperiri în biologia moleculară ne permit să ne închipuim că procesele de apariţie a vieţii pe Pământ au putut avea loc de asemenea pe multe din aceste sisteme planetare. Se consideră că în cele 10 miliarde de galaxii existente în Univers, există cel puţin câteva miliarde de lumi populate. Cu toate acestea, alţi astrofizicieni cred, şi astăzi, că suntem singuri în Univers…
ANALIZA ŞTIINŢIFICĂ
Vizitarea Pământului de OZN-uri constituie de fapt o sfidare pentru noi. Oamenii de pe Pământ nu pot, desigur pentru moment, fabrica OZN-uri; totuşi, judecând după examinarea făcută în Proiectul „Cartea albastră” a U.S. Air Force, putem totuşi efectua o analiză ştiinţifică a OZN-urilor.

Shibo
1. Forma exterioară (înfăţişarea): Pentru cei care studiază oricât de puţin rapoartele de observare, nu este greu să constate că majoritatea OZN-urilor au forma unui disc al cărui centru este îngroşat. Însă au fost de asemenea văzute OZN sub formă de trabuc, minge de rugby, ou, oval, con, titirez şi spirală… Există, aşadar, o mare varietate de forme de OZN-uri. Acelaşi lucru ca la avioanele noastre, care sunt de variate tipuri: de cursă lungă, cu patru motoare, aerobus, avion cu reacţie, elicopter; cel mai mare avion poate transporta sute de călători, iar cel mai mic nu conţine decât o singură persoană. Putem deci presupune că OZN-urile, care sunt mai avansate decât avioanele noastre, pot fi şi ele de tipuri variate.
2. Dimensiunea: E dificil de precizat dimensiunea OZN-urilor. În conformitate cu rapoartele de observare, au fost văzute OZN-uri de o dimensiune foarte mică, cu lungimea de aproximativ un metru. Asemenea OZN-uri ies în general dintr-o enormă navă-mamă care navighează foarte sus pe cer. Au fost văzute şi OZN-uri în formă de trabuc, cu lungimea de 2-3 m Cele mai frecvente OZN-uri sunt cele care au forma unui disc şi al căror diametru este de aproximativ zece metri. În sfârşit, au fost descrise uneori nişte OZN-uri de dimensiune mare, al căror diametru variază de la peste 30 m până la 200 m. Enormele nave-mame care duc micile OZN-uri au lungimea de peste un kilometru.
3. Suprafaţa: Majoritatea OZN-urilor au o suprafaţă netedă, pe care nu se găseşte nici urmă de sudură sau nituri Se vede deschizându-se şi închizându-se la loc uşa, însă nu se remarcă nici cadrul acestei uşi, nici îmbinarea dintre cadru şi uşă. Unele OZN-uri au hublouri, a căror aşezare este diferită la de la un aparat la altul. Mai există şi OZN-uri înzestrate cu pasarelă rulantă şi antenă, precum şi cu alte piese accesorii
4. Culorile: Fenomenul OZN apare adeseori în multiple culori fermecătoare. Conform statisticilor demne de încredere. OZN-urile au nişte culori de aluminiu, de argint, de crom Suprafaţa lor este strălucitoare şi ele emit o lumină puternică. Pe parcursul zborului, adeseori îşi schimbă culoarea. Un scriitor-ufolog a spus: „Culoarea pe care o iau OZN-urile depinde de viteza lor. Atunci când OZN-urile se învârt pe loc sau stau nemişcate, ele sunt gri-argintii, înconjurate de un nimb roşcat, apoi pot deveni roşu-închise… Când OZN-urile îşi

măresc viteza, pot fi văzute nişte culori albe, verzi şi albastre, precum şi roşii".
5. Zgomotele: Cea mai uluitoare caracteristică a OZN-urilor este că acestea nu fac în general niciun zgomot cu ocazia mişcării lor – rotire sau ascensiune verticală. Această demonstrează că sistemul lor de propulsare diferă de al nostru. Totuşi, unele rapoarte de observare menţionează zgomotul emis de câteva OZN-uri. Au fost auzite bătăi regulate ale motorului, vibraţii, hârâituri, şuierături, pârâituri, zgomote stridente… Unii ufologi afirmă că aceste zgomote au o legătură strânsă cu culorile.
6. Perturbaţiile electro-magnetice: un mare număr de rapoarte de observare menţionează perturbaţiile electromagnetice provocate de OZN-uri: motoarele auto se opresc subit; radiourile încetează să funcţioneze pentru un anumit timp; imaginea de pe ecranul televizorului este momentan dereglată; becurile electrice îşi pierd strălucirea etc. Şi când OZN-ul a dispărut, toate aceste fenomene electromagnetice încetează imediat, spontan. Nişte ufologi cred că OZN-urile au un sistem de propulsare electromagnetici, de aceea acestea ar exercita nişte efecte asupra instrumentelor noastre electrice.
7. Propulsarea: OZN-urile dispun de o capacitate excepţională şi nemaipomenită de zbor. Ele pot sta nemişcate în aer ca un elicopter, se pot roti la joasă altitudine, fără să mişte aerul sau să facă zgomot. Aparatele noastre zburătoare nu sunt în stare să realizeze acest lucru. O altă caracteristică a OZN-urilor este că viteza lor o depăşeşte cu mult pe cea a avioanelor noastre. Ele pot schimba brusc, parcă fără efort, direcţia, fără a fi obligate să descrie o curbă lungă ca avioanele noastre cu reacţie. Unii consideră că OZN pot învinge gravitaţia şi atinge, graţie unei forţe de tracţiune infime, o acceleraţie nemaipomenită.
8. Pasagerii OZN-urilo: Unele rapoarte de observare menţionează trăsăturile pasagerilor din OZN-uri. Un oarecare număr de martori chiar afirmă că au fost sechestraţi de către umanoizi într-un OZN. Se pot distinge trei tipuri de pasageri ai OZN-urilor: „mici omuleţi verzi”, „oameni normali” şi „oameni înalţi”. Primul tip este cel mai frecvent. În general, piticii au o înălţime de aproximativ un metru, cu un cap mare, doi ochi proeminenţi sau foarte alungiţi, patru membre subţiri. Nu au

Shibo nas, în locul nasului nu sunt decât două găuri. Gura lor este mică, redusă la o gaură sau o deschizătură subţire. În ceea ce priveşte „oamenii înalţi”, aceştia seamănă în principiu cu locuitorii Pământului. După spusele unui argentinian, care pretinde că a fost sechestrat câtva timp, în acelaşi OZN existau nişte pasageri cu înălţimea de mai puţin de un metru şi alţii cu înălţimea de doi metri şi mai mult. Aceşti pasageri spuneau că veniseră de pe diferite planete şi că şi la ei existau galbeni, albi şi negri.
9. Atitudinea faţă de pământeni: Cu rari excepţii, pasagerii OZN-urilor nu deranjează activităţile pământenilor. Ei vin discret şi ne părăsesc la fel de tiptil. Atunci când sunt descoperiţi de către pământeni, nu atacă primii şi nu intră în contact din proprie iniţiativă cu martorii. Aruncând o privire asupra lor, urcă imediat în OZN-urile lor şi îşi iau rapid zborul. Unii ufologi cred că aceşti ocupanţi ai OZN-urilor vin pe globul nostru în scopul de a face experienţe sau de a supraneghea actele războinice ale pământenilor. Conform unor informaţii oficiale americane, nişte obiecte zburătoare neidentificate apar în mod invariabil de fiecare dată când are loc un test nuclear. Ele se rotesc deasupra norilor în formă de ciupercă. Poate că fiinţele din OZN-uri se tem să nu fie exterminate de armele noastre nucleare? Nu se ştie.
STUDIILE UFOLOGICE ÎN LUME
Statele Unite se află în fruntea cercetărilor cu privire la OZN-uri. Pe lângă Proiectul „Cartea albastră”, în U.S.A. Există un mare număr de organizaţii private.
La sfârşitul anului 1969, U.S. Air Force, care crease programul său „Cartea albastră” (Proiectul Blue Book) – specificare care acoperea marea parte a cercetărilor sale referitoare la OZN-uri – a pus capăt acestui program. Început în septembrie 1947 şi denumit iniţial programul „Semn” (Proiectul Sign), acesta a devenit, pe 11 februarie 1949, programul „Ranchiuna” (Proiectul Grudge), pentru a primi în sfârşit, în vara lui 1951, denumirea de „Cartea albastră”.
N.I.C.A.P. (Comitetul Naţional de Cercetare a Fenomenelor Aeriene) a luat fiinţă în 1956, sub direcţia maiorului Donald E.

Keyhoe. Principalii săi membri sunt ofiţeri ai Armatei Aeriene şi un fost membru al C.I.A., care ocupa un post înalt la momentul retragerii sale. E. Keyhoe a fost primul american care a făcut publice rapoartele de observare. N.I.C.A.P. Are acum peste 10000 de membri şi treizeci de secţii pe întreg teritoriul Statelor Unite.
în Statele Unite mai există C.U.F.O.S. Care a fost condus de J. Allen Hynek, A.P.R.O., fondat de către Jim Lorenzen şi Coral Lorenzen, M.U.F.O.N., sub direcţia lui Walter H. Andrus Jr. Etc.
în Uniunea Sovietică nu se vorbea despre fenomenul OZN înainte de 1960. Însă sovieticii nutresc un mare interes faţă de problema vieţii pe alte planete.
în ceea ce priveşte cercetarea modernă referitoare la OZN-uri în U.R.S.S., un ufolog francez a spus că aceasta a început în 1946; acest ufolog a precizat că rezultatele acestei cercetări prezintă aceleaşi caracteristici ca pretutindeni altundeva în lume. Chiar dacă OZN-urile observate nu sunt anunţate de către mass-media, difuzarea informaţiilor în sensul observatori-public pare a fi aceeaşi ca şi în ţările din Vest. Oamenii de ştiinţă sovietici abordează problema OZN-urilor cu aceeaşi repulsie ca oriunde în altă parte şi încearcă s-o evite.
Franţa este una din ţările care au fost cel mai frecvent vizitate de OZN. Guvernul recunoaşte oficial existenţa OZN-urilor, dând curs liber studierii acestui subiect. În ultimii ani au apărut un mare număr de scriitori-ufologi francezi. Franţa este foarte avansată în cercetările ştiintifice referitoare la OZN-uri.
Pe englezi îi pasionează problemele parapsihologice şi din acest punct de vedere ei adoptă o atitudine deschisă faţă de subiectul OZN. Însă rezultatele lor nu sunt evidente.
Nişte rapoarte de observare ne parvin din când în când din Japonia, Suedia, Jugoslavia, Argentina, Brazilia etc. Guvernele acestor tări nu susţin cercetările referitoare la OZN-uri.

ATITUDINEA NOASTRĂ
Trăim într-o epocă în care ştiinţa şi tehnica cunosc un progres fără precedent. Pe parcursul ultimilor şaptezeci de ani, s-a trecut de la primul avion rudimentar la nava spaţială capabilă să se aşeze pe Lună şi pe Marte. În următorii şaptezeci de ani, ce nivel de dezvoltare va putea atinge actuala noastră navă spaţială care s-a aşezat pe Marte?
Pentru moment, ne aflăm în faţa sfidării OZN-urilor. Acestea vin, probabil, din altă parte. Ele merită cea mai mare atenţie din partea noastră, deoarece ne furnizează ocazia de a studia un fenomen absolut nou, susceptibil de a transforma radical destinul pământenilor. Studierea OZN-urilor ne-ar putea face să descoperim noi legi ale fizicii şi noi metode de utilizare a energiei. Astfel vom cunoaşte mai bine relaţiile dintre om şi Univers.
Să nu uităm mai ales că trebuie neapărat să renunţăm să luăm OZN-urile drept nişte păcăleli, ceea ce fac mulţi sub pretextul că ştiinţele şi tehnica noastră nu ştiu să le explice. Sunt convins că cu timpul pământenii vor cunoaşte într-o bună zi adevărata natură a OZN-urilor. Atunci, omenirea inteligentă va putea găsi răspunsul la problemele referitor la care religia nu a ştiut până în prezent decât să facă presupuneri gratuite.
Lu Yingzhong
Raport redactat de un astronom
Cai Zhangxian este un astronom cu mare renume din provincia Taowan. El e un martor. Un martor foarte elocvent, deoarece lucrează de mult timp la Observatorul Yuanshan, al cărui director este. Cunoaşte perfect cerul şi cunoştinţele sale îi permit să deosebească stelele de OZN-uri. Din 1956 până în 1968, el a văzut de trei ori OZN-uri deasupra Taiwanului.
Lin Wenwei, chinez de dincolo de mare, actualmente rezident în Statele Unite, a scris un articol, aducându-mi la cunoştinţă observaţia OZN făcută de Cai Zhangxian. Lată-l.
într-o zi, un locuitor al Taipeiului (provincia Taiwan, China) l-a sunat pe Cai Zhangxian, director al Observatorului Astronomic Yuanshan din Taipei, pentru a-i spune că la orele 2:45 dimineaţa văzuse cu ochiul liber patru obiecte zburătoare neidentificate care se îndreptau spre muntele Yuanshan. Aceste patru obiecte necunoscute erau aşezate în formă de trapez şi au rămas pe cer trei minute înainte să dispară.
Analizând datele adunate despre apariţia şi zborul acestor patru obiecte luminoase, Cai Zhangxian a crezut că era vorba despre patru avioane. Însă martorul îşi menţinea punctul de vedere şi afirma că acestea erau cu siguranţă patru OZN-uri, deoarece el fusese mai înainte paraşutist şi avea competenţa de a identifica noaptea avioanele.
De fapt, fenomenele neobişnuite care sunt văzute sunt de cele mai multe ori explicabile. Poate fi vorba de un balon mare, un avion, o stea căzătoare, un satelit artificial şi chiar un meteorit. Cu toate acestea, există şi nişte observări a căror explicaţie nu se cunoaşte.
în Taiwan, provincie a Chinei, pe parcursul ultimilor treizeci de ani, au fost raportate în repetate rânduri apariţii ale unor OZN-uri. Peste zece obiecte zburătoare neidentificate au rămas fără explicaţie. Poate că acestea sunt adevărate „farfurii zburătoare”. Altădată, se păstra întotdeauna tăcerea în privinţa acestor obiecte. Cai Zhangxian a văzut de trei ori nişte OZN-uri, însă nu a suflat un cuvânt, deoarece, în calitate de director al Observatorului, se temea să nu fie luat în derâdere.
Cu toate acestea, acest curajos astronom a scris un articol pentru revista Informaţia în astronomie, povestind una din

S/li Bo observaţiile sale OZN. Insă peste puţin timp, această revistă a publicat un alt articol care-l critica pe domnul Cai şi spunea că acest director al Observatorului făcea declaraţii senzaţionale în scopul de a le face părul măciucă cititorilor. Totuşi faptele există, de necombătut.
PRIMA OBSERVAŢIE
Domnul Cai Zhangxian a văzut într-adevăr un OZN. În timpul unei conversaţii, el mi-a spus că pe 5 martie 1965 a descoperit pentru prima dată un OZN. Un obiect luminos apăru pe cer către est, la sud de Constelaţia Leului. Era roşu-închis şi se îndrepta lent către nord. Cu magnitudinea de 2,5, obiectul luminos se înălţă, traversă Ursa Mare şi trecu meridianul pe cer către nord. În acest moment, luminozitatea lui a scăzut puţin. Când a ajuns la vest de Ursa Mare, a redus viteza şi chiar s-a oprit pentru un moment. Apoi, schimbându-şi direcţia, a început să facă cale-ntoarsă, zburând spre est de unde venise. Viteza lui a devenit în acest moment foarte mare. Cai Zhangxian a privit prin binoclul său, însă nu a putut desluşi bine obiectul luminos zburător, deoarece acesta şi-a pierdut strălucirea. Când obiectul a ajuns la nivelul Constelaţia Câinelui, era absolut asemănător cu o stea mică. În cele din urmă a dispărut.
Directorul Cai a notat că observarea sa durase peste treizeci şi cinci de minute. Nu a auzit niciun zgomot. De aceea obiectul luminos nu era cu siguranţă un avion; de altfel, la 15000 m altitudine, un avion nu poate să pară atât de luminos. Cai Zhangxian a mai spus că, după traiectorie, se poate afirma fără greşeală că era vorba despre un obiect zburător dirijat sau teleghidat.
PESTE CINCI ANI, A DOUA OBSERVAŢIE
Peste cinci ani directorul Observatorului Yuanshan, Cai Zhangxian, a văzut pentru a doua oară un OZN. L-a descoperit foarte aproape de Ursa Mare. Acest obiect luminos se afla mai sus de Ursa Mare, în jurul căreia a făcut o mişcare circulară în treizeci de minute. Cai a remarcat faptul că dacă acesta ar fi fost un avion, două-trei minute ar fi fost suficiente.
Domnul Cai Zhangxian lucrează de mult timp la Observatorul Yuanshan, are bogate cunoştinţe astronomice.

Cu experienţa sa de observator al cerului, nu ar putea sub nicio formă comite o greşeală de apreciere a unui fenomen ceresc, în Taiwan presa evită să menţioneze problema OZN. Domnul Cai îndrăzneşte să privească faptele în faţă şi să-şi facă publică observaţia. El merită tot respectul.
A TREIA OBSERVARE, ÎN ANII ’60
Ultima observaţie OZN a directorului Cai s-a petrecut la sfârşitul anilor ’60. El a descoperit un obiect luminos în apropierea Săgetătorului. La început, domnul Cai credea că era vorba de o novă (stea care tocmai a explodat). A alergat în casă pentru a consulta o hartă a cerului. După două minute, obiectul luminos deja se rotise cu 180° în jurul Săgetătorului şi zbura drept către nord-est, diminuându-şi strălucirea. Peste treizeci de minute, obiectul dispăruse complet de pe cerul nocturn.
Judecând după durata de zbor a obiectului, Cai crede că acesta nu putea fi un avion. Poate fi exclusă de asemenea posibilitatea unui balon-sondă de mare dimensiune, ţinând cont de traiectorie. Şi mai puţin se poate vorbi de o stea, deoarece mişcarea aparentă a stelelor unele în raport cu altele este extrem de lentă. Deoarece sateliţii artificiali se deplasează întotdeauna în linie dreaptă, putem, fără greşeală, să-i eliminăm din calculele referitoare la această observare.
A treia observaţie OZN a domnului Cai a avut loc pe 28 iunie 1968. De această dată, domnul Cai a difuzat informaţia în numele Observatorului său. Însă biroul meteorologic din Taiwan a publicat peste puţin timp o altă informaţie care anunţa că, cu două zile mai înainte, fusese lansat un mare balon-sondă care a urcat foarte sus pe cer şi că acest balon sondă zbura cu o lanternă aprinsă. Cu toate acestea, domnul Cai a remarcat imediat că balonul-sondă al biroului meteorologic trebuia să se îndrepte dinspre nord-vest către sud-est, în timp ce obiectul roşiatic al cărui martor fusese zbura dinspre nord-est către sud-vest. Se poate trage concluzia că era vorba de două obiecte diferite.
Circulă tot felul de zvonuri despre obiectele zburătoare neidentificate. Există incertitudini cu privire la acest subiect. Domnul Cai a declarat: „Nu cred în existenţa farfuriilor zburătoare pe Pământul nostru. Dar asta nu mă împiedică să studiez problemă”.
Despre misterul OZN-urilor
OZN-urile reprezintă de fapt un fenomen astronomic necunoscut, de Zhang Zhousheng
Este adevărat că în China există diferite atitudini faţă de problema OZN şi că sunt propuse diverse explicaţii ale acestui fenomen. Zhang Zhousheng, tânăr astronom de la Observatorul Astronomic din Yun’nan, subordonat Academiei de Ştiinţe din China, membru al C.U.R.O., a avansat, după studierea rapoartelor de observaţie a OZN-urilor, o ipoteză conform căreia OZN-urile reprezintă în realitate un fenomen astronomic necunoscut.
Zhang Zhousheng, om simpatic şi studios, este prietenul meu apropiat. El a scris articolul „Despre misterul OZN” pentru cartea mea. Lată-l.
PRIMA PARTE
Cercetările mele mi-au dezvăluit că majoritatea OZN-urilor se datorează unui element astronomic necunoscut până în prezent. În articolul de faţă mă limitez să abordez pe scurt această problemă.
Din analiza unor numeroase rapoarte de observare chineze, am putut deduce în primul rând că majoritatea OZN-urilor respectă următoarelor legi şi caracteristici:
1. OZN-urile nu reprezintă deloc rezultatul unor halucinaţii, ele sunt un fenomen real, şi nu rar. Dar deoarece pot să apară şi să dispară cât ai clipi din ochi, şi nimeni nu poate prevede ora apariţiei lor, acestea sunt văzute foarte rar. La fel se întâmplă şi cu meteoriţii căzuţi pe globul nostru.
2. OZN-urile constituie un fenomen vizibil în regiuni vaste. Spre exemplu, pe 26 iulie 1977, la ora 10 noaptea, chinezi din mai multe provincii au văzut în acelaşi timp un OZN (a se vedea partea a doua a articolului meu); pe 23 octombrie 1978, la ora

8 seara, locuitorii chinezi ai unei regiuni care se întinde pe 1800 km lungime şi 600 km lăţime (o suprafaţă de peste un milion de km2), au observat de asemenea un obiect zburător.
3. Nişte martori aflaţi la o distanţă de mai multe sute de kilometri unii de alţi au văzut apărând acelaşi OZN în acelaşi loc pe cer, iar respectivele lor descrieri ale mişcării acestui OZN sunt concordante. Unii observatori spun chiar că înainte de apariţia OZN-ului au văzut o ploaie de asteroizi.
4. Viteza aparentă de mişcare a OZN-urilor nu este mare. Durata de observaţie variază de la caz la caz între câteva minute şi mai multe zeci de minute. Mişcarea OZN-urilor este de cele mai multe ori rectilinie şi uniformă. Fără zgomot sau dâră lăsată pe cer. OZN-urile strălucesc de la sine şi lumina lor este blândă, fără a orbi ochii. Majoritatea OZN-urilor se prezintă sub o formă ovală, iar OZN-urile enorme sunt înconjurate de o structură spiralată.
5. Există grupuri importante de OZN-uri care se arată la intervale regulate (câţiva ani). Cu excepţia unui OZN izolat, a fost descoperit un mare număr de OZN-uri, între care există o legătură strânsă în ceea ce priveşte orientarea mişcării lor. În lume, nişte radare au descoperit urme de OZN-uri, viteza lor este de câţiva kilometri pe secundă.
Pornind de la aceste legi şi caracteristici deduse din examinarea şi analiza rapoartelor de observare, trag concluzia că OZN-urile reprezintă în realitate un fenomen natural produs de unele porţiuni de materie din Univers care pătrund în atmosfera Pământului.
Toată lumea ştie că în jurul Pământului nostru, nişte corpuri mici (meteoriţi) penetrează fără încetare atmosfera noastră. Atunci când acestea intră în straturile suficient de dense ale atmosferei superioare, frecarea lor de particulele de aer le încălzeşte şi le ionizează pe acestea, producând o lumină, şi aceste corpuri devin astfel stele căzătoare sau meteoriţi. Însă ce se poate vedea când aceste corpuri trec mult mai sus pe cer, la mii de kilometri altitudine? Niciodată nu s-a pus întrebarea. OZN-urile reprezintă exact un fenomen fizic produs în asemenea condiţii, mai complicat decât stelele căzătoare.
Micile corpuri materiale care gravitează în spaţiul interplanetar conţin substanţe volatile. Atunci când se pomenesc la fel de aproape de Soare ca Pământul, ele suferă o schimbare

Sili Bo foarte evidentă: sub efectul radiaţiei ultraviolete şi a razelor X solare, substanţa volatilă a acestor mici corpuri se evaporează imediat într-un nor de particule electrizate. În vid, nişte particule electrizate, care se deplasează într-un câmp magnetic neuniform, parcurg o traiectorie sub forma unui şurub al lui Arhimede, a cărei rază variază în funcţie de gradientul de intensitate al câmpului magnetic. Dacă ne aflăm exact pe prelungirea axei acestui şurub, putem vedea un OZN sub formă de spirală. Aşadar, înţelegem cum se formează OZN-ul. Când micile corpuri interplanetare înconjurate de un nor de particule ionizate intră în câmpul magnetic al Pământului, particulele menţionate sunt expuse efectului acestui câmp, ele se detaşează de corpul central şi formează un curent care descrie o traiectorie. Deoarece intensitatea câmpului variază în funcţie de altitudine, acest curent de particule ia forma unui şurub al lui Arhimede. Iniţial, înainte de a fi deviate de câmpul magnetic terestru, particulele electrizate au o mişcare neregulată (viteza şi sensul mişcării fiecărei particule sunt diferite); frecarea particulelor produce lumină, iar noi putem vedea OZN-ul strălucind ca o auroră boreală. Dimensiunea, viteza şi forma OZN-ului depinde în întregime de distanţa de la obiect la Pământ şi de natura particulelor electrizate.
Conform acestei teorii a formării OZN-urilor, putem explica un mare număr de cazuri de OZN-uri ale căror rapoarte de observaţie sunt demne de încredere.
1. Pe parcursul întregului an există mereu nişte corpuri de mici dimensiuni în spaţiul planetar care trec foarte aproape de Pământul nostru. Printre aceste corpuri, se află un anumit număr care posedă substanţe volatile. De aceea, apariţia OZN-urilor pe cer este neîntreruptă şi fără sfârşit. Însă corpurile care apar în vecinătatea noastră terestră sunt cu toate acestea puţine la număr şi persoanele care observă rareori cerul au foarte puţine şanse să vadă nişte OZN-uri. Există nenumărate rapoarte de observare OZN, însă mulţi nu au avut ocazia să vadă ei înşişi fenomenul.
2. Deoarece OZN-urile se manifestă la o altitudine de mai multe mii de kilometri deasupra suprafeţei terestre, nişte martori la sol separaţi de mai multe mii de kilometri pot să vadă în acelaşi timp acelaşi OZN-uri.

3. Perioada de apariţie a OZN-urilor depinde de mişcarea Pământului care întretaie, la perioade determinate, orbitele micilor corpuri volatile susceptibile de a produce fenomenul OZN. Dacă Pământul nostru traversează o orbită pe care gravitează împreună mai multe mici corpuri volatile, în acest moment putem vedea un grup de OZN-uri care zboară într-o ordine desăvârşită.
Cât priveşte celelalte caracteristici ale OZN-urilor, cititorii vor putea găsi cu uşurinţă explicaţia lor dacă se gândesc atent.
După părerea mea, dacă se aprofundează studierea OZN-urilor, cu siguranţă va deveni posibilă prevederea orei lor de trecere, aşa cum se întâmplă astăzi cu ploile de asteroizi. Astfel, vor fi tot mai numeroşi cei care vor avea ocazia să vadă OZN-uri, ceea ce va facilita recunoaşterea realităţii lor. Sunt sigur că dacă savanţii vor folosi sateliţi artificiali şi rachete spaţiale pentru cercetările referitoare la OZN-uri, omul va putea reconstitui condiţiile de apariţie a fenomenului. Acest studiu ne va permite să deschidem largi orizonturi ştiinţifice, să cunoaştem mai bine distribuirea materiei în sistemul solar, să stăpânim ceva mai bine Universul.
PARTEA A DOUA
UN EXEMPLU DE OZN ÎN FORMĂ DE SPIRALĂ
(VĂZUT DEASUPRA PROVINCIEI SICHUAN)
Observarea cerului nocturn constituie una din marile mele bucurii. Pentru un om pasionat de astronomie ca mine, este important să observe fără încetare cerul şi să găsească cea mai bună poziţie pentru această observare. Cu perseverenţă, am avut ocazia să admir multe fenomene cereşti magnifice: stele căzătoare la fel de strălucitoare ca luna plină; ploi orbitoare de asteroizi; zborul şi joncţiunea sateliţilor artificiali; comete etc. Astfel am acumulat o mare cantitate de date precise şi exacte.
Pe 26 iulie 1977, noaptea, mă aflam la periferia de nord a oraşului Chendu, centru al provinciei Sichuan. Luna iulie este o lună când în această provincie este foarte cald, locuitorii au

Shibo obiceiul de a se răcori afară. Luna, aproape plină, ajungea deja la apogeu către sud pe un cer presărat cu câţiva nori. Dat fiind că în această seară aveam intenţia să observ cerul boreal, care era lipsit de nori, neglijam cerul austral. La orele 22:05 (ora Pekinului), un corp în formă de spirală colosală, nemaivăzut, a apărut deodată pe cerul nocturn şi mi-a atras atenţia. Structura sa spiralată era atât de orbitoare, încât m-a făcut imediat să mă gândesc la o auroră boreală, la o cometă sau la o navă spaţială. Însă când am examinat atent acest obiect, am respins toate aceste presupuneri. Am avut imediat sentimentul de a fi confruntat cu un fenomen rarisim. Aveam datoria să notez exact detaliile şi desfăşurarea. Pentru a exclude halucinaţia personală, mai întâi am strigat nişte persoane care se aflau în jurul meu şi care, de la sine înţeles, rămaseră cu toţii cu gura căscată în faţa acestui spectacol fără precedent. Am căutat în buzunar o bucată de hârtie şi stiloul şi am început să desenez şi să notez la lumina Lunii ceea ce observam. În acest moment, ceasul meu indica orele 22:09 (ora Pekinului). Am văzut că nişte persoane, situate la aproximativ 70 m de mine, începeau să atragă şi ele atenţia altora asupra acestui fenomen necunoscut.
Detaliile observaţiei
9
La orele 22:09, centrul acestui obiect neobişnuit luminos se afla exact deasupra stelei a din Ursa Mare (un calcul ulterior a permis să se stabilească faptul că obiectul era în acest moment la o înălţime unghiulară de 24 grade şi 40’). Înfăţişarea obiectului era, la prima vedere, cea a unei farfurii enorme. Cu puţină atenţie, i se puteau desluşi bine detaliile.
Nucleul era abia vizibil; avea o formă ovală alungită, galbenă, cu magnitudinea -2. (Asta înseamnă că era mai strălucitor decât cea mai strălucitoare stea, însă mai puţin strălucitor decât Venus.) Acest nucleu a început să se mişte, mai’ântâi în jos, apoi spre stânga şi în sus, rotindu-se în sensul acelor unui ceasornic, formând astfel coroană după coroană un şurub al lui Arhimede de mare dimensiune. Coroanele erau mai luminoase decât Luna. Acestea erau albastre-verzui şi fiecare cu lăţimea de 0 grade şi 10’. Coada acestui şurub se

termina în jos, la dreapta. În consecinţă, erau la număr trei coroane de la nucleu la stânga şi totul forma un corp oval a cărui axă mare era de zece ori mai mare decât cea a Lunii pline; această axă mare forma un unghi de 60 de grade cu linia orizontului. Urmărind cu atenţie, se puteau vedea nişte unde de lumină în jurul şurubului lui Arhimede.
Acest obiect neobişnuit era imens; el se deplasa pe cer pe orizontală, în linie dreaptă. Prin aceasta vreau să spun că pe măsură ce nucleul avansa astfel, coroanele nu se roteau, ci îl urmau. Nu exista nicio schimbare în ceea ce priveşte dimensiunea, luminozitatea, forma şi numărul coroanelor. Nu se vedea nicio urmă lăsată de obiect; şi coroanele, odată formate, nu evoluau. Pornind de la steaua a din Ursa Mare la <p şi trecând prin p din aceeaşi constelaţie, nucleul se îndrepta astfel dinspre nord către vest cu o uşoară înclinare a traiectoriei faţă de linia orizontului. Viteza sa era uniformă şi lentă, de 9 grade pe minut, asemănătoare cu cea a unui satelit artificial lent. La orele 22:14, obiectul a ajuns la vest, la. 10 grade deasupra orizontului, şi a dispărut în nori. Observarea mea a durat în total cinci minute.
După dispariţia OZN-ului în formă de spirală, oamenii discutau aprins, întrebându-se ce era aceasta. Cu siguranţă, nu era vorba despre un avion sau un satelit, ţinând cont de strălucire şi dimensiunea enormă. Iar dacă era vorba de un jet gazos emis de un satelit artificial, de ce coroanele nu se roteau şi ele?
Nutresc un mare interes faţă de fenomenele cerului, însă ceea ce am văzut în seara respectivă nu fusese niciodată văzut nici de mine, nici de oricine altcineva (la vremea aceea, nu ştiam încă că exista termenul OZN). Împins de o mare curiozitate, am început să fac nişte cercetări pentru a elucida acest mister.
Cercetările mele
Peste puţin timp după evenimentul din 26 iulie 1977, am plecat în misiune la 50 km de locul observaţiei mele. Acolo, am auzit foarte mulţi oameni vorbind despre ceea ce văzuseră 26 iulie 1977. Fostul meu profesor şi colegii mei de liceu mi-au

Shibo povestit detaliat fenomenul neobişnuit din seara respectivă. Ei se aflau pe un teren de sport al unui liceu pentru a vedea un film proiectat în aer liber. În jurul lor se aflau aproape o mie de spectatori care au contemplat cu toţii magnificul spectacol al OZN-ului în formă de spirală. Caracteristicile pe care mi le-au descris corespundeau cu ceea ce văzusem. Ei nu ştiau că şi eu văzusem acest OZN şi descrierile lor mi se păreau cu atât mai importante şi mai autentice. Sunt sigur că acest OZN s-a manifestat deasupra unei regiuni vaste.
S-au mai scurs câteva zile şi am primit răspunsul dat de Observatorul din Zijinshan la raportul meu de observare pe care îl trimisesem acestei instituţii. Acest răspuns era un document xeroxat datat cu 9 august 1977, în care se putea citi: „Fenomenul pe care l-aţi observat reprezintă probabil un test ştiinţific al ţării noastre”. Observatorul din Zijinshan primise prea muite rapoarte de observare ale aceluiaşi fenomen şi s-a crezut obligat să publice un comentariu şi să-l tragă în mai multe exemplare.
M-am informat la instituţiile interesate şi mi s-a spus că în ziua respectivă ţara noastră nu efectuase lansări de rachete sau de sateliţi artificiali. La jumătatea lui noiembrie, am primit răspunsul, datat cu 9 noiembrie 1977, de la Observatorul Astronomic din Pekin, care îmi aducea la cunoştinţă adresele numeroşilor martori ai acestui fenomen. După lista furnizată de Observatorul din Pekin, am constatat că martorii erau răspândiţi în următoarele districte ale provinciei Sichuan: Guanxian, Pengxian, Zitong, Jiangyou şi oraşul Chendu. Am făcut cercetări cu martorii care locuiesc în nişte regiuni îndepărtate şi aceştia mi-au trimis cu amabilitate rapoartele lor. Astfel am adunat o mare cantitate de materiale din prima mână. După o analiză minuţioasă, p’ot furniza următoarele trei concluzii:
1. Nu poate exista nicio îndoială cu privire la existenţa fenomenului din 26 iulie 1977. Este de neînchipuit ca, pe o întindere atât de vastă, nenumăraţi martori atât de îndepărtaţi unii de alţii să poată avea, în acelaşi timp, halucinaţii identice
2. Un asemenea caz demonstrează că un OZN poate fi observat deasupra unei regiuni foarte întinse. Rareori în lume se pot aduna atâtea rapoarte de observare, şi nişte rapoarte

atât de complete. Prin urmare, putem reconstitui itinerarul exact al OZN-ului şi descoperi caracteristicile sale fizice.
3. Analiza serioasă a datelor referitoare la acest fenomen ne poate duce la cunoaşterea apariţiei altor OZN-uri.
Analiza
Examinând caracteristicile OZN-ului în formă de spirală din 26 iulie 1977, şi ţinând cont de identitatea rapoartelor de observare provenind de la martori atât de îndepărtaţi unii de alţii, putem afirma că acest OZN reprezintă un fenomen survenit foarte sus în atmosferă. Când comparăm acest enorm şurub al lui Arhimede şi corpurile celeste artificiale, nu este dificil de a deduce că şurubul lui Arhimede din 26 iulie 1977 nu era o maşină fabricată de către oameni. Rămâne o singură posibilitate: acesta era un corp natural care zbura foarte sus în atmosferă.
Acest şurub luminos al lui Arhimede, care a fost observat puţin după asfinţitul soarelui, zbura dinspre nord-est către vest. Cunoştinţele noastre astronomice ne permit să afirmăm că dacă acesta era într-adevăr un corp ceresc, în acest caz el zbura în sensul rotirii Pământului, ajungând-o din urmă şi depăşind-o pe aceasta.
Toată lumea ştie că, în sistemul solar, există un mare număr de corpuri de acest gen (spre exemplu, meteoriţii): în consecinţă, un fenomen asemănător cu cel din 26 iulie 1977 nu este imposibil din punct de vedere astronomic. Calculul demonstrează că corpul ceresc zbura cu 12 km pe secundă Dat fiind că viteza sa aparentă era de 9 grade pe minut, poate fi dedusă altitudinea sa: aproximativ 4500 km. Deoarece se afla la o asemenea înălţime, bineînţeles nu putea fi auzit niciun zgomot, însă putea fi văzut bine pe o vastă întindere a Pământului. Dat fiind că diametrul unghiular aparent al acestui şurub al lui Arhimede era de 5 grade, dimensiunea sa reală (diametrul exterior) era de aproximativ 400 km, iar distanţa între coroanele luminoase putea fi de 60 km.
Trebuie să atragem atenţie asupra următorului fapt: acest obiect în formă de spirală se afla în realitate deasupra atmosferei terestre propriu-zise (care nu se întinde decât la

Shibo peste 100 km altitudine), dar sub limita exterioară a centurilor Van Allen, unde câmpul magnetic al Pământului exercită un efect complex asupra particulelor electrizate.
OZN-ul în formă de spirală pe care l-am observat pe 26 iulie 1977 era probabil un corp ceresc apropiat de Pământ, învăluit de un strat de ioni electrizaţi. Sub efectul complex al atracţiei terestre, al atracţiei proprii a corpului şi a câmpului magnetic al Pământului, aceşti roni zburau în direcţia Pământului, efectuând o mişcare în spirală. Frecarea particulelor producea luminile albastre şi verzi pe care le-am văzut în seara respectivă.
Partea a patra DISCUŢIA ABIA A ÎNCEPUT
„Mereu lipseşte o lopată de pământ pentru a îngropa adevărul.”
Proverb englez
Două păreri contrare
Ca şi toate celelalte subiecte controversate din ştiinţă, problema OZN a devenit chiar de la începutul său un subiect de discuţii aprinse în China. După sfârşitul celui de-al doilea război mondial, presa chineză amintea ceea ce se întâmpla în Europa şi în Statele Unite în ceea ce priveşte OZN-urile; atunci oamenii cunoşteau puţin această problemă. Dar mai târziu nu s-a mai vorbit şi chinezii din noile generaţii nu au nicio noţiune cu privire la OZN-uri, deoarece nu i-au auzit niciodată vorbind despre aceasta pe cei mai în vârstă. Pe 21 septembrie 1979, compatrioţii mei au citit pentru prima oară un articol referitor la acest subiect. Un om curajos, pe nume Zhou Xingyian, redactor ştiinţific de la Radioul central chinez, a publicat în Guangmin Ribao primul articol intitulat „Oare există OZN-uri?” Acest articol, care a marcat un moment important în analele cercetărilor OZN în China, a redeschis în realitate discuţia latentă. Deoarece pe 13 noiembrie 1978, cu alte cuvinte aproape cu un an înainte, Weng Shida, profesor şi meteorolog la biroul central de meteorologie, publicase un lung articol care nega cu desăvârşire existenţa OZN-urilor. Apoi, pe 26 ianuarie 1979, Weng Shida face să apară un al doilea articol în Jurnalul de Ştiinţă şi Tehnică din Pekin, articol care ocupa o pagină întreagă. În aceste două articole importante, profesorul, respingea orice ipoteză favorabilă existenţei şi studierii

OZN-urilor. Punctele de vedere pe care le dezvolta sunt următoarele:
1. „OZN-urile sunt nişte nave spaţiale? Nu”. Descrierile unor OZN-uri făcute pretutindeni în lume nu reprezintă, după părerea profesorului, decât nişte poveşti „miraculoase”. Autorii rapoartelor de observaţie a unor OZN-uri nutresc cu toţii un scop nemărturisit, „o fac pe fanfaronii şi îi induc în eroare pe oameni”, „încearcă să mistifice opinia publică în scopul de a atrage atenţia”, „exploatează credulitatea publică pentru a deveni celebri” etc.
2. „Din punct de vedere al tehnicii, este imposibil ca extratereştrii să-şi trimită navele spaţiale, dacă acestea există, să viziteze Pământul nostru, deoarece acesta nu reprezintă o modalitate eficace pentru a intra în contact cu îndepărtata inteligenţă pe care o reprezentăm, deoarece distanţa ce trebuie parcursă este atât de lungă, încât nicio viaţă inteligentă nu ar putea supravieţui călătoriei”.
3. Profesorul Weng Shida consideră că, dacă există realmente OZN-uri, acestea sunt susceptibile de a fi clasate în următoarele trei categorii:
a. Arme secrete. „înainte de americanul Arnold, fuseseră deja adunate, în Suedia, 1000 de cazuri care, cred, reprezintă toate nişte cazuri explicabile prin nişte teste ale noilor arme secrete sovietice”.
b. Prototipuri de maşini zburătoare. „Conform zvonurilor, un enorm OZN a aterizat în Kuweit, eu cred că acesta este probabil un prototip al unei maşini zburăteare din vreo ţară”.
c. Fenomene atmosferice. „Cei cărora le lipsesc cunoştinţele elementare pot foarte probabil lua nişte fenomene atmosferice naturale drept nişte OZN-uri”.
4. „în realitate, rapoartele de observaţie a unor OZN-uri în întreaga lume sunt în majoritatea lor, dacă nu în totalitate, explicabile prin nişte fenomene naturale cunoscute aşa precum tunetul (fulgerul globular), norii lenticulari, mulţimile de fluturi şi alte insecte etc. O mică parte din cazurile de OZN-uri îşi pot găsi explicaţia în obiectele de fabricaţie umană: avion, elicopter, far de maşină, rachetă, satelit artificial etc”.
Profesorul Weng Shida adaugă că în zilele noastre, atât în China cât şi în restul lumii, unii savanţi fac vâlvă în jurul pretinselor OZN-uri, există chiar unii care caută urme de

extratereştri în Biblie şi alte cărţi religioase sau mitice; aceasta agită mediul ştiinţific, şi adevăraţii oameni de ştiinţă trebuie să fie atenţi şi să ducă o luptă neobosită pentru puritatea ştiinţei.
Pentru a replica prompt la sfidarea lansată de către profesorul Weng Shida, partizanii OZN-urilor şi-au curăţat armele timp de aproape un an şi, pe 21 septembrie 1979, Zhou Xingyian a preluat conducerea contraofensivei, publicând importantul său articol citat mai sus, în care susţine existenţa OZN-urilor. În acest articol autorul citează circa zece rapoarte de observare făcute de nişte chinezi care sunt în majoritatea lor profesori, ingineri şi studenţi. Pornind de la datele din aceste rapoarte, Zhou Xingyian analizează astfel caracteristicile OZN-urilor:
1. Rapoartele de observare cuprind numeroase puncte comune:
a. Înfăţişare: majoritatea martorilor au spus că văzuseră nişte OZN-uri în formă de discuri plate, sfere sau trabucuri.
b. Substanţă: OZN-urile par să fie făcute din metal.
c. Lumini: multe OZN-uri emit o lumină roşie, albastră sau albă; ele sunt înconjurate de o ceaţă sau lasă în urma lor o dâră.
d. Performanţe: OZN-urile zboară cu viteze extreme, fie foarte rapide, fie foarte lente; ele pot rămâne nemişcate pe cer; ele pot face viraje la 90 grade şi la 180 grade; exercită un efect puternic asupra funcţionării motoarelor şi pot întrerupe telecomunicaţiile.
2. Martorii sunt numeroşi, ei locuiesc atât în oraşe, cât şi la ţară. Aceştia sunt poliţişti, muncitori, ţărani, profesori, studenţi, pastori, aviatori (piloţi), cosmonauţi etc.
3. Există nişte fotografii autentice ale unor OZN-uri care sunt semnificative.
4. U.S. Air Force organizase o comisie însărcinată cu studierea OZN-urilor timp de peste douăzeci de ani. Chiar dacă această comisie a ajuns la o concluzie negativă, ea a recunoscut totuşi că există un oarecare număr de cazuri inexplicabile. Ceea ce vrea să spună că există cazuri de OZN-uri care nu pot fi înţelese prin cunoştinţele noastre.
După Zhou Xingyian, cercetătorii ufologi chinezi şi-au intensificat cercetările şi au publicat nişte articole în diverse reviste, respingând punctele de vedere ale adversarilor realităţii

OZN. Redactorul-şef al revistei Cunoştinţe de Aviaţie, Xie Chu, a publicat un lung articol care populariza cunoştinţele noastre referitoare la OZN-uri. În acelaşi timp, redactorul World Books, dl. Zhu Fusheng, a organizat o ofensivă împotriva adversarilor existenţei OZN, reprezentaţi prin profesorul Weng Shida. La începutul numărului său din noiembrie 1980, World Books a publicat un articol de trei pagini, intitulat „Analiza datelor referitoare la OZN-uri”, al cercetătorului chinez Lin Wenwei care, analizând numeroase cazuri de OZN-uri din întreaga lume, a ajuns la concluzia că toţi cei care încearcă să nege existenţa acestor obiecte sunt lipsiţi de seriozitate în plan ştiinţific. Cu titlul „Obiecte venite din alte lumi”, acest număr din World Books a mai publicat pe copertă o fotografie a lui J. Allen Hynek şi altele trei în text, unde se văd trei bucăţi de metal despre care se spune că provin din alte lumi. Redactorul publicaţiei Revista Naturii din Changhao, Li Sunqi, a adus o mare contribuţie la această ofensivă a ufologilor chinezi publicând în revista sa o serie de articole referitoare la OZN-uri.
Astfel a început discuţia cu privire la OZN-uri în China. Totuşi nu este decât un început. Partizanii şi adversarii OZN-urilor fac pregătiri pentru o nouă confruntare de mare anvergură.
DISCUŢIA ÎNCEPUTĂ ÎN TAlWAN
în provincia chineză Taiwan s-a desfăşurat recent o discuţie tot atât de aprigă. San Mao (trei peri), celebră femeie-scriitor din Taiwan, afirmă: „Nu pot certifica faptul că există OZN-uri, însă am văzut în realitate nişte obiecte zburătoare neidentificate…”; Sheng Juinshan, profesor de fizică din Taiwan, răspunde: „Experienţa dumneavoastră nu are o dovadă elocventă. OZN-urile nu reprezintă decât o poveste de şezătoare la gura sobei”.
într-o bună zi a avut loc următorul dialog între scriitoarea San Mao şi fizicianul Sheng Juinshan. San Mao a deschis discuţia:
— Nu pot afirma că OZN-urile există cu siguranţă, însă am văzut în realitate nişte obiecte zburătoare neidentificate.

Aceasta, de două ori. Prima dată acum şase ani, iar a doua oară acum cinci ani. În ambele cazuri în marele deşert Sahara. Acum şase ani, pe înserate, în jurul orelor 6, am văzut un obiect necunoscut. La vremea aceea, îmi petreceam luna de miere împreună cu soţul meu Hexi, într-un mic orăşel, Villa Cinero, aparţinând Saharei spaniole. Nu am văzut venind acest obiect zburător neidentificat, pentru că a venit silenţios, fără niciun zgomot. În acel moment, curentul electric s-a întrerupt şi becurile s-au stins toate odată spontan. Vroiam să fac o plimbare cu maşina, însă automobilul meu refuză să pornească, nu înţelegeam de ce. În acel moment, ridicând capul, am văzut un obiect luminos care plutea pe cer, ca suspendat. Nu avea forma unei farfurii, ci a unei sfere transparente. Culoarea sa era gri-albă. Era enorm, aflându-se la înălţimea vârfului unei clădiri înalte de douăzeci de etaje. Cred că nu era un balon-sondă, deoarece în deşert sufla atunci un vânt puternic, balonul ar fi fost luat de vânt, iar ceea ce vedeam stătea nemişcat pe cer şi fără niciun zgomot de motor. Toţi locuitorii din Villa Cinero ieşiseră să admire obiectul neobişnuit. Observarea a durat în total patruzeci şi cinci de minute. Începeam să mă plictisesc şi i-am spus soţului meu: „Nu mai vreau să privesc. Să mergem!” Făcând câţiva paşi, am întors capul pentru a mai privi o dată acest obiect care, în acest moment, a început să zboare şi a făcut un viraj de 90 de grade pentru a dispărea, cât ai clipi din ochi, în întunericul nopţii. Viteza sa era vertiginoasă. Tot fără niciun zgomot. Când obiectul zburător neidentificat a părăsit oraşul nostru, curentul electric a revenit, becurile s-au aprins din nou de la sine. Am reuşit să pun cu uşurinţă în funcţiune motorul maşinii noastre.
Fizicianul Sheng Juinshan a ascultat-o cu atenţie pe San Mao şi i-a răspunse râzând:
— Nu mă îndoiesc de realitatea fenomenului pe care l-a văzut doamna San Mao. Însă în ceea ce priveşte fenomenele neobişnuite, fiecare are modul său de interpretare a faptelor. La fel şi cu fenomenul OZN. Este adevărat că ştiinţa nu poate explica toate fenomenele. Nu mai puţin adevărat este că în domeniul ştiinţific există diferenţe clare între autentic şi iluzoriu, adevărat şi fals. Înainte de toate, vreau să spun că San Mao a văzut probabil un miraj.
San Mao a scuturat de mai multe ori din cap şi a replicat:

— Oh, nu… Nu…
— În deşert! Nu uitaţi că vă aflaţi în deşert!
Sheng Juinshan repetă insistând cuvântul „deşert”. El a continuat:
— În deşert, puteţi chiar vedea pe cer un oraş mare unde oamenii sunt ocupaţi cu cumpărarea şi vânzarea. În acest caz este vorba de iluzia creată de refracţia inegală a razelor luminoase în straturile de aer cu temperaturi inegale. Actualmente există nenumărate rapoarte de observaţie a unor OZN-uri, incluzându-l şi pe cel pe care l-aţi făcut adineaori în mod literar şi pe un ton atât de emoţionant. Totuşi, tuturor acestor rapoarte le lipsesc dovezile materiale elocvente. Nu putem face un raţionament indirect. Vă întreb dacă este posibil. Există dovezi contrare?
Şi Sheng Juinshan a continuat:
— Mă voi opri asupra acestei probleme abordând-o din două unghiuri complementare: unghiul ştiinţific şi unghiul de observare. 1. Unghiul ştiinţific. Astronomia ne spune că dintre planetele sistemului solar numai Pământul adăposteşte fiinţe inteligente. Acesta este un fapt incontestabil. În imensul Univers există multe sisteme asemănătoare cu sistemul solar. Nu putem respinge ipoteza că în aceste sisteme locuiesc fiinţe cu inteligenţă dezvoltată. Dar pentru a veni în lumea noastră, acestea ar trebui să înfrunte o mulţime de sfidări aproape imposibile şi să depăşească imense dificultăţi. Se poate cel puţin garanta că maşinile lor zburătoare nu ar trebui să fie atât de sumare ca OZN-urile descrise de atâţia martori. Mă voi limita aici taacest aspect al discuţiei ştiinţifice. 2. Unghiul de observare. În ultimii ani, Statele Unite şi Uniunea Sovietică s-au lăsat pradă unei concurenţe îndârjite. Aceste două mari puteri au instalat nişte staţii de ascultare şi au lansat sateliţi artificiali. Acestea sunt nişte sisteme de observare de o înaltă eficacitate. Ele sunt, bineînţeles, mult mai eficiente decât ochii omului – inclusiv ochii doamnei San Mao. Dacă s-ar fi întâmplat într-adevăr ceva neidentificat în atmosfera noastră, aceste sisteme de observare ar fi dezvăluit-o. Totuşi, până în prezent, în privinţa pretinselor OZN-uri, ele nu au detectat nimic*. Atunci de ce? În ultimii ani, în Europa şi în Statele Unite,
*De unde ştie asta domnul Sheng Juinshan? Poate pretinde că e la curent cu datele de observare transmise de sateliţii-spion ai Statelor Unite şi ai Uniunii Sovietice? (n. Ed).

guvernele şi/sau nişte organizaţii private au cheltuit mulţi bani pentru a efectua nişte cercetări referitoare la OZN-uri. Printre rapoartele de observare a fost astfel demonstrat că majoritatea acestor apariţii de maşinării sunt de fapt explicabile prin nişte fenomene cunoscute (avion, balon-sondă, rachetă, mulţime de fluturi…); mirajul despre care s-a vorbit adineaori este unul din aceste exemple. Cineva a „fabricat” o farfurie zburătoare care zbura adeseori deasupra unui mic sătuc american. Făcând nişte cercetări minuţioase, cercetătorii au descoperit secretul: când aparatul trecea prin apropierea acestui sătuc, farurile îşi aruncau lumina pe lacul deja marginea şoselei şi OZN-ul era rezultatul refracţiei luminii. În consecinţă, într-o noapte, aceşti cercetători i-au anunţat pe săteni că pe cerul deasupra satului urma să apară un OZN. În acel moment pe şoseaua din apropierea satului trecu un camion. Toţi sătenii au văzut într-adevăr un OZN deplasându-se deasupra lor. Cred că experienţei dumneavoastră îi lipsesc dovezile elocvente şi că OZN-urile nu sunt decât o poveste care se spune la gura sobei.
Sheng Juinshan a repetat pe un ton ironic:
— Da, experienţei dumneavoastră îi lipsesc dovezile elocvente, iar eu pot găsi, în plan teoretic şi pornind de la o examinare minuţioasă a faptelor, nişte dovezi contrare. Prin urmare, OZN-urile sunt doar o poveste frumoasă care se spune la gura sobei.
însă San Mao nu a acceptat explicaţia furnizată de către fizicianul Sheng Juinshan. Ea a replicat:
— Nu. Am văzut într-adevăr ceva. Nu putem explica oprirea curentului electric şi pana maşinii noastre. Am văzut chiar şi un alt OZN. Am văzut două. Până în prezent, am întâlnit multe fenomene inexplicabile pentru către ştiinţa noastră actuală. „Cel de-al şaselea simţ” nu furnizează o explicaţie a acestor fenomene. Am mereu impresia că cunoştinţele ştiinţifice acumulate de omenire sunt încă foarte restrânse. În alte iumi, sau chiar în lumea noastră pământeană, există poate o altă lume greu de dovedit!
Sheng Juinshan a zâmbit amar şi a răspuns pe un ton negativ:
— Doamna San Mao insistă asupra cunoştinţelor sensibile şi intuiţiei, în timp ce eu nu ţin cont decât de cunoştinţele

Sfii Bo raţionale şi de analiza ştiinţifică. Importanţa gândirii ştiinţifice constă în următorul fapt: nu trebuie să credem din cauza că rezultatul este perfect.
San Mao şi Sheng Juinshan s-au exprimat astfel şi şi-au menţinut punctele de vedere respective, fără ca unul să reuşească să-l convingă pe celălalt.
Lin Wenwei, aflând despre existenţa acestui dialog între scriitoarea San Mao şi fizicianul Sheng Juinshan, i-a scris scriitoarei. Peste puţin timp, Lin a primit răspunsul, lată-l:
„Domnule Lin,
Sunt foarte mişcată de scrisoarea dumneavoastră. Pentru mine va fi o mare bucurie ca textul dialogului meu cu domnul Sheng Juinshan să poată fi publicat în revista chineză Explorarea OZN. Vă rog să transmiteţi redacţiei dorinţa mea ca să-mi fie transmis un exemplar al numărului în care va fi publicat acest text.
OZN-urile există realmente. Domnul Sheng a spus că viziunea mea era rezultatul halucinaţiei mele şi că aceasta era un „miraj”. Această afirmaţie m-a adus într-o situaţie jenantă, în faţa atitudinii sale, nu mai ştiu dacă trebuie să râd sau să plâng. Am trăit doi ani în marele deşert Sahara. Am văzut foarte des miraje, care sunt absolut diferite de ceea ce am întâlnit în seara respectivă. (…)
Ceea ce am văzut în Sahara era o sferă transparentă. Nu am făcut o fotografie, totuşi era un obiect absolut convingător. Era enorm, rotund, foarte sus pe cer, silenţios şi fără mişcare. Tot oraşul era lipsit de curent electric. Nu am reuşit să-mi pornesc maşina. Evenimentul s-a petrecut la orele 6-7, nu era prea întuneric, era în amurg. Ne aflam atunci în oraşul Villa Cinero, în Sahara spaniolă. Cred că îmi amintesc că era pe 16 iulie (este posibilă să fie greşită data, însă nu luna şi anul, deoarece m-am căsătorit pe 9 iulie 1974 şi ne-am petrecut luna de miere în acest micuţ orăşel).
Nu eram cuprinsă de frică şi mă simţeam foarte liniştită. Am rămas afară timp de patruzeci şi cinci de minute privind fenomenul, uitând să mă duc să-mi caut aparatul de fotografiat, în cele din urmă, am început să mă plictisesc şi am plecat împreună cu soţul meu, lăsându-i acolo pe ceilalţi spectatori.

Făcând câţiva paşi, am întors capul: atunci am văzut OZN-ul făcând un viraj de 90 de grade şi cât ai clipi din ochi obiectul a dispărut.
Pe parcursul observării mele, mintea mea a rămas lucidă. După eveniment, nu m-am mai gândit la el.
Am văzut un alt OZN, de culoare portocalie. Era într-o noapte, tot în marele deşert. Acest OZN roşu-portocaliu lansa mici OZN-uri – exact cum un avion mare ar da drumul altor mai mici. Atunci m-am speriat. Întinsă pe nisip, eram foarte nervoasă privind cum trecea acest obiect. Păstrez o amintire foarte limpede a acestui eveniment.
Vă mulţumesc încă o dată pentru scrisoarea dumneavoastră. OZN-urile frecventează insulele Canare. Printre prietenii mei, există doi care au văzut cu propriii lor ochi un OZN. Presa şi televiziunea vorbesc deseori despre asta.
închei, transmiţându-vă, dragă domnule, cele mai bune sentimente.
San Mao”
Despre OZN-uri
Sfidarea lansată lui Sheng Juinshan de Lu Yingzhong
După această polemică între un fizician şi o scriitoare, domnul Sheng Juinshan a făcut nenumărate rapoarte referitoare la OZN-uri. Vorbele sale au atras atenţia scriitorului-ufolog Lu Yingzhong, membru al Comisiei Nucleare a provinciei noastre Taiwan. Acesta din urmă a combătut într-un articol opinia demagogică a lui Sheng Juinshan. Îi mulţumesc lui Lu Yingzhong pentru permisiunea pe care mi-a dat-o de a reproduce aici acest articol.
OZN înseamnă obiect zburător neidentificat. Acesta este cel mai mare mister actual din lume. Este de asemenea subiectul care atrage cel mai mult atenţia contemporanilor. Ce atitudine trebuie adoptată faţă de această problemă?
GÂNDIREA ŞTIINŢIFICA
în lumea de astăzi există mulţi oameni care iau ştiinţa drept singurul criteriu în orice lucru. Aceştia vorbesc despre ea la tot pasul şi se pare că nu au pe buze decât acest cuvânt. Aceşti oameni pozează în savanţi care susţin tradiţia, îşi dau mari aere, însă în realitate nu au nicio noţiune de ştiinţă şi atitudinea lor nu este ştiinţifică.
Gândirea ştiinţifică implică recunoaşterea relativităţii ştiinţei şi respingerea oricărei certitudini absolute. Un om de ştiinţă nu trebuie niciodată să spună un nu categoric cutărui sau cutărui lucru.
Istoria omenirii ne demonstrează că toţi oamenii, inclusiv savanţii, pot comite greşeli, dată fiind limitarea relativă a cunoştinţelor lor. Dacă un savant îşi dă mari aere şi se impune în faţa altora, acesta riscă foarte probabil să comită greşeli.
Gândirea ştiinţifică constă în recunoaşterea relativităţii cunoştinţelor, iar atitudinea ştiinţifică, în modestie. Fenomenul

OZN constituie unul din cele mai bune exemple de fapte care reprezintă o sfidare pentru omul de ştiinţă. Deoarece acest fenomen ridică problema nu numai metodei de studiu, ci şi a criteriilor de observare pe care trebuie să le adopte minţile care se pretind ştiinţifice. Din această cauză până acum nimeni nu poate afirma sau respinge existenţa OZN-urilor în mod categoric. Singura atitudine corectă pe care trebuie s-o adoptăm este, pornind de la o gândire deschisă, să studiem conştiincios datele şi să facem o analiză obiectivă a acestora.
GREŞELILE LUI SHANG JUINSHAN
Doctorul Sheng Juinshan este o personalitate în Taiwan; îi admir talentul în jocul de bridge şi de dame cu 324 de pătrăţele. Vorbeşte curent chineza şi engleza. Cu toate acestea, nu pot împărtăşi punctul său de vedere în ceea ce priveşte anumjte probleme astronomice şi fenomenul OZN.
în rubrica „în lumea noastră” a ziarul China Times din Taiwan din 10 august 1978, Sheng Juinshan a publicat un important articol, intitulat „Cercetarea vieţii în Univers”, în care a expus fundamentele teoretice care justifică opinia sa de respingere categorică a existenţei OZN-urilor. În timpul unei conferinţe organizate de revista lunară Ştiinţa, el a pretins că OZN-uriie reprezintă o halucinaţie, iar anul trecut, cu ocazia conversaţiei sale cu doamna San Mao, chiar a afirmat că scriitoarea văzuse un miraj. Însufleţit de un spirit de căutare a adevărului, aş vrea să analizez aici greşelile comise de onorabilul Sheng Juinshan în aprecierea sa faţă de problema OZN.
Prima greşeală. El îşi întemeiază părerea pe principiul de „a judeca lucrurile pornind de la cunoştinţele ştiinţifice actuale”. Acest punct de vedere este foarte îngust.
Toată lumea ştie că civilizaţia ştiinţifică şi tehnică a secolului XX nu poate reprezenta vârful civilizaţiei omenirii. Este sigur că ştiinţa şi tehnica din secolele XXI şi XXII vor fi mult mai dezvoltate decât ale noastre. Nici nu putem să ne închipuim ce vor reprezenta ştiinţele secolului viitor, ia fel cum oamenii din secolul trecut nu-şi puteau închipui ştiinţele şi tehnicile noastre – fotonul, relativitatea, energia nucleară, televiziunea, submarinul, avionul, nava spaţială… Cunoştinţele noastre

Shi Bo ştiinţifice actuale sunt încă foarte limitate. Putem spune că OZN-urile depăşesc cunoştinţele noastre, însă nu trebuie negată existenţa lor.
A doua greşeală. El afirmă că cunoştinţele astronomice actuale ale omenirii ne spun că „în sistemul solar, pe cele nouă planete ale sale nu există viaţă”. Aceasta este o afirmaţie gratuită.
Oamenii de ştiinţă nu au găsit viaţă pe Marte, şi poate că aceasta dă impresia că în sistemul solar, cu excepţia Pământului, nu există viaţă. Faptele afirmă contrariul. „Incă nu am găsit alte vieţi”, această afirmaţie nu înseamnă că nu există alte vieţi pe cele opt planete (inclusiv sateliţii lor). Mulţi astronomi cu gândirea deschisă cred că în stratul atmosferic care înconjoară Jupiter s-ar putea găsi viaţă, şi că satelitul Titan ar putea fi şi el populat de o formă de viaţă. În toată lumea, astronomii luminaţi încă nu au exclus posibilitatea existenţei vieţii pe celelalte opt planete ale sistemului solar.
A treia greşeală. El susţine că „între oameni şi OZN-uri niciodată nu au existat întâlniri foarte apropiate, zise de gradul trei; iar în ceea ce priveşte observările (mai îndepărtate) zise de gradul unu şi de gradul doi, nu se găsesc cazuri suficient de demne de încredere”.
Adevărul este că eu deţin nişte fotografii ale unor OZN-uri făcute de cosmonauţi americani de la NASA. În arhivele C I A. American există de asemenea date incontestabile referitoare la OZN-uri. Toate aceste materiale demonstrează că aceste întâlniri sunt demne de încredere, deoarece unii martori sunt persoane special instruite, cosmonauţi sau aviatori.
A patra greşeală. Sheng Juinshan a spus: „Descrierea OZN-urilor se împotriveşte cunoştinţelor ştiinţifice, iar dovezile OZN pot fi explicate prin alte teorii”. Este ştiut de toţi că între 1947 şi 1969, pe durata acestor douăzeci şi doi de ani, U.S. Air Force a studiat 12618 cazuri de OZN-uri. Printre aceste cazuri se numără cel puţin 573 care nu pot fi explicate prin halucinaţii, baloane-sondă, avioane, refracţii ale luminii etc. Am o listă cu aceste 573 de mărturii însoţite de numerele lor de arhivă, de data, locul, observarea şi identitatea martorilor, care sunt în majoritatea lor membri ai personalului turnurilor de control sau militari.
După părerea mea, descrierea OZN-urilor conţinută în rapoarte nu se împotriveşte cunoştinţelor ştiinţifice. Înainte de

a fi consilier al U.S. Air Force în cercetările OZN, J. Allen Hynek, care era un astronom profesionist, crezuse că OZN-urile erau nişte păcăleli. Totuşi, după douăzeci de ani de studiu, el şi-a schimbat atitudinea, susţinând activ cooperarea strânsă dintre fizicieni şi sociologi cu scopul de a începe nişte cercetări serioase referitoare la OZN-uri. După părerea sa, OZN-urile trebuie studiate în planul cinematicii, dinamicii şi opticii.
A cincea greşeală. Sheng Juinshan crede că „OZN-urile nu reprezintă în realitate decât un fenomen de halucinaţii. Nu merită să se creadă în existenţa lor”. Ştim că există halucinaţii, însă este de neînchipuit ca nişte oameni îndepărtaţi unii de alţii să fie în acelaşi timp victime ale aceleiaşi halucinaţii care creează o aceeaşi imagine a unui OZN. Astfel, pe 29 octombrie 1979, în toiul nopţii, cerul era acoperit de nori negri şi groşi. Un locuitor al cartierului Waishuangqi din Taipei, mai mulţi angajaţi ai hotelului Yuanshan, un cuplu din cartierul Zhonghe, precum şi nişte locuitori din Taipei, care au sunat la Observatorul Astronomic din oraş, au văzut cu toţii în acelaşi timp un obiect de mare dimensiune în formă de disc zburător pe cerul de Xinzhuang. Acest obiect zburător era înzestrat cu un rând de hublouri, emitea o lumină roşie şi se îndrepta dinspre sud spre vest.
Este într-adevăr de neînchipuit că toţi aceşti martori separaţi să fi avut, în acelaşi timp, aceeaşi halucinaţie. De altfel, în ziua respectivă, cerul era acoperit cu un strat gros de nori negri, şi directorul Observatorului din Taobei a estimat că acest obiect zbura sub nori, la 1500 m altitudine. Dacă se exclude posibilitatea unui OZN, ce se afla atunci pe cerul Taipeiului?
A şasea greşeală. Domnul Sheng Juinshan a spus că doamna San Mao văzuse un miraj în desert.
în repetate rânduri, domnul Sheng Juinshan a folosit cuvântul „miraj” pentru a respinge existenţa OZN-ului. Or, afirmaţia sa nu stă în picioare. Deoarece mirajul este un efect al refracţiei luminii într-o anumită condiţie. În primul rând, trebuie să fie lumină! Cu toate acestea, doamna San Mao şi ceilalţi martori văzuseră OZN-ul în jurul orelor 6-7, în amurg. Acest obiect se afla deasupra micului orăşel, la o înălţime de douăzeci de etaje deasupra solului. Cum putea fi văzut un miraj la acea oră? Unde este bunul simţ al fizicianului Sheng? De altfel,

Shibo obiectul zburător a efectuat apoi un viraj de 90 grade, şi toţi cei care posedă o pregătire ştiinţifică cât de mică pot ajunge la concluzia că nu era cu siguranţă vorba despre un miraj.
Mirajul nu are niciun efect asupra curentului electric, nici asupra câmpului magnetic. Aceasta o ştie perfect până şi un licean. Totuşi, pe parcursul observării doamnei San Mao, maşina sa avuse pană, iar curentul electric se oprise, cufundând tot oraşul în întuneric. Când OZN-ul a părăsit cerul micului oraş, curentul a revenit şi maşina funcţiona normal. Cum va explica domnul fizician Sheng Juinshan aceste fenomene printr-un miraj?
A şaptea greşeală. El crede că până acum nu există nicio dovadă materială privind rapoartele despre OZN-uri.
Multe teorii ştiinţifice nu au dovezi materiale. Viteza limită a luminii implicată de relativitatea lui Einstein, cea de-a patra dimensiune spaţiu-timp reprezintă nişte teorii fără dovezi materiale. Dacă orice teorie ar trebui în mod obligatoriu să se bazeze pe nişte dovezi materiale pentru a fi acceptată, atunci teoria relativităţii nu ar mai fi demnă de luat în consideraţie.
A opta greşeală. El pretinde că staţiile de ascultare spaţiale şi sateliţii artificiali nu au înregistrat OZN-uri.
în realitate, bazele aeriene americane au înregistrat deja treceri ale OZN-urilor. Chiar deţin dovada acestui fapt graţie anumitor documente şi fotografii de nerespins. Radarele au detectat OZN-uri printr-un spot pe ecranul lor, înainte ca personalul bazelor să-l zărească cu propriii lor ochi.
CAUZELE ACESTOR GREŞELI
De ce are fizicianul Sheng Juinshan o prejudecată atât de mare împotriva subiectului OZN? Cred că pentru aceasta există patru motive:
Primo: Chiar dacă se comportă, în alte circumstanţe, ca un savant, în fond îi lipseşte gândirea ştiinţifică, dat fiind că nu doreşte să cunoască mai multe.
Secundo: Se uită la cer de pe fundul unui puţ. Îi consideră, cu aroganţă, pe toţi cei care au făcut un raport de observare nişte josnici ignoranţi pe care îi plasează în rândul populaţiei inculte.

Tertio: Confruntat cu un fenomen pe care nu-l cunoaşte, îşi ascunde ignoranţa sub nişte explicaţii ştiinţifice iluzorii (miraje, halucinaţii…), ignorând aparent ceea ce implică asemenea explicaţii.
Quatro: Luându-şi dorinţele drept realitate şi pornind de la date jalnic de puţine la număr, pretinde totuşi să dea un răspuns la problema OZN.
Odinioară strămoşii noştri au crezut că lumea noastră era plată şi că Pământul se afla în centrul Universului. Doar cu douăzeci de ani în urmă, nimeni nu se gândea că se va putea merge pe Lună. Astăzi, în ţara noastră, unii nu cred în existenţa OZN-urilor, calificând credinţa în acestea drept un mit modern sau pseudo-ştiinţă. Cred că trebuie adoptată o atitudine obiectivă faţă de OZN-uri. Ceea ce nu înţelegem astăzi, va fi înţeles mâine, cu singura condiţie să aplicăm metoda ştiinţifică problemei care trebuie rezolvată.
Pentru a elucida problema OZN, îi propun domnului Sheng Juinshan o întâlnire în faţa camerelor de luat vederi ale Televiziunii din Taiwan. Această discuţie faţă-n faţă s-ar putea desfăşura în două moduri diferite, între care Sheng Juinshan are libertatea de a alege:
1. Televiziunea va acorda două ore pentru ca eu şi Sheng să putem discuta problema OZN. Va trebui s3 au>punem de zece aparate telefonice pentru ca spectatorii să poată pune întrebări. În acest caz, Sheng şi eu ne vom putea înarma cu documente, sau veni cu mâinile goale.
2. Presa va închiria un teatru sau un teren de sport (spre exemplu, Memorialul Tatălui Ţării, Sun Yat-sen) şi va distribui bilete de intrare. Asistenţii vor putea pune pe loc întrebările lor în scris şi timp de două ore eu şi Sheng vom trebui să răspundem la aceste întrebări. A doua zi, presa va face o dare de seamă în folosul locuitorilor întregii ţări.
Pentru aflarea adevărului, sper că domnul Sheng Juinshan va răspunde provocării mele.

ANEXA
Fotografii ale unor OZN-uri făcute în China
Fotografiile de OZN-uri sunt rare. Câţi dintre noi au la îndemână un aparat de fotografiat atunci când apare, pe parcursul vieţii cotidiene, un obiect zburător neidentificat? O fotografie constituie o dovadă sigură, însă cu condiţia imperativă ca autorul vederii să fie demn de încredere. În China au fost realizate circa douăzeci de fotografii ale unor OZN-uri. Vom trece în revistă câteva dintre ele.
Fotografia 11/1. În 1942, un american aflat atunci în misiune în nordul Chinei hoinărea într-o bună dimineaţă pe strada unui oraş. Deodată, a văzut o pălărie de formă înaltă zburând silenţios pe cer de-a lungul străzii. Şi-a scos imediat aparatul de fotografiat şi a realizat această primă fotografie făcută în China. Acest american şi-a exprimat dorinţa de a vizita în viitorul apropiat China pentru a-i regăsi pe martorii acestui OZN.
Fotografia II/2. Pe 28 octombrie 1961, dimineaţa devreme, un tânăr inginer pe nume Zhang Qinglai lucra în aer liber. El a ridicat capul şi văzu un obiect necunoscut zburând lent la joasă altitudine. Şi-a părăsit lucrul pentru a privi acest obiect care rămânea din când în când nemişcat pe cer. Inginerul şi-a luat aparatul de fotografiat şi a făcut această fotografie care, peste un an, era publicată într-o revistă japoneză. Observarea lui Zhang Qinglai a durat şapte minute.
Fotografia II/3. În 1963, deasupra bazei militare din Tainan, provincia Taiwan, două OZN-uri sferice survolau avioanele cu reacţie F-86 gata de decolare.
Fotografia II/4. Pe 14 octombrie 1971, la orele 12:20, un membru al grupului japonez de observare a OZN-urilor călătorea cu o corabie, în apropiere de Hong-Kong, când a

văzut, deasupra Muntelui Victoria, un obiect luminos alb care zbura silenţios. Erau peste cincizeci de martori. Acest japonez este autorul acestei fotografii.
Fotografia 11/5. Pe 1 august 1973, noaptea, domnul Chi Zhongji, locuitor al oraşului Taipei din provincia Taiwan, a făcut această fotografie pe care se pot vedea două OZN-uri.
Fotografia II/6. În seara dinspre 23 spre 24 august 1980, Xing Shen, Bi Jiang şi un alt student s-au instalat într-o vale din districtul Changping, periferia nord-estică a Pekinului. Către orele 4:08 dimineaţa, în timp ce contemplau cerul înstelat printr-un frunziş des, au descoperit deodată un obiect care emitea o lumină albă ce se contura în spatele colinei, care se reliefa vag pe fundalul întunecat al cerului. Acest obiect este ascuns parţial de munte şi prin urmare le apare sub forma unei semilune. Atunci ei s-au gândit la un OZN, s-au căţărat pe un bolovan mare, dar OZN-ul deja zboară foarte departe. De trei ori mai mare decât o stea, aparatul era înconjurat de o coroană luminoasă. În centrul acestui obiect, luminozitatea era mai puţin strălucitoare. S-a deplasat liber şi fără niciun zgomot pe parcursul celor treizeci de minute de observare. Xing Shen şi Bi Jiang au făcut această fotografie a OZN-ului.
Fotografia II/7. Pe 18 septembrie 1980, mulţi călători chinezi şi japonezi au văzut în acelaşi timp la Marele Zid chinezesc două obiecte zburătoare neidentificate deasupra unei văi. La început, un obiect alb zbura pe orizontală deasupra Marelui Zid, cu viteză mare, dinspre nord spre est, schimbându-şi forma. În acelaşi timp, un alt obiect a apărut în stânga sa şi imediat a dispărut. Primul obiect a mai rămas pe cerul de sud-vest şi un japonez a făcut această fotografie. Trebuie notat că, cu o oră mai înainte, un alt grup de călători japonezi, care se îndrepta spre colinele Padaling, venind dinspre cele treisprezece mausolee ale dinastiei Ming, au văzut un enorm OZN sub formă de trabuc învăluit în ceaţă apărând deodată deasupra Marelui Zid. Poziţia sa era identică cu cea a OZN-ului de pe această fotografie. Japonezii din grup au făcut alte fotografii care, până în prezent, încă nu au fost văzute în publicaţiile japoneze.

